
THOMAS VALLAURIUS 


L. S. 


ltomanum scriptorem circumspicienti, qui anti- 
quissimarum gentium res gestas breviter perstrin- 
xerit , unus ex omnibus tibi occurrit Iustinus , 
candide Lector, qui universi orbis historias, a Trogo 
Pompeio exaratas, in epitomen redegit. Qua in re ita 
noster est versatus , ut quantum per brevitatem li- 
ceret , cui praesertim studebat, ab augusteae aetatis 
historico non modo verba et <?poi<7Eig , sed integras 

saepe narrationes mutuaretur. Quo facium est, ut 
quamquam Iuslinus sub Antoninis vixit, qua tem- 
pestate Romani iam pristinam elegantiam et oratio- 
nis munditiam exuerant, longe tamen ab aequalibus 
recederet, atque aureum latini sermonis nitorem 
passim referret. Itaque optimo sane consilio cautum 
fuisse arbitror , ut adolescentulis in rei grammati- 
cae studium incumbentibus lustini historiae propo- 
nerentur, a quibus et vetustioris aevi notitiam, et 
latinae linguae venustatem haurirent. Hoc enim 
iamdiu in pectus meum alte descendit, puerorum 
mentes multo commodius veterum lectione formari, 
quam quibusdam recentiorum scriptiunculis, quae 
neque ingenio perfectae, neque industria elabora- 
tae , sane temerario editionis honore vulgantur. 

Quae quum ita sint, qua diligentia Eutropium, 
Sulpicium Severum, Florum, Sallustium, Titum Li- 
vium et Svetonium ex hac ofticina iam emittendos 
curavi, eadem plane emendatum tibi, candide Le- 
ctor, lustinum cum adnotatiunculis exhibeo. Qui si 

reputaveris, quam celeri facilique compendio ad 
antiquitatem cognoscendam ducaris, haud ita gra- 
vate huic historico veniam dabis, cuius epitome non 
in ultimis fortasse causis est habenda, ob quas Trogi 
Pompeii volumina nunc prorsus desiderantur. Vale. 

Dab. Augustae Taurinorum ni Id. Apriles, an. 
h. dccc. i.i I. 

IUSTINI HISTORIAE 


PRAEFATIO 


Quum multi ex Romanis, etiam consularis dignitatis viri , 
res romanas graeco peregrinoque sermone in historiam 
contulissent: sive aemulatione gloriae, sive varietate et no- 
vitate operis delectatus, vir priscae eloquentiae Trogus 
Pompeius (1) graecas et totius historias orbis latino ser- 
mone composuit : ut , quum nostra graece , graeca quoque 
nostra lingua legi possent: prorsus rem magni et animi 
et operis adgressus. Nam quum plerisque auctoribus , sin- 
gulorum regum vel populorum res gestas scribentibus , 
opus suum ardui laboris videatur: nonne nobis Pompeius 
Herculea audacia orbem terrarum adgressns videri debet , 
cuius libris omnium seculorum, regum, nationum popu- 
lorumque res gestae continentur ? et quae historici Grae- 
corum, prout commodum cuique fuit, inter se segregatim 
occupaverunt; omissis quae sine fructu erant, ea omnia 
Pompeius divisa temporibus et serie rerum digesta com- 
posuit Horum igitur qualuor et quadraginta voluminum 
(nam totidem edidit) per otium , quo in urbe versabamur , 
cognitione quaeque dignissima excerpsi , et, omissis his, 
quae nec cognoscendi voluptate iucunda, nec exemplo 
erant necessaria , breve veluti florum corpusculum feci , 
ut haberent , et qui graeca didicissent , quo admoneren- 
tur , et qui non didicissent , quo instruerentur. Ouod ad 
te (2), non cognoscendi magis, quam emendandi causa 

(1) Trogus Pompeius. Hic maioribus Gallis prognatus, libris qna- 
tuor et quadraginta , universi orbis sed praecipue Graecorum historiam , 
Augusto imperante , evulgavit ; quae quidem , (emporis iuiuria , nunc 
plane desideratur. 

(2) Quod ad te. Ad quemnam spectent haec Iustini verba, inter do- 
ctos non constat. Et critici eleganliores nomen espungunt Imperatoris 
Antonini , quod in quibusdam editionibus occurrit. 


Digitized by Google 



8 11’STINI HISTORIAE 

transmisi; simul ut et otii mei, cuius et Cato redden- 
dam (1) putat, apud te ratio constaret. Sufficit enim mihi 
in tempore \~l) iudicium tuum, apud posteros, quum ob- 
trectationis invidia decesserit , industriae testimonium ha- 
bituro. 


LIBER PRIMUS 


Cap. 1 . Assyrii. Ninus. 2. Semiramis. 5. Sardanapalus. 4. Medi. Asiiages. 

5. Cyri initia. 6. Eius regnum. 7. De Croeso victoria. 8. Contra 

Scytlias expeditio. 9. Cambyses, Magi. Olanes. 10. Darius. 

Cap. I. Principio rerum gentium nationumquo (3) im- 
perium penes reges erat: quos ad fastigium huius maie- 
statis non ambitio popularis (4), sed spectata inter bonos 
moderatio provehebat. Populus nullis legibus tenebatur: 
arbitria principura pro legibus erant. Fines imperii tueri 
magis, quam proferre, mos erat: intra suam cuique pa- 
triam regna finiebantur. Primus omnium Ninus , rex As- 
syriorum (5), veterem et quasi avitum gentibus morem 
nova imperii cupiditate mutavit. Ilie primus intulit bella 
finitimis , et rudes adhuc ad resistendum populos terminos 
usque Libyae (G) perdomuit. Fuere quidem temporibus an- 
tiquiores (7), Sesostris Aegypti, et Scythiae rex Tanaus; 
quorum alter in Pontum, alter usque Aegyptum (8) ex- 
cessit. Sed longinqua, non finitima bella gerebant, nec 
imperium sibi, sea populis suis gloriam quaerebant; con- 
tentique victoria, imperio abstinebant (9). Ninus raagni- 

(1) Reddendam putat. Supple rationem. 

(2) In tempore. In praesens tempus. 

(5) Gentium nationumque. Gens et nalio, quamvis ab optimae notae 
scriptoribus promiscue interdum usurpentur, differunt tamen ubi con- 
iuncte efferantur. Gens enim latius patet, ac plures nationes complectitur. 

(4) Non ambitio popularis. Non populi favor blanditiis captatus. 

(5) Ninus rex Assyriorum. Ninus Beli filius , Semiramidis maritus , 
universam Assyriam armis partam primus obtinuit. 

(6) Terminos usque Labiae. Supple ad. Lvbia est Africae pars se- 
ptentrionalis. 

(7) Fuere temporibus antiquiores. Fuerunt vetustioribus temporibus. 
Sesoslrim facit noster Nino antiquiorem. Qua de re alii aliter sentiunt. 

(8) Usque Aegyptum. Supp. in. 

(9) Imperio abstinebant. In devictos populos non dominabantur. 

tudinera quaesitae dominationis continua possessione fir- 
mavit. Domitis igitur proximis, quum accessione virium 
fortior ad alios transiret , et proxima quaeque victoria in- 
strumentum sequentis esset (1), totius Orientis populos 
subegit. Postremum illi bellum cum Zoroastre, rege Ba- 
ctrianorum, fuit, qui primus dicitur artes magicas inve- 
nisse , et mundi principia siderumque motus diligentissime 
spectasse. Hoc occiso et ipse decessit , relicto impubere 
adhuc filio Ninya, et uxore Semiramide. 

Cap. II. Ilaec nec immaturo (2) ausa tradere imperium, 
• nec ipsa palam tractare , tot ac tantis gentibus vix patien- 
ter uni viro, nedum feminae, parituris (3), simulat se pro 
uxore Nini filium, pro femina puerum (4). Nam et statura 
utrique mediocris, et vox pariter gracilis, et lineamento- 
rum qualitas matri ac filio similis. Igitur brachia ac crura 
velamentis , caput tiara tegit : et ne novo habitu aliquid 
occultare videretur, eodem ornatu et populum vestiri iu- 
bet: quem morem vestis exinde (5) gens universa tenet. 
Sic primis initiis sexum mentita, puer esse credita est. 
Magnas deinde res gessit: quarum amplitudine ubi invi- 
diam superatam putat, quae sit fatetur, quemve simulas- 
set. Nec hoc illi dignitatem regni ademit , sod admiratio- 
nem auxit , quod mulier non feminas modo virtute , sed 
etigm viros anteiret. Haec Babyloniam condidit , murum- 
que urbi cocto latere circumdedit, arenae vice bitumine 
interstrato: quae materia in illis locis passim e terra ex- 
aij^uat (6). Multa et alia praeclara huius reginae fuere: 
solidem, non contenta acquisitos viro terminos (7) tueri , 
Aethiopiam quoque imperio adiecit. Sed et Indiae bellum 
intulit ; quo praeter illam et Alexandrum magnum nemo 
intravit. Ad postremum quum concubitum fibi petiisset , 
ab eodem interfecta est , duo et quadraginta annos post 


(1) Quum proxima quaeque victor, instrumentum sequentis etsel. 
Quum postrema quaeque victoria quasi gradum quemdam atque adi- 
tum ad insequentes victorias Nino faceret. 

(2) Haec nec immaturo. Aspero hoc verborum concursu Offenduntur 
aures, quarum estiudicium superbissimum. Commodius scripseris: Haec 
neque immaturo. 

(0) Tot ac tantis gentibus .. ..parituris. Quum tot ac tantae gentes 
vix patienter essent pariturae. 

(1 ) Simulat se pro ux. i\ini filium, pro fem. puerum. Virilem sevum 
ementita Semiramis, simulat, se esse non uxorem, sed filium Nini. 

15) Exinde. Ex eo tempore. 

(fi) E terra exaestuat. Aestuando e terra emergit 

(7) Acquisitos viro terminos. Supple a. 

”1 

10 IUST1N1 HISTORIAE 

Ninum regno potita. Filius eius Ninya, contentus elabo- 
rato (1) a parentibus imperio, belli studia deposuit, et' 
veluli sexum cum matre mutasset, raro a viris visus, in 
feminarum turba consenuit. Posteri quoque eius, id exem- 
plum secuti , responsa gentibus per internuntios dabant. 
Imperium Assyrii , qui 'postea Syri dicti sunt , mille tre- 
centis annis tenuere. 

Cap. III. Postremus apud eos regnavit Sardanapalus , 
vir muliere corruptior. Ad hunc videndum (quod nemini 
ante eum permissum fuerat ) praefectus ipsius , Medis 
praepositus, nomine Arbactus, quum admitti magna am- 
bitione (2) aegre obtinuisset, invenit eum inter scortorum 
greges purpuram colo nentem, et muliebri habitu, quum 
mollitia corporis et oculorum lascivia omnes feminas an- 
teiret , pensa (3) inter virgines partientem. Quibus visis , 
indignatus tali feminae tantum virorum subiectum , trac- 
tantique lanam , ferrum et arma habentes parere , pro- 
gressus ad socios, quid viderit refert: negat se ei parere 
posse, qui se feminam malit esse, quam virum. Fit igitur 
coniuratio : bellum Sardanapalo infertur. Quo ille audito , 
non, ut vir, regnum defensurus , sed , ut metu mortis mu- 
lieres solent, primo latebras circumspicit: mox deinde (4) 
cum paucis et incompositis in bellum progreditur. Victus 
in regiam «e recipit , et exstructa incensaque pyra , et se 
et divitias suas in incendium mittit, hoc solo imitatus vi- 
rum (5). Post hunc rex constituitur interfector eius Ar- 
bactus , qui praefectus Medorum fuerat. Is imperium^) 
Assyriis ad Medos transfert w 

Cap. IV. Post multos deinde reges, per ordinem succes- 
sionis , regnum ad Astyagen descendit. Ilie per somnum 
vidit ex naturalibus filiae , quam unicam habebat , vitem 
enatam , cuius palmite omnis Asia obumbraretur. Consulti 


(1) FAaborato. Per laborem parto. 

(2) Magna ambitione. Sollicitis precibus. 

(5) Pensa .... partientem. Pensum a pendendo dictum , est certum 
lanae pondus, quod Sardanapalus singulis virginibus nendum adsigna- 
liat. Diceres italice : che distribuiva it compito. 

( i ) Mox deinde. Particula deinde redundat 

(3) Hoc solo imitatus virwn. Edito hoc solo virilis animi documento. 
IHiic Iustini sententiae adversantur saniora Christianae sapientiae, ne- 
dum veterum philosophorum placita, quibus docemur, « maiore animo 
a mortalibus tolerari adversa, quam relinqui; forlcs et strenuos etiam 
contra foHunam insistere spei; timidos ei ignavos ad desperationem 
formidine properare ». 

harioli, ex eadem filia nepotem ei futurum (1), cuius 
magnitudo praenuntietur, regnique ei amissionem portendi , 
responderunt. Hoc responso exterritus, neque claro viro 
neque civi filiam, ne paterna maternaque nobilitas nepoti 
animos extolleret , sed ex gente obscura tunc temporis 
Persarum, Cambysi, mediocri viro, in matrimonium tra- 
didit. Ac ne sic quidem somnii metu deposito , gravidam 
ad se filiam arcessit, ut sub avi potissimum oculis partus 
necaretur. Natus infans datur occidendus Harpago, regis 
| amico et] arcanorum participi. Is, veritus, si ad filiam 
mortuo rege venisset imperium , quia nullum (2) Astyages 
virilis sexus genuerat , ne illa necati infantis ultionem , • 

quam a patre non potuisset, a ministro exigeret, pastori 
regii pecoris puerum exponendum tradit. Forte eodem 
tempore et ipsi pastori natus filius erat. Eius igitur uxor, 
audita regii infantis expositione , summis precibus rogat , 
sibi afferri ostendique puerum. Cuius precibus fatigatus (3) 
pastor, reversus in silvam, invenit iuxta infantem canem 
feminam , parvulo ubera praebentem , et a feris alitibus- 
que defendentem. Motus et ipse misericordia, qua motam 
etiam canem viderat, puerum defert ad stabula , eadem 
cane anxie prosequente. Quem ubi in manum mulier ac- 
cepit , veluti ad notam puer allusit (4) '■ tautusque in illo 
vigor et dulcis quidam blandicntis infantis risus apparuit, 
ut pastorem. uxor ultro rogaret , suum partum pro illo ex- 
poneret, pcrmilteretque sibi, sive fortunae ipsius (5) sive 
spei suae puerum nutrire. Atque ita permutata sorte par- 
vulorum , nic pro filio pastoris educatur , ille pro nepote 
regis exponitur. Nutrici Spaco postea nomen fuit , quia 
canem Persae sic vocant. 

Cap. V. Puer deinde quum inter pastores esset, C>ri 
nomen accepit. Mox rex inter ludentes sorte delectus , 
quum per lasciviam contumaces (6) flagellis cecidisset , a 
parentibus puerorum querela est regi delata, indignanti- 
bus, a servo regio ingenuos homines servilibus verberibus 
affectos. Ille arcessito puero et interrogato, quum , nihil 
mutato vultu, fecisse se ut regem , respondisset , admiratus 

(!) Ei futurum. Ei nascilurum. 

(2) Nullum virilis sexus. Supp. puerum. 

(5) Precibus fatigatus. Precilius victus, exoratus. 

(i) P eluti ad notum puer allusit. Mulieri coepit puer Iduudiri , per- 
mde ac si eam iam novisset. 

, (5) Sive fortunae ipsius , sive spei suae. Pronomen ipsius spectat a>l 

maritum; suae ad uxorem. 

((!) Per lusciviam contumaces. Petulanter contumaces. 

constantiam, in memoriam somnii responsique revocatur. 
Atque ita quum et vultus similitudo et expositionis tem- 
pora et pastoris confessio convenirent , nepotem agnovit. 
Et quoniam defunctus sibi somnio videretur (1), agitato 
inter pastores regno, animum minacem dumtaxat in illo 
fregit. Ceterum liarpago amico suo infestus , in ultionem 
servati nepotis, filium eius interfecit , epulandumquc patri 
tradidit. Sed Harpagus ad praesens tempus dissimulato 
dolore, odium regis in vindictae occasionem distulit (2). 
lnteriecto deinde tempore , quum adolevisset Cyrus , do- 
lore orbitatis admonitus (3) , scribit ei , ut ablegatus in 
Persas ab aco fuerit : ut occidi eum parvulum avus iusse- 
rit: ut beneficio suo servatus sit: ut regem offenderit : ut 
filium amiserit. Hortatur, exercitum paret, et pronam ad 
regnum viam ingrediatur , Medorum transitionem pollici r 
tus (4). Epistola , quia palam ferri nequibat , regis custo- 
dibus omnes aditus obsidentibus, exenterato lepori inse- 
ritur, lepusque in Persas Cyro ferendus fido servo tradi- 
tur: addita retia, ut sub specie venatoris dolus lateret. 

Cap. VI. Lectis ille epistolis , eadem somnio adgredi 
iussus est, sed praemonitus, ut quem primum postera die 
obvium habuisset, socium coeptis adsumeret. Igitur ante- 
lucano tempore ruri iter ingressus , obvium habuit servum 
de ergastulo (5) cuiusdam Medi, nomine Sybarem. Huius 
requisita origine, ut in Persis genitum audivit, demtis 
compedibus , assumtoque comite , Pcrsepolim regreditur. 
Ibi convocato populo, lubet omnes praesto cum securibus 
esse , et silvam viae circumdatam excidere. Quod quum 
strenue (6} fecissent, eosdem postera die apparatis epulis 
invitat. Deinde , quum alacriores ipso convivio factos vi- 
deret, rogat, si conditio proponatur (7) utrius vitae sor- 
tem legant, hesterni laboris, an praesentium epularum? 

(1) Et quoniam def. sibi somnio videretur. Quumque Astyages sibi 
iam videretur periculo Uberatus, quod somnium portendebat, propterea 
quod nepos iam inter pastores regnum agilasset. 

(2) Odiutn regis in vind. occ. distulit. Odium suum adversus regem 
taimliu celavit, quamdiu opportunum ulciscendi tempus sibi daretur. 

(3) Dolore orbitalis admonitus. Dolore interfecti filii inslinrlus. 

(I) Medorum transit, pollicitus. Pollicitus, se Medos in illius paries 
tracturum. 

(5) Ergastulo. Ergastulum a graeco verbo (operor), fuit lo- 

cus ruri , ubi servi compedibus vincli , operis faciendi causa . deline- 
bantur. 

(ti) Strenue. Impigre, llal. pronlamentc. 

(7) Si conditio propomdur. Si eligendi facultas eis delur. Nos: se loro 
si proponesse ia sceltu. 

LIB. I. CAP. VI. VII. 13 

praesentium ut acclamavere omnes, ait: hesterno similem 
labori omnem vitam acturos , quoad Medis pareant: se se- 
cutos , hodiernis epulis (1). Laetis omnibus, Medis bellum 
infert Astyages meriti sui (3) in Harpagum oblitus, sum- 
mam belli eidem committit Qui exercitum acceptum sta- 
tim Cyro per deditionem tradidit, regisque crudelitatem 
perfidia defectionis ulciscitur. Quod ubi Astyages audivit , 
contractis undique auxiliis , ipse in Persas proficiscitur : 
et repetito alacrius certamine , pugnantibus suis , partem 
exercitus a tergo ponit , et tergiversantes ferro agi in ho- 
stes iubet: ac denuntiat suis, ni vincerent , non minus for- 
tes post terga inventuros, quam a frontibus, viros: proinde 
videant , fugientibus haec (3) , an illa pugnantibus acies 
rumpenda sit. Ingens, post necessitatem pugnandi , animus 
exercitui eius accessit. Pulsa itaque quum Persarum acies 
paullatim cederet , matres et uxores eorum obviam occur- 
runt ; orant , in proelium revertantur : cunctantibus , su- 
blata veste, obscoena corporis ostendunt, rogantes, num 
in uteros matrum vel uxorum velint refugere? Hac repressi 
castigatione • (4) in proelium redeunt : et facta impres- 
sione (5), quod fugiebant, fugere compellunt. In eo proe- 
lio Astyages capitur: cui Cyrus nihil aliud quam regnum 
abstulit: nepotemque in illo magis, quam victorem egit (6): 
eumque maximae genti Hyrcanorum praeposuit. Jiam in 
Medos reverti ipse noluit. Hic finis Medorum imperii fuit. 
Hegnaverunt annos cccl. 

Cap. VII. Initio regni Cyrus Sybarem , coeptorum so- 
cium, quem iuxta nocturnum visum (7) ergastulo libera- 
verat, comitemque in omnibus rebus habuerat, Persis 
praeposuit , sororemque suam ei in matrimonium dedjt. 
Sed civitates , quae Medorum tributariae fuerant , mutato 
imperio etiam conditionem suam mutatam arbitrantes , a 
Cyro defecerunt: quae res multorum bellorum Cyro causa 

(t) Hodiernis epulis. Supp. similem vitam. 

(2) Meriti. Culpae. 

(3) Fugienlih. haec, ftrum haec acies ab illis fugientibus , an illa ab 
iis pugnantibus sit profliganda. 

(4) Castigatione. Heprenensione. 

(.'ii Impressione. Impetu. 

(6) l\'cpotem in illo magis quam victorem egit. Nepotis polius quam 
victoris partes egit. Ita!.: Ia fece con lur piuttoslo da nipolc, che da 
vinci tore. 

(7) Iuxta nocturnum risum. Italice: secando Ia notlurna visione. Se- 
quiorem latinae linguae aetatem redolet T)aec dictio. Commodius scri- 
pseris; ex tiso. 


Digitized by Google 



14 IlSTINl HISTORIAE 

et origo fuit. Domitis demum plerisque , quum adversus 
Babylonios bellum gereret, Babyloniis rex Lydorum Croe- 
sus , cuius opes et divitiae insignes ea tempestate erant , 
in auxilium venit: victusque , iam de se solicitus, in re- 
gnum refugit. Cyrus quoque post victoriam , compositis in 
Babylonia rebus , bellum transfert in Lydiam. Ibi fortuna 
prioris proelii perculsum iam Croesi exercitum nullo ne- 
gotio fundit: Croesus ipse capitur. Sed quanto bellum mi- 
noris periculi , tanto et mitior victoria fuit. Croeso et vita, 
et patrimonii partes , et urbs Barenc concessa sunt : in 
qua etsi non regiam vitam , proximam tamen maiestati 
regiae degeret. Haec clementia non minus victori , quam 
victo, utilis fuit: quippe ex universa Graecia, cognito, 
quod illatum Croeso bellum esset, auxilia velut ad com- 
mune exstinguendum incendium confluebant: tantus Croesi 
amor apud omnes urbes erat : passurusque Cyrus grave 
bellum Graeciae fuit , si quid in Croesum crudelius con- 
suluisset. Intcriecto deinde tempore , occupato in aliis 
bellis Cyro, Lydi rebellavere. Quibus iterum victis arma 
et equi ademti, iussique cauponas, et ludicras artes (1), 
et lenocinia exercere. Et sic gens, industria quondam po- 
tens , et manu strenua , effeminata mollitie luxuriaque , 
virtutem pristinam perdidit: et quos ante Cyrum invictos 
bella praestiterant, in luxuriam lapsos otium ac desidia 
superavit. Fuere Lydis mdlti ante Croesum reges, variis 
casibus memorabiles; nullus tamen fortunae Candauii com- 
parandus. Hic uxorem , quam propter formae pulchritudi- 
nem deperibat (9), praedicare omnibus solebat, non con- 
tentus voluptatum suarum tacita conscientia , nisi etiam 
matrimonii reticenda publicaret : prorsus quasi silentium 
damnum pulchritudinis esset. Ad postremum ut affirma- 
tioni suae fidem faceret, nudam sodali suo Gygi ostendit. 
Quo facto , et amicum in adulterium uxoris sollicitatum , 
hostem sibi fecit: et uxorem, veluti tradito alii amore, a 
se alienavit. Namque brevi post tempore caedes Candauii 
nuptiarum praemium fuit; et uxor mariti sanguine dolata, 
regnum viri ct se pariter adultero tradidit. 

Gap. Vili. Cyrus, subacta Asia, et universo Uriente in 
potestatem redacto, Scythis bellum infert. Erat eo tem- 
pore Scytharum regina Tomyris, quae non muliebriter 

(1) Ludicras aries ... exercere. Itoc est ludionum atque histrionum 
partes agere , qui oblectandi populi causa in theatris et per compila 
ludos /acere consueverunt. 

(2) Quam deperibat. Quam impotenti amore prosequebatur. 

adventu hostium territa , quum prohibere eos transitu 
Araxis fluminis posset, transire permisit, et sibi faciliorem 
pugnam intra regni sui terminos rata, et hostibus obiectu 
fluminis fugam difficiliorem. Itaque Cyrus traiectis copiis, 
quum aliquantisper (l) in Scythiam processisset, castra- 
metatus est. Dein postera die , simulato metu , quasi re- 
fugiens castra deseruisset , ita vini affatim et ea , quae 
epulis erant necessaria, reliquit. Quod quum nuntiatum 
reginae esset, adolescentulum filium ad insequendum eum 
cum tertia parte copiarum mittit Quum ventum ad Cyri 
castra esset , ignarus rei militaris adolescens , veluti ad 
epulas, non au proelium venisset, omissis hostibus, in- 
suetos barbaros vino se onerare patitur; priusque Scythae 
ebrietate, quam bello vincuntur. Nam cognitis bis, Cyrus 
reversus per noctem , saucios (2) opprimit , omnesque Scy- 
thas cum reginae filio interfecit. Amisso tanto exercitu, 
et , quod gravius doleret , unico lilio , Tomyris orbitatis 
dolorem non in lacrimas effudit , sed in ultionis solatia 
intendit; hostesque recenti victoria exsultantes pari insi- 
diarum fraude circumvenit. Quippe simulata diffidentia 
propter vulnus acceptum, refugiens, Cyrum ad angustias 
usque perduxit. Ibi compositis in montibus insidiis , du- 
centa millia Persarum cum ipso rege trucidavit. In qua 
victoria etiam illud memorabile fuit , quod ne nuntius 
quidem tantae cladis superfuit. Caput Cyri amputaturo , in 
utrem humano sanguine repletum comici regina iubet , 
cum hac exprobratione crudelitatis: Satia te, inquit, san- 
guine , quem sitisti , cuiusque insatiabilis semper fuisti. 
Cyrus regnavit annos xxx , non initio tantum regni , sed 
continuo totius temporis successu admirabiliter insignis 

Cap. IX. Huic successit filius Cambyses , qui imperio 
patris Aegyptum adiecit : sed offensus superstitionibus 
Aegyptiorum , Apis ceterorumquo deorum aedes dirui 
iubet. Ad Ammonis quoque nobilissimum templum ex- 
pugnandum exercitum mittit: qui, tempestatibus et are- 
narum molibus oppressus (3) , interiit. Post haec per 

(t) Aliquantisper. Improprie usurpat hic noster aliquantisper pro 
eo quod esset aliquantum. Illud enim refertur ad tempus: hoc vero 
ad modum. Ita si ego dixero: Recede aliquantisper , erit Italice : Se o- 
stati per poco tempo. Recede aliquantum , seoslati un poco. 

(2) Saucios. Supp. rinp. Ebrios. 

(3) Arenarum molibus oppressus. Erat enim Ammonis templum iu 
labiae deserto, loco maxime arenoso, ubi vehemens ventus interdum 
cooriens, arenam humo excitat, quae magna vi agitata, obvia quae- 
que obruere solet. 


Digitized by Google 



Hi ' IliSTlNI HISTORIAE 

quietem (1) vidit fratrem suum Smerdim regnaturum. Quo 
somnio exterritus , non dubitavit , post sacrilegia etiam 
parricidium (2) facere. Erat enim difficile , ut parceret 
suis , qui , cum contemtu religionis , grassatus etiam ad- 
versus deos fuerat. Ad hoc tam crudele ministerium ma- 
gum (3) quemdam ex amicis delegit , nomine Cometen, 
lnterim ipse , gladio sua sponte evaginato , in femore gra- 
viter vulneratus occubuit , poenasque luit seu imperati 
parricidii, seu sacrilegii perpetrati. Quo nuntio accepto 
magus ante famam amissi regis (4) occupat facinus, pro- 
stratoque Smerde , cui regnum debebatur , fratrem suum 
subiecit Oropasten. Erat enim et oris et corporis linea- 
mentis persimilis , ac nemine subesse dolum arbitrante , 
pro Smerde rex Oropasta constituitur. Quae res eo occul- 
tior fuit, quod apud Persas persona regis sub specie mn- 
iestatis occulitur. Igitur magi, ad favorem populi conci- 
liandum, tributa et militiae vacationem (5) in triennium 
permittunt; ut regnum, quod fraude quaesierant, indul- 
gentia et largitionibus confirmarent. Quae res suspecta 
primo Ostani , viro nobili et in coniccturis sagacissimo , 
fuit. Itaque per internuntios quaerit de filia (G), quae inter 
regias pellices erat, an Cyri regis filius rex esset. Illa nec 
se ipsam scire ait , nec ex alia posse cognoscere ; quia 
singulae separatim recludantur. Tum pertractare dormienti 
caput iubet; nam mago Cambyses aures utrasque (7) prae- 
ciderat. Factus deinde per filiam certior, sine auribus esse 
regem , optimatibus Persarum rem indicat , et in caedem 
falsi regis impulsos sacramenti religione obstringit. Septem 
tantum conscii fuere huius coniurationis ; qui ex conti- 
nenti (8), ne, dato in poenitentiam spatio, res per quem- 
quam narraretur , occultato sub veste ferro , ad regiam 
pergunt. Ibi obviis interfectis , ad magos perveniunt : qui- 
bus ne ipsis quidem animus in auxilium sui defuit: siqui- 

(1) Per quidem. In somnis. 

(2) Parricidium. Haec vox late patet apud Latinos, el usurpatur pro 
occisione cuiuslibet propinqui. Ilie pro caede fratris. 

(3) i fagum Cometen. Magus , persica vox , sapientem significat. 

( S) Ante famam amissi regis. Ante quam fama percrebresceret amissi 

rogis. 

('>) Tributa et militiae rorationem permittunt. In hoc loco permitto 
duplicis est significationis: ut sensus sit: tributa condonant, et militiae 
vacationem concedunt. 

(6) Quaerit de filia. Petit a filia. 

(7) Aures utrasque. Kectius scripseris: aurem utramque. 

(8) Ex continenti. C.onfeslim, nulla interposita mora. 



LIB. I. CAP. IX. X. 17 

dem stricto ferro duos de coniuratis interficiunt. Ipsi tamen 
corripiuntur a pluribus: quorum alterum Gobryas medium 
amplexus (1), cunctantibus sociis, ne ipsum pro mago 
transfoderent, quia res obscuro loco gerebatur, vel per 
suum corpus (2) adigi mago ferrum iussit: fortuna tamen 
ictum regente, illo incolumi magus interficitur 

Cap. X. Occisis Magis, magna quidem gloria recepti 
regni principum fuit (3): sed mullo maior in eo, quod (4), 
quum de regno ambigerent, concordare potuerunt. Erant 
enim virtute et nobilitate ita pares , ut difficilem ex his 
populo electionem aequalitas faceret. Ipsi igitur viam in- 
venerunt, qua de se mdicium religioni et fortunae com- 
mitterent : pactique inter se sunt , ut die statuta omnes , 
equos ante regiam primo mane perducerent, et cuius equus 
inter solis ortum hinnitum primus edidisset , is rex esset. 
Nam et solem Persae unum deum esse credunt, et equos 
eidem deo sacratos ferunt. Erat inter coniuratos Darius 
Hystaspis filius : cui de regno sollicito equi custos ait , si 
ea res victoriam moraretur , nihil negotii superessc '5). 
Per noctem deinde equum pridie constitutam diem (6) ad 
eundem locum ducit , ibique equae admittit , ratus , ex 
voluptate Veneris futurum , quod evenit Postera die ita- 
que, quum ad statutam horam omnes convenissent, Darii 
equus , cognito loco , ex desiderio feminae hinnitum sta- 
tim edidit: et, segnibus aliis, felix auspicium domino pri- 
mus emisit. Tanta moderatio ceteris fuit , audito auspicio, 
ut conlestim equis desilicrint, et Darium regem salutave- 
rint. Populus quoque universus, secutus iudicium princi- 
pum , eundem regem constituit Sic regnum Persarum , 
septem nobilissimorum virorum virtute quaesitum , tam 
levi momento in unum collatum est. Incredibile prorsus , 
tanta patientia cessisse eOs , quod ut eriperent Magis , 
mori non recusaverint. Quamquam praeter formam virtu- 
temque hoc imperio dignam, etiam cognatio Dario iuncta 
cum pristinis regibus fuit Principio igitur regni Cyri regis 
filiam in matrimonium recepit , regalibus nuptiis regnum 

(1) Quorum ulter fiobrgas med. ampl. Quum Gobrjas, unus ex con- 
iuralis, unum ex Magis medium esset amplexus. 

(2) A 'el. Etiam. 

(3) Magna gloria recepti regni principum fuit. Magnam ob receptum 
regnum gluriam primores obtinuerunt. 

(4) In eo quod. Eo quod. 

(5) Si eu res viet, morar . , nihil neg. superesse. SI in ea re posita 
esset victoria, nihil iam difficultatis superesse. 

(fi) Pridie aiem. Pleonasmus. 

limaturus : ut non tam in extraneum translatum , quam 
in familiam Cyri reversum videretur. Interiecto deinde 
tempore, quum Assyrii descivissent , et Babyloniam occu- 
passent , uiflicilisque urbis expugnatio esset ; aestuante 
rege (I), unus de interfectoribus Magorum, Zopyrus, domi 
se verberibus lacerari toto corpore lubet: nasum, aures, 
et labia sibi praecidit, atque ita regi inopinanti se offert. 
Attonitum et quaerentem Darium causas , auctoremque 
tam foedae lacerationis, tacitus (2), quo proposito fecerit, 
edocet ; formatoque in futura consilio , transfugae titulo 
Babyloniam proficiscitur. Ibi ostendit populo laniatum cor- 
pus: queritur crudelitatem regis, a quo in regni petitione 
non virtute, sed auspicio, non iudicio hominum, sed hin- 
nitu equi superatus sit : iubet illos ex amicis exemplum 
capere, quid hostibus cavendum sit: hortatur, ne moeni- 
bus magis quam armis confidant , palianturque , se com- 
mune bellum recentiore ira gerere. Nota nobililas viri 
pariter et virtus omnibus erat : nec de fide timebant , 
cuius vcluti pignora vulnera corporis et iniuriae notas ha- 
bebant. Constituitur ergo dux omnium suffragio = et ac- 
cepta parva manu , semel atque iterum , cedentibus ex 
consulto Persis , secunda proelia facit. Ad postremum uni- 
versum sibi creditum exercitum Dario prodit, urbemque 
ipsam in potestatem eius redigit. Post haec Darius bellum 
Scythis infert, quod sequenti volumine referetur. 


LIBER 1 1. 

Cap. I. 2. 3. Scytharum ros gestae. 4. Amazones. 3. ScUtiarum contra 
servos bellum. Harii contra Scythas et Ionas expeditiones. 0. 7. De 
Atheniensibus. H. Pisistratus. 9. Hippias pulsus Persas adducit. Pugna 
marathonia. Miltiades, tl). Xerxes Graeciam invadit, tl. Leonidas ad 
Thermopjlas. 12. Pugna Salaminia. 13. Persarum fuga. 14. Pugna 
ad Plataeas. 15. Muri Athenarum. Pausanias. Aristides. Cimon. 

Cap. I. In relatione rerum ab Scythis gestarum , quae 
satis amplae magniiicaeque fuerunt", principium ah ori- 
gine repetendum est. Non enim minus illustria initia , 
quam imperium, habuere: nec virorum magis, quam fe- 
minarum, virtutibus claruere, quippe quum ipsi Parthos 
Bactrianosque , feminae autem eorum Amazonum regna 

(1) .tesluantc rege. Dubitante rege, et nescio quid consilii caperet. 

(2) Tacitus. Secreto, occulte. 

condiderint ; prorsus ut res gestas virorum mulierumque 
considerantibus incertum sit, uter apud eos sexus illustrior 
fuerit. Scytbarum gens antiquissima semper habita : quam- 
quam inter Scythas et Aegyptios diu contentio de generis 
vetustate fuerit ; Aegyptiis praedicantibus : intlio rerum , 
quum aliae terrae nimio fervore solis arderent , aliae ri- 
gerent frigoris immanitate , ita ut non modo (1 ) primae 
generare homines , sed ne advenas quidem recipere ac tueri 
possent, priusquam adversus calorem vel frigus velamenta 
corporis invenirentur , vel locorum vitia quaesitis arte re- 
mediis mollirentur ; Aegyptum ita temperatam semper fuisse, 
ut neque hiberna frigora, nec aestivi solis ardores incolas 
eius premerent; solum ita foecundum, ut alimentorum in 
usum hominum nulla terra feracior fuerit. Jure igitur ibi 
primum homines natos videri debere , ubi educari facillime 
possent. Contra Scythae coeli temperamentum (2j nullum 
esse vetustatis argumentum putabant: quippe naturam, 
quum primum incrementa caloris ac frigoris regionibus 
distinxit (3), statim ad locorum patientiam (4) animalia 
quoque generasse: sed et arborum atque frugum, pro re- 
gionum conditione, apte genera variata. Et quanto Scythis 
sit coelum asperius , quam Aegyptiis , tanto et corpora et 
ingenia esse duriora. Ceterum « mundi, quae nunc partes 
sunt, aliquando unitas fuit; sive illuvies aquarum principio 
rerum terras obrutas tenuit: sive ignis, qui et mundum 
genuit, cuncta possedit; utriusque primordii Scythas ori- 
gine praestare. Nam si ignis prima possessio rerum fuit (5), 
qui paulatim exstinctus, sedem terris dedit; nullam prius, 
quam septcmtrionalem partem, hiemis rigore ab igne se- 
cretam, adeo ut nunc quoque nulla magis rigeat frigori- 
bus , Aegyptum vero et totum Orientem tardissime tempe- 
ratum: quippe qui etiam nunc torrenti calore solis exae- 
stuet. Quodsi omnes quondam terrae submersae profundo 
fuerunt ; profecto editissimam quamque partem decurren- 
tibus aquis primum detectam , numillimo autem solo ean- 
dem aquam diutissime immoratam: et quanto prior quae- 
que pars terrarum siccata sit, tanto prius animalia gene- 
rare coepisse. Porro Scythiam adeo editiorem omnibus terris 
esse, ut cuncta flumina ibi nata, in Maeotim, tum deinde 

(t) Aon modo. Pro eo quod est non modo non. 

(2) Coeli temperamentum. Nos: clima. 

(3) Distinxit. Dispertiit. 

(4) Ad locorum patientiam. Naturam animalia generasse, cuique loco 
accommodata; vel quae diversam locorum conditionem pati possent. 

(3) Si ignis prima pots. rerum fuit. Si ignis primo omnia tenuit. 

tn ponticum et aegyptium mare decurrant, Aegyptum au- 
tem , quae tot regum , tot secutorum cura impensaque 
munita sit (1), et adversum vim incurrentium aquarum 
tantis structa molibus, tot fossis conscissa, ut, quum his 
arceantur , illis recipiantur aquae , nihilominus coli , nisi 
excluso Nilo, non potuerit; non posse videri hominum ve- 
tustate ultimam (2), quae sive ex aggerationibus regum (3) , 
sive Nili trahentis limum , terrarum reccntissima videatur. 
Ilis igitur argumentis superatis Aegyptiis, antiquiores sem- 
per Scythae visi. 

Cap." II. Scythia autem , in orientem porrecta , includitur 
ah uno latere Ponto , et ab altero montibus Rhipaeis , a 
tergo Asia et Phasi flumine. Multqm in longitudinem et 
latitudinem patet. Hominibus inter se nulli lines: neque 
enim agrum exercent , nec domus illis ulla «aut tectum 
aut sedes est, armenta et pecora (4) semper pascentibus, 
et per incultas solitudines errare solitis. Uxores liberosque 
secum in plaustris vehunt, epiibus, coriis imbrium hie- 
misque causa tectis, pro domibus utuntur. Justitia gentis 
ingeniis (5) culta , non legibus. Nullum scelus apud eos 
t ito- gravius : quippe sine tecti munimento pecora et ar- 
menta habentibus quid salvum esset , si furari liceret ? 
. iram et argentum non perinde ac reliqui mortales ap- 
petunt. Lacte et meile vescuntur. Lanae iis usus ac .ve- 
stium ignotus est , quamquam continuis frigoribus uran- 
tur (G); pellibus tamen ferinis aut murinis utuntur. Haec 
continentia illis morum quoque iustitiam edidit, nihil alie- 
num concupiscentibus. Quippe ibidem divitiarum cupido 
est , ubi et usus. Atque utinam reliquis mortalibus similis 
moderatio et abstinentia alieni foret: profecto non tantum 
bellorum per omnia secula terris omnibus continuaretur: 
neque plus hominum ferrum et arma, quam naturalis fa- 


(t) Quae tot reg . , tot sec. cura imp. munitu sit. In quam tot reges, 
per tot secula, curas et impensas contulerunt. 

(2) Non posse videri hom. r et. ultimam. Non posse 'videri, primam 
fuisse habitalam. 

(5) Ex aggerationibus regum. Ea aggeribus, quos reges construendos 
curarunt. 

(I) Armenia et pecora. Armenti nomine intellige animalia maiora , 
quorum praecipuus est usus ad arandum , vel ad arma portanda , ut 
sunt boves et equi. Pecoris vero appellatione animalia minora , uti 
caprae , oves , atque id genus alia. 

(3) Gentis ingeniis. Ob indolem geniis. 

(G) Frigoribus urantur. Laedanlur, laborent. Siquidem frigus, ubi 
acrius sit , corpora humana perinde afficit atque ignis. 

(orum conditio , raperet. Prorsus ut admirabile videatur , 
hoic illis naturam dare , quod Graeci longa sapientium 
doctrina praeceptisque philosophorum consequi nequeunt; 
cultosque mores incultae barbariae collatione superari. 
Tanto plus in illis proficit vitiorum ignoratio , quam in his 
cognitio virtutis. 

Cap. III. Imperium Asiae ter quaesivere; ipsi perpetuo 
ab alieno imperio aut intacti aut invicti mansere. Darium , 
regem Persarum , turpi ab Scythia submoverunt fuga : 
Cyrum cum omni exercitu trucidaverunt: Alexandri Magni 
ducem Zopyriona pari ratione cum copiis universis dele- 
verunt : Romanorum audivere , non sensere arma. Par- 
thicum et Bactrianum imperium ipsi condiderunt. Gens 
laboribus et bellis aspera : vires corporum immensae : nihil 
parare , quod amittere timeant : nihil victores praeter glo- 
riam concupiscunt. Primus Scythis bellum indixit Sesostris 
rex aegyptius, missis primo lenonibus (1), qui hostibus 
parendi legem dicerent Sed Scythae, iam ante de adventu 
regis a finitimis certiores facti , legatis respondent : tam 
opulenti populi ducem stolide adversus inopes occupasse 
bellum, quod magis domi fuerit illi timendum; quod belli 
certamen anceps , praemia victoriae nulla , damna mani- 
festa sint. Igitur non exspectaturos Scythas , dum ad se 
veniatur , quum tanto sibi plura in hoste concupiscenda 
sint ; ultroque praedae ituros obviam. Nec dicta res mo- 
rata. Quos quum tanta celeritate venire rex addidicisset , 
in fugam vertitur , exercituque cum omni apparatu belli 
relicto, in regnum se reeepit. Scythas ab Aegypto paludes 
prohibuere : inde reversi , Asiam perdomitam vectigalem 
fecero, modico tributo, magis in titulum imperii, quam 
in victoriae praemium , imposito. Quindecim annis pacan- 
dae Asiae immorati , uxorum flagitatione revocantur , per 
legatos denuntiantium: ni redeant , sobolem se ex finitimis 
quaesituras , nec passuras , ut in posteritatem Scytharum 
genus per feminas intercidat (2). His igitur Asia per mille 
quingentos annos vectigalis fuit. Pendendi tributi finem 
Ninus, rex Assyriorum, imposuit. 

Gap. IV. Sed apud Scythas medio tempore duo regii 
iuvenes , Ylinos et Scolopitos , per factionem optimatum 
domo pulsi ingentem juventutem (3) secum traxere et in 

(1) Missis lenonibus. Missis legatis. 

(2) In posteritatem . . .per feminas intercidat . In posterum . . . femi- 
narum culpa intercidat. 

("I Ingentem iuventutem. Ingentem iuvenum multitudinem. 

Cappadociae ora , iuxta amnem Thermodonta consederunt , 
subiectosque Themiscyrios campos occupavere. Ibi per 
muitos annos spoliare finitimos assueti , conspiratione po- 
pulorum per insidias trucidantur. Horum uxores , quum 
viderent exsilio additam orbitatem , arma sumunt , finesque 
saos , submoventes primo , mox etiam inferentes bella , 
defendunt. Nubendi quoque finitimis animum omisere (1); 
servitutem, non matrimonium, appellantes. Singulare om- 
nium seculorum exemplum ausae (2), auxere rem publi- 
cam sine viris: iam etiam cum contemtu virorum se tuen- 
tur. Et ne feliciores aliae aliis viderentur; viros, qui domi 
remanserant interficiunt. Ultionem quoque caesorum con- 
iugum , excidio finitimorum consequuntur. Tum pace ar- 
mis quaesita, ne genus interiret, concubitum finitimorum 
ineunt. Si qui mares nascerentur, interficiebant. Virgines 
in eundem ipsis morem (3), non otio neque lanificio, sed 
armis, equis, venationibus exercebant, inustis infantum 
dexterionbus (4) mammis, ne sagittarum iactus impedi- 
retur : unde Amazones (5) dictae sunt. Duae his reginae 
fuere, Marpesia et Lampcdo, quae in duas partes agmine 
diviso , inclytae iam opibus , vicibus (6) gerebant bella , 
solae terminos alternis (7) defendentes: et ne successibus 
deesset auctoritas, genitas se Marte praedicabant Itaque 
maiore parte Europae subacta , Asiae quoque nonnullas 
civitates occupavere. Ibi Epheso muitisque aliis urbibus 
conditis, partem exercitus cum ingenti praeda domum 
dimittunt. Reliquae , quae ad tuendum Asiae imperium 
remanserant, concursu barbarorum cum Marpesia regina 
interficiuntur. In huius locum filia eius Orithya regno suc- 
cedit : cui , praeter singularem belli scientiam , eximia 
servatae in omne aevum virginitatis admiratio fuit. Huius 
virtute tantum additum gloriae et Camae Amazonum est, 
ut Herculi rex , cui xn stipendia debebat , quasi impos- 
sibile, imperaverit (8), ut arma reginae Amazonum sibi 

(1 ) Animum omisere. Consilium omisere. 

(2) Sinqulare omnium sec. exemplum ausae. Rem faeere ausae , cuius . 
unum tantummodo exemplum exstat post hominum memoriam. 

(3) y irgines in euud. ipsis morem exercebant. Supp. cum ipsis 

Virgines exercebant eadem ratione ac se ipsas. 

(4) Dexterioribus. Pro gradu posit. Dexteris. 

(5) Amazones. Si£ dictae ab « privat., et gracca voce mamma, 
hoc est sine mamma. 

(6) Ficibus. In vicem. 

17) Alternis. Supp. vicibus. 

18) Ut Herculi rex , cui XII stipendia debebat , quasi impassibile, im- 

afferret. Eo igitur profectus longis novem navibus (1), co- 
mitante principum Graeciae iuventute, inopinantes aggre- 
ditur. Duae tum sorores Amazonum regna tractabant (3), 
Antiope et Orilhya: sed Orithya foris bellum gerebat, igi- 
tur quum Hercules ad litus Amazonum applicuit (3) , in- 
frequens multitudo cum Antiopa regina, nibil hostile me- 
tuente, erat. Qua re effectum est , ut paucae , repentino 
tumultu excitae, arma sumerent, facuemque victoriam 
hostibus darent Multae itaque caesae captaeque: in his 
duae Antiopae sorores [captae sunt], Menalippe ab Her- 
cule, Hippolyte a Theseo. Sed Theseus, obtenta in prae- 
mium captiva , eandem in matrimonium assumsit , et ex 
ea genuit Hippolytum. Hercules post victoriam Menalippcn 
captivam sorori reddidit , et pretium arma reginae accepit. 
Atque ita functus imperio, ad regem revertitur. Sed Ori- 
thya, ubi comperit, bellum sororibus illatum, et raptorem 
esse Atheniensium principem, hortatur comites, frustraque 
et Ponti sinum et Asiam edomitam esse dicit , si Graeco- 
rum non tam bellis , quam rapinis pateant. Auxilium 
deinde a Sagillo, regp Scythiae , petiit : genus se Scytha- 
mm esse; cladem virorum , necessitatem armorum, belli 
causas ostendit : assecutasgue virtute , ne segniores viris 
feminas habere Scythae viderentur. Motus ille domestica 
gloria , mittit cum ingenti equi^tu filium Panasagorum in 
auxilium. Sed ante proelium dissensione orta , ab auxiliis 
desertae , bello ab Atheniensibus vincuntur : receptaculum 
tamen habuere castra sociorum, quorum auxilio intactae 
ab aliis gentibus , in regnum revertuntur. Post Orithyam 
Penthesilea regno potita est , cuius troiano bello inter 
fortissimos viros, quum auxilio adversus Graecos ferret, 
magna virtutis documenta exstitere. Interfecta demum 
Penthesilea, exerciluque eius absumto, paucae, quae in 
regno remanserant, aegre se adversus finitimos defenden- 


peraverit , e/e. In hunc ordinem verba Iustini sunt digerenda: ut rei, 
cui Hercules xu stipendia debebat, imperaverit Herculi , quasi rem im- 
possibilem, ut arma afferret, clc. Sensus est: ut Eurystheus, Mycenarum 
rex , inter duodecim illos labores , quos Herculi imperavit , hoc etiam 
imposuerit (quasi rem, quae fieri non posset), ut arma sibi afferret 
reginae Amazonum. In hoc loco elegantiores fastidiunt vocem impossi- 
bile, a germana latinitate abhorrentem. Usurpat vero noster stipendia 
pro eo quod esset labores, deducto vocabulo a re militari. 

(1) Longis navibus. Longae naves sunt naves bellicae, quae non modo 
velis , sed remis etiam aguntur. Italice galee. 

(2) Regna tractabant. Regna regebant. 

(3) Applieu.it. Supp. classem. Appulit. 

tes , usque tempora Alexandri Magni duraverunt. Harum 
Minithva, sive Thalcstris , regina , concubitu Alexandri 
per dies xm ad sobolem ex eo generandam obtento, re- 
versa in regnum, brevi tempore cum omni Amazonum 
nomine intercidit. 

Gap. V. Scythae autem tertia expeditione asiana , quum 
annis octo a coniugibus et liberis abfuissent , servili bello 
domi excipiuntur. Quippe coniuges eorum longa exspecta- 
tione virorum fessae , nec iam teneri bello , sed deleto» 
ratae , servis ad custodiam pecorum relictis nubunt , qui 
reversos cum victoria dominos, velut advenas, armati fi- 
nibus prohibent. Quibus quum varia victoria (11 fuisset, 
admonentur Scythae mutare genus pugnae , memores , 
non cum hostibus , sed cum servis proeliandum ; nec ar- 
morum, sed dominorum iure vincendos; verbera in aciem, 
non arma afferenda ; omissoque ferro , virgas ac flagella 
eeteraque servilis metus paranda instrumenta. Probato 
omnes consilio, instructi, sicut praeceptum erat, postquam 
ad hostem accessere , inopinantibus verbera intentant ; 
adeoque illos perculerunt , ut , quos ferro non poterant , 
metu verberum vincerent: fugamque (2 ;, non ut hostes 
victi, sed ut fugitivi servi, capesserent. Quicumque capi 
potuerunt , supplicia crucibus luerunt. Mulieres quoque 
male sibi consciae partim ferro, partim suspendio vitam 
(inierunt. Post haec pax apud Scythas fuit usque tempora 
Iancyri regis. Huic Darius rex Persarum, sicut supra di- 
ctum est , quum filiae eius nuptias non obtinuisset , bel- 
lum intulit: et armatis septingentis millibus hominum Scy- 
thiam ingressus , non facientibus hostibus pugnae potesta- 
tem, metuens, ne, interrupto ponte Istri, reditus sibi 
intercluderetur, amissis octoginta millibus hominum tre- 
pidus refugit: quae iactura, abundante multitudine, inter 
damna numerata non est. Inde Asiam et Macedoniam do- 
muit: Ionas quoque navali proelio superat. Deinde cognito, 
quod Athenienses Iouiis auxilium contra se tulissent, om- 
nem impetum belli in eos convertit. 

Cap. VI. Nunc, quoniam ad bella Atheniensium ventum 
est , quae non modo ultra spem gerendi , verum etiam 
ultra gesti fidem patrata sunt (3), operaque Atheniensium 

(1) Farta victoria. Anceps victoria. 

(2) Fugam capesserent. Supp. adversarii. 

i5) Quae non modo ultra spem gerendi , verum etiam ultra gesti fi- 
dem patrata sunt. Propositio, prima fronle, subobscura-, cuius hic est 
sensus: Quae bella non modo eventus spem excesserunt, conceptam ante- 
quam gererentur, sed etiam postquam gesta sunt, vix credibilia fuerunt. 

efleclu maiora, quam voto, fuere: paucis urbis origo re- 
petenda est; quia non, ut ceterae gentes, a sordidis ini- 
tiis ad summa crevere: soli enim, praeterquam (1) incre- 
mento , etiam origine gloriantur ; quippe non advenae , 
neque passitn collecta populi colluvies originem urbi de- 
dit, sed eodem innati solo, quod incolunt (2); et quae 
illis sedes, eaden» origo est. Primi lanificii ei olei et vini 
usum docuere. Arare quoque et serere frumenta glandem 
vescentibus monstrarunt. I.iterae certe ac facundia , et 
hic civilis ordo disciplinae, veluti templum Athenas ha- 
bent. Auto Deucalionis tempora regem habuere Cecropen : 
quem , ut omnis antiquitas fabulosa est , biformem (3) 
tradidere , quia primus marem feminae matrimonio iunxit 
Iluic successit Cranans, cuius tilia Atthis regioni nomen 
dedit. Post hunc Amphictyon regnavit, qui primus Miner- 
vae urbem sacravit, et nomen civitati Athenas dedit, lluius 
temporibus aquarum illuvies maiorem partem populorum 
Graeciae absumsit. Superfuerunt, quos refugia montium 
receperunt, aut ad regem Thessaliae Deucalionem ratibus 
evecti sunt, a qno propterea genus hominum conditum 
dicitur. Per ordinem deinde successionis regnum ad Krc- 
ehtheum descendit , sub quo frumenti satio apud Eleusin 
a Triptolemo reperta e9t; in cuius muneris honorem no- 
ctes initiorum sacratae (4). Tenuit et Aegeus . Thesei 
pater , Athenis regnum , a quo per divortium decedens 
Medea , propter adultam privigni aetatem , Colchos eum 
Medio filio, ex Aegeo suscepto, concessit. Post Aegeum 
Theseus, ac deinceps Thesei filius Demophoon, qui auxi- 
lium Graecis adversus Trojanos tulit , regnum possedit. 
Erant inter Athenienses et Dorienses simultatum veteres 
offensae, quas vindicaturi bello Dorienses, de eventu proe- 
lii oracula consuluerunt, ltespousmn , superiores fore , ni 
regem Atheniensium occidissent. Quum ventum esset in 
bellum, militibus ante omnia custodia regis praecipitur. 
Atheniensibus eo tempore rex Codrus erat; qui ct responso 
dei ct praeceptis hostium cognitis, permutato regis habitu, 

(1) Praeterquam. Non solum. 

(2) Eodem innati sato, quod incolunt. Haec sententia non minus hi- 
storicae fidei quam Christianae sapientiae adversatur. 

(3) Biformem. Ex homine et serpente conflatum. 

( i) fioctcs initiorum sacratae. Sacra nocturna in honorem Cereris 
fuerunt instituta. Sacra vero Cereris initia dicta sunt, quod a Cerere 
initium vitae sit; sive, uti ait Tullius (De legib. II, 24), quod hisce 
Cereris sacris homines ex agresti el immani vita exculti ad humani- 
tatem et mitigati sunl. 

pannosus, sarmenta collo gerens, castra hostium ingredi- 
tur: ibi in turba obsistentium , a milite, quem falce astu (1) 
convulneraverat, interficitur. Cognito regis corpore, Do- 
rienses sine proelio discedunt. Atque ita Athenienses vir- 
tute ducis, pro salute patriae morti se offerentis, bello 
liberantur. 

Cap. VII. Post Codrum nemo Athenis regnavit: quod 
memoriae nominis eius tributum est. Administratio reinu- 
blicae annuis magistratibus (2) permissa. Sed civitati nullae 
tunc leges erant ( quia libido regum pro legibus habebatur. 
Legitur itaque Solon, vir iustitiae insignis, qui velut no- 
vam civitatem legibus conderet. Qui tanto temperamento 
inter plebem senatumque egit, (quum, si quid pro altero 
ordine tulisset, alteri displiciturum videretur) ut ab utris- 
que narem gratiam traheret, lluius viri inter multa egre- 
gia illud memorabile fuit (3). Inter Athenienses ct Mega- 
renses de proprietate Salaminae insnlae prope usque in- 
teritum armis dimicatum fuerat. Post clades multas capital 
esse apud Athenienses coepit, si quis legem de vindicanda 
insula tulisset. Sollicitus igitur Solon , ne aut tacendo pa- 
rum reipublicae consuleret , aut censendo sibi (4), subi- 
tam dementiam simulat , cuius venia non dicturus modo 
prohibita, sed et facturus erat. Deformis habitu, more ve- 
cordium in publicum evolat; factoque concursu hominum, 
quo magis consilium dissimularet , insolitis sibi versibus 
suadere populo coepit , quod vetabatur : omniumque ani- 
mos ita cepit, ut extemplo bellum adversus Megarenses 
decerneretur, insulaque, devictis hostibus, Atheniensium 
fieret. 

Cap. VIII. Interea Megarenses , memores illati Athe- 
niensibus belli , et deserti , ne frustra arma movisse vi- 
derentur, matronas Atheniensium in Eleusiniis sacris (5) 
noctu oppressuri (G), naves conscendunt. Qua re cognita, 
dux Atheniensium Pisistratus iuventutem in insidiis locat, 

(I) Astu. Polo. 

12) Annuis magistratibus. Intelligc Archontes. Ili primum fuere per- 
petui. Postea vero in denos annos creati; ac tandem annui esse coe- 
perunt. 

(5) Inter Athenienses el Megarenses , rtc. Haec et sequentia usque 
ad finem capitis lustinus transtulit ad litteram ex vita Solonis, quae le- 
qitur apud Diogenem Laertium in libro I Pe vita philosophorum. 

(1) Aut censendo sibi. Aut sententiam dicendo, sibi parum consuleret. 

(o) In Eleusiniis sacris. In sacris seu mjsleriis Cereris, quae ad Eleu- 
sina urbem celebrabantur. 

(f>) Oppressuri. Deprehensuri. Ilnl. per sorprendere. 

iussis matronis solito clamore ac strepitu, etiam in ac- 
cessu hostium, ne intellectos se sentiant , sacra celebrare: 
egressosque navibus Megarenses inopinantes aggressus , 
delevit: ac protinus classe captiva intermixtis mulieribus, 
ut speciem captarum matronarum praeberent , Megaram 
contendit. I Hi quum et naxium formam et petitam praedam 
cognoscerent, obvii ad portum procedunt: quibus caesis, 
Pisistratus paulIum a capienda urbe abfuit. Ita Megarenses 
suis dolis hosti victoriam dedere. Sed Pisistratus , quasi 
sibi, non patriae, vicisset, tyrannidem per dolum occu- 
pat: quippe voluntariis verberibus domi affectus, lacera- 
toque corpore, in publicum progreditur: advocata concione, 
vulnera populo ostendit: de crudelitate princ.ipum,a qui- 
bus haec sc passum simulabat , queritur : adduntur vo- 
cibus lacrimae, et invidiosa oratione multitudo credula 
accenditur : amore populi invisunt se senatui affirmat : 
obtinet ad custodiam corporis sui satellitum auxilium: per 
quos occupata tyrannide per annos xxxm regnavit. 

Cap. IX. Post eius mortem Diocles , alter ex (iliis , per 
vim stuprata virgine , a fratre puellae interficitur. Alter , 
Hippias nomine , quum imperium paternum teneret , in- 
terfectorem fratris comprehendi iubet : qui quum per tor- 
menta conscios caedis nominare cogeretur , omnes amicos 
tyranni nominavit. Quibus interfectis, querenti tyrann^, 
an adhuc aliqui conscii essent : neminem, ait, superessc, 
quem amplius mori gestiat, quam ipsum tyrannum. Qua 
voco eiusdem se tyranni victorem, post vindictam pudici- 
tiae sororis, ostendit. Huius virtute quum admonita civitas 
libertatis esset, tandem Hippias regno pulsus, in exsilium 
agitur: qui profectus in Persas, ducem se Dario, inferenti 
Atheniensibus bellum, sicuti supra significatum est, ad- 
vefsus patriam suam offert. Igitur Athenienses , audito 
Darii adventu , auxilium a Lacedaemoniis , socia tum ci- 
vitate, petiverunt. Quos ubi viderunt quatridui teneri re- 
ligione (I), non exspectato aaxilio, instructis decem mil- 
libus civium, et Plataeensibus auxiliaribus mille, adversus 
sexcenta millia hostium, in campos marathonios in proe- 
lium egrediuntur. Miltiades et aux belli erat, et auctor 
non exspectandi auxilii; quem tanta fiducia ceperat, ut 
plus praesidii in celeritate, quam in 9ociis, duceret. Magna 

(I) Quos ubi viderunt quatridui teneri religione. Quos ubi viderunt , 
per quatriduum legum religione impediri, quominus venirent. Spectant 
haec Iustini verba ad quaudam Lvcurgi legem , qua cautum fuerat . 
ne spartanus exercitus ante plenilunium urbe exiret. 

icitur in pugnam euntibus alacritas animorum fuit , adeo 
ut, quum mille passus inter duas acies essent, citato cursu 
ante iactum sagittarum ad hostem Venerint. Nec audaciae ' 
eius eventus defuit: pusnntum est enim tanta virtute, ut 
hinc viros, inde pecudes putares. Victi Persae in naves 
confugerunt: ex quibus multae suppressae (t), multae 
captae sunt. In co proelio tanta virtus singulorum fuit, 
ut , cuius laus prima esset, difficile iudicitim videretur. 
Inter ceteros tamen Themistoclis adolescentis gloria emi- 
cuit, ia quo iam tunc indoles futurae imperatoriae digni- 
tatis apparuit. Cynaegiri quoque, militis atneniensis, gloria 
magnis scriptorum laudibus celebrata est ; qui post proelii 
innumeras caedes, quum fugientes hostes ad naves euisset , 
onustam navem dextra manu tenuit , nec prius dimisit , 
quam manum amitteret: tum quoque, amputata dextra, 
navem sinistra comprehendit: quam et ipsam quum ami- 
sisset , ad postremum morsu navem detinuit. Tantam in 
eo virtutem fuisse , ut non tot caedibus fatigatus , non 
duabus manibus amissis victus, truncus ad postremum, 
et veluti rabida fera, dentibus dimicaverit. Ducenta millia 
Persae eo proelio , sive naufragio, amisere. Cecidit et Hip- 
pias tyrannus atheniensis , auctor et concitor eius belli , 
diis, patriae ultoribus, poenas repetentibus. 

Cap. X. Interea et Darius , quum bellum instauraret , 
in ipso apparatu decedit , relictis multis filiis, et in regno 
et ante regnum susceptis. Ex his Artemenes maximus natu, 
aetatis privilegio, regnum sibi vindicabat; quod ius , et 
ordo nascendi et natura ipsa gentibus dedit. Porro Xerxes 
controversiam non de ordine , sed de nascendi felicitate , 
referebat. Namque Artemonem primum quidem Dario , sed 
privato , provenisse: se regi primum natum. Fratres itaque 
suos, qui ante geniti essent , privatum patrimonium, quod 
eo tempore Darius habuisset, non regnum, sibi vindicare 
posse: se esse, quem primum in regno iam rex pater sus- 
tulerit (2). Huc accedere, quod Artemenes non patre tan- 
tum , sed et matre privatae adhuc fortunae , avo quoque 
materno privato , procreatus sit : se vero et matre regina 
natum , et patrem non nisi regem vidisse; avum quoque 
maternum f.grum se regem habuisse , non heredem , sed 
conditorem tanti regni: et si in aequo iure vtrunique fra- 
trem pater reliquisset , materno tamen se iure «t avito 


1 1 ) Suppressae. Submersae. 
(2) Sustulerit. Genuerit. 

vincere. Hoc certamen concordi animo ad patruum suum 
Artaphernem, veluti ad domesticum iudicem, deferunt; 
qui domi cognita causa , Xerxem prae|>osuit ; adeoque fra- 
terna contentio fuit, ut nec victor insultaverit, nec victus 
doluerit ; ipsoque litis tempore invicem munera miserint; 
iucunda quoque inter se non solum, sed credula (1) con- 
vivia habuerint ; iudicium quoque ipsum sine arbitris , 
sine convicio fuerit. Tanto moderatius tum fratres inter 
se regna maxima dividebant , quam nunc exigua patri- 
monia” partiuntur. Igitur Xerxes bellum, a patre coeptum 
adversus Graeciam , quinquennium instruxit. Quod ubi 
primum didicit Demaratus , rex Lacedaemoniorum , qui 
apud Xerxem exsulabat , amicior patriae post fugam , 
quam regi post beneficia, ne inopinato bello opprimeren- 
tur, omnia in tabellis ligneis magistratibus perscribit, 
eademquo cera superinducta delet (2) , ne aut scriptura 
sine tegmine indicium daret, aut recens cera dolum pro- 
deret: fido deinde servo perferendas tradit, iusso , ma- 
gistratibus Spartanorum tradere. Quibus perlatis, Lacedae- 
rnone quaestioni res diu fuit £3), quod neque scriptum ali- 
quid viderent, nec frustra missas suspicarentur , tantoque 
rem maiorem, quanto sit occultior , putabant. Haerentibus 
in conicctura viris, soror regis Leonidae consilium scri- 
bentis invenit. Erasa igitur cera , belli consilia deteguntur, 
lam Xerxes septingenta millia de regno armaverat , et tre- 
centa millia dc auxiliis : ut non immerito proditum sit , 
flumina ab exercitu eius siccata, Graeciamque omnem vix 
capere exercitum eius potuisse. Xaves quoque mille du- 
centas numero habuisse dicitur. Huic tanto agmini dux 
defuit. Ceterum, si regem spectes, divitias, non ducem (4) 
laudes: quarum tanta copia in regno eius fuit, ut, quum 
tlumina multitudine consumerentur, opes tamen regiae 
superessent. ipse autem primus in fuga , postremus in 
proelio semper visus est ; in periculis timidus ; sicubi 
metus abesset, inflatus; denique ante experimentum beUi, 
fiducia virium, veluti naturae ipsius dominus, et montes 
in planum deducebat , et convexa vallium aequabat , et 


(1) Credula convivia. Ea Sunt, in quibus convivae sibi invicem cre- 
dunt. Nos: conviti, <0ie inspirano confdcnza. 

(2) Eademque cera superinducta delet. Et deiet scripta superindu- 
cendo eandem ceram, quam prius eraserat. 

(3) Quaestioni res diu fuit. In re investiganda diu se torserunt 
Spartani. 

(!) Laudes. Eleganter pro tempore futuro: luudabis. 

quaedam maria pontibus sternebat , quaedam ad naviga- 
tionis commodum per compendium ducebat (1). 

Cap. XI. Cuius introibis in Graeciam quam terribilis , 
tam turpis ac foedus discessus fuit. Nam quum Leonida , 
rex Spartanorum , cum quatuor millibus militum angustias 
Thermopylarum occupasset, Xerxes, contemtu paucitatis, 
eos pugnam capessere iubet, quorum cognati marathonia 
pugna interfecti fuerant; qui, dum ulcisci suos quaerunt, 
principium cladis fuere : succedente deinde inutili turba , 
maior caedes editur. Triduo ibi cum dolore et indignatione 
Persarum dimicatum : quarta die , quum nuntiatum esset 
Leonidae , a xx millibus nostium summum cacumen teneri , 
tunc hortatur socios, recedant, et se ad meliora patriae 
tempora reservent: sibi cum Spartanis fortunam experien- 
dam ; plura se patriae , quam vitae , debere : ceteros ad 
praesidia Graeciae servandos. Audito regis imperio , di- 
scessere ceteri , soli Lacedaemonii remanserunt. Initio 
huius belli sciscitantibus Delphis oracula responsum fue- 
rat, aut regi Spartanorum, aut urbi cadendum. Et idcirco 
rex Leonida quum in bellum proficisceretur, ita suos fir- 
maverat, ut ire se parato ad moriendum animo scirent. 
Angustias propterea occupaverat, ut cum paucis aut maiore 
gloria vinceret , aut minore damno reipublicae caderet. 
Dimissis igitur sociis , hortatur Spartanos : Meminerint , 
qualitercumque proeliantibus cadendum esse: caverent, ne 
fortius mansisse, quam dimicasse, videantur; nec exspe- 
ctandum, ut ab Iwste circumvenirentur, sed , dum nox oc- 
casionem daret, securis et laetis superveniendum: nusquam 
victores honestius, quam in castris nostium perituros. Nihil 
erat difficile persuadere persuasis mori : sta tini arma ca- 
piunt : et sexcenti (2) viri castra quingentorum millium ir- 
rumpunt; slatimque regis praetorium petunt , aut cum illo, 
aut si ipsi oppressi essent, in ipsius potissimum sede mo- 
rituri. Tumultus totis castris oritur. Spartani , postcaquam 
regem non inveniunt , per omnia castra victores vagantur: 
caedunt sternuntque omnia: ut qui sciant, se pugnare 
non spe victoriae , sed in mortis ultionem. Proelium a 
principio noctis in maiorem partem diei tractum. Ad po- 
stremum non victi , sed vincendo fatigati , inter ingentes 

(1) Quaedam per compendium ducebat. Quorundam marium Indu- 
ctum breviorem faciebat. Videntur haec lustini verba spectare ad Athon 
Macedoniae montem, quem Herodotus (Poljm. vm, 24), Plinius (H. 
N. iv, 17) et .Mela (ii, 12) narrant a Xerxe in Graecos tendente fuisse 
perfossum, faciumque freto navigabili pervium. 

(2) Sexcenti. Alii Irecentos tantum memorant. 

stratorum hostium catervas occiderunt. Xerxes, duobus 
vulneribus terrestri proelio acceptis , experiri maris for- 
tunam statuit. 

Cap. XII. Sed Atheniensium flux Themistocles , qqum 
animadvertisset , Iones , propter quos bellum Persarum 
susceperant, in auxilium regis classe venisse, sollicitare 
eos in partes suas (t) statuit, et quum colloquendi copiam 
non haberet, quo applicituri erant, symbolos proponi, et 
saxis proscribi curat : Quae vos , Iones , dementia tenet ? 
quod facinus agitatis 1 bellum inferre o lim conditoribus 
vestris, nuper etiam vindicibus , cogitatis? An ideo moenia 
vestra condidimus, ut essent, qui nostra delerent? Quid, 
si non haec et Dario prius , ct nunc Xerxi, • belli caussa 
noMbcum foret , quod vos rebellantes non destituimus ? 
Quin vos in haec nostra castra ex ista obsidione transi- 
tis? Aut si hoc parum tutum est, at vos commisso proelio 
ite cessim (2), inhibete ranis (3), et a bello discedite. Ante 
navalis proelii congressionem miserat Xerxes quatuor 
millia armatorum Delphos , ad templum Apollinis diri- 
piendum : prorsus , quasi non cum Graecis tantum , sed 
et cum diis immortalibus , bellum gereret : quae manus 
tota imbribus et fulminibus deleta est , ut mtelligeret , 
quam nullae essent hominum adversus deos vires. Post 
haec Thespias, ct Plataeas, et Athenas vacuas hominibus 
incendit; et quoniam ferro in homines non poterat, in 
aedilicia igne grassatur. Namque Athenionses post pugnam 
marathoniam , praemonente Themistocle , victoriam illam 
de Persis non finem, sed causam maioris belli fore, cc na- 
ves fabricaverant. Adventante igitur Xerxe , consulentibus 
Delphis oraculum, responsum fuerat: Salutem muris li- 
gneis tuerentur. Themistocles navium praesidium demon- 
stratum ratus, persuadet omnibus, Patriam municipes (4) 
esse, non moenia; civitatemque non in aedificiis, sed in 
civibus positam. Melius itaque salutem navibus, quam urbi 
commissuros. Huius sententiae etiam deum auctorem esse. 
Probato consilio , coniuges liberosque , cum pretiosissimis 
rebus, abditis insulis, relicta urbe, demandant: ipsi naves 
armati conscendunt Exemplum Atheniensium et aliae ur- 
bes imitatae. Itaque quum adunata omnis sociorum classis 

(t) Sollicitare cos in paries suas. Eos sollicitare, ut in paries suas 
transirent. 

(2) Ite cessim. Recedite. 

(3) Inhibete remis. Supp. naves. Inhibere remis est navim non con- 
versaro , remis retro agere , hoc est : retro navigare. 

(4) Municipes. Cives. 

et intenta in bellum navale esset, angustiasque Salaminii 
freti, ne circumveniri a multitudine posset, occupassent, 
dissensio inter civitatum principes oritur. Qui quum de- 
serto bello ad sua tuenCa dilabi vellent , timens Themi- 
stocles, ne discessu sociorum vires minuerentur , per ser- 
vum Gdum Xerxi nuntiat, uno in loco eum contractam 
Graeciam capere facillime poste. Quodsi deitates, quae iam 
abire vellent, dissipentur, maiore labore ei singulas con- 
sectandas. Hoc dolo impellit regem signum pugnae dare. 
Graeci quoque, adventu hostium occilpati , proelium col- 
latis viribus capessunt. Interea rex , velut spectator pu- 
gnae, cum parte navium in litore remanet. Artemisia au- 
tem , regina. Halicarnassi , quae in auxilium Xerxi venerat , 
inter primos duces bellum acerrime ciebat. Quippe, In 
viro muliebrem timorem, ita in muliere virilem audaciam 
cerneres. Quum anceps proelium esset , Iones iuxta prae- 
ceptum (1) Themistoclis, pugnae se paulatim subtrahere 
coeperunt, quorum defectio animos ceterorum fregit Ita- 
que circumspicientes fugam pelluntur Persae, et mox proe- 
lio victi, in fugam vertuntur. In qua trepidatione multae 
captae naves , multae mersae j plures tamen non minus 
saevitiam regis, quam hostem timentes, domum ditabuntur. 

Cap. XIII. Hac clade perculsum et dubium consilii 
Xerxem Mardonius aggreditur (2). Hortatur, in regnum 
abeat , ne quid seditionis moveat fama adversi belli , in 
maius, sicuti mos est, omnia extollens : sibi lercenta millia 
armatorum lecta ex omnibus copiis relinquat: qua manu 
aut cum gloria eius perdomiturum se Graedam , aut , si 
aliter eventus ferat . sine dusdem infamia hostibus cessu- 
rum. Probato consitio , Mardonio exercitus traditur : reli- 
quas copias rex ipse reducere in regnum parat. Sed Graeci 
audita regis fuga, consilium ineunt pontis interrumpendi, 
quem ille Abyao veluti victor maris fecerat; ut intercluso 
reditu , aut cum exercitu deleretur , aut desperatione re- 
rum , pacem victus petere cogeretur. Sed Themistocles , 
timens , ne interclusi hostes desperationem in virtutem 
verterent , et iter , quod aliter non pateret , ferro patefa- 
cerent: salis multos hostes in Graecia remanere, dictitans, 
nec augeri numerum retinendo oportere , quum vincere 
consilio ceteros non posset, eundem servum ad Xerxem 
mittit , certioremque consilii facit , et occupare transitum 

(1) Juxta praeceptum. Rectius: Ex praecepto. 

(2) Xerxem aijgreditur. Supp. verbis. Verbis aliquem aggredi est ali- 
quem astu alloqui. 

maturata fusa iubet. Ille perculsus nuntio, tradit ducibus 
milites perducendos , ipse cum paucis Abydon contendit, 
rbi quum solutum pontem hibernis tempestatibus offen- 
disset , piscatoria scapha trepidus traiecit. F.rat res spe- 
ctaculo digna et aestimatione sortis humanae (t), rerum 
varietate mirandae , in exiguo latentem videre navigio , 
quem paulo ante vix aequor omne capiebat ; carentem 
etiam omni servorum ministerio, cuius exercitus propter 
multitudinem terris graves erant. Nec pedestribus copiis , 
quas ducibus assignaverat , felicius iter ftiit : siquidem 
quotidiano labori (neque enim ulla est metuentibus quies) 
etiam fames accesserat. Multorum deinde dierum inopia 
contraxerat et pestem; tantaque foeditas morfentium fuit, 
ut viae cadaveribus implerentur , alhcsque et bestiae , 
[escae] illecebris sollicitatae, exercitum sequerentur. 

Cap. XI V. Interim Mardonius in Graecia Olynthum ex- 
pugnat. Athenienses quoque in spem pacis amicitiamque 
regis sollicitat , spondens incensae eorum urbis etiam iu 
maius restitutionem. Posteaquam nullo pretio libertatem 
videt his venalem , incensis , quae aedificare coeperant , 
copias in Boeotiam transfert. Eo et Graecorum exercitus, 
qui centum millium fuit, secutus est: ibique proelium 
commissum. Sed fortuna regis cum duce mutata non est. 
Nam victus Mardonius , veluti ex naufragio , cum paucis 
profugit. Castra referta regalis opulentiae capta. Unde 
primum Graecos, diviso inter sc auro persico, divitiarum 
luxuria cepit. Eodem forte die , quo Mardonii copiae de- 
letae sunt, etiam navali proelio in Asia, sub monte My- 
cale, adversus Persas dimicatum est. Ibi ante congressio- 
nem, quum classes ex adverso starent, fama ad utrumque 
exercitum venit , vicisse Graecos , et Mardonii copias oc- 
cidione occidisse. Tantam famae velocitatem fuisse , ut , 
quum matutino tempore proelium in Boeotia commissum 
sit, meridianis horis in Asiam , per tot maria et tantum 
spatii , tam brevi horarum momento de victoria nuntiatum 
sit. Confecto bello, quum de praemiis civitatum ageretur, 
omnium iudicio, Atheniensium virtus ceteris praelata. 
Inter duces quoque Themistocles , princeps civitatum te- 
stimonio iudicatus, gloriam patriae suae auxit. 

Cap. XV. Igitur Athenienses , aucti et praemiis belli et 
gloria, urbem ex integro condere moliuntur. Quum moenia 
maiora complexi fuissent, suspecti esse Lacedaemoniis 

(t) Res spectae, digm et aestimat, sortis humanae. Res spectaculo 
«lijma, et in qua deberet aestimari sors humana. 

coepere , recte reputantibus , quibus ruina urbis tantum 
incrementi dedisset, quantum sit datura munita civitas. 
Mittunt ergo legatos, qui monerent, ne munimenta hosti- 
bus et receptacula futuri belli exstruant. Themistocles , 
ut vidit spei urbis invideri , non existimans, abrupte (I) 
agendum, respondit legalis, ituros Lacedaemonem , qui de 
ea re pariter cum illis consulant. Sic dimissis Spartanis , 
hortatur suos , opus maturent Dein ipse interiecto tem- 
pore in legationem proficiscitur: et, nunc in itinere infir- 
mitate simulata , nunc tarditatem collegarum accusans , 
sine quibus agi iure nihil possit, diem de die proferendo, 
spatium consummando operi quaerebat : quum interim 
nuntiatur Spartanis, opus Athenis maturari; propter quod 
denuo legatos mittunt ad inspiciendam rem. Tum Themi- 
stocles per servum magistratibus scribit Atheniensium , 
legatos vinciant, pignusque teneant, ne in se gravius con- 
sulatur. Adiit deinde concionem Lacedaemoniorum: indi- 
cat, permunitas Athenas esse, et posse iam illatum bellum 
non annis tantum, sed etiam muris sustinere: si quid 06 
eam rem de se crudelius statuerent, legatos eorum in hoc 
pignus Athenis retentos. Graviter deinde castigat eos, quod 
non virtute , sed imbecillitate sociorum, potentiam quaere- 
rent. Sic dimissus, veluti triumphatis Spartanis, a civibus 
excipitur. Post haec Spartani, ne vires otio corrumperent, 
ct ut bis illatum a Porsis Graeciae bellum ulciscerentur, 
ultro fines eorum depopulantur Ducem suo sociorumquc 
exercitui deligunt Pausaniam. Qui , pro ducatu (2) regnum 
Graeciae affectans, proditionis praemium cum Xerxe nu- 
ptias filiae eius paciscitur, redditis captivis, ut fides regis 
aliquo beneficio obstringeretur. Scribit praeterea Xerxi , 
quoscumque ad se nuntios misisset , interficeret , ne res 
loquacitate hominum proderetur. Sed dux Atheniensium 
Aristides, belli socius, collegae conatibus obviam eundo, 
simul et in rem shpienter consulendo , proditionis consilia 
discussit. Nec multo post accusatus Pausanias dqmnatur. 
igitur Xerxes , quum proditionis dolum publicatum vide- 
ret , cx integro bellum instituit Graeci quoquo duceni 
constituunt Cimonem atheniensem , filium Miltiadis , quo 
duce apud Marathonem pugnatura est , iuvenem , cuius 
magnitudinem futuram pietatis documenta prodiderunt. 
Quippe patrem ob crimen peculatus in carcerem coniectum, 

(1) Abrupte. Inconsulto. 

(2) Qui, pro ducatu regnum Craeclae allectans. Qui, non contentus 
munere ducis, ad Graeciae regnum spectans. 

ibique defunctum, translatis in se vinculis ad sepulturam 
redemit (1). Nec in bello iudicium deligentium fefellit: 
siquidem non inferior virtutibus patris, Xerxem terrestri 
navalique bello superatum , trepidum recipere sc in ro- 
snum coegit. 


LIBER III. 


Tnp. t. Xmls interitus. Artaxerxes. 2. 5. De Spartanis et eorum legi- 
bus. 1. 5. 6. Bellum messeniacum. Bellum peloponnesincum. 7. Pe- 
ricles. Bellum Siculum. 

Cap. I. Xerxes , rex Persarum , (error ante gentium , 
bello in Graeciam infeliciter gesto, etiam suis ronlemtui 
esse coepit. (Quippe Artabanus, praefectus eius , deficiente 
quotidie regis maiestato , in spem regni adductus , cum 
septem robustissimis tiliis regiam vesperi ingreditur, (nam 
amicitiae iure semper illi patebat) trucidatoque reae, 
volo suo obsistentes filios eius dolo aggreditur. Securior 
de Artaxerxe, puero admodum, fingit regem a Dario, qui 
erat adolescens , quo maturius regno potiretur , occisum ; 
impellit Artaxerxem parricidium parricidio vindicare. Quum 
ventum ad domum Darii esset, dormiens inventus, quasi 
somnum fingeret, interficitur. Dein quum unum ex regis 
filiis sceleri suo superesse Artabanus videret, metueretque 
de regno certamina principum; assumit in soeictatem con- 
silii Megabazum; qui, praesenti statu contentus , rem pro- 
dit Artaxerxi , ut pater eius occisus sit , ut frater falsu 
parricidii suspicione oppressus; ut denique ipsi pararentur 
insidiae. His cognitis Artaxerxes , verens Artabani nume- 
rum filiorum , in posterum diem paratum esse armatum 
exercitum iubet , recogniturus et numerum militum , et 
in armis industriam singulorum. Itaque quum inter cete- 
ros et ipse Artabanus armatus assisteret , rex simulat se 
breviorem (2) loricam habere: iubet Artabanum sccum 
commutare : exuentem se , ac nudatum , gladio traiecil: tum 
et filios eius corripi iubet. Atque ita egregius adolescens 
ct caedem patris et se ab insidiis Artabani vindicavit. 

(t) Translatis in se vinculis ad sepult. redemit. Supp. corpus, Utro se 
pro patre in (‘arcerem Includendo , pretio sibi comparavit sepeliendi 
patris potestatem. 

(2; Jlreviorem. Paullo breviorem, quam par sit. 


Digitized by Google 



36 ItSTIM HISTOKIAE 

Gap. II. Dum haec in Persis geruntur, interea Graecia 
omnis, ducibus Lacedaemoniis et Atheniensibus, in duas di- 
visa paries , ab externis bellis velut in viscera sua arma 
convertit. Fiunt igitur de uno populo duo corpora et eo- 
rundem castrorum homines in duos hostiles exercitus di- 
viduntur. Hino Lacedaemonii communia quondam civitatum 
auxilia ad vires suas trahebant ; inde Athenienses , et ve- 
tustate geniis et gestis rebus illustres , propriis viribus 
confidebant. Atque ita duo potentissimi Graeciae populi , 
institutis Solonis et Lycurgi legibus pares, ex aemulatione 
virium in bellum ruebant. Namque Lycurgus quum fratri 
suo Polydectae, Spartanorum regi , successisset , regnum- 
que sibi vindicare potuisset, Cbarilao, filio eius, qui natus 
postumus fuerat, quum ad aetatem adultam pervenisset, 
regnum summa lide restituit : ut intelligcrent omnes , quanto 
plus apud bonos pietatis iura, quam omnes opes, valerent. 

Medio igitur tempore , dum infans convalescit, tutclamque 
eius administrat, non habentibus Spartanis leges instituit, 
non inventione earum magis, quam exemplo, clarior: si- 
quidem nihil lege ulla in alios sanxit, cuius non ipse 
primus in se documenta daret. Populum in obsequia prin- 
cipmn, principes ad iustitiam imperiorum, formavit Par- 
cimoniam omnibus suasit, existimans, laborem militiae as- ‘ 
sidua frugalitatis consuetudine faciliorem fore. Emi sin- 
gula non pecunia, sed compensatione mercium '1), iussit. 

Auri argentique usum , velut omnium scelerum materiam , 
sustulit. 

Cap. III. Administrationem rcipublicae per ordines di- 
visit: regibus potestatem bellorum , magistralibus iudicia 
per annuas successiones (2), senatui custodiam legum , po- 
pulo sublegendi senatum, vel creandi quos vellet magi- 
stratus , potestatem permisit. Fundos omnium aequaliter 
inter omnes divisit, ut aequata patrimonia neminem po- 
tentiorem altero redderent. Convivari omnes publice ius- 
sit, ne cuius divitiae vel luxuria in occulto essent. luve- 
nibus non amplius una veste uti toto anno permisit , nec 
quemquam cultius, quam alterum, progredi, nec epulari 
opulentius , ne imitatio in luxuriam verteretur. Pueros 
puberes non in forum , sed in agrum deduci praecepit , 
ut primos annos non in luxuria, sed in opere et laboribus, 

(1) Compensatione mercium. Rerum permutatione. 

(2) ilnyistratibus iudicia per ann. success. permisit. Magistratibus , 

in quorum locum alii quotannis succedebant , indicandi potestatem dedit. i 

Itat. .4 Hutd i giudizi ai magistrali , ai quuli si dava ogni nnno lo scambio , 

agerent. Nihil eos somni causa substernere , et vitam sine 
pulmento degere, neque prius in urbem redire , quam viri 
lacti essent , statuit. Virgines sine dote nubere iUssit , ut 
uxores obgerentur, non pecuniae; severiusque matrimonia 
sua (1) viri coercerent, quum nullis dotis frenis teneren- 
tur. Maximum honorem non divitum et potentium, sed pro 
gradu aetatis senum esse voluit. Nec sarte usquam terra- 
rum locum honoratiorem senectus habet. Haec quoniam 
primo, solutis antea moribus, dura videbat esse, auctorem 
eorum Apollinem Delphicum lingit , et inde se ea ex prae- 
cepto numinis detulisse , ut consuescendi taedium metus 
religionis vincat. Dcin ut aeternitatem legibus suis daret , 
iureiurando obligat civitatem , nihil cos do eius legibus 
mutaturos, priusquam reverteretur: et simulat, se ad ora- 
culum dclphicum proficisci , consulturum , quid addendum 
mutandumque legibus videretur. Proficiscitur autem Cre- 
tam , ibique perpetuum exsilium egit, abiicique in mare 
ossa sua monens iussit, ne relatis Lacedaemonem , solutos 
se Spartani religione iurisiurandi in dissolvendis legibus 
arbitrarentur. 

Cap. tV. His igitur moribus ita brevi civitas convaluit , 
ut , quum Messeniis, propter stupratas virgines suas in so- 
lomni Messeniorum sacrificio, bellum intulissent, gravis- 
sima se exsecratione obstrinxerint, non prius quam Mes- 
seniam expugnassent , reversuros ; tantum sibi vel dc vi- 
ribus suis, vel de fortuna spondentes. Quae res initium 
dissensionis Graeciae, et intestini belli causa et origo fuit. 
Itaque quum contra praesumlionem suam annis decem in 
obsidione urbis tenerentur, et querelis uxorum post tam 
longam viduitatem revocarentur : veriti , ne hac perseve- 
rantia belli gravius sibi, quam Messeniis, nocerent: quippe 
illis, quantum iuventutis bello intercidat, mulierum rue 
cunditate suppleri , sibi et belli damna assidua, et foecun- 
ditatem uxorum, absentibus viris, nullam esse: itaque le- 
gunt iuvenes ex eo genere militum, qui post iusiurandum 
in supplementum venerant; quibus Spartam remissis pro- 
miscuos omnium feminarum concubitus permisere : matu- 
riorem futuram conceptionem rati , si eam singulae per 
plures viros experirentur. Ex his nati , ob notam materni 
pudoris , Partheniae vocati (2). Qui quum ad annos xxx 

(1) Matrimonia sua. I rores suas. 

(2) Ob notam materni pud . , Partheniae vocali. Ob notam dedecoris 
materni, per anliphrasin Partheniae , hoc est virginei, dicti sunt, a 
graeca voce ««fWvor , virgo. 

pervenissent, metu inopiae, (nulli enim pater existebat, 
cuius in patrimonium successio speraretur,} ducem Pha- 
lantum assumunt, filium Arati, qui auctor Spartanis fuerat , 
iuventutis ad generandam sobolem domum remittendae: 
ut, sicuti dudum patrem eius nascendi auctorem habuis- 
sent, sic ipsum spei ac dignitatis suae haberent. Itaque 
nec salutatis matribus, c quarum adulterio infamiam col- 
legisse videbantur, ad sedes inquirendas proficiscuntur; 
diuquc et per varios casus iactali , tandem in Italiam de- 
feruntur; et occupata arce Tarentinorum , expugnatis ve- 
teribus incolis, sedes ibi constituunt. Sed post annos plu- 
rimos dux eorum Phalantus, per seditionem in exsilium 
proturbatus, Brundisium se contulit, quo expulsi sedibus 
suis veteres Tarentini concesserant. Ilis moriens persuadet , 
ut ossa sua postremasque reliquias conterant, et tacite 
spargi in foro Tarentinorum curent. Hoc enim modo re- 
cuperare illos patriam suam posse , Apollinem Delphis ce- 
cinisse. Illi arbitrantes eum in ultionem sui , civium fata 
prodidisse , praeceptis paruere : sed oraculi diversa sen- 
(entia fuerat. Perpetuitatem enim urb;s, non amissionem, 
hoc facto promiserat. Ita ducis exsulis consilio , et hostium 
ministerio , possessio Tarentina Partheniis in aeternum fun- 
data. Ob cuius beneficii memoriam Phalanto divinos ho- 
nores decrevere. 

Cap. V. Interea Messenii , quum virtute non possent , 
per insidias expugnantur. Dein quum per annos lxxx gra- 
via servitutis verbera , plerumque et vincula , celeraque 
captivitatis mala perpessi essent , post longam poenarum 
patientiam , bellum restaurant. Lacedaemonii quoque eo 
conspiratius ad arma concurrunt, quo adversus servos 
dimicaturi videbantur. Itaque quum ninc iniuria, inde in- 
dignitas, animos acueret: Lacedaemonii, de belli eventu 
oraculo Delphis consulto, iubentur ducem belli ab Athe- 
niensibus petere. Porro Athenienses, quum responsum 
cognovissent, in contemlum Spartanorum Tyrtaeum poetam, 
claudum pede, misere; qui tribus proeliis' fusus, eo usque 
desperationis Spartanos adduxit , ut , ad supplementum 
exercitus, servos suos manumitterent, hisque interfecto- 
rum matrimonia pollicerentur ; ut non numero tantum 
amissorum civium, sed et dignitati, succederent. Sed re- 
ges Lacedaemoniorum , ne , contra fortunam pugnando , 
maiora detrimenta civitati infligerent, reducere exercitum 
voluerunt, ni intervenisset Tyrtaeus, qui composita car- 
mina exercitui pro concione recitavit; in quibus hortamenta 
virtutis , damnorum solatia , belli consilia conscripserat. 

Itaque tantum ardorem militibus inierit, ut non de salute , 
sed de sepultura solliciti, tesseras , insculptis suis et pa- 
trum nominibus, dextro brachio deligarent: ut, si omnes 
adversum proelium consumsisset , et temporis spatio con- 
fusa corporum lineamenta essent , ex indicio titulorum 
tradi sepulturae possent. Quum sic animatum reges exer- 
citum viderent, curant rem hostibus nuntiari. Messeniis 
autem non timorem res , sed aemulationem mutuam de- 
dit. Itaque tantis animis concursum est , ut raro unquam 
cruentius proelium fuerit. Ad postremum tamen victoria 
Lacedaemoniorum fuit. 

Gap. VI. Interiecto tempore tertium quoque bellum Mes- 
senii reparavere : in cuius auxilium Lacedaemonii inter 
reliquos socios etiam Athenienses adhibuere ; quorum li- 
dem quum suspectam haberent, supervacaneos simulantes, 
a bello eosdem dimiserunt. Hanc rem Athenienses graviter 
ferentes, pecuniam, quae erat in stipendium persici belli 
ab universa Graecia collata, Delo Athenas transferunt, ne, 
deficientibus a fide societatis Lacedaemoniis , praedae ac 
rapinae essent. Sed nec Lacedaemonii quievere: qui, quum 
Messeniorum bello occupati essent , Peloponnenses immi- 
sere, qui bellum Atheniensibus facerent. Parvae tunc tem- 
poris, classe in Aegyptum missa, vires Atheniensibus erant. 
Itaque navali proelio dimicantes , facile superantur. Inter- 
iecto deinde tempore, post reditum suorum aucti et classis 
et militum robore, proelium (1) reparavere. Iam et Lace- 
daemonii, omissis Messeniis, adversus Athenienses arma 
verterant. Diu varia victoria fuit : ad postremum aequo 
.Marte utrinque discessum. Inde revocati Lacedaemonii ad 
Messeniorum bellum , ne medium tempus otiosum Athe- 
niensibus relinquerent, cum Thebanis paciscuntur, ut Boeo- 
tiorum imperium his restituerent , quod temporibus persici 
belli amiserant, ut illi Atheniensium bella susciperent. 
Tantus furor Spartanorum erat , ut , duobus bellis impli- 
citi, suscipere tertium non recusarent, dummodo inimicis 
suis hostes acquirerent. Igitur Athenienses, adversus tan- 
tam tempestatem belli duos duces deligunt , Periclem , 
spectatae virtutis virum, et Sophoclem , “scriptorem tra- 
goediarum: qui, diviso exercitu , et Spartanorum agros va- 
staverunt, et multas Asiae civitates Atheniensium imperio 
adiecerunt. 

Gap. VII. Ilis malis fracti Lacedaemonii , in annos xxx 
pepigerunt pacem: sed tam longum otium inimicitiae non 

( I ) Proelium. Bellum. 

tulerunt. Itaque quintodecimo anno , rupto foedere , cum 
conlemtu deorum hominumque, fines atticos populantur: 
et ne praedam potius, quam pugnam, expetisse videren- 
tur, hostes ad proelium provocant. Sed Athenienses con- 
silio Periclis populationis iniuriam (1) differunt in tempus 
ultionis; supervacuam pugnam existimantes, quum ulcisci 
hostem sine periculo possent. Deinde interiectis diebus, 
naves conscendunt , et nihil sentientibus Lacedaemoniis , 
totam Spartam (2) depraedantur, multoque plura auferunt, 
quam amiserant: prorsus ut, in comparatione damnorum, 
longe pluris fuerit (3) ultio, quam iniuria. Clara quidem 
haec Periclis expeditio habita : sed multo clarior privati 
patrimonii contemtus fuit. Huius agros, in populatione ce- 
terorum, intactos hostes reliquerant, sperantes, acquirere 
se illi posse aut periculum ex invidia, aut ex suspicione 
proditionis infamiam. Quod ante prospiciens Pericles et 
futurum populo praedixerat , et ad invidiae impetum de- 
clinandum , aevos ipsos dono reipublicae dederat : atque 
ita, unde periculum quaesitum fuerat, ibi maximam glo- 
riam invenit. Post haec interiectis diebus, navali proelio 
dimicatum est: victi Lacedaemonii fugerunt Nec cessatum 
deinceps est, quin aut terra aut mari varia proeliorum 
fortuna invicem se trucidarent. Denique fessi tot malis, 
pacem in annos quinquaginta fecere, quam non nisi sex 
annis servaverunt (4). Nam inducias, quas proprio nomine 
condixerant , ex sociorum persona rumpebant : quippe 
quasi minus periurii contraherent , si ferentes sociis au- 
xilia potius , quam si aperto proelio dimicassent. Hinc 
bellum in Siciliam translatum : quod priusquam expono , 
de Siciliae situ pauca dicenda sunt. 


LIBER IV. 


< ap. 1 . 2. 3. I>e Sicilia, i. 3. Infelix Atheniensium in cum insulam expeditio. 


C vr. 1. Siciliam ferunt angustis quondam faucibus Italiae 
adhaesisse : diremtamque , velut a corpore , maiore impetu 

(1) Pnpulalicnis iniuriam. Poenam iniuriae populationis. 

(2) Totam Spartam. Totam spartariam regionem. 

(3) Pluris fuerit. Pluris fuerit aestimata. 

(4) Quam nonnisi sex annis servaverunt. Sequioris tantummodo ae- 
tatis scriptores hascc duas particulas coniungunt nonnisi. Heclius -. 
quam, nisi sex annis, non servarunt. 

superi maris (1), quod toto undarum onere illuc vehitur. 
Est autem ipsa terra tenuis ac fragilis , et cavernis qui- 
busdam listulisque ita penetrabilis , ut ventorum tota ferine 
flatibus pateat, nec non et ignibus generandis nutriendis- 
que (2) soli ipsius naturalis materia, quippe intrinsecus 
stratum sulphure et bitumine traditur: quae res facit, ut 
spiritu cum igne inter interiora luctante , frequenter et 
compluribus locis nunc flammas , nunc vaporem , nunc 
fumum eructet. Inde denique Aetnae montis per tot secula 
durat incendium : ct ubi acrior per spiramenta caverna- 
rum ventus incubuit, arenarum moles egeruntur. Proxi- 
mum Italiae, promontorium Rhegium dicitur , ideo quia 
graece abrupta hoc nomine pronuntiantur (3J. Nec mirum, 
si fabulosa est loci huius antiquitas , in quem res tot coiere 
mirae : primum quod nusquam alias tam torrens (4) fre- 
tum , nec solum citato impetu, verum etiam saevo: neque 
experientibus modo terribile , verum etiam procul viden- 
tibus. Undarum porro in se concurrentium tanta pugna 
est , ut alias vcluti terga dantes (5) in imum desidere , 
alias quasi victrices in sublime ferri videas; nunc hic fre- 
mitum ferventis aestus, nunc illic gemitum in voraginem 
desidentis exaudias (6). Accedunt vicini et perpetui Aetnae 
montis ignes , et insularum Aeolidum (7J, veluti ipsis undis 
alatur incendium. Neque enim in tam angustis terminis 
aliter durare tot seculis tantus ignis potuisset , nisi humo- 
ris nutrimentis aleretur. Hinc igitur fabulae Scyllam et 
Charyhdin peperere ; bine latratus auditus ; hinc monstri 
credita simulacra (8), dum navigantes , magnis vorticibus 
pelagi desidentis exterriti , latrare putant undas , quas 
sorbentis aestus vorago conlidit. Eadem causa etiam Aet- 
nae montis perpetuos ignes facit. Nam aquarum ille con- 
cursus, raptum secum spiritum in imum fundum trahit, 
atque ibi suffocatum tamdiu tenet , donec per spiramenta 

(1) Superi maris. Maris adrinlici. 

(2) Ignibus generandis nulriendisque. Supp.' apta 

(5) Rhegium dic., ideo quia gr. abrupta hoc nom. pronuntiantur. 
lthcgium a graeco verbo fircw* 1 2 * * * * 7 8 (rumpor) dictum putant, propterca 
quod extrema haec Italiae pars undarum vi a Sicilia oiim fuerit abrupta. 

(i) Torrem. Cum impetu fluens, rapidum, concitatum. 

(o) Terga dantes. Transi, cedentes. 

(C) Exaudias. Eleganter pro tempore futuro exaudies. 

(7) Imularum Aeolidum. Alii insulas neolias vel vulcanias appellant, 
quae septem numero fuerunt, ignem per intervalla evomentes. 

(8) Hinc monstri credita simulacra. Hinc credita fuit monstrosa 
Scyllae forma, canibus latrantibus praecinctae. 

terrae diffusus , nutrimenta ignis incendat. Iam ipsa Ita- 
liae Siciliaeque vicinitas, iam promontoriorum altitudo ipsa 
ita similis est, ut, quantum nunc admirationis, tantum 
antiquis terroris dederit , credentibus , coeuntibus in se 
promontoriis ac rursum discedentibus , solida intercipi 
absumique navigia. Neque hoc ab antiquis in dulcedinem 
fabulae compositum (lj, sed metu et admiratione trans- 
euntium. Ea est enim procul inspicientibus natura loci , 
ut sinum maris, non transitum putes; quo qnum acces- 
seris , discedere et seiungi promontoria, quae antea iuncta 
fuerant , arbilrere. 

Cap. 11. Siciliae primo Trinacriae (2) nomen fuit: posteo 
Sicania (3) cognominata est. Haec a principio patria Cy- 
elopum (4) fuit: quibus exstinctis, Cocalus regnum insulae 
occupavit ; post quem singulae civitates in tyrannorum (5) 
imperium concesserunt, quorum nulla terra feracior fuit. 
Horum ex numero Anaxilaus iustilia cum ceterorum cru- 
delitate cettabat; cuius moderationis haud mediocrem fru- 
ctum tulit. Quippe decedens (6) quum filios parvulos re- 
liquisset, tutelamque eorum Micytho, spectatae (idei servo, 
commisisset: tantus amor memoriae eius apud omnes fuit, 
ut parere servo, quam deserere regis filios mallent ; prin- 
cipesque civitatis, obliti dignitatis suae, regni maiestatem 
administrari per servum paterentur. Imperium Siciliae 
etiam Carthaginienses tentavere ; diuque varia victoria 
cum tyrannis dimicatum. Ad postremum , amisso Hamil- 
care imperatore cum ejercilu , aliquantisper quievere victi. 

Cap. 111. Medio tempore quum Hhegini discordia labo- 
rarent, civitasque per dissensionem divisa in duas partes 


(11 In fabulae dulcedinem compositum. Ad conciliandam fabulae ju- 
cunditatem excogitatum. 

(2) Trinacriae. A loci positu hoc nomen obtinuit Sicilia, quod tri- 
tius scopulis seu promontoriis in mare procurrat. Namque «*?« latinc 
sonat promontorium. 

(5) Sicania dicta fuit Sicilia a Sicanis Hispaniae populis, qui in illam 
regionem immigrarunt. 

(i) Cuclopum. A graecis vocibus «Oxi--; ,.roiundus , et £4, oculus, Cy- 
elopes fuerunt appellati vetustissimi Siciliae incolae, unum oculum 
habentes m fronte. 

(.'») Tijrannorum. Tyranni a Latinis dicuntur, qui imperium per vim 
obtinuerunt, et inique’ in subiectos populos dominantur. Apud Graecos 
e contrario tyranni appellabantur viri etiam iuslitia et probitate lau- 
dandi, qui perpetua essent potestate in ea civitate, quae libertate usa 
fuerat. 

(ti) Decedens. Supp. de vita. 


i 

esset ; veterani (i) ex altera parte ab Himera in auxilium 
vocati , pulsis civitate , contra quos implorati fuerant , et 
mox caesis, quibus tulerant auxilium, urbem cum coniu- 
gibus et liberis sociorum occupavere , ausi facinus nulli 
tyranno comparandum (3); quippe ut Hheginis melius fuerit 
vinci , quam vicisse. Nam sive victoribus captivitatis iure 
servissent, sive amissa patria exsulare necesse habuis- 
sent (3) , non tamen inter aras et patrios lares trucidati , 
crudelissimis tyrannis patriam cum coniugibus ac liberis 
praedam reliquissent. Catinienses quoque , quum Syracu- 
sanos graves paterentur, diffisi viribus suis , auxilium ab 
Atheniensibus petivere : qui , seu studio maioris imperii , 
quo Asiam Graeciamque penitus occuparent , seu metu 
factae pridem a Syracusanis classis, ne Lacedaemoniis illae 
vires accederent , Lamponium ducem cum classe in Sici- 
liam misere , ut sub specie ferendi Catiniensibus auxilii 
tentarent Siciliae imperium. Et quoniam prima initia , fre- 
quenter caesis hostibus , prospera fuerant ; maiore denuo 
classe , et robustiore exercitu, Lachete et Chariadc duci- 
bus, Siciliam petivere: sed Catinienses, sive metu Athe- 
niensium, sive taedio belli , pacem cum Syracusanis, re- 
missis Atheniensium auxiliis, fecerunt. 

Cap. IV. lnteriecto deinde tempore , quum fides pacis 
a Syracusanis non servaretur, denuo legatos Athenas mit- 
tunt; qui sordida veste, capillo barbaque promissis, et 
omni squaloris habitu ad misericordiam commovendam 
acquisito, concionem deformes adeunt: adduntur precibus 
lacrimae : et ita misericordem populum supplices movent, 
ut damnarentur duces, qui ab liis auxilia deduxerant. 
Igitur classis ingens decernitur : creantur duces Nicias et 
Alcibiades et Lamachus, tantisquo viribus Sicilia repeti- 
tur, ut ipsis terrori essent, in quorum auxilia mitteban- 
tur. Brevi post tempore , revocato ad reatum (4) Alcibiade, 
duo proelia pedestria secunda Nicias et Lamachus faciunt: 
munitionibus deinde circumdatis , hostes etiam marinis 
commeatibus in urbe clausos intercludunt. Quibus rebus 
fracti Syracusani , auxilium a Lacedaemoniis petiverunt. 
Ab his mittitur Gylippus solus, sed in quo instar omnium 

(1) Veterani. Quinam hi fuerint, quos veteranos appellat noster, non 
constat. 

(2) Facinus nulli tyranno comparandum. 'E»ur:i»o< , pro eo quod es- 
set: facinus nulli facinori comparandum, quod a tyranno patrari possit. 

(5) ISecesse habuissent Coacti fuissent. 

(■5) Revocato ad reatum. Reatus sequioris latinitatis vox. Elegantio- 
res: revocato ad causam dicendam. 

auxiliorum erat (1). Is, audito genere belli, iam inclinato 
statu, auxiliis partim in Graecia, partim in Sicilia con- 
tractis, opportuna bello loca occupat. Duobus deinde proe- 
liis victus , congressus tertio , occiso Lamacho , et hostes 
in fugam compulit, et socios obsidione liberavit. Sed quum 
Athenienses a bello terrestri in navale se transtulissent , 
Gylippus classem Lacedaemone cum auxiliis arcessit. Quo 
cognito, et ipsi Athenienses in locum amissi ducis Demo- 
sthenem et Eurymedonta cum supplemento copiarum mit- 
tunt : Peloponnesii quoque , communi civitatum decreto , 
ingentia Syracusanis auxilia misere: et quasi Graeciae 
bellum in Siciliam translatum esset, ita ex utraque parte 
summis viribus dimicabatur. 

Gap. V. Prima igitur congressione navalis certaminis 
Athenienses vincuntur. Castra quoque cum omni publica 
ac privata pecunia amittunt. Super haec mala, quum etiam 
terrestri proelio victi essent , tunc Demosthenes censere 
coepit , ut abirent Sicilia , dum res , quamvis afflictae, non- 
dum tamen perditae forent: neque in bello male auspicato 
amplius perseverandum esse : domi graviora , et forsitan 
infeliciora bella, in quae servare hos urbis apparatus opor- 
teat. Nicias , seu pudore male actae rei (2), seu metu de- 
stitutae spei civium , seu impellente fato , manere conten- 
dit. Reparatur igitur navale bellum , et animi a prioris 
fortunae procella ad spem certaminis revocantur: sed in- 
scitia ducum , qui inter angustias maris tuentes se Syra- 
cusanos aggressi fuerant, facile vincuntur Eurymedon 
dux , in prima acie fortissime dimicans , primus cadit : 
triginta naves, quibus praefuerat, incenduntur. Demosthe- 
nes et Nicias, et ipsi victi, exercitum in terram deponunt, 
tutiorem fugam rati itinere terrestri. Ab his relictas cen- 
tum triginta naves Gylippus invasit: ipsos deinde insequi- 
tur : fugientes partim capit , partim caedit. Demosthenes , 
amisso exercitu, a captivitate gladio et voluntaria morte 
se vindicat: Nicias autem, ne Demosthenis quidem exem- 
plo , ut sibi consuleret , admonitus , cladem suorum auxit 
dedecore captivitatis. 

(1) In quo instar omnium auxiliorum erat. In quo erant omnia ferine 
auxilia. 

(2) Pudore male aciae rei. Cladis pudore. 

LIBER V. 

Cup. i - i. Alcibiadis res gestae in bello peloponnesiaco. 5. Lysandri 
de eo victoria , (i. et de Conone. 8. 9. Lysander Athenas occupat. 
'J. 10. Thrasybulus triginta tyrannos evertit, civHatemquc liberat. 
U. Parii mors. Cyri expeditio! Artaxerxis regnum. 

« . * • ' » • 

Gap. I. Dum Athenienses in Sicilia bellum per biennium 
cupidius , quam felicius, cerunt , interim concitor et dux 
eius Alcibiades absens Athenis insimulatur , mysteria Ce- 
reris Initiorum sacra, nullo magis quam silentio solemnia, 
enuntiavisse (1); rcvocatusque a bello ad iudicium , sive 
conscientiam sive indignitatem rei non ferens, tacitus in 
exsilium Elidem profectus est Inde , ubi non damnatum 
sc tantum , verum etiam diris per omnium sacerdotum re- 
ligiones devotum (2) cognovit , Lacedaemona se contulit , 
ibique regem Lacedaemoniorum impellit , turbatis Athe- 
niensibus adverso Siciliae proelio , ultro bellum inferre. 
Quo facto , omnia Graeciae regna , velut ad exstinguen- 
dum commune incendium, concurrunt: tantum odium Athe- 
nienses immoderati imperii crudelitate contraxerant. Da- 
rius quoque, rex Persarum, memor patdrni avitique in 
hanc urbem odii, facta cum Lacedaemoniis per Tisaafer- 
nem, praefectum Lydiae, societate, omnem sumtum belli 
pollicetur. Et erat hic quidem titulus cum Graecis coeundi : 
re autem vera timebat , ne victis Atheniensibus ad se La- 
cedaemonii arma transferrent. Quis igitur miretur , tam 
florentes Atheniensium opes ruisse , quum ad opprimen- 
dam unam urbem lotius Orientis vires concurrerent ? Non 
tamen inerti neque incruento cecidere bello: sed proeliati 
ad ultimum, victores etiam interdum, consumti magis for- 
tunae varietate , quam victi sunt. Principio belli ab his 
etiam socii desciverant , ut fit : quo se fortuna , eodem 
etiam favor hominum inclinat. 

Gap. II. Alcibiades quoque motum adversus patriam 
bellum, non gregarii militis opera, sed imperatoriis virtu- 
tibus , adiuvati Quippe acceptis quinque navibus in Asiani 
contendit, et tributarias Atheniensium civitates, auctoritate 


(1) Mysteria Cereris silentio solemnia, enuntiavisse. Mysteria, 

hoc est sacra initiorum Cereris evulgasse, quae silentio premi solebant. 

(2) Miris per omn. saccrd. relig. devotum. Ab omnibus sacerdotibus 
r;tu religioso, exsecrationibus oneratum, et deorum irae addictum. 


Digitized by Google 



46 IU8TI3I HISTORIAE 

nominis sui, ad defectionem compellit. Scjcbant enim 
domi clarum , nec exsilio videbant factum minorem •, nec 
tam ablatum Atheniensibus ducem , quam Lacedaemoniis 
traditum ; partaque cum amissis imperia pensabant, sed 
apud Lacedaemonios virtus Alcibiadis plus invidiae quam 
gratiae contraxit (1). Itaque quum principes yelut aemu- 
lum gloriae suae interficiendum insidiis maudassent , co- 
gnita rc Alcibiades per uxorem Agidis regis, quam adul- 
terio cognoverat , ad Tissafernem, praefectum Darii regis, 
profugit : cui so celeriter officii comitate et obsequendi 
gratia insinuavit. Erat enim et aetatis flore , et formae 
veneratione (2), nec* minus elofjuentia , etiam inter Alne- 
nienses , insignis : sed in conciliandis amicitiarum stu- 
diis , quam in retinendis, vir melior, quia morum vitia 
sub umbra eloquentiae primo latebant. Igitur persuadet 
Tissaferni, ne tanta stipendia classi Lacedaemoniorum 
■praeberet. Vocandos enim in portionem muneris Ionios , 
t/uorum pro libertate, quum tributa Atheniensibus pende- 
rent bellum susceptum sit. Sed nec auxiliis nimis cnixr 
Lacedaemonios iuvandos ; quippe memorem esse debere , 
alienam se victoriam, non suum , instruere ; et catcnus bel- 
lum sustinentium , ne inopia deseratur. Nam regem Persa- 
rum, dissentientibus Graecis, arbitrum pacis ac belli /ore; 
et quos suis non possit , ipsorum armis victurum; perfecto 
autem bello, siatirn ci cum victoribus dimicandum. Dome- 
sticis itaque bellis Graeciam obterendam, ne citet ms la- 
ret ; exacquandtuquc rires partium et inferiores auxilio 
levandos. Non enim quieturos post hanc victoriam Spar- 
tanos qui vindices sc libertatis Graeciae professi sint. 
(irata oratio Tissaferni fuit. Itaque commeatus maligne (.i) 
praebere: classem regiam non totam mittere; ne aut vi- 
ctoriam totam daret, aut necessitatem deponendi belli 

imponeret. Alcibiades hanc operam civibus vendi- 

tabat (4): ad quem quum legati Atheniensium venissent, 
pollicetur his amicitiam regis, si respublica a populo trans- 
lata ad senatum foret: sperans, ut aut concordante civi- 
tate dux belli ab omnibus legeretur , aut discordia inter 
ordines facta , ab altera parte in auxilium vocaretur. Seu 
Atheniensibus , imminente periculo belli , maior salutis , 

(1) Contraxit. Invenit, sibi comparavit. 

(2) Formae veneratione. Forma, quae venerationem conciliarer 

(3) Maligne. Avare , parce. 

Ii) Hanc operam ciribus venditabat. Hanc operam apuii cives suos 
ostentabat. 

quam dignitatis , cura fuit Itaque permittente populo, im- 
perium ad senatum transfertur. Qui quum insita genti (t) 
superbia crudeliter in plebem consuleret, singulis tyran- 
nidis sibi impotentiam vindicantibus, ab exercitu Alcibia- 
des exsul revocatur , duxque classi constituitur. Statim 
igitur Athenas mittit, ex continenti se cum exercitu ven- 
turum , receplurumque a quadringentis iura populi , ni 
ipsi redderent. Hac denunciatione optimates territi, primo 
urbem prodere Lacedaemoniis tentavere : dein , quum id 
nequissent , in exsilium profecti sunt. Igitur Alcibiades , 
intestino malo patria liberata , summa cura classem in- 
struit; atque ita in bgllum adversus Lacedaomonios pergit. 

Cap. IV. Iam Sesto (2) Mindarus et Pharnabazus, La- 
cedaemoniorum duces , instructis navibus exspectabant. 
Proelio commisso , victoria penes Athenienses fuit. In eo 
bello maior pars exercitus, ct omnes ferme hostium duces 
caesi: naves i.xxx captae. Interiectis quoque diebus, quum 
bellum Lacedaemonii a mari in terram transtulissent , ite- 
rato vincuntur. Ilis malis fracti, pacem petiere: quam ne 
acciperent, opera eorum effectum est, quibus ea res quae- 
stum praestabat. Interea et Syracusanorum auxilia illatum 
n Cartbagipicnsibus Siciliae bellum domum revocavit : 
quibus rebus destitutis Lacedaemoniis , Alcibiades cum 
classe victrice Asiam vastat : multis locis proelia facit : 
ubique victor recipit civitates, quae defecerant : nonnullas 
capit, et imperio Atheniensium adiicit: atque ita prisca 
navali gloria vindicata, adiecta etiam laude terrestris belli, 
desideratus civibus suis Athenas revertitur. Ilis omnibus 
proeliis ducentae naves hostium, et praeda ingens capta. 
Ad hunc redeuntis exercitus triumphum effusa omnis mul- 
titudo obviam procedit: et universos quidem milites, prae- 
cipue tamen Alcibiadem, mirantur: in hunc oculos civi- 
tas universa, in hunc suspensa ora convertit; hunc quasi 
de coelo missum, et ut ipsam Victoriam contuentur: lau- 
dant, quae pro patria, nec minus admirantur, quae exsul 
contra gesserit, excusantes ipsi (3), iratum provocatumque 
fecisse. Enimvero tantum in uno viro fuisse momenti , ut 
maximi imperii subversi et rursum recepti auctor esset ; 
ct unde stetisset, eo se victoria transferret ; tierctque cum 
eo mira quaedam fortunae inclinatio. Igitur omnibus non 

(1) Cenli. Supp. atticae. 

(2) Sesto. Pro eo quod est Sesti vel ad Sestum . Thraciae oppidum 
in angustiis Hellesponti. 

(3) Excusantes ipsi. Ipsi causam interponentes. 


Digitized by Google 



48 IU9TINI HISTORIAE 

humanis tantum , verum et divinis cum honoribus one- 
rant (1); certant secum ipsi, utrum contumeliosius eum 
expulerint , an revocaverint honoratius. Ipsos illi deos 
gratulantes tulere obviam , quorum exsecrationibus erat 
devotus. Et cui paullo ante omnem humanam opem in- 
terdixerant, eum, si queant, in coelo posuisse (2) cupiunt. 
Explent (d) contumelias honoribus , detrimenta muneribus , 
exsecrationes precibus. Non Siciliae illis adversa pugna in 
ore est , sed Graeciae victoria : non classes per illum a- 
missae, sed acquisitae: nec Syracusarum, sed Ioniae Ilel- 
lpspontique meminerunt Sic Alcibiades nunquam medio- 
cribus, nec in offensa nec in favore, studiis suorum ex- 
ceptus est. 

Gap. V. Dum haec aguntur, a Lacedaemoniis Lysander 
classi belloque praeficitur; et iu locum Tissafernis Darius, 
rex Persarum , lilium suum Cyrum Ioniae Lydiaequc prae- 
posuit : qui Lacedaemonios auxiliis opibusque ad spem 
tortunae prioris erexit. Aucti igitur viribus , Alcibiadem 
eum centum navibus in Asiani profectum , dum agros , 
longa pace divites, securius populatur, et praedae dulce- 
dine sine insidiarum metu sparsos milites habet , repen- 
tino adventu oppressere: tantaque caedes palantium fuit, 
ut plus vulneris eo proelio Athenienses acciperent, quam 
superioribus dederant: et tanta desperatio apud Athenien- 
ses erat , ut ex continenti (4) Alcibiadem ducem Conone 
mutarent , arbitrantes , victos so non fortuna belli , sed 
fraudo imperatoris, apud quem plus prior offensa valuisset, 
quam recentia bene licia, Vicisse autem eum priore bello 
ideo tantum , ut ostenderet hostibus , quem ducem spre- 
vissent , et ut carius eis ipsam victoriam venderet Omnia 
enim credibilia in Alcibiade vigor ingenii et morum lu- 
xuria faciebat. Veritus itaque multitudinis impetum, dentio 
in voluntarium exsilium proficiscitur. 

Gap. VI. Itaque Conon Alcibiadi suffectus, habens ante 
oculos , cui duci successisset , classem maxima industria 
exornat: sed navibus exercitus deerat, fortissimis quibus- 
que in Asiae populatione amissis. Armantur tamen senes 

(1) Onerant. Afficiunt. 

(2) Posuisse cupiunt. Ponera cupiunt. Eleganter Latini cum verbis 
Qt volo usurpant tempus praeteritum pro praesenti. Ita Cato 

KR. VY: (Villicus) ne quid emisse velit, insciente domino, neu quid 
dominum celavisse velit. 

(3) Explent conlumel. honoribus. Cumulant contumelias honoribus. 
Contumelias in honores convertunt. 

(4) Ex continenti. Statlm. 

aut impuberes pueri , et numerus militum sine exercitus 
robore expletur. Sed non maguam bello moram aetas fecit 
imbellis; caeduntur passim, aut fugientes capiuntur: tan- 
taque strages aut occisorum aut captivorum fuit, ut Athe- 
niensium deletum non imperium tantum , verum etiam 
nomen videretur. Quo proelio perditis et desperatis rebus , 
ad tantam inopiam rediguntur, ut, consumta militari ae- 
tate , peregrinis civitatem , servis libertatem , damnatis 
impunilatein darent. Ex qua colluvione hominum con- 
scripto exercitu, domini antea Graeciae, vix libertatem 
tuebantur. Iterum tamen fortunam maris experiendam 
decernunt. Tanta virtus animorum erat, ut, quum paullo 
ante salutem desperaverint, nunc non desperent victoriam. 
Sed neque is miles erat, qui nomen Atheniensium tueretur; 
neque eae vires, quibus vincere consuerant; neque ea scien- 
tia militaris in his, quos vincula, non castra continuerant. 
Itaque omnes aut capti aut occisi. Quum dux Conon ex eo 
proelio superfuisset solus , crudelitatem civium metuens , 
cum octo navibus ad regem Cyprium concedit Euagoram. 

Cap. VII. At dux Lacedaemoniorum, rebus feliciter ge- 
stis, fortunae hostium insultat ; captivas naves cum praeda 
bellica in triumphi modum ornatas mittit Lacedaemona; 
ac tributarias Atheniensium civitates, quas metus dubiae 
belli fortunae in fide tenuerat , voluntarias recipit : nec 
aliud ditionis Atheniensium praeter urbem ipsam reliquit. 
Quae cuncta quum Athenis nuntiata essent, omnes, relictis 
domibus , per urbem discurrere pavidi : alius alium sci- 
scitari; auctorem nuntii requirere; non pueros impruden- 
tia , non senes debilitas , non mulieres sexus imbecillitas 
domi tenet: adeo ad omnem aetatem tanti mali sensus 
penetraverat. In foro deinde coeunt, atque ibi perpeti 
nocte fortunam publicam questibus iterant. Alii fratres , 
aut filios, aut parentes deflent, cognatos alii, alii amicos 
cognatis cariores , et cum privatis casibus querelam pu- 
blicam miscent: iam se ipsos, iam ipsam patriam peritu- 
ram, misenoremque incolumium , quam amissorum , for- 
tunam iudicantes, sibi quisque ante oculos obsidionem, fa- 
mem , et superbum victorcmque hostem proponentes ; iam 
ruinam urbis et incendia, iam omnium captivitatem et 
miserrimam servitutem recordantes ; feliciores prorsus prio- 
res urbis ruinas ducentes , quae, incolumibus filiis paren- 
tibusque , tectorum tantum ruina laxatae sint (1). Nunc 


(I) Quae ... tectorum tantum ruina taxatae sint. In quibus tecto- 
rum tantummodo ruinam fuerant perpessi. 

autem non clamem , in quam , sicuti pridem , confugiant , 
super esse; non exercitum, cuius virtute servati pulchriora 
possent moenia exstruere. 

Cap. VIII. Sic defletae ac prope perditae urbi hostes su- 
perveniunt , et obsidione circumdata obsessos fame urgent. 
Sciebant enim , neque ex advectis copiis multum super- 
esse, et, ne novae advehi possent, providerant. Quibus 
malis Athenienses fracti , post longam famem , et adsidua 
suorum funera, pacem petivere: quae an dari deberet, 
diu inter Spartanos sociosque deliberatura. Quum multi 
delendum Atheniensium nomen , urbemque incendio con- 
sumendam censerent ; negarunt se Spartani ex duobus 
Graeciae oculis (1) aPeruui eruturos; pacem polliciti, si 
demissa Piraeeum versus muri brachia (2) deiicerent, na- 
vesque , quae reliquae forent , traderent : resque publica 
ex semet ipsis xxx rectores acciperet. In has leges tradi- 
tam sibi urbem I.accdaemonii formandam Lysandro tradi- 
derunt. Insignis hic annus et expugnatione' Athenarum , 
et morte Darii regis Persarum, et exsilio Dionysii Siciliae 
tyranni fuit. Mutato statu Athenarum, etiam civium con- 
ditio mutatur. Triginta rectores reipuhlicae constituuntur ; 
qui fiunt tyranni: quippe a principio tria millia sibi sa- 
tellitum statuunt, quantum ex tot cladibus prope nec ci- 
vium superfuerat : et , quasi parvus hic ad continendam 
civitatem exercitus esset, septingentos milites a victoribus 
accipiunt. Caedes deinde civium ab Alcibiade auspicantur, 
ne iterum rempublicam sub obtentu liberationis (3) inva- 
deret. Quem quum profectum ad Artaxerxcn , Persarum 
regem, comperissent , citato itinere miserunt, qui eum 
interciperent : a quibus occupatus , quum occidi aperte 
non posset, vivus m cubiculo, in quo dormiebat, crema- 
tus est. 

Cap. IX. Liberati hoc ultoris metu tvranni, miseras 
urbis reliquias caedibus et rapinis exhauriunt. Quod 
quum displicere uni ex numero suo Therameni didicis- 
sent, ipsum quoque ad terrorem omnium interficiunt. Fit 
igitur ex urbe passi m omnium fuga , repleturque Graecia 
Atheniensium exsulibus. Quod etiam ipsum auxilium quum 
miseris eriperetur (nam Lacedaemoniorum edicto civitates 
exsules recipere prohibebantur), omnes se Argos et The- 

(t) Ex duobus Graeciae oculis. Duo Graeciae oculi uppellantur Sparla 
el Athenae, pro vulgari: clune nobilissimae totius Graeciae urbes. 

(2) Demissa . . . muri brachia. Deducta muri brachia. Itat, prolongate. 

(5) Sub obtentu liberationis. Nos: coi pretesto di liberarla. 

has contulere. Ibi non solum tutum exsilium egerunt , ve- 
rum etiam spem recuperandae patriae receperunt, Erat 
inter exsules Thrasybulus, vir strenuus , et domi (1) nobilis, 
qui audendum aliquid pro patria et pro salute communi , 
etiam cum periculo, ratus, adunatis exsulibus, castellum 
Phylen Atticorum flnium occupat. Nec deerat quarundam 
civitatum, tam crudeles casus miserantium, favor. Itaque 
Ismenias, Thebanorum princeps, etsi publicis non pote- 
rat, privatis tamen viribus auiuvabat: et Lysias Syracu- 
sanus orator, exsul tunc, quingentos milites stipendio suo 
instructos in auxilium patriae communis eloquentiae (S) 
misit. Fit itaque asperum proelium. Sed, quum hinc pro 
patria summis viribus, inde pro aliena dominatione secu- 
rius pugnaretur, tyranni vincuntur: victi in urbem refu- 
giunt , quam exhaustam caedibus suis etiam armis spoliant. 
Deinde, quum omnes Athenienses proditionis suspectos ha- 
berent, demigrare eos ex urbe iubent, et in brachiis muri , 
quae diruta fuerant, habitare, extraneis militibus impe- 
rium tuentes. Post haec Thrasybulum corrumpere, imperii 
societatem pollicentes , conantur. Quod quum non conti- 
gisset , auxilia a Lacedaemoniis petivere : quibus accitis , 
iterato proeliantur. In eo bello Critias et llippomachus , 
omnium tyrannorum saevissimi , cadunt. 

Cap. X.“ Ceteris victis, quum exercitus eorum , ex qui- 
bus maior pars Atheniensium erat , fugeret , magna voce 
Thrasybulus exclamat : Cur se victorem fugiant potius , 
quam ut vindicem communis libertatis aaiuvent? Civium 
illam meminerint aciem , non hostium esse; nec se ideo 
arma cepisse, ut aliqua victis adimat , sed ut ademta re- 
stituat: xxx se dominis, non civitati, bellum inferre. Ad- 
monet deinde cognationis, legum , sacrorum communium, 
tum vetusti per tot bella commilitii: orat, misereantur ex- 
sulum civium, si tam patienter ipsi serviant: reddant sibi 
patriam, accipiant libertatem. His vocibus tantum promo- 
tum est , ut reversus in urbem exercitus , xxx tyrannos 
emigrare Eleusina iubcret, substitutis decem, qui rempu- 
blicam regerent : qui , nihil exemplo prioris dominationis 
territi , eandem viam crudelitatis aggressi sunt. Dum haec 
geruntur, nuntiatur Lacedaemone (3), in bellum Athe- 
nienses exarsisse: ad quod comprimendum Pausanias rex 


(t) Domi. In patria. 

(2) In auxilium patriae comm. eloq. In auxilium Athenarum , ubi 
praesertim floruerat eloquentia. 

(3) liunliatur Lacedaemone. Nuntius affertur Lacedaemoniis. 

mittitur: «qui misericordia exsulis populi permotus, patriam, 
miseris civibus restituit, et decem tyrannos ex urbe Eleu- 
sina migrare ad ceteros iubet. Quibus rebus quum pax 
statuta esset , interiectis diebus, repente tyranni non minus 
restitutos exsules, quam se in exsilium actos indignantes, 
ipiasi vero aliorum libertas sua servitus esset , bellum Athe- 
niensibus inferunt; sed ad colloquium, veluti dominationem 
recepturi , progressi , per insidias comprehensi , ut pacis 
victimae trucidantur: populus, quem emigrare iusserant, 
in urbem revocatur. Atque ita per multa membra civitas 
dissipata , in unum tantum corpus redigitur ; et , ne qua 
dissensio ex anteactis nasceretur , omnes iureiurando ob- 
stringuntur , discordiarum oblivionem fore. Interea The- 
bani Corintniique legatos ad Lacedaemonios mittant, qui 
ex manubiis portionem praedae communis belli periculi- 
que peterent. Quibus negatis , non quidem aperte bel- 
lum ailversus Lacedaemonios decernunt ; sed tacitis a- 
nimis tantam iram concipiunt, ut subesse bellum intelligi 
posset. 

Cap. XI. Eodem fere tempore Darius , rex Persarum , 
moritur, Artaxerxe et Cyro filiis relictis. Regnum Artaxerxi,- 
Cyro civitates, quarum praefectus erat , testamento lega- 
vit. Sed Cyrd iudicium patris iuiuria videbatur. Itaque 
occulte adversus fratrem bellum parabat. Quod quum 
nuntiatum Artaxerxi esset , arcessitum ad se fratrem , et 
innocentiam dissimulatione belli simulantem compedibus 
aureis vinxit ; interfecissetque , ni mater prohibuisset. 
Dimissus igitur Cyrus , iam non occulte bellum , sed pa- 
lam; uec per dissimulationem, sed aperta professione 
parare coepit; auxilia undique contrahit. Lacedaemonii 
memores, atheniensi bello enixe se eius opera adiutos, 
velut ignorantes , contra quem bellum pararetur , decer- 
nunt auxilia Cyro mittenda, ubi res eius exegisset (1): 
quaerentes apud Cyrum gratiam, et apud Artaxerxem , si 
vicisset , veniae patrocinia , quum nihil adversus eum 
aperte decrevissent. Sed quum in bello sors proelii utrum- 
que fratrem pugnae obtulisset, prior Artaxerxes a fratre 
vulneratur; quem quum equi fuga periculo subtraxisset, 
Cyrus a cohorto regia oppressus interficitur. Sic victor 
Artaxerxes et praeda fraterni belli et exercitu potitur. In 
eo proelio decem millia Graecorum in auxilio Cyri fuere: 
quae et in cornu , in quo steterant , vicerunt et post 
mortem Cyri , neque armis a tanto exercitu vinci , neque 

(t) t Ibi res eitu exegisset. Si ei auxiliis opus fuisset. 

dolo capi potuerunt; revertentesque inter tot indomitas 
nationes et barbaras gentes , per tanta itineris spatia , vir- 
tute se usque terminos patriae defenderunt. 


UBER VI. 


Gap. I. Spartanorum in ' Asia gesta. 2- Agesilaus. Conon. 3. Pisandri 
clades, i. Spartanorum fortuna inclinans. 3. Athenarum res auctae. 
Iphicrates, (i. 7. Thebanorum de Spartanis victoria. 8. Epaminondas 
U. Graeciae post Epaminondae mortem status et conditio. 

Cap. I. Lacedaemonii, more ingenii humani, quo plura 
habent , eo ampliora cupientes , non contenti accessione 
Atheniensium opum vires sibi duplicatas, totius Asiae im- 
perium adfectare coeperunt; sea maior pars sub regno 
Persarum erat. Itaque Dercyllides, dux in hanc militiam 
electus, quum videret sibi adversus duos praefectos Arta- 
xerxis, regis , Pharnabazum et Tissafcrnem , maximarum 
gentium viribus succinctos , dimicandum , pacificari cum 
altero statuit. Aptior visus Tissafernes , vir et industria po- 
tior, et militibus Cyri quondam regis instructior, in collo- 
quium vocatur , et 'statutis conditionibus , ab armis dimit- 
titur. Hanc rem Pharnabazus apud communem regem cri- 
minatur, ut Lacedaemonios Asiam ingressos non repulerit 
armis, sed impensis regiis aluerit: merceturque ab his , ut 
differant bella, quam gerant (1), tamquam non ad unius 
summam imperii detrimentum omne perveniat. Indignum 
ait, bella non perfici, sed redimi (2); hostem pretio, non 
armis summoveri. His vocibus regem Tissaferm alienatum 
hortatur, ut in locum eius navalis belli ducem eligat Co- 
nona atheniensem , qui , amissa bello patria , Cypri exsu- 
labat : quippe Atheniensibus, etsi fractae sint opes, ma- 
nere tamen navalem usum : nec , si eligendus sit es uni- 
versis, meliorem alium esse. Acceptis igitur quingentis ta- 
lentis, iussus est Conona classi praeficere. 

Cap. 11. His cognitis , Lacedaemonii et ipsi a rege Ae- 
gypti Hercynione auxilia navalis belli per legatos petunt, 
aquoxentum triremes, et sexcenta millia modiorum fru- 
menti missa; a ceteris quoque sociis ingentia auxilia con- 
ti) Differant bella, quam gerant. Supp. potius. 

(2) Bella non perfici , sed redimi. Bella non perfici, sed illorum exi- 
tum auro emi. 

tracta sunt. Sed tanto exercitui, et contra tantum ducem, 
deerat dignus imperator. Itaque postulantibus sociis Age- 
silaum ducem, regem tunc Lacedaemoniorum, propter 
responsa oraculi delphici diu Lacedaemonii , an eum 
summae rei praeponerent, deliberaverunt; quibus futurus 
imperii finis denuntiabatur quum regium claudicasset im- 
perium ; erat enim pede claudus. Ad postremum statue- 
runt , melius esse incessu regem , quam imperio regnum 
claudicare. Posteaquam Agesilaum cpm ingentibus copiis 
in Asiam misere, non facile dixerim, quod aliud par du- 
cum tam bene comparatum fuerit : quippe aetas , virtus , 
consilium , sapientia utrique prope una , gloria quoque 
rerum gestarum eadem : quibus quum paria omnia for- 
tuna dederit , invictum tamen ab altero utrumque serva- 
vit. Magnus igitur amborum apparatus belli , magnae res 
gestae fuerunt. Sed Cononem seditio militum invadit , 
quos praefecti regis fraudare stipendio soliti erant ; eo 
instantius debita poscentibus , quo graviorem sub magno 
duce militiam praesumebant. Itaque Conon, diu rege per 
epistolas frustra fatigato , ad postremum ipse ad eum per- 
git; a cuius aspectu et colloquio prohibitus est, quod eum 
more Persarum adorare nollet: agit tamen cum eo per 
internuntios, et queritur, opulentissimi regis bella inopia 
dilabi; et, qui exercitum parem hostibus habeat, pecunia 
vinci , qua praestet, inferioremque eum ea parte virium 
inveniri , qua longe superior sit. Postulat , dari sibi mini- 
strum impensae , quia pluribus id mandare perniciosum 
sit. Dato stipendio , aa classem remittitur : nec moram 
agendis rebus facit ; multa fortiter , multa feliciter agit : 
agros hostiles vastat : urbes expugnat: et , quasi tempestas 

J uaedam , cuncta prosternit. Quibus rebus territi Lace- 
aemonii , ad patriae subsidium revocandum ab Asia Age- 
silaum decernunt. 

Cap. III. Interim Pisandrus, ab Agesilao proficiscente 
dux patriae relictus , ingentem classem summis viribus in- 
struit, fortunam belli tentaturus. Nec non et Conon tunc 
primum cum hostium exercitu concursurus, magna cura 
ordinat suos. Summa igitur non tam ducum in eo proe- 
lio, quam militum aemulatio fuit Nam et ipse, dux Conon 
non tam Persis , quam patriae studebat ; et , sicut afflictis 
Atheniensium rebus auctor amissae dominationis fuerat , 
sic volebat idem haberi redditae, patriamque vincendo 
recipere , quam victus amiserat : eo speciosius , quod ne 
ipsorum quidem Atheniensium , sed alieni imperii viribus 
dimicet, pugnaturus periculo regis, victurus praemio pa- 

triae , gloriamque diversis artibus , quam priores civitatis 
suae duces , consecuturus : quippe illos vincendo Persas 
patriam defendisse; se Persas victores faciendo restitutu- 
rum patriam esse. Porro Pisandrus pro coniunctione (1) 
Agesilai, etiam virtutum aemulator erat; contendebatque, 
ne a rebus cestis eius et gloriae splendore decederet , 
neve tot bellis ac seculis quaesitum imperium brevis mo- 
menti culpa subverteret. Eadem militum et omnium remi- 
gum cura erat; quos maior sollicitudo cruciabat, non tam, 
ne ipsi quaesitas opes amitterent , quam , ne pristinas 
Athenienses reciperent. Sed quanto maius proelium fuit , 
tanto et clarior victoria Cononis. Victi Lacedaemonii fu- 
gam capessunt; praesidia hostium Athenis deducuntur; 
populo restituta dignitate conditio servilis eripitur; multae 
quoque civitates recipiuntur. 

Cap. IV. Hoc initium Atheniensibus resumendae poten- 
tiae , et Lacedaemoniis habendae linis fuit. Namque, velut 
cum imperio etiam virtutem perdidissent , contemni a fi- 
nitimis coepere. Primi igitur Thebani, auxiliantibus Athe- 
niensibus , bellum his intulere : quae civitas ex infirmis 
incrementis , virtute Epaminondae ducis, ad spem imperii 
Graeciae erecta est. Fit itaque terrestre proelium, eadem 
Lacedaemoniorum fortuna, qua pugnatum adversus Conona 
navali proelio fuerat. In eo bello Lysander, quo duce Athe- 
nienses victi a Lacedaemoniis fuerant, interficitur. Pausa- 
nias quoque, alter dux Lacedaemoniorum, proditionis ac- 
cusatus, in exsilium abiit. Igitur Thebani, potiti victoriam, 
universum exercitum ad urbem Lacedaemoniorum ducunt, 
facilem expugnationem rati , quoniam deserti a sociis om- 
nibus erant: quod metuentes Lacedaemonii, regem suum 
Agesilaum ex Asia, qui ibi magnas res gerebat , ad defen- 
sionem patriae arcessunt. Occiso enim Lysandro , nullius 
alterius fiduciam ducis habebant Cuius quoniam serus ad- 
ventus erat, conscripto exercitu, obviam hosti procedunt. 
Sed victis adversus paulo ante victores nec aniinus neque 
vires pares fuere. Prima igitur congressione funduntur. 
Deletis iaro suorum copiis , "supervenit rex Agesilaus , qui 
restituto proelio, non difficulter, recenti et multis expe- 
ditionibus indurato milite , hostibus victoriam eripuit ; ipse 
tamen graviter sauciatur. 

Cap. V. Quibus rebus cognitis , Athenienses verentes , 
ne , iterum Lacedaemoniis victoribus , in pristiuam sortem 
servitutis redigerentur, exercitum contrahunt, eumquein 

(I) Pro coniunctione. Praeter coniunetionern. 

auxilium Boeotiorum per Iphicratem , viginti quidem an- 
nos natum , sed magnae indolis iuvenem , duci iubent. 
Huius adolescentis supra aetatem virtus admirabilis fuit; 
nec unquam ante eum Athenienses , inter tot tantosqne 
duces , aut spei maioris aut indolis maturioris imperato- 
rem habuerunt; in quo non imperatoriae tantum , verum 
et oratoriae artes fuere. Conon quoque , audito reditu Age- 
silai ., et ipse ex Asia ad depopulandos Lacedaemoniorum 
agros revertitur ; atque ita , undique belli formidine cir- 
cumstrepente clausi Spartani ad summam desperationem 
rediguntur. Sed Conon , vastatis hostium terris , Athenas 
pergit: ubi magno civium gaudio exceptus, plus tamen 
tristitiae ipse ex incensa et diruta a Lacedaemoniis patria, 
quam laetitiae ex recuperata post tantum temporis, cepit. 
Itaque, quae incensa fuerant, praedarum sumtu et exer- 
citu Persarum restituit : quae diruta , reficit. Fatum illud 
Athenarum fuit , ut ante a Persis crematae , manibus eo- 
rum , et nunc a Lacedaemoniis dirutae , ex spoliis Lace- 
daemoniorum , restituerentur ; versa quoquo vice , nunc 
haberent socios , quos tunc hostes habuerant ; et hostes 
nunc paterentur , cum quibus iuncti tunc arctissimis so- 
cietatis vinculis fuerant. 

Cap. VI. Dum haec geruntur , Artaxerxes , rex Persa- 
rum , legatos in Graeciam mittit, per quos iubet omnes 
ab armis discedere ; qui aliter fecisset , eum se pro hoste 
habiturum: civitatibus libertatem suaque omnia restituit. 
Quod non Graeciae laboribus , assiduisque bellorum in- 
ternecivis odiis consulens fecit ; sed , ne occupato sibi ae- 
gyptio bello , quod propter auxilia , adversus praefectos 
suos Lacedaemoniis missa , susceperat , exercitus sui in 
Graecia distinerentur. Fessi igitur tot bellis Graeci cupide 
paruere. Hic annus non eo tantum insignis fuit, quod re- 
pente pax tota Graecia (1) facta est; sed etiam eo, quod 
eodem tempore urbs romana a Gallis capta est. Sed La- 
cedaemonii securis insidiantes , absentiam Arcadum spe- 
culati, castellum eorum expugnant, occupatoque praesi- 
dium imponunt, itaque , armato instructoque exercitu , 
Arcades , adhibitis in auxilium Thebanis , amissa bello re- 
petunt. In eo proelio Archidamus, dux Lacedaemoniorum, 
vulneratur ; qui , quum caedi suos iam ut victos videret , 
per praeconem corpora interfectorum ad sepulturam po- 
scit. Hoc est enim signum apud Graecos victoriae traditae. 
Qua confessione contenti Thebani signum parcendi dedere. 

(t) Tota Graecia. Supp. in. 

Cap. VII. Paucis deinde post diebus, neutris quidquam 
hostile facientibus , quum quasi tacito cousensu induciae 
essent, Lacedaemoniis alia bella adversus finitimos geren- 
tibus , Thebani Epaminonda duce occupandae urbis eorum 
spem ceperunt. Igitur principio noctis taciti Lacedaemona 
proficiscuntur ; non tamen adgredi incautos potuerunt : 
quippe senes et cetera imbellis aetas, quum adventum ho- 
stium praesensissent, in ipsis portarum angustiis armati 
occurrunt; et adversus quindecim millia militum non am- 
plius centum iam effoetae aetatis viri pugnae se offerunt. 
Tantum animorum viriumque patriae et penatium conspe- 
ctus subministrat, tantoque praesentia quam recordatione 
sui maiores spiritus (1) largiuntur. Nam ut videre , inter 
quae et pro quibus starent , aut vincendum sibi aut mo- 
riendum censuerunt. Pauci igitur sustinuere senes aciem , 
cui par ante diem (9) universa inventus esse non potuit. 
In eo proelio duo duces hostium cecidere: quum interim 
Agesilai adventu nuntiato Thebani recessere. Nec bellum 
diu dilatum : siquidem Spartanorum juventus senum vir- 
tute et gloria incensa teneri non potuit , quin ex conti- 
nenti acie decerneret. Quum victoria Thebanorum esset , 
Epaminondas , dum non ducis tantum , verum etiam for- 
tissimi militis officio fungitur , graviter vulneratur. Quo 
audito his ex dolore metus et illis ex gaudio stupor inii- 
eitur: atque ita veluti ex placito consensu a proelio di- 
sceditur. 

Cap. VIII. Post paucos deinde dies Epaminondas dece- 
dit : cum quo vires quoque reipublicae ceciderunt. Nam 
sicuti telo si primam aciem praefregeris , reliquo ferro 
vim nocendi sustuleris : sic illo , velut mucrone teli , ab- 
lato duce Thebanorum , rei quoque publicae vires hebe- 
tatae sunt: ut non tam illum amisisse, quam cum illo in- 
loriisse omnes viderentur. Nam neque nunc ante ducem 
ullum memorabile bellum gessere, nec postea virtutibus, 
sed cladibus insignes fuere: ut manifestum sit, patriae glo- 
riam et natam et exstinctam cum eo fuisse. Fuit autem 
incertum , vir melior an dux esset. Nam et imperium non 
sibi, sed patriae semper quaesivit; et pecuniae adeo par- 
cus fuit, ut sumtus funeri defuerit (3). Gloriae quoque 
non cupidior quam pecuniae: quippe recusanti omnia im- 


(1) Maiores spiritus. Maiorem animum. 

(2) Ante diem. Pridie. 

(3) Sumtus funeri defuerit. Pecunia defuerit ad funeris sumlus. 

peria ingesia sunl (1): honoresque ita gessit, ut orna- 
mentum non accipere , sed dare ipsi dignitati videretur, 
tam litterarum studium, iam philosophiae doctrina tanta, 
ut mirabile videretur , unde tam insignis militiae scientia 
homini inter litteras nato. Neque ab hoc yitae proposito 
mortis ratio dissensit. Nam ut relatus in castra semianimis 
vocem spirilumque collegit, id unum a circumstantibus 
requisivit: num cadenti sibi scutum ademisset hostis '.’ Quod 
ut servatum audivit , allatum , vclut laborum gloriaeque 
socium , osculatus est. Iterum quaesivit, utri vicissent. Ut 
audivit, Thebanos, bene habere sc rem, dixit: atque ita, 
velut gratulabundus patriae, exspiravit. 

Gap. IX. Huius morte etiam Atheniensium virtus inter- 
cidit: siquidem amisso, cui aemulari 'consueverant, in se- 
gnitiam torporemque resoluti, non ut olim in classem et 
exercitus, sed in dies festos apparatusque ludorum reditus 
publicos effundunt; et cum actoribus noDilissimis poetisque 
theatra celebrant (2), frequentius scenam quam castra vi- 
sentes; versificatoresque meliores quam duces laudantes (3). 
Tunc vectigal publicum , quo antea milites et remiges ale- 
bantur , cum urbano populo dividi coeptum est. Quibus 
rebus effectum est, ut inter otia Graecorum sordidum et 
obscurum antea Macedonum nomen emergeret: et Philip- 
pus, obses triennio Thebis habitus, Epaminondae et Pelo- 
pidae virtutibus eruditus , regnum Macedoniae Graeciae 
et Asiae cervicibus, velut iugum servitutis, imponeret. 


LIBE II V I I. 


Cap. 1. Macedonia vetus. 2. Perdiccae domus. 3. Amyntas rev. Bebaris. 

4 - (i. Regnum ad Philippum devenit. 

Gap. I. Macedonia ante a nomine Emathionis (_4) regis, 
cuius prima virtutis experimenta in illis locis exstant , 
Emathia cognominata est. Iluius sicuti incrementa modica, 
ita termini perangusti fuere. Populus Pelasgi, regio Bot- 

* , * 

(1) Imperia ingestu sunt. Imperia ultro delata sunt. 

(2) Celebrant. Frequentes in tlieatra veniunt. 

(3) f'ersiftcalorcs meliores quam duces laudantes. Illos laudantes qui 
aptiores essent versibus condendis quam exercitibus ductandis. 

(4) Emathionis. Hunc poetae Iovis et Electrae lilium fecerunt. 

tia dicebatur. Sed postea virtute regam et gentis industria 
subactis primo finitimis , mox nopulis nationibusque , im- 
perium adusque extremos Oridfflis terminos prolatum. In 
regione Paeonia , quae nunc portio est Macedoniae , re- 
gnasse fertur Pelegon , pater Asterepaei , cuius troiano 
bello inter clarissimos vindices urbis (f) nomen accepi- 
mus. Ex alio latere in Europa regnum Europus nomine 
tenuit. Sed et Caranus (2) cum magna multitudine Grae- 
corum sedes in Macedonia responso oraculi iussus quae- 
rere, quum Emathium venisset, urbem Edessam non sen- 
tientibus oppidanis propter imbrium et nebulae magnitu- 
dinem , gregem caprarum imbrem fugientium secutus , 
occupavit : revocatusque in memoriam oraculi (3), quo 
iussus erat ducibus capris imperium quaerere , regni se- 
dem statuit ; religioseque postea observavit , quocumque 
agmen moveret , ante si ena easdem capras habere , coe- 
ptorum duces habiturus , quas regni habuerat auctores. 
Urbem Edessam ob memoriam muneris Aegeas 4) , po- 
pulum Aegeadas vocavit. Pulso deinde Mida (nam is uuo- 
que portionem Macedoniae tenuit) aliisque regibus pulsis, 
in locum omuium solus successit; primusque adunatis 
gentibus variorum populorum veluti unum corpus Mace- 
doniae fecit ; crescentique regno valida incrementorum 
fundamenta constituit. 

Cai>. II. Post hunc Perdicca regnavit, cuius et vita il- 
lustris et mortis postrema (5), veluti cx oraculo praecepta , 
memorabilia fuere : siquidem senex moriens Argeo lilio 
monstravit locum , quo condi vellet ; ihiquc non sua lau- 
tum, sed et succedentium sibi in regnum ossa poni iussit, 
praefatus, quoad ibi conditae posterorum reliquiae forni t , 
regnum in familia mansurum ; credunlquc nae supersti- 
tione (6) exstinctam in Alexandro stirpem, quia locum se- 
pulturae mutaverit. Argeus moderate et cum amore po- 
pularium administrato reano successorem litium Philippum 

it) Uindicti urbis. Propognalores urbis. 

(2) Caranus fuit Hercule prognatus. 

(5) Revocatusque in memoriam oraculi. Quumque oraculi responsum 
iu memoriam revocasset. 

(1) Urbem .. ob memor, muneris .tegens .. vocavit. Ob memoriam 
«Ioni, quod a capris acceperat, Edessam urbem Aegeos appellavit. Si- 
quidem capra «g al-4; a Graecis appellatur. 

(a) Mortis postrema. Insolens locutio deteriorem lalinilatem redolens. 
Hanc, si sapis, in soluta praesertim oratione vitabis, et pro ea repo- 
nes: postrema morientis verba. 

(0) Hac superstitione. Ob hanc superstitionem. 

reliquit: qui immatura morte raptus, Adropum parvulum 
admodum instituit heredeimSed Macedonibus adsidua cer- 
tamina cum Thracibus e^lllyriis fuere ; quorum armis 
veluti quotidiano exercitio indurati , gloria bellicae laudis 
finitimos terrebant. Igitur Illyrii iniantiam regis pupilli 
contemnentes, bello Macedonas adgrediuntur. Qui proelio 
pulsi , rege suo in cunis prolato et pone aciem posito , 
acrius certamen repetivere: tamquam ideo victi fuissent 
antea, quod bellantibus sibi regis sui auspicia defuissent: 
futuri vel propterea victores , quod ex superstitione ani- 
mum vincendi ceperant; simul et miseratio eos infantis 
tenebat , quem , si victi forent , captivum de rege facturi 
videbantur. Conserto itaque proelio, magna caede Illyrios 
fudere; ostenderuntque hostibus suis, priore bello regem 
Macedonibus, non virtutem defuisse. Huic Amyntas succe- 
dit et propria virtute et Alexandri filii egregia indole in- 
signiter clarus: cui Alexandro tanta omnium virtutum na- 
tura ornamenta exstitere , ut etiam Olympio certamine 
vario ludicrorum genere contenderit. 

Cap. 111. Quum interim Darius, rex Persarum , turpi ab 
Scvtia fuga submotus , ne ubique deformis militiae damnis 
haberetur (i), mittit cum parte copiarum Megabazum ad 
subigendam Thraciam ceteraque eius tractus regna : qui- 
bus pro ignobili momento erat accessura Macedonia (£•). 
Qui i» revi tempore exsecuto regis imperio (3), legatis ad 
Amyntam , regem Macedoniae, missis, obsides in pignus 
futurae pacis dari sibi postulabat. Sed legati benigne ex- 
cepti inter epulas ebrietate crescente rogant Amyntam , 
ut apparatui epularum adiiciat ius familiaritatis , adhibitis 
in convivium suis ac lilii uxoribus : id apud Persas haberi 
pignus ac foedus hospitii. Quae ut venerunt , petulantius 
contrectantibus (4) filius Amyntae , Alexander , rogat pa- 
trem, respectu aetatis ac gravitatis suae abiret convivio, 
pollicitus se hospitum temperaturum iocos. Quo digresso 
mulieres quoque paululum e convivio evocat, cultius exor- 
naturus gratioresquo reducturus. In quarum locum matro- 
nali habitu exornatos iuvenes supponit , eosque petulan- 


ti) A'e ubiq. deformis mtllt. damn. haberetur. Ne ubique ob militiae 
damna foedus et contemnendus haberetur. 

• (2) Quibus pro ignobili momento erat access. Macedonia. Quibus fa- 
cilior fuisset Macedoniae accessio. 

(3) Exsecuto regis imperio. Itectius seri lies: exsecutus regis imperium. 

(4) Petulantius contrectantibus. Supp. Persis eas petulantius, contre- 
ctantibus. 


Digitized by Googt 



UB. VII. CAP. IV. V. tit 

tiam legatorum ferro , quod sub veste gerebant , compe- 
scere iubet. Atque ita interfectis omnibus , ignarus rei 
Megabazus , quum legati non redirent , mittit eo cum 
exercitus parte Bubarero, ut in bellum facile et mediocre: 
dedignatus ipse ire , ne dehonestaretur proelio tam foedae 
gentis. Sed Bubares ante bellum amore filiae Amyntae 
captus omisso bello nuptias facit , depositisque hostilibus 
animis in adfinitatis iura succedit. 

Cap. IV. Post discessum a Macedonia Bubaris, Amyntas 
rex decedit : cuius lilio et successori Alexandro cognatio 
Bubaris non Darii tantum temporibus pacem praestitit , 
verum etiam Xcrxcm adeo conciliavit, ut quum Graeciam 
veluti tempestas quaedam occupasset , inter Olympum 
Haemiimquc montes totius regionis eum imperio donave- 
rit. Sed nec virtute minus quam Persarum liheralitate re- 
gnum ampliavit Per ordinem deinde successionis regnum 
Macedoniae ad Amyntam , fratris eius Menelai lilium, per- 
venit. Ilie quoque insignis industria et omnibus imperato- 
riis virtutibus instructus fuit : qui ex Eurydice tres filios 
sustulit, Alexandrum, Perdiccam et Philippum , Alexandri 
Magni macedouis patrem , et filiam Euryonen : ex Gygea 
autem Archelaum , Aridaeum , Menelaum. Cum Illyriis 
deinde et cum Olynthiis gravia bella gessit. Insidiis autem 
Eurydices uxoris, quae nuptias generi pacta , occidendum 
virum regnumque adultero tradendum susceperat', occu- 
patus fuisset , ni tilia pellicatum matris et sceleris consilia 
prodidisset. Functus itaque tot periculis senex decessit , 
regno maximo ex tiliis , Alexandro , tradito. 

Cap. V. Igitur Alexander inter prima initia regni bel- 
lum ab Illyriis pacta mercede et Philippo fratre dato ob- 
side redemit. Interiecto quoque tempore per eumdem 
obsidem cum Thebanis gratiam pacis reconciliat: quae 
res Philippo maxima incrementa egregiae indolis dedit : 
siquidem Thebis triennio obses habitus, prima pueritiae 
rudimenta in urbe severitatis antiquae et in domo Epami- 
nondae , summi et philosophi et imperatoris , deposuit. 
Xec multo post Alexander insidiis Eurydices matris appe- 
titus occumbit; cui Amyntas in scelere deprehensae pro- 
pter communes liberos , ignarus eisdem quandoque exitio- 
sam fore , pepercerat. Frater quoque eius Perdicca pari 
insidiarum fraude decipitur. Indignum prorsus , libidinis 
causa liberos a matre vita privatos, quam scelerum suo- 
rum suppliciis libeforum contemplatio (1) vindicaverat. 

- (I) Contemplatio. Respectus. 

Perdiccae hoc indignior caedes videbatur, quod ei apud 
matrem misericordiam nec parvulus quidem lilius conci- 
liaverat. Itaque Philippus diu non regem , sed tutorem 
pupilli egit. At , ubi graviora bella imminebant serumque 
auxilium in exspectatione infantis erat , compulsus a po- 
pulo regnum suscepit. 

Cap. VI. Ut est ingressus imperium , magna de illo spes 
omnibus fuit et propter ipsius ingenium , quod magnum 
spondebat virum, et propter vetera Macedoniae fata (I), 
quae cecinerant, uno ex Amyntae filiis regnante florentis- 
simum fore Macedoniae statum : cui spei scelus matris 
hunc residuum fecerat. Principio regni , quum hinc cae- 
des fratrum indigne peremtorum, inde hostium multitudo; 
hinc insidiarum metus, inde inopia continuis bellis exhau- 
sti regni immaturam aetatem tironis urgerent: bella, quae 
velut conspiratione quadam ad opprimendam Macedoniam 
multarum gentium ex diversis locis uno tempore conflue- 
bant, quoniam omnibus par esse non poterat, dispensanda 
ratus , alia interposita pactione componit , alia redimit , 
facillimis quibusque adgressis, quorum victoria et militum 
trepidos animos firmaret et contemtum sibi hostium deme- 
ret. Primum illi cum Atheniensibus certamen fuit: quibus 
per insidias victis, metu belli gravioris , quum interlicere 
omnes posset , incolumes sine pretio dimisit. Post hos bello 
in Illyrios translato , multa millia hostium caedit : urbem 
nobilissimam Larissam capit. Ilinc Thessaliam non praedae 
cupiditate , sed quod exercitui suo robur Thessalorum 
equitum adiungere gestiebat , nihil minus quam bellum 
metuentem improvisus expugnat : unumque corpus equi- 
tum pedestriumque copiarum invicti exercitus fecit. Qui- 
bus rebus feliciter provenientibus , Olympiadem , Neopto- 
lemi, regis Molossorum, filiam , uxorein ducit , conciliante' 
nuptias fratre patruele (2), altore virginis, Arruba, rege 
Molossorum , qui sororem Olympiadis Troada in matrimo- 
nium habebat : quae causa illi exitii maloruraque omnium 
fuit. Nam , dum regni incrementa adfinitate Philippi ad- 
quisiturum se sperat, proprio regno ab eodem privatus in 
exsilio consenuit. His ita gestis Philippus iam non conten- 
tus submovere bella , ultro etiam quietos lacessit. Quum 
Mothonani urbem oppugnaret, in praetereuntem de muris 
sagitta iacta dextrum oculum regis effodit. Quo vulnere 
nec segnior in bellum nec iracundior adversus hostes fa- 

(1) Fatu Vaticinationes. 

(2) Fratre patruele. Patruo. 

cius est : adeo ut intoriectis diebus pacem deprecantibus 
dederit , nec moderatus tantum , verum etiam mitis ad- 
versus victos fuerit. 


1 1 B E lt VII I. 

cap. 1.2. Thebani eonlru Phocenses Philippum accersunt; 3. i. qui 

et Phocenses superat et reliquos Graecos opprimere conatur, (i. Eius- 
dem machinationes ad firmandum regnum. 

Gap. 1 . Graeciae civitates, dum imperare singulae cu- 
piunt , imperium omnes perdiderant: quippe in mutuum 
exitium sine modo ruentes, omnibus perire (I) quod siu- 
gulae amitterent, non nisi oppressae senserunt: siquidem 
Philippus, rex Macedoniae, veluf e specula quadam li- 
bertati omnium insidiatus, dum contentiones civitatum 
alit, auxilium inferioribus ferendo , victos pariter victores- 
que subire regiam servitutem coegit. Gausa et origo huius 
mali Thebani fuere; qui, quum rerum potirentur, sccun 
dam fortunam imbecillo animo ferentes , victos armis La- 
cedaemonios et Phocenses , quasi parva supplicia caedibus 
et rapinis luissent , apud commune Graeciae concilium 
superbe accusaverunt. Lacedaemoniis crimini datum, quod 
arcem thebanam induciarum tempore occupassent ; Pho- 
censibus, quod Boeotiam depopulati essent: prorsus qtiasi 
post arma et bellum locum legibus reliquissent. Quum iu- 
dicium arbitrio victorum exerceretur , tanta pecunia dam- 
nantur, quanta exsolvi non possel. Igitur Phocenses, quum 
agris, liberis coniugibusque privarentur, desperatis rebus, 
Philomelo quodam duce , vetui beo irascentes , templum 
ipsum Apollinis Delphis occupavere. Inde auro ct pecunia 
divites, conducto mercenario milite bellum Thebanis in- 
tulerunt. Factum Phocensium, tametsi omnes exsecraren- 
tur propter sacrilegium, plus tamen invidiae Thebanis, a 
quibus ad hanc necessitatem compulsi fuerant , quam ipsis 
intulit. Itaque auxilia his et ab Atheniensibus et a Lacedae- 
moniis missa. Prima igitur congressione Philomelus The- 
banos castris exuit. Sequenti proelio primus inter confer- 
tissimos dimicans cecidit , et sacrilegii poenas impio san- 
guine luit. In huius locum dux Onomarchus creatur. 

(I) Omnibus perire. Ad omnes pariter civitates perlinere damnum, 
quod singulae accepissent. 

Cap. II. Adversus quem Thebani Thessalique non ex 
civibus suis, ne victoris potentiam ferre non possent (1), 
sed Philippum , Macedoniae regem , ducem eligunt , et ex- 
ternae dominationi , quam in suis timuerunt , sponte suc- 
cedunt. Igitur Philippus , quasi sacrilegii , non Thebano- 
rum ultor esset , omnes milites coronas laureas sumere 
iubet, atque ita veluti deo duce in proelium pergit. Pho- 
censes insignibus dei conspectis, conscientia delictorum 
territi , abiectis armis fugam capessunt , poenasque viola- 
tae religionis sanguine et caedibus suis pendunt. Incredi- 
bile quantum ea res apud omnes nationes Philippo gloriae 
dedit : illum, vindicem sacrilegii, illum ultorem religionum ; 
quod orbis viribus expiari debuit, solum qui piacula exi- 
geret , exstitisse. Dignum itaque qui diis proximus habea- 
tur , per quem deorum maiestas vindicata sit. Sed Athe- 
nienses audito belli eventu , ne in Graeciam Philippus 
transiret , angustias Thermopylarum pari ratione , sicuti 
antea advenientibus Persis , occupavere , sed nequaquam 
simili aut virtute aut causa : siquidem tunc pro libertate 
Graeciae, nunc pro sacrilegio publico; tunc a rapina ho- 
stium templa vindicaturi , nunc adversus vindices templo- 
rum raptores defensuri : aguntque propugnatores scele- 
ris (2), cuius turpe erat alios vindices fuisse: immeraores 
prorsus , quod in dubiis rebus suis illo deo etiam consi- 
liorum auctore usi fuerant; quod illo duce tot bella victo- 
res inierant, tot urbes auspicato condiderant, tantum im- 
perium terra marique quaesierant; quod nihil sine maie- 
state numinis eius aut privatae umquam aut publicae rei 
gesserant. Tantum facinus admisisse ingenia omni doctrina 
exculta , pulcherrimis legibus institutisque formata , ut , 
quid posthac succensere iure barbaris possent, non ha- 
berent ! 

Cap. III. Sed nec Philippus melioris fidei adversus so- 
cios fuit: quippe veluti timens, ne ab hostibus sacrilegii 
scelere vinceretur , civitates, quarum paullo ante dux fue- 
rat, quae sub auspiciis eius militaverant, quae gratulatae 
illi sibique victoriam fuerant, hostiliter occupatas diripuit; 
coniuges liberosque omnium sub corona vendidit ; non 
deorum immortalium templis , non aedibus sacris , non 
diis penatibus publicis privatisque, ad quos paullo ante 


(1) Ne victor, pol. ferre non possent. Supp. veriti ne victoris poten- 
tiam ferre possent. 

(2) Aguntque propugnatores sceleris. Et propugnant pro huiusmodi 
scelere. 

ingressus hospitaliter fuerat, pepercit: prorsus ut non tam 
sacrilegii ultor exstitisse , quam sacrilegiorum licentiam 

S aesisse videretur. Inde veluti rebus egregie gestis in 
alcidicam traiicit: ubi bello pari perfidia gesto captis- 
que per dolum et occisis finitimis regibus , universam 
provinciam imperio Macedoniae adiunxit. Deinde ad abo- 
lendam invidiae famam , qua insignis praeter ceteros tunc 
temporis habebatur , per regna mittit et opulentissimas 
civitates, qui opinionem sererent, regem Philippum ma- 
gna pecunia locare et muros per civitates et fana et tem- 
pla facienda , et ut per praecones susceptores sollicitarent. 
Qui quum in Macedoniam venissent , variis dilationibus 
frustrati , vim regiae maiestatis timentes , taciti profici- 
scebantur. Post haec Olynthios adgreditur: receperant enim 
per misericordiam post caedem unius duos fratres eius , 
quos Philippus ex noverca genitos veluti participes regni 
interficere gestiebat. Ob hanc igitur causam urbem anti- 
quam et nobilem exscindit, et fratres olim destinato sup- 

f dicio tradit , praedaque ingenti pariter et parricidii voto 
ruitur. Inde quasi omnia , quae agitasset animo , ei lice- 
rent , auraria in Thessalia, argenti metalla (1) tn Thra- 
cia occupat : et , ne quod ius vel fas inviolatum praeter- 
mitteret, piraticam quoque exercere instituit. Itis ita ge- 
stis forte evenit , ut eum fratres duo , reges Thraciae , 
non contemplatione iustitiae eius (2), sed invicem metuen- 
tes, ne alterius viribus accederet, disceptationum suarum 
iudicem eligerent. Sed Philippus , more ingenii sui , ad 
iudicium veluti ad bellum inopinantibus fratribus instructo 
exercitu supervenit, et regno utrumque non iudicis more, 
sed fraude latronis ac scelere spoliavit 
Cap. IV. Dum haec aguntur, legati Atheniensium pe- 
tentes pacem ad eum venerunt. Quibus auditis et ipse le- 
gatos Athenas cum pacis conditionibus misit : ibique ex 
commodo ulrorumque pax facta. Ex ceteris quoque Grae- 
ciae civitatibus non pacis amore , sed belli metu legatio- 
nes venere: siquidem crudescente ira Thessali Boeotiique 
orant, ut professum adversum Phocenses ducem Graeciae 
exhibeat ; tanto odio Phocensium ardentes, ut obliti cladium 
suarum perire ipsi quam non perdere eos praeoptarent, 
expertamque Philippi crudelitatem pati , quam parcere 
'hostibus suis mallent. Contra Phocensium legati, adhibitis 
Lacedaemoniis et Atheniensibus , bellum deprecabantur , 

0) Metalla. Fodinas. 

(2) A 'on contemplatione iustitiae eius. Non ob eius iustitiarn. 

cuius ab eo dilationem ter iam emerant. Foedum prorsus 
miserandnmque spectaculum , Graeciam etiam nunc (t) 
et viribus et dignitate orbis terrarum principem , regum 
certe gentiumque semper victricem et multarum adhuc 
urbium dominam, alienis excubare sedibus aut rogantem 
bellum aut deprecantem ; in alterius ope omnem spem 
posuisse orbis terrarum vindices, eoque discordia sua ci- 
vilibusque bellis redactos , ut adulentur ultro sordidam 
paullo ante clientelae suae partem : et haec potissimum 
tacere Thebanos Lacedaemoniosque , antea inter se im- 
perii , nunc gratiae imperantis aemulos. Philippus vendi- 
tatione gloriae suae tantarum urbium fastidium agitat «at- 
que utros potius dignetur , aestimat. Secreto igitur auditis 
utrisque legationibus, his veniam belli pollicetur , iureiu- 
rando adactis, responsum nemini prodituros; illis contra, 
venturum se auxihumque laturum ; utrosque vetat parare 
bellum , aut metuere. Sic variato responso securis omni- 
bus, Thermopylarum angustias occupat. 

Cap. V. Tunc primum Phocenses, captos se fraude Phi- 
lippi animadvertentes , trepidi ad arma confugiunt. Sed 
neque spatium erat instruendi belli nec tempus ad con- 
trahenda auxilia ; et Philippus excidium minabatur , ni 
(ieret deditio. Victi igitur necessitate pacta salute se dedi- 
derunt. Sed pactio eius tidei fuit , cuius antea fuerat de- 
precati belli promissio (9). Igitur caeduntur passim rapiun- 
turque; uon liberi parentibus, non coniuges maritis, non 
deorum simulacra templis suis relinquuntur. Unum tantum 
miseris solatium fuit , quod , quum Philippus portione 
praedae socios fraudasset , nihil rerum suarum apud ini- 
micos viderunt. Reversus in regnum , ut pecora pastores 
nunc in hibernos , nunc in aestivos saltus traiiciunt , sic 
ille populos et urbes , ut illi vel replenda vel derelinquenda 
quaeque loca videbantur , ad libidinem suam transfert. 
Miseranda ubique facies et excidio similis erat. Non qui- 
dem pavor ille hostilis, nec discursus per urbem militum 
erat; non tumultus armorum , non bonorum atque homi- 
num rapina: sed tacitus moeror et luctus, verentibus, ne 
ipsae lacrimae pro contumacia haberentur. Crescit dissi- 
mulatione ipsa dolor ; hoc altius demissus , quo minus 
profiteri licet. Nunc sepulcra maiorum , ntinc veteres pe- 

(t) Etiam nunc. Pro eo quod esset: etiam tum. 

( 2 ) Sed pactio eius fidei fuit, cuius ant. fu er. depr. belli promissio. 
Sed pacta ea fide servavit, qua antea promiserat, se bellum esse de- 
pulsurum. 

nates , nunc tecta , in quibas geniti erant in quibusque 
genuerant , considerabant : miserantes nunc vicem suam , 
quod in eam diem vixissent , nunc (iliorum , quod non 
post eam diem nati essent. 

Cap. VI. Alios populos in finibus ipsis , hostibus oppo- 
nit ; alios in extremis regni terminis statuit ; quosdam 
bello captos in supplementis urbium dividit (1). Atque ita 
ex multis gentibus nationibusque unum regnum populum- 
que constituit. Compositis ordinatisque in Macedonia re- 
bus, Dardanos ceterosqne finitimos fraude captos expugnat. 
Sed nec a proximis manus abstinet : siquidem Arrubam , 
regem Epiri, uxori suae Olympiadi arctissima cognatione 
iunctuin, pellere regno statuit; atque Alexandr in, privi- 
gnum eius , uxoris Olympiadis fratrem , puerum honestae 
pulchritudinis , in Macedoniam nomine sororis arcessit , 
omnique studio sollicitatum spe regni , simulato amore ad 
stupri consuetudinem perpulit, maiora in eo obsequia ha- 
biturus sive conscientiae pudore sive regni beneficio. Quum 
igitur ad viginti annos pervenisset , ereptum Arrubae re- 
gnum puero admodum (2) tradit , scelestus in utrumque. 
Nam nec in eo ius cognationis servavit , cui ademit re- 
gnum , et eum , cui dedit , impudicum fecit ante quam 
regem. 


LIBER IX. 


Cap. t. Philippus Byzantium obsidet. 2. Scylhas vincit. 3. 4. et Tribal- 
los ; item Athenienses et Thebanos. 5. Graecia pacata, Persas ad- 
gressurus, 6 . 7. interficitur. 8 . Eius elogiurm 

Cap. I. In Graeciam Philippus quum venisset, sollicita- 
tus paucarum civitatum direptione , et ex praeda modica- 
rum urbium , quantae opes universarum essent , animo 

S iciens , bellum toti Graeciae inferre statuit Ad cuius 
imentum egregie pertinere ratus , si Byzantium , no- 
bilem et maritimam urbem , receptaculum terra marique 
copiis suis futuram , in potestatem redegisset ; eandem 
claudentem sibi portas obsidione cinxit. Haec namque urbs 
condita primo a Pausania , rege Spartanorum , et per septem 

(t) Quosdam bello capios in supplem. urb. dividit. Quosdam bello 
raptos in urbes diversas distribuit, ut dviuni numerum suppleret. 

(2) Puero admodum. Ferme puero. 

annos possessa fuit ; deinde variante victoria nunc Lace- 
daemoniorum , nunc Atheniensium iuris habita est : quae 
incerta possessio effecit , ut nemine quasi suam auxiliis 
iuvaute libertatem constantius tueretur. Igitur Philippus 
longa obsidionis mora exhaustus pecuniae commercium 
de piratica mutuatur (I). Captis itaque centum septuaginta 
navibus, mercibusque distractis, anhelantem inopiam : 2) 
pauliulum recreavit. Deinde, ne unius urbis oppugnatione 
tantus exercitus tereretur, profectus cum fortissimis mul- 
tas Chersonensium urbes expugnat; filiumque Alexandrum, 
decem et octo annos natum, ut sub militia patris tirocinii 
rudimenta deponeret, ad se arcessit. In Scythiam quoque 
praedandi causa profectus est, more negotiantium impen- 
sas belli alio bello refecturus. 

Cap. II. Erat eo tempore rex Scytharum Atheas , qui 
quum bello Istrianorum premeretur, auxilium a Philippo 
per Apollonienses petiit, in successionem eum regni Scy- 
thiae adoptaturus : quum interim Istrianorum rex decedens 
et metu belli et auxiliorum necessitate Scythas solvit. Ita- 
que Atheas remissis Macedonibus renuntiari Philippo iubet, 
neque auxilium eiut se petisse neque adoptionem mandasse : 
nam neque vindicta Macedonum egere Scythas, quibus me- 
liores forent , neque heredem sibi incolumi filio deesse. His 
auditis Philippus legatos ad Atheam mittit impensae obsi- 
dionis portionem petentes , ne inopia deserere bellum co- 
gatur ; quod eo promtius eum facere debere , quod missis 
a se in auxilium eius militibus ne sumtum quidem viae , 
non modo officii pretia dederit. Atheas inclementiam coeli 
et terrae sterilitatem causatus, quae non patrimoniis ditet 
Scythas , sed vix alimentis exhibeat (3) , respondit, nullas 
sibi opes esse , quibus tantum regem expleat ; et turpius 
putare parvo defungi (4) quam totum abnuere: Scythas 
autem virtute animi et duritia corporis , non opibus cen- 
seri. Quibus derisus Philippus , soluta obsidione Byzantii 
scythica bella adgreditur, praemissis legatis, quo securiores 
faceret , qui nuntient Atneae : dum Byzantium obsidet , 

(t) Pecuniae commere, de pirat. mutuatur. Ut pecuniam sibi com- 
pararet, se ad piraticam contulit 

(2) Anhelantem inopiam recreavit. Animadverte, lector, dictionem au- 
ilaciorem , quaeque poetam potius deceat quam rerum narratorem. 
Anhelans inopia illa dicitur a lustino, quae tanta sit , ut hominem co- 
gat co modo anhelitum ducere, quo solent acriore siti laborantes. Nos : 
estrema miseria. 

(51 Alimentis exhibeat. Alimentis sustentet. 

(4) Parco defungi. Pauca pendere. 


Digitized by Google 



LIB. IX. CAP. II. IU. IV. 69 

vovisse se statuam, Herculi ; ad quam in ostio Istri ponen- 
dam se venire; pacatum accessum ad religionem dei petens, 
amicus ipse Scythis venturus. Ille, st voto fungi vellet, 
statuam sibi mitti iubet: non modo ut ponatur , verum 
etiam ut inviolata maneat, pollicetur; exercitum autem 
fines ingredi negat se passurum. Ac si invitis Scythis sta- 
tuam ponat, eo digresso sublaturum versurumque aes sta- 
tuae in aculeos sagittarum. His utrimque irritatis animis 
proelium committitur. Quum virtute et numero praesta- 
rent Scythae , astu Philippi vincuntur. Viginti millia pue- 
rorum ac feminarum capta ; pecoris magna vis , auri ar- 
gentique nihil. Ea primum fides inopiae scythicae fuit. 
Viginti millia nobilium equarum ad genus faciendum in 
Macedoniam missa. 

Cap. III. Sed revertenti ab Scythia Triballi Philippo oc- 
currunt; negant se transitum daturos, ni portionem acci- 
piant praedae. Hinc iurgium et mox proelium; in qoo ita 
in femore vulneratus est Philippus , ut per corpus eius equus 
interficeretur. Quum omnes occisum putarent, praeda amissa 
est. Ita scythica, velut devota, spolia pene luctuosa Mace- 
donibus fuere. Ubi vero ex vulnere primum convaluit, diu 
dissimulatum bellum Atheniensibus infert: quorum causae 
Thebani se iunxere , metuentes , ne victis Atheniensibus 
veluti vicinum incendium belli ad se transiret. Facta igi- 
tur inter duas paullo ante infestissimas civitates societate , 
legationibus Graeciam fatigant; communem hostem putant 
communibus viribus submovendum ; neque enim cessaturum 
Philippum , si prospere prima successerint , nisi omnem 
Graeciam domuerit. Motae quaedam civitates Atheniensibus 
se iungunt ; quasdam autem ad Philippum belli metus tra- 
xit Proelio commisso, quum Athenienses longe maiore 
militum numero praestarent , adsiduis bellis indurata vir- 
tute Macedonum vincuntur; non tamen immemores pristi- 
nae gloriae cecidere : quippe . adversis vulneribus omnes 
loca, quae tuenda a ducibus acceperant, morientes corpo- 
ribus texerunt. Hic dies universae Graeciae et gloriam do- 
minationis et vetustissimam libertatem finivit. 

Cap. IV. Huius victoriae callide dissimulata laetitia est. 
Denique non solita sacra Philippus illa die fecit; non in 
convivio risit; non ludos inter epulas adhibuit: non coro- 
nas aut unguenta sumsit ; et quantum in illo fuit , ita vi- 
cit, ut victorem nemo sentiret. Sed nec regem se Grae- 
ciae, sed ducem appellari iussit. Atque ita inter tacitam 
laetitiam et dolorem hostium temperavit , ut neque apud 
suos exsultasse neque apud victos insultasse videretur. 

Atheniensibus, quos passus infestissimos fuerat, et captivos 
gratis remisit et bello consumtorum corpora sepulturae 
reddidit, reliquiasque funerum ut ad sepulcra maiorum 
deferrent, ultro hortatus est. Super haec Alexandrum fi- 
lium cum amico Antipatro , qui pacem cum his amicitiam- 
que iungercnt, Athenas misit. Thebanorum porro non 
solum captivos , verum etiam interfectorum sepulturam 
vendidit. Principes civitatis alios securi percussit, alios in 
exsilium redegit, bonaque omnium occupavit. Pulsos deinde 
per iniuriam, in patriam restituit. Ex horum numero tre- 
centos exsules iudices rectoresque civitati dedit: apud quos 
quum potentissimi quique rei eius ipsius criminis postula- 
rentur , quod per iniuriam se in exsilium egissent , huius 
constantiae fuerunt, ut omnes se auctores faterentur, me- 
tiusque cum rcpublica actum, quum damnati essent, quam 
quum restituti , contenderent. Mira prorsus audacia : de 
ludicibus vitae necisque suae , quemadmodum possunt , 
sententiam ferunt ; contemnuntque absolutionem , quam 
dare inimici possunt ; et , quoniam rebus nequeunt ulci- 
sci , verbis usurpant libertatem. 

Cap. V. Compositis in Graecia rebus Philippus omnium 
civitatum legatos ad formandum rerum praesentium statum 
evocari Corinthum iubet. Ibi pacis legem universae Grae- 
ciae pro mentis singularum civitatum statuit; concilium- 
que omniuin , vcluti unum senatum , ex omnibus legit. 
Soli Lacedaemonii et regem et leges contemserunt , ser- 
vitutem , non pacem rati , quae non ipsis civitatibus con- 
veniret, sed a victore ferretur. Auxilia deinde singularum 
civitatum describuntur : sive adiuvandus ea manu rex op- 
pugnante aliquo foret , seu duce illo bellum inferendum. 
Neque enim dubium erat , imperium Persarum his appa- 
ratibus peti. Summa auxiliorum ducenta millia peditum 
fuere ct equitum quindecim millia. Extra hanc summam 
et Macedoniae exercitus erat et confinis domitarum gen- 
tium barbaries. Initio veris tres duces in Asiam Persarum 
iuris praemittit , Parmenionem , Amyntam et Attalum , 
cuius sororem nuper , expulsa Alexandri matre Olympiade 
propter stupri suspicionem, in matrimonium receperat. 

Cap. VI. Interea, dum auxilia a Graecia cedunt, nuptias 
Cleopatrae filiae et Alexandri , quem regem Epiri fecerat, 
celebrat. Dies erat pro magnitudine duorum regum , et col- 
locantis filiam et uxorem ducentis , apparatibus insignis. 
Sed nec ludorum magnificentia deerat : ad quorum spe- 
ctaculum Philippus quum sine custodibus corporis medius 
inter duos Alexandros , filium generumque , contenderet , 

Pausanias, nobilis ex Macedonibus adolescens, nemini su- 
spectus , occupatis angustiis Philippum in transitu obtrun- 
cat , diemque laetitiae destinatum foedum luctu funeris 
facit. Uic primis pubertatis annis stuprum per iniuriam 
passus ab Attalo fuerat; culus indignitati haec etiam foe- 
ditas accesserat: nam perductum in convivium solutumque 
mero Attalus non suae tantum , verum et convivarum li- 
bidini velut scortum vile subiecerat, ludibriumque omnium 
ititer aequales reddiderat. Hanc rem aegre ferens Pausa- 
nias querelam Philippo saepe detulerat. Quum variis fru- 
strationibus non sine risu differretur et honoratum insuper 
ducatu adversarium cerneret , iram in ipsum Philippum 
vertit, ultionemque, quam ab adversario non poterat, ab 
iniquo iudice exegit. 

Cap. VII. Creditum est etiam immissum ab Olympiade, 
matre Alexandri, fuisse; nec ipsum Alexandrum ignarum 
paternae caedis exstitisse: quippe non minus Olympiadem 
repudium et praelatam sibi Cleopatram , quam stuprum 
Pausauiam doluisse. Alexandrum quoque regni aemulum 
fratrem ex uoverca susceptum timuisse : coque factum , 
ut In convivio antea primum cum Attalo , mox cum ipso 
patre iurgaret: adeo ut etiam stricto gladio eum Philippus 
consectatus sit, aegreque a filii caede amicorum precibus 
exoratus (1). Quamobretn Alexander ad avunculum se in 
Epirum cum matre, inde ad regem Illyriorum contulerat; 
vixque revocanti mitigatus est patri, precibusque cogna- 
torum aegre redire compulsus. Olympias quoque fratrem 
suum Alexandrum , Epiri regem , in bellum subornabat : 
pervicissetque, ni filiae nuptiis pater generum occupasset 
His stimulis irarum utrique Pausauiam de impunitate stupri 
sui querentem ad tantum facinus impulisse creduntur. Olym- 
pias certe fugienti percussori equos quoque praeparatos 
habuit. Ipsa deinde , audita regis nece , quum titulo officii 
ad exsequias cucurrisset , in cruce pendentis Pausaniae ca- 
piti eadem nocte , qua venit , coronam auream imposuit : 
quod nemo alius audere , nisi haec , superstito Philippi 
lilio potuisset. Paucos deinde post dies refixum corpus 
interfectoris super reliquias manti cremavit, et tumulum ei 
eodem fecit in loco , parentarique eidem quotannis incussa 

f populo superstitione curavit. Post haec Cleopatram, a qua 
►ulsa Philippi matrimonio fuerat, in gremio eius prius fi- 
ia interfecta , linire vitam suspendio coegit spectaculoquo 
pendentis ultionem potita est , ad quam per parricidium 

(f) Exoratus. Deterritus. 

feslinaverat. Novissime gladium , quo rex percussus est , 
Apollini sub nomine Myrtales consecravit^ noc enim no- 
men ante Olympiadis parvulae fuit. Quae omnia ita palam 
facta sunt , ut timuisse videatur, ne facinus ab ea com- 
missum non probaretur. 

Gap. VIII. Decessit Philippus quadraginta et septem an- 
norum , quum annis viginti et quinque regnasset. Genuit 
ex Larissaea saltatrice filium Aridaeum, qui post Alexan- 
drum regnavit. Habuit et alios multos ex variis matrimo- 
niis regio more susceptos , qui partim fato , partim ferro 
periere Fuit rex armorum quam conviviorum apparatibus 
studiosior: cui maximae opes erant instrumenta bellorum : 
divitiarum quaestu quam custodia sollertior. Itaque inter 
quotidianas rapinas semper inops erat. Misericordia in eo 
et perfidia pari iure dilectae. Nulla apud eum turpis ratio 
vincendi. Blandus pariter et insidiosus alloquio : qui plura 
promitteret quam praestaret; in seria et iocos artifex. Ami- 
citias utilitate, non fide colebat. Gratiam fingere in odio, 
in gratia offensam simulare , instruere inter concordantes 
odia, apud utrumque gratiam quaerere solemnis illi con- 
suetudo. Inter haec eloquentia et insignis oratio , acuminis 
et sollertiae plena : ut nec ornatui facilitas , nec facilitati 
inventionum deesset ornatus. Huic Alexander filius succes- 
sit et virtute et vitiis patre maior. Itaque vincendi ratio 
utrique diversa. Hic aperta vi, ille artibus bella tractabat. 
Deceptis ille gaudere hostibus , hic palam fusis. Prudcn- 
tior ille consilio , hic animo magnificentior. Iram pater dis- 
simulare , plerumque etiam vincere : hic ubi exarsisset , 
nec dilatio ultionis , nec modus erat. Vini nimis uterque 
avidus : sed ebrietatis diversa vitia. Patri mos erat etiam 
de convivio in hostem procurrere, manum conserere, pe- 
riculis se temere offerre : Alexander non in hostem , sed 
in suos saeviebat. Quamobrem Philippum saepe vulneratum 
proelia remisere : hic amicorum interfector convivio fre- 
quenter excessit. Regnare ille cum amicis volebat, hic in 
amicos regna exercebat. Amari pater malle , bic metui. 
Litterarum cultus utrique similis. Sollertiae pater maioris, 
hic fidei, verbis atque oratione Philippus, nic rebus mo- 
deratior. Parcendi victis filio animus et promtior et hone- 
stior; ille nec sociis abstinebat. Frugalitati pater, luxuriae 
filius magis deditus erat. Quibus artibus orbis imperii fun- 
damenta pater iecit, operis totius gloriara filius consum- 
mavit. 

LIBER X. 


Cap. I. 2. Artaxerxis postrema fata. 3. Ochus. Codomannus , 
contra quem Alexander. 

Cap. I. Artaxerxi, regi Persarum , ex pellicibus centum 
et quindecim lilii fuere, sed tres tantum iusto matrimonio 
suscepti , Darius, Ariarates et Ochus. Ex his Darium contra 
morem Persarum , apud quos rex non uisi morte mutatur, 
per indulgentiam pater regem vivus fecit, uihii sibi abla- 
tum existimans , quod in filium contulisset , sinceriusque 
gaudium ex procreatione capturus , si insignia maiestatis 
suae vivus in lilio conspexisset. Sed Darius post nova pa- 
ternae pietatis exempla interficiendi patris consilium oc- 

f »it: sceleratus, si solus parricidium cogitasset; tanto sce- 
eralior , quod in societatem facinoris adsumtos quinqua- 
ginta fratres fecit parricidas. Ostenti prorsus genus , ubi 
in tanto populo non solum sociari , verum etiam sileri 
parricidium potuit , ut ex quinquaginta liberis nemo in- 
ventus sit, quem aut paterna maiestas aut veneratio senis 
aut indulgentia patris a tanta immanitate revocaret. Adeone 
vile paternum nomen apud tot numero filios fuit , ul , 
quorum praesidio tutus etiam adversus hostes esse debue- 
rat, eoruui insidiis circumventus tutior ab hostibus quam 
a filiis fuerit ? 

Cap. II. Causa parricidii sceleratior ipso parricidio fuit : 
occiso quippe Cyro fraterno bello, cuius mentio supra ha- 
bita est, Aspasiam, pellicem eius, rex Artaxerxes in ma- 
trimonium receperat, llanc patrem cedere sibi , sicuti re- 
gnum. Darius postulaverat: qui pro indulgentia sua in li- 
beros primo facturum se dixerat, mox 'poenitentia ductus, 
„ ut honeste negaret , quod temere promiserat , Solis eam 
sacerdotio praefecit , quo perpetua illi ab omnibus viris 
pudicitia (1 imperabatur. Hinc exacerbatas invenis in iur- 
gia primo patris erupit; mox facta cum fratribus coniura- 
tione , dum patri insidias parat , deprehensus cura sociis 
poenas parricidii diis paternae maiestatis ultoribus dedit. 
Coniuges quoque omnium cum liberis, ne quod vestigium 
tanti sceleris exstaret , interfectae. Tost haec Artaxerxes 
morbo ex dolore contracto decedit , rex quam pater felicior. 


(1 ) Pudicitia, Abstinentia. 

€ap. III. Hereditas regni Ocho tradita, qui timens parem 
couiurationem, regiam cognatorum caede et strage priuci- 
cipum replet , nulla , non sanguinis , non sexus , non ae- 
tatis misericordia permotus: scilicet ne innocentior fratri- 
bus parricidis haberetur. Atque iia veluti purificato regno 
bellum Cadusiis inferi. In eo quum adversus provocatorem 
hostium Codomannus quidam cum omnium favore proces- 
sisset, hoste caeso victoriam suis pariter et prope amissam 
gloriam restituit. Ob haec decora idem Codomannus prae- 
ficitur Armeniis, lnteriecto deinde tempore post mortem 
Ochi regis ob memoriam pristinae virtutis rex a populo 
constituitur. Darii nomine, ne quid regiae maiestati de- 
essel, honoratus; boliumque cum Alexandro Magno, diu 
variante fortuna, magna virtute gessit Postremo vicius ab 
Alexandro, et a cognatis occisus vitam pariter cum Persa- 
rum regno finivit. 


LIBE Ii XI. 


Cap. I. 2. Fit rex Macedonum Alexander. 5. S. Graeciam pacat, 5. Persis 
bellum inferi. 6. Pugna ad Granicum. 7. Nodus Gordius. S. Alexander 
in Cilicia. 9. Pugna ad Issum. 10. Macedonum luxus. II. Alexander 
ad Hammonis oraculum. 12. 15. f i. Pugna ad Arbela. 15. Obitus 
Codomanni. 

C*i*. I. In exercitu Philippi sicuti variae gentes erant, 
ita eo occiso diversi motus animorum fuere: alii quippe 
iniusta servitute oppressi ad spem se libertatis erigebant, 
alii taedio longinquae militiae remissam sibi expeditionem 
gaudebant ; nonnulli facem, nuptiis filiae accensam, rogo 
patris subditam dolebant. Amicos quoque tam subita mu- 
tatione rerum haud mediocris metus ceperat , reputantes 
nunc provocatam Asiam, nunc Europam nondum perdo- 
mitam, nunc Illyrios et Thracas et Dardanos ccteiasque 
barbaras gentes 'fidei dubiae et mentis infidae : qui omnes 
populi si pariter deficiant, resisti nullo modo posse. Quis 
rebus veluti medela quaedam interventus Alexandri fuit: 
qui pro concione ita vulgus omne consolatus hoMat usque 
pro tempore est , ut et metum timentibus demeret et in 
spem omnes impelleret. Erat hic annos viginti natus : in 
qua aetate ita moderate de sc inulta pollicitus est, ut ap- 
pareret . plura eum experimentis reservare. Macedonibus 
immunitatem cunelarum rerum praeter militiae vacationem 

dedit: quo facto tantum sibi favorem omnium conciliavit, 
ut corpus hominis, non virtutem regis mutasse se dicerent. 

Cap. H. Prima illi cura paternarum exsequiarum fuit ; 
in quibus ante omnia caedis conscios ad tumulum patris 
occidi iussit. Soli Alexandro Lyncistarum , fratri, pepercit, 
servans in eo auspicium dignitatis suae: nam regem eum 
primus salutaverat. Aemuluih quoque imperii , Caranum , 
fratrem ex noverca susceptum , interfici curavit. Inter ini- 
tia multas gentes rebellantes compescuit; orientes nonnul- 
las seditiones exstinxit. Quibus rebus erectus citato gradu 
in Graeciam contendit: ubi exemplo patris Corinthum 
evocatis civitatibus , dux in locum cius substituitur. In- 
choatum deinde a patre persicum bellum adgreditur : in 
cuius apparatu occupato nuntiatur, Athenienses et Theba- 
nos ab co ad Persas defecisse, auctoremque cius defectionis 
magna auri pondere a Persis corruptum Demosthenem ora- 
torem exstitisse: qui Macedonum deletas omnes cum rege 
copias a Tribalhs adfirmaverit , producto in concionem 
auctore , gui in eo proelio , in quo rex ceciderit , se quoque 
vulneratum diceret. Qua opinione mutatos omnium fervo: 
civitatum animos esse ; praesidia Macedonum obsideri. 
Quibus motibus occursurus tanta celeritate instructo pa- 
ratoque exercitu Graeciam oppressit, ul, quem venire non 
senserant , videre se vix crcncront. 

Cap. III. In transitu hortatus Thessalos fuerat, beneli- 
ciorumque Philippi patris , malernaeque suae cum his ab 
Aeacidarum eente necessitudinis admonuerat. Cupide haec 
Thessalis audientibus exemplo patris dux universae gentis 
creatus erat et vectigalia omnia reditusque suos ei tradi- 
derant. Sed Athenienses, sicuti primi defecerant, ita primi 
poenitere coeperunt (1), comtcnitum hostis in admiratio- 
nem vertentes, pueritiamque Alexandri spretam antea, su- 
pra virtutem veterum ducum extollentes. Missis itaque 
legatis bellum deprecantur; quibus audhis et graviter in- 
crepatis Alexander bellum remisit. Inde Thebas exercitum 
convertit, eadem indulgentia usurus, si parem poenitentiam 
invenisset. Sed Thebani armis, non precibus nec depre- 
catione (2) usi sunt. Itaque victi gravissima quaeque sup- 
plicia miserrimae captivitatis experti sunt. In consilio quum 
dc excidio urbis deliberaretur , Phocenses et Plataeenses 

(1) Primi poenitere coeperunt. Locutio insolens pro en quod esset: 
eos primos coepit poenitere. 

(2) Aer precibus nec deprecatione, Nee precibus, neque artibus, qui- 
bus bellum a se averterent. 

et Thespienses et Orchomenii , Aloxandri socii vicloriaeque 
participes , excidia urbium suarum crudelitatemque The- 
banorum referebant; studia in Persas non praesentia tan- 
tum , verum ct vetera adversus Graeciae libertatem in- 
crepantes: quamobrem odium cos omnium populorum esse , 
quod vel ex eo manifestari , quod iureiurando se omnes 
obstrinxerint, ut victis Persis Thebas diruerent. Adiiciunt 
et scelerum priorum fabulas (1), quibus omnes scenas re- 
pleverint, ut non praesenti tantum perfidia, verum et ve- 
tere infamia invisi forent. 

Gap. IV. Tunc Cleadas.unus ex captivis , data potestate 
dicendi: non a rege defecisse , quem interfectum audierint , 
sed a regis heredibus: quidquid in eo sit admissum, cre- 
dulitatis, non perfidiae culpam esse; cuius tamen iam magna 
se supplicia pependisse deleta iuvenlute : nunc senum fe- 
minarumque sicuti infirmum , ita innoxium restare rplgus, 
quod ipsum stupris contumeliisque ita vexatum esse, ut 
nihil amarius unquam sint passi; nec iam pro chibus se, 
qui tam pauci remanserint , orare, sed pro innoxio pa- 
triae solo et pro urbe, quae non viros tantum, verum et 
deos genuerit. Privata etiam regem superstitione deprecatur 
geniti apud ipsos Herculis, unde originem gens Aeacidaruin 
trahat, actaque Thebis a patre eius Philippo puerilia: ro- 
gat urbi parcat , quae maiores eius partim apud se geni- 
tos deos adoret, partim educatos summae maiestatis reges 
viderit. Sed potentior fuit ira quam preces. Itaque urbs di- 
ruitur; agri inter victores dividuntur; captivi sub corona 
venduntur; quorum pretium non ex ementium commodo, 
sed ex inimicorum odio extenditur. Miseranda res Athe- 
niensibus visa : itaque portas refugiis profugorum contra 
interdictum regis aperuere. Quam rem ita graviter tulit 
Alexander , ut secunda legatione denuo bellum deprccan- 
t ibus ita demum remiserit , ut oratores et duces, quorum 
fiducia toties rebellent, sibi dedantur : paratisque Athe- 
niensibus, ne cogantur subire bellum, eo res deducta est, 
ut retentis oratoribus duces in exsilium agerentur; qui ex 
continenti ad Darium profecti non mediocre momentum 
Persarum viribus accessere. 

Gap V. Proficiscens ad persicum bellum omnes novercae 
suae cognatos, quos Philippus in excelsiorem dignitatis < 

(t) Adiiciunl et scelerum prior, fabulas. Adiiciunt etiam praeterit» 
illorum scelera, quae poetis tragoediarum argumenta suppeditaverant. 
Pertinent autem iiaee verba praesertim id Oedipum thehanum , qui . 
patre interfecto , ex matre liberos procreasset. 

locum provehens imperiis praefecerat, interfecit. Sed nec 
suis, qui apti regno videbantur, pepercit, ne qua materia 
seditionis, procul se agente, in Macedonia remaneret; et 
reges stipendiarios conspectioris ingenii ad commilitium 
secum trahit , segniores ad tutelam regni relinquit. Adu- 
nato deinde exercitu naves onerat: unde conspecta Asia 
incredibili ardore mentis accensus duodecim aras deorum 
in belli vota statuit. Patrimonium omne suum , quod in 
Macedonia Europaque habebat, amicis dividit, sibi Asiam 
sufficere, praefatus. Priusquam ulla navis litore excederet, 
hostias caedit, petens victoriam bello, quo toties a Persis 
petitae Graeciae ultor electus sit : quibus longa iam satis 
et matura imperia contigisse, quorumque tempus esse vices 
excipere melius acturos (1). Sed nec exercitus eius alia 
quam regis animorum praesumtio fuit (2): quippe obliti 
omnes coniugum liberorumque et longinquae domo mili- 
tiae , persicum aurum et totius Orientis opes iam quasi 
suam praedam ducebant ; nec belli periculorumque , sed 
divitiarum meminerant. Quum delati in continentem es- 
sent, primus Alexander iaculum velut in hostilem terram 
iecit, armatusque de navi tripudianti similis prosiluit; at- 
que ita hostias caedit , precatus , ne se regem illae terrae 
invitae accipiant. In Ilio quoque ad tumulos eorum , qui 
troiano bello ceciderant , parentavit. 

Gap. VI. Inde hostem petens milites a populatione Asiae 
prohibuit, parcendum suis rebus, praefatus , nec perdenda 
ea, quae possessuri venerint. In exercitu eius fuere pedi- 
tum triginta duo millia , equitum quatuor millia quingenti, 
naves centum octoginta duae, llac tam parva manu uni- 
versum terrarum oibero utrum admirabilius vicerit an ad- 
gredi ausus fuerit , incertum est. Quum ad tam periculo- 
sum bellum exercitum legeret , non iuvenes robustos nec 
primum florem aetatis , sed veteranos , plerosque etiam 
emeritae militiae, qui cum patre patruisque militaverant, 
elegit : nt non tam milites quam magistros militiae electos 
putares. Ordines quoque nemo nisi sexagenarius duxit : 
ut , si principia castrorum (3) cerneres , senatum te ali- 
cuius priscae reipublicae videre diceres. Itaque nemo in 
proelio fugam , sed victoriam cogitavit ; nec in pedibus 

(•) Quorumque tempus esse vices cxcip. melius acturos. Iamquc 
tempus advenisse, locum iis dandi, qui melius sint acturi. 

(2) Kec exercitus eius alia quam regis anim. praes, fuit. Neque mi- 
lites aliter animo erant affecti ac re*. Nec milites minorem quam rex 
spem animo conceperant. 

(5) Principia castrorum. Principes castrorum. 


Digitized by Googte 



“IS iisTi.Ni historiae; 

cuiquam spes, sed in lacertis fuit. Contra rex Persarum 
Darius fiducia virium nil astu agere , adfirmans suis, oc- 
culta consilia victoriae furtivae convenire : nec Iiostem re- 
gni finibus arcere , sed in intimum regnum accipere , glo- 
riosius ratus repellere bellum quam non admittere. Prima 
igitur congressio in campis Adrastiis fuit. In acie Persa- 
rum sexcenta millia militum fuere ; quae non miuus arte 
Alexandri quam virtute Macedonum superata , terga ver- 
terunt. Magna itaque caedes Persarum fuit. l>e exercitu 
Alexandri novem pedites, centum viginti equites cecidere: 
quos rex impense ad ceterorum exemplum (1) humatos 
statuis equestribus donavit coghalisque eorum immunitates 
dedit. Post victoriam maior pars Asiae ad eum defecit. 
Cessit et plura bella cum praefectis Darii , quos iam non 
tam armis quam terrore nominis sui vicit. 

Cap. VII. Dum haec aguntur, interim indicio captivi ad 
eum defertur, insidias ei ab Alexandro Lyncis tarum, ge- 
nero Antipatri , qui praepositus Macedoniae erat , parari. 
Oh quam causam timens, ne quis interfecto eo in Mace- 
donia motus oriretur, in vinculis eum habuit. Post haec 
Gordion urbem petit , quae posita est inter Phrygiam maio- 
rem et minorem , cuius urbis poliundae non tara propter 
praedam cupido eum cepit , sed quod audierat in ea urbe 
in templo Iovis iugum Gordii positum; cuius nexum si quis 
solvisset, eum tota Asia regnaturum antiqua oracula ce- 
cinisse. Iluius rei causa et origo illa fuit. Gordius quum in 
his regionibus bubus conductis araret , aves eum omnis 
generis circumvolare coeperunt. Profectus ad consulendos 
augures vicinae urbis, obviam in porta habuit virginem 
eximiae pulchritudinis; percontatus eam, quem potissimum 
augurem consuleret : illa audita causa consulendi , gnara 
artis ex disciplina parentum, regnum ei portendi respon- 
dit ; polliceturque se et matrimonii et spei sociam. Tam 
pulchra conditio prima regni felicitas videbatur. Post nu- 
ptias inter Phrvgas orta seditio est. Consulentibus de fine 
discordiarum oiacula responderunt , regem discordiis opus 
esse (i). Iterato quaerentibus de persona regis, iubentur 
eum regem observare (3), quem reversi primum in tem- 
plum Iovis euntem plaustro reperissent. Obvius iliis Gor- 
dius fuit, slalimque cum regem consalutant. Ille plaustrum, 

(1) Ad ceterorum exemplum. Ut exemplo suo ceteros ad virtutem 
impellerent. 

(2) Regem discordiis opus esse. Ad sedandas discordias rege opus esse. 

(3) Eum regem observare. Supp. tamquam 

quo vehenti (I) regnum delatum fuerat, in tcmoio lovis 
positum maiestati regiae consecravit. Post hunc filius Mida 
regnavit , qui ab Orpheo sacrorum solemnibus initiatus 
Phrygiam religionibus implevit : quibus tutior omni vita 
quam armis fuit. Igitur Alexander capta urbe quum in 
templum lovis venisset , iugum plaustri requisivit : quo 
exhibito quum capita loramentorum intra nodos abscon- 
dita reperire non posset , violentius oraculo usus gladio 
loramenta caedit : atque ita resolutis nexibus latentia in 
nodis capita invenit. 

Cap. VIII. Haec illi agenti nuntiatur, Darium cum mgenti 
exercitu adventare. Itaque timens angustias manna cele- 
ritate Taurum transcendit ; in qua festinatione quingenta 
stadia cursu fecit. Quum Tarsum venisset, captus Cvclni 
tluminis amoenitate per mediam urbem influentis , proie- 
ctis armis, plenus pulveris ac sudoris in praefrigidam un- 
dam se proiecit. Tum repente tantus nervos eius occupa- 
vit rigor, ut interclusa voce - non spes modo remedii , sed 
nec dilatio periculi inveniretur- Unus erat cx medicis , 
nomine Philippus , qui solus remedium polliceretur ; sed 
et ipsum Parmenionis pridie a Cappadocia missae epistolae 
suspectum faciebant : qui ignarus infirmitatis Alexandri 
scripserat , a Philippo medico caveret : nam corruptum 
illum a Dario ingenti pecunia esse. Tutius 'tamen ratus, 
dubiae se fidei medici credere quam indubitato morbo ( 2) 
perire. Accepto igitur poculo epistolas medico tradidit : 
atque ita inter bibendum oculos in vultum legentis inten- 
dit. Ut securum conspexit, laetior factus est sanitatemque 
quarta die recepit. 

Cap. IX. Interea Darius cum quadringentis millibus pe- 
ditum ac centum millibus equitum in aciem procedit. 
Movebat haec multitudo hostium, respectu paucitatis suae, 
Alexandrum : sed interdum reputabat , quantas res cum 
ista paucitate gessisset quantosqye populos fudisset. Itaque 
quum spes metum vinceret , periculosius differre bellum 
ratus , no desperatio suis cresceret , circumvectos suos 
singulas gentes diversa oratione adloquitur : Illyrios et 
Thracas opum ac divitiarum ostentatione , Graecos vete- 
rum bellorum memoria internecivique cum Persis odii 
accendebat; Macedones autem nunc Europae victae ad- 
monet, nunc Asiae expetitae: nec inventos illis toto orbe 
pares viros gloriatur : ceterum et laborum finem hunc et 

(1) Pellenti. Vecto. 

(2) Indubitato morbo. Morbo , de cuius vi noo posset dubitare. 

gloriae cumulum fore. Atque inter haec identidem consi- 
stere aciem iubct , ut hac mora consuescant oculis turbant 
hostium sustinere. Nec Darii segnis opera in ordinanda 
acie fuit: quippe omissis ducum officiis ipse omnia cir- 
cumire, singulos hortari, veteris gloriae Persarum impe- 
riique perpetuae a diis immortalibus datae possessionis 
admonere. Post haec proelium ingentibus animis commit- 
titur. In eo ulerque rex vulneratur. Tamdiu certamen an- 
ceps fuit, quoad fugeret Darius. Exiude caedes Persarum 
secuta est. Caesa sunt peditum unum et sexaginta millia, 
equitum decem millia; capta quadraginta raillia. Ex Ma- 
cedonibus cecidere pedestres centum triginta , equites cen- 
tum quinquaginta. In castris Persarum multum auri ccte- 
rarumque opum inventum. Inter captivos castrorum mater 
et uxor eademque soror et filiae duae Darii fuere. Ad 
quas visendas 'hortandasque quum Alexander venisset , 
conspectis armatis invicem se amplexae, velul stalim mo- 
riturae complorationem ediderunt. Provolutae deinde ge- 
nibus Alexandri non mortem , sed , dum Darii corpus se- 
peliant , dilationem mortis deprecantur. Motus tanta mu- 
lierum pietate Alexander et Darium vivere dixit et ti- 
mentibus mortis metum demsit , easque haberi ut reginas 
praecepit; filias quoque non sordidius dignitate patris 
sperare matrimonium iussit. 

Gap. X. Post haec, opes Darii divitiarumque apparatum 
contemplatus , admiratione tantarum rerum capitur. Tunc 
primum luxuriosa convivia et magnificentiam epularum 
sectari ; tunc Barsinen captivam diligere propter formae 
pulchritudinem coepit : a qua postea susceptum puerum 
Herculem vocavit. Memor tamen adhuc Darium vivere , 
Parmentonem ad occupandam persicam classem, aliosque 
amicos ad recipiendas Asiae civitates misit: quae statim 
audita fama victoriae, ipsis Darii praefectis cum auri magno 
pondere tradentibus se, in potestatem victorum venerunt. 
Tunc in Syriam proficiscitur: ubi obvios cum infulis (1) 
multos Orientis reges habuit. Ex his pro meritis singulo- 
rum alios in societatem recepit , aliis regnum ademit, suf- 
fectis in loca eorum novis regibus. Insignis praeter cete- 
ros fuit Abdalonimus , rex ab Alexandro Sidoniae consti- 
tutus : quem Alexander , quum operas oblocare ad puteos 
exhauriendos hortosque irrigandos solitus esset , misere 
vitam exhibentem , regem fecerat , spretis nobilibus , ne 
generis id , non dantis beneficium putarent. Tyriorum ci- 
ti) Cum infulis. Uabitu supplicantium. 

vitas quum coronam auream magni ponderis per legatos 
in titalum gratulationis (1) Alexandro misisset , grate mu- 
nere accepto Tyrum se ire velle ad vola Herculi reddenda 
dixit. Quum legati rectius id eum Tyro vetere et antiquiore 
templo facturum dicerent, dcprecantes cius introitum (2): 
ita exarsit , ut urbi excidium minaretur ; confestirnque 
exercitu insulae applicato , non minus animosis Tyriis fi- 
ducia Carthaginiensium , bello excipitur. Augebat enim 
Tyriis animos Didonis exemplum, quae Carthagine con- 
dita tertiam partem orbis quaesisset : turpe ducentes , si 
feminis suis plus animi fuisset in imperio quaerendo quam 
sibi in luenda libertate. Amota igitur imbelli aetate Car- 
thaginem et arcessitis mox auxiliis non magno post tem- 
pore per proditionem capiuntur. 

Cap. XI. Inde Rhodum Alexander, Aegyptum Ciliciarn- 
que sine certamine recipit. Ad lovem deinde Hammonem 
pergit consulturus et de eventu futurorum et de oriainc 
sua. Namque mater eius Olympias confessa viro suo Phi- 
lippo fuerat: Alexandrum non ex eo se, sed ex serpente 
ingenWs magnitudinis concepisse. Denique Philippus ultimo 
prope vitae suae tempore filium suum non esse palam 
praedicaverat. Qua ex causa Olympiadem , velut stupri 
compertam (3), repudio dimiserat. Igitur Alexander cupiens 
originem divinitatis adquirerc , simul et matrem infamia 
liberare , per praemissos subornat antistites , quid sibi re- 
sponderi vellet. Ingredieutem templum statim antistites ut 
Hammonis lilium salutant. Ille laetus dei adoptione hoc se 
patre censeri iubet. Rogat deinde, an omnes interfectores 
parentis sui sit ultus. Respondetur patrem eius nec posse 
interfici, nec mori: regis Philippi peractam plene ultionem 
esse. Tertia interrogatione poscenti victoriam omnium bel- 
lorum possessionemque terrarum , dari respondetur. Comi- 
tibus quoque suis responsum , ut Alexandrum pro deo , 
non pro rege colerent. Hinc illi aucta insolentia tnirusque 
animo increvit tumor , exemta comitate , quam et Grae- 
corum litteris et Macedonum institutis didicerat. Reversus 
ab Hammone Alexandriana condidit, et coloniam Macedo- 
niam caput esso Aegypti iubet. 

Cap. XII. Darius, quum Babyloniam profugisset, per 
epistolas Alexandrum precatur , redimendarum sibi rapti- ' 


(1) In titulum gratulationis. Gratulationis causa. 

(2) Depreeantes cius introitum. Quum precibus illum at) introitu 
avertere conarentur. 

(') Stupri compertam. Adulterii manifesto ream. 

'4 

varum potestatem faciat, inque eam rem magnam pecu- 
niam pollicetur. Sed Alexander in pretium captivarum 
regnum omne, non pecuniam, petit. Interiecto tempore 
aliae epistolae Darii Alexandro redduntur, quibus filiae 
matrimonium et regni porlio offertur. Sed Alexander sua 
sidi dari rescripsit ; iussitque supplicem venire et regni ar- 
bitria victori permittere. Tum spe pacis amissa bellum Da- 
rius reparat; cum quadringentis millibus peditum et cen- 
tum millibus equitum obviam vadit Alexandro. In itinere 
nuntiatur, uxorem cius ex collisione abiecti parius (l)de- 
cessissc , eiusqne mortem illacrimatum Alexandrum exse- 
ijuiasquc benigne prosecutum, idque eum non amoris, sed 
humanitatis causa fecisse. Nam semel tantum eam (i) Ale- 
xandro visam esse , quum matrem filiasque eius parvulas 
frequenter consolaretur. Tunc se ratus vere victum , quum 
post tot proelia etiam beneficiis ab hoste superaretur, 
gratumque sibi esse , si vincere nequeat , quod a tali po- 
tissimum vinceretur. Scribit itaque et tertias epistolas et 
gratias agit , quod nihil in suos hostile fecerit. Offert deinde 
maiorem partem regni usque flumen Kuphratem et tfteram 
filiam uxorem ; pro reliquis captivis triginta millia talen- 
tftm. Ad haec Alexander gratiarum aciionem ab hoste su- 
pervacaneam esse respondit; nec a se quidquam factum in 
hostis adulationem , nec quod in dubios belli exitus aut 
in leges paris sibi lenocinia quaereret (3); sed animi ma- 
gnitudine , qua didicerit adversus vires hostium , non ad- 
versus calamitates contendere; polliceturquc praestaturum 
se ea Dario , si secundus sibi , non par haberi velit. Ce- 
terum neque mundum posse duobus solibus regi , neque 
orbem summa duo regna salvo statu terrarum habere : 
proinde aut deditionem ea die aut in posteram aciem paret; 
nec polliceatur sibi aliam , quam sit expertus , victoriam. 

Oap. XIII. Postera die aciem producunt; quum repente 
ante proelium confectum curis Alexandrum somnus arri- 
puit. Quum ad pugnam solus rex deessct, a Parmenione 
aegre excitatus, quaerentibus somni causas omnibus inter 
pericula , cuius etiam in otio semper parcior fuerit: magno 
se aestu liberatum ait , somnumque sibi a repentina secu- 
ritate datum , quod liceat cum omnibus Darii copiis con- 
fligere; veritum se longam belli moram, si Persae exercitum 

(I) Ex collisione abiecti partus. Ob fetum immature editum. 

(2j Alexandro risam. Supp. ab. 

(3) Quod in dubius belli exitus .... sibi lenocinia quaereret. Quod 
^ibi Darii animum studeret allicere oli dubios belli exitus. 

divisissent. Ante proelium utraque acies hostibus specta- 
culo fuit. Macedones multitudinem hominum , corporum 
magnitudinem armorumque pulchritudinem mirabantur ; 
Persae a tam paucis victa suorum tot millia stupebant. 
Sed nec duces circumire suos cessabant : Darius vix 'denis 
armatis singulos hostes, si divisio fieret, evenire dicebat, 
Alexander Macedonas monebat , ne multitudine hostium , 
ne corporis magnitudine vel coloris novitate moverentur ; 
tantum meminisse iubet , eum iisdem se tertio pugnare ; 
nec meliores factos putarent fuga , quum in aciem secum 
tam tristem memoriam caedium suarum et tantum sangui- 
nis duobus proeliis fusi ferrent; et quemadmodum Dario 
maiorem turbam hominum esse , sic virorum (1) sibi. Hor- 
tatur, spernant illam aciem auro et argento fulgentem, in 
qua plus praedae quam periculi sil; quum victoria non 
armorum decore , sed ferri virtute quaeratur. 

Cap. XIV. Post haec proelium committitur. Macedones 
in ferrum cum contemtu toties a se victi hostis ruehant : 
contra Persae mori quam vinci praeoptabant. Raro ullo 
proelio tantum sanguinis fusum est. Darius quum vinci 
suos videret , mori voluit et ipse ; sed a proximis fugere 
compulsus esi. Suadentibus deinde quibusdam , ut pons 
Cydni fluminis ad iter hostium impediendum interclude- 
retur , non ita se saluti suae velle consultum ait , ut tot 
millia sociorum hosti obiiciat : debere et aliis fugae viam 
patere, quae patuerit sibi. Alexander autem periculosis- 
sima quaeque adgrediebatur ; et, ubi confertissimos ho- 
stes acerrime pugnare conspexisset , eo se semper inge- 
rebat , periculaque sua esse , non militum volebat. Hoc 
proelio Asiae imperium rapuit, quinio post acceptum re- 
irnum anno: cuius tanta felicitas fuit, ut post hoc nemo 
rebellare ausus sit , patienterque Persae post imperium 
tot annorum iugum servitutis acceperint. Douatis refectis- 
que militibus triginta quatuor diebus praedam recognovit. 
In urbe deinde Susa quadraginta millia talentitm invenit. 
Kxpugnat et Persepoiin, caput persici regni, urbem multis 
annis illustrem refertamque orbis terrarum spoliis , quae 
interitu eius primum apparuere. Inter haec octingenti ad- 
modum Graeci occurrunt Alexandro, qui poenam captivi- 
tatis truncata corporis parte tulerant; rogantes, ut, siculi 
Graeciam , se quoque ab hostium crudelitate vindicaret. 
Data potestate redeundi agros accipere maluerunt, ne non 


(I) ficorum. Hominum fortium et strenuorum. Nos: di prodi. 

tam gaudium parentibus quam detestandum sui conspe- 
ctum reportarent. 

Cap. XV. Interea Darius in gratiam victoris a cognatis 
suis aureis compedibus catenisque in vico Parthorum 
Thara vincitur : credo ita diis immortalibus iudicantibus , 
ut in terra eorum, qui successuri imperio erant, Persarum 
regnum liniretur. Alexander quoque citato cursu postera 
die supervenit; ibique cognovit Darium clauso vehiculo 
per noctem exportatum. lusso itaque exercitu subsequi , 
cum sex millibus equitum fugientem insequitur: in itinere 
multa et periculosa proelia facit. Emensus deinde multa 
millia passuum quum nullum Darii indicium reperisset, 
respirandi equis data potestate , unus ex militibus , dum 
ad fontem proximum pergit , in vehiculo Darium multis 
quidem vulneribus confossum , sed spirantem adhuc in- 
venit: qui , applicito captivo (l),quum civem ex voce co- 
gnovisset , id saltem praesentis fortunae solatium habere 
se dixit, quod apud intellecturum locuturus esset, nec in- 
famem postremas voces emissurus. Perferri haec Alexandro 
i u Itet: se nullis in eum meritorum officiis , maximorum illi 
debitorem mori , quod in matre liberisque suis regium eius, 
non hostilem animum expertus , felicius hostem quam co- 
gnatos propinquosque sortitus sit : quippe matri et liberis 
suis ab eodem lioste vilam datam , sibi a cognatis ereptam, 
quibus et vitam et regna dederit. Quamobrem gratiam illis 
eam futuram , quam ipse victor volet. Alexandro referre 
se, quam solam moriens potest, gratiam: precari superum 
inferdmque numina et regales deos, uti illi terrarum om- 
nium victori contingat imperium. Pro se iustam magis quam 
gravem sepulturae veniam orare. Quod ad ultionem perti- 
neat, iam non suam, sed exempli communemque omnium 
regum esse causam, quam negligere illi et indecorum et 
periculosum esse : quippe quum in altero iustitiac eius , 
in altero etiam utilitatis causa versetur. In quam rem uni- 
cum pignus fidei regiae , dexteram se ferendam Alexandro 
dare. Post haec porrecta manu exspiravit. Quae ubi Ale- 
xandro nuntiata sunt, viso corpore nefuncti , tam indignam 
illo fastigio mortem lacrimis prosecutus est , corpusciue re- 
gio more sepeliri et reliquias eius maiorum tumulis in- 
ferri iussit. 

(I) Qui, applicito captivo. Qui quum iussissel unum e* captivis ail 
Darium accedere. 

LIBER Xll. 

Gap. I. Absente Alexandro Graecia rebellat. 2. Kegis Epirotae 'Alexandri 
in Italiam expeditio. Scythae. 3. Alexandri magni luxuria. A. Macedonum 
lumuttus. 5. Alexander quae porro egerit. 6. Cliti nex. 7. Alexander 
Bacchi vestigia sequitur. 8. Porum superat. 9. 10. In Sugambrorum 
oppido vitae periculum adit. 14. Eius munificentia. 42. Hephaestio. 
43. 44. 43. Alexandri mors, 46. et elogium. 

Cap. I. Alexander in persequendo Dario amissos milites 
magnis funerum impensis extulit; reliquis expeditionis 
eius sociis tredecim millia talentum divisit. Equorum maior 
pars aestu amissa, inutilesque etiam, qui superfuerant, 
facti. Pecunia omnis , centum nonaginta millia (alentdm , 
Ecbatana congesta eique Parmenio praepositus. Dum haec 
aguntur, epistolae Antipatri Macedonia ei redduntur, qui- 
bus bellum Agidis, regis Spartanorum, in Graecia; bellum 
Alexandri, regis Epiri, in Italia; bellum Zopyrionis, prae- 
fecti eius in Scythia , continebatur. Quibus varie adfectus 
plus tamen laetitiae cognitis mortibus duorum aemulorum 
regum , quam doloris amissi cum Zopyrione exercitus su- 
scepit. Namque post profectionem Alexandri Graecia ferme 
omnis in occasionem recuperandae libertatis ad arma 
concurrerat , auctoritatem Lacedaemoniorum secuta , qui 
Philippi Alexandrique et pacem soli spreverant et leges 
respuerant. Dux huius belli Agis , rex Lacedaemoniorum , 
fuit : quem motum Antipater contractis militibus in ipso 
ortu oppressit Magna tamen utrimque caedes fuit. Agis 
rex, quum suos terga dantes videret, dimissis satellitibus, 
ut Alexandro felicitate , non virtute inferior videretur , 
tantam stragem hostium edidit , ut agmina interdum fu- 
garet. Ad postremum , etsi a multitudine victus , gloria 
tamen omnes vicit. 

Gap. 11. Porro Alexander, rex Epiri, in Italiam, a Ta- 
rentinis auxilia adversus Bruttios deprecantibus sollicita- 
tus , ita cupide profectus fuerat , veluti in divisione orbis 
terrarum Alexandro Olympiadis, sororis suae, lilio Oriens, 
sibi Occidens sorte contigisset : non minorem rerum ma- 
teriam in Italia, Africa Siciljaque, quam ille in Asia et 
in Persis, habiturus. Huc accedebat, quod, sicut Alexan- 
dro Magno delphica oracula insidias in Macedonia , ita 
huic responsum Dodonaei lovis urbem Pandosiam amnem- 
que Acherusium cavendum praedixerat. Quae utraque quum 

in Epiro essent , ignarus eadem et in Italia esse , ad de- 
clinanda fatorum pericula peregrinam militiam cupidius 
elegerat. Igitur , quum in Italiam venisset , primum illi 
bellum cum Apulis fuit: quorum cognito urbis fato brevi 
post tempore pacem et amicitiam cum rege eorum fecit. 
Erat namque tunc temporis urbs Apulis Brundisium, quam 
Aetoli secuti tum fama rerum in Troia gestorum clarissi- 
mum et nobilissimum ducem Diomedem condiderant: sed 
pulsi ab Apulis consulentes oracula responsum acceperant , 
locum, quem repetissent, perpetuo possessuros. Hac igitur 
e\ causa per legatos cum belli comminatione restitui sibi 
ab Apulis urbem postulaverant. Sed ubi Apulis oraculum 
innotuit, interfectos legatos in urbe sepelierant, perpe- 
tuam ibi sedem habituros. Atque ita defuncti responso (I) 
diu urbem possederunt. Quod facium quum cognovisset 
Alexander, antiquitatis fata veneratus bello Apulorum abs- 
tinuit. Gessit et cum Bruttiis Lucanisquc bellum , mul- 
tasque urbes cepit; tum et cum Metapontinis et Poedicu- 
lis et Romanis foedus amicitiamque fecit. Sed Bruttii Lu- 
canique , quum auxilia a finitimis contraxissent , acrius 
bellum repetivere. Ibi rex iuxla urbem Pandosiam et flu- 
men Acheronta , non prius fatalis loci cognito nomine quam 
occideret , interficitur ; moriensque non in patria fuisse 
sibi periculosam mortem , propter quam patriam fugerat , 
intellexit. Corpus eius Thurii publice redemtum sepulturae 
tradiderunt. Dum haec aguntur in Italia, Zopyrion quoque, 
praefectus Ponti ab Alexandro Magno relictus, otiosum se 
ratus, si nihil et ipse gessisset, adunato triginta millium 
exercitu Scythis bellum intulit ; caesusque cum omnibus 
copiis poenas temere illati belli genti innoxiae luit. 

Cap. IU. Ilaec quum nuntiata in Parthis Alexandro es- 
sent , simulato moerore propter Alexandri cognationem 
exercitui suo triduum luctum indixit. Omnibus deinde , 
vclut perpetrato bello, reditum in patriam exspectantibus, 
coniugcsque ac liberos suos animo iam quodammodo 
complectentibus, ad concionem exercitum vocat: ibi nihil 
actum tot egregiis proeliis ait , si incolumis orientalis bar- 
baria relinquatur ; nec se corpus, sed regnum Darii pe- 
tisse; pcrsequvndosqne esse cos, qui a regno defecerint. Hac 
oratione velut ex integro incitatis militum animis, Hyrca- 
niam Mardosquo subegit. Ibi ei occurrit Thaleslris sive 
Minilbya , Amazonum regina , cum trecentis mulieribus , 

(I) 4lquc ita defuncti responso Quumque ita oraculi responsum 
suum habuisset exitum. 

viginti quinque diernm inter confertissimas gentes itinere 
confecto , ex rege liberos quaesitura : cuius conspectus 
adventusque admirationi omnibus fuit et propter insolitum 
feminis habitum et propter expetitum concubitum. Ob hoc 
tredccim diebus otio a rege datis, ut visa est uterum im- 
plesse , discessit. Post haec Alexander habitum regum 
persarum et diadema insolitum antea regibus macedoni- 
cis, velut in leges eorum, quos vicerat , transiret , adsu- 
mit. Quae ne invidiosius in se uno conspicerentur , amicos 
quoque suos longam vestem auratam purpureamque su- 
mere iubet. Ut luxum quoque , sicuti cultum , Persarum 
imitaretur , inter pellicum regiarum greges electae pul- 
chritudinis nobilitatisque nociium vices dividit (I). Itis 
rebus ingentes epularum apparatus adiicit , ne ieiuna et 
destructa luxuria (2) videretur, conviviumque iuxta re- 
giam magnificentiam ludis exornat: immernor prorsus, 
tantas opes amitti his moribus , non quaeri solere. 

Gap. IV. Inter haec indignatio omnium totis castris erat , 
a Philippo illum patre tantum degenerasse , ut etiam pa- 
triae nomen eiuraret (3), moresque Persarum adsumeret, 
quos propter tales mores vicerat. Sed ne solus vitiis eo- 
rum , quos armis subegerat, succubuisse videretur, mili- 
tibus quoque suis permisit , si quarum captivarum con- 
suetudine tenerentur, ducere uxores: existimans minorem 
in patriam reditus cupiditatem futuram habentibus in ca- 
stris imaginem quandam larium ac domesticae sedis; si- 
mul et laborem militiae molliorem fore dulcedine uxorum. 
In supplementa quoque militum minus exhauriri posse 
Macedoniam , si veteranis patribus tirones lilii succede- 
rent , militaturi in vallo, in quo essent nati, constantio- 
resque futuri , si non solum tirocinia , verum et incuna- 
bula in ipsis castris posuissent. Quae consuetudo in suc- 
cessore quoque Alexandri mansit. Igitur et alimenta pueris 
statuta et instrumenta armorum equorumque iuvenibus 
data , et patribus pro numero filiorum praemia statuta. 
Si quorum patres occidissent, nihilominus pupilli stipen- 
dia patrum trahebant: quorum pueritia inter varias expe- 
ditiones militia erat. Itaque a parvula aetate laboribus 
periculisque indurati invictus exercitus fuere : neque ca- 
stra aliter quam patriam ,. neque pugnam aliud unquam 

(1) Nocti um vice» dividit. Italice: ra alternando le notii. 

(2) Ieiuna ei destructa luxuria. Ex hisce verbis \ix probabilem ali- 
quem sensum exsculpunt critici. Neque absurdum foret suspicari , ali- 
quod mendum, ex librariorum oscitatione, in hunc locum irrepsisse. 

(3 ) . Eiuraret. Kepudiaret. 

quam victoriam duxere. Haec suboles nomen habuit Epi- 
goni (1). Parthis deinde domitis, praefectus his statuitur 
ex nobilibus Persarum Andragoras; inde postea originem 
Parthorum reges habuere. 

Cap. V. Interea Alexander non regio , sed hostili odio 
saevire in suos coepit. Maxime indignabatur carpi se ser- 
monibus suorum Philippi patris patriaeque mores subver- 
tisse. Propter quae crimina Parmenio quoque senex, di- 
gnitate regi proximus, cum Philota lilio, de utroque prius 
quaestionibus habilis , interficitur. Premere itaque omnes 
universis castris coepere, innoxii senis filiique casum mi- 
serantes; interdum se quoque non debere melius sperare 
dicentes. Quae quum nuntiata Alexandro essent , verens , 
ne haec opinio etiam in Macedoniam divulgaretur et ne 
victoriae gloria saevitiae macula infuscaretur , simulat se 
ex amicis quosdam in patriam victoriae nuntios missurum. 
Hortatur milites suis scribere (2), rariorem habituros oc- 
casionem propter militiam remotiorem. Datos fasces epi- 
stolarum tacite ad se deferri iubet ; ex quibus cognito de 
se singulorum indicio in unam cohortem eos, qui de rege 
durius opinati fuerant , contribuit , aut consumturus eos 
aut in ultimis terris in colonias distributurus. Inde Dran- 
cas, Euergetas, Arimaspos, Paropamisadas, Arios ceteros- 
que populos , qui in radice Caucasi morabantur , subegit. 
Interea unus ex amicis Darii, Bessus, vinctus perducitur, 
qui regem non solum prodiderat , verum et interfecerat. 
Quem in ultionem periidiae excruciandum fratri Darii tra- 
didit , reputans non tam hostem suum fuisse Darium , 
quam amicum eius, a quo esset occisus. Et, ut his terris 
nomen relinqueret, urbem Alexandriani super amnem Ta- 
naim condidit , intra diem septimum decimum muro sex 
millium passuum consummato , translatis eo trium civita- 
tum populis, quas Cyrus condiderat. In Bactrianis quoque 
Sogdianisque duodecim urbes condidit , distributis his , 
quoscumque in exercitu seditiosos habebat. 

Cap. VI. His ita gestis solemni die amicos in convivium 
vocat. Ubi orta inter ebrios rerum a Philippo gestarum 
mentione, praeferre se patri ipse, rerumquo suarum ma- 
gnitudinem extollere coelo tenus coepit, adsentante maiore 
convivarum parte. Itaque quum unus e senibus , Clitus , 
fiducia amicitiae regiae , cuius palmam tenebat (3) , me- 
li) Epigoni. Postea nati; a yraeca praep. l«'t, post, et-rwonat, nascor 

(2) Hortatur milites scribere. It scribant 

(3) Cuius palmam tenebat. Qua longe aliis praestalwt. 

moriam Philippi tueretur, laudaretque eius res gestas, 
adeo regem oflendit , ut telo a satellite rapto eumuem in 
convivio trucidaverit. Qua caede exsultans mortuo patro- 
cinium Philippi laudemque paternae militiae obiectabat. 
Postquam satiatus caede animus conquievit , et in irae 
locum successit aestimatio , modo personam occisi , modo 
causam occidendi considerans , pigere eum facti coepit : 
quippe paternas laudes tam iracunde accepisse se , quam 
nec convicia debuisset; amicumque senem cl innoxium a 
se occisum inter epulas et pocula , dolebat. Eodem igitur 
furore in poenitentiam, quo pridem in iram , versus , mori 
voluit. Primum in fletus progressus amplecti mortuum , 
vulnera tractare , et quasi audienti confiteri dementiam ; 
arreptum telum in se vertit : peregisselque facinus , nisi 
amici intervenissent. Mansit haec voluntas moriendi etiam 
sequentibus diebus. Accesserat enim poenitentiae nutricis 
suae, sororis Cliti, recordatio, cuius absentis eum maxime 
pudebat: tam foedam illi alimentorum suorum mercedem 
redditam , ut , in cuius manibus pueritiam egerat , huic 
iuvenis et victor pro beneficiis funera remitteret. Reputa- 
bat deinde, quantum in exercitu suo, quantum apud de- 
victas gentes fabularum atque invidiae (1), quantum apud 
ceteros amicos metum et odium sui fecerit; quam amarum 
et triste reddiderit convivium suum, non armatus in acie 
quam in convivio terribilior. Tunc Parmenio et Philotas , 
tunc Amyntas consobrinus, tunc noverca fratresque in- 
terfecti; tunc Attalus, Eurylochus, Pausanias aliique Ma- 
cedoniae exstincti principes occurrebant. Ob haec illi qua- 
triduo perseverata inedia est , donec exercitus universi 
precibus exoratus est , precautis , ne ita mortem unius 
doleal , ut universos perdat , quos in ultimam deductos 
barbariam inter infestas et irritatas bello gentes destituat. 
Multum profuere Callisthenis philosophi preces, condiscipu- 
latu apud Aristotelem familiaris illi , et tunc ab ipso rege ad 
prodenda memoriae acta cius accitus. Revocato igitur ad 
bellum animo, Chorasmos et Dahas in deditionem accepit. 

Cap. VII. Deinde, quod in primo (2) ex persico super- 
biae regiae more distulerat , ne omnia pariter (3) invidio- 
siora essent, non salutari, sed adorari se iubet. Acerrimus 
inter recusantes Callisthenes fuit. Quae res et illi et multis 

(1) Quantum... fabularum atque invidiae. fecerit. Quam invi- 

diosos sermones excitaverit. 

(2) Jn primo. In principio. 

(3) /Ve omnia pariter invidios. essent. Ne omnes Persarum mores 
eoilem tempore secutus , in maiorem invidiam veniret. 

principibus Macedonum exilio fuit: siquidem sub specie in- 
sidiarum (1) omnes interfecti. Retentus tamen est a Mace- 
donibus mos salutandi regis explosa adoratione. Post haec 
Indiam petit, ut Oceano ultimoque Oriente finiret impe- 
rium. Cui gloriae ut etiam exercitus ornamenta conveni- 
rent , phaleras equorum et arma militum argento inducit ; 
exercitumque suum ab argenteis clypeis Argyraspidas (2) 
appellavit. Quum ad Nysam urbem venisset , oppidanis 
non repugnantibus fiducia religionis Liberi patris , a quo 
condita urbs erat, parci iussit: laetus non militiam tantum, 
verum et vestigia se dei secutum. Tunc ad spectaculum 
sacri montis duxit exercitum , naturalibus bonis , vite he- 
deraque , non aliter vestiti , quam si manu cultus colcn- 
tiumque industria exornatus esset. Sed exercitus eius , 
ubi ad montem accessit , repentino impetu mentis in sa- 
cros dei ululatus instinctus (3) cum stupore regis sine 
noxa discurrit; ut inteltigeret non tam oppido se parcendo 
quam exercitui suo consuluisse. Inde montes Daedalos re- 
gnaque Cleophidis reginae petit : quae quum se dedidisset 
ei , concubitu redemtum rcgnuni ab Alexandro recepit , 
illecebris consecuta , quod virtute non potuerat; iiliumqnc 
ab eo genitum Alexandrum nominavit , qui postea regnum 
Indorum potitus est. Cleophis regina propter prostratam 
pudicitiam scortum regium ab Indis exinde appellata est. 
Peragrata India quum ad saxum mirae asperitatis et alti- 
tudinis , in quod multi populi confugerant, pervenisset, 
cognoscit Herculem ab expugnatione eiusdem saxi terrae 
motu prohibitum. Captus itaque cupidine Herculis acta 
superare cum summo labore ac periculo potitus saxo, om- 
nes eius loci gentes in deditionem accipit. 

Cap. VIII. Unus ex regibus Indorum fuit, Porus nomine, 
viribus corporis et animi magnitudine pariter insignis, qui 
bellum iampridem audita Alexandri opinione in adventum 
eius parabat. Commisso itaque proelio exercitum suum 
Macedonas invadere iubet ; sibi regem eorum privatum 
hostem deposcit. Nec Alexander pugnae moram fecit: sed 
prima congressione vulnerato equo quum praeceps ad ter- 
ram decidisset, concursu satellitum servatur, i orus multis 
vulneribus obrutus capitur. Qui victum se adeo doluit, ut, 
quum veniam ab hoste accepisset, neque cibum sumere 

(1) Sub spec. insid. Supp. quas regi parassenl. 

(2) Argyraspidas. Clypeos argenteos habentes; a graecis vocibus i?- 
7>$tov j argentum, et inU, clypeus. 

(5) In . . ululatus instinctus. In ululatus actus. 

voluerit neque vulnera curari passus sit ; ae 2 requo sit ab 
eo obtentum, ut vellet vivere. Quem Alexander ob hono- 
rem virtutis incolumem in regnum remisit. Duas ibi urbes 
condidit : unam Nicaeam , alteram ex nomine euui Buce- 
phalen vocavit. Inde Adrestas, Cathaeos, Praesicias, Gan- 
garidas caesis eorum exercitibus expugnat. Quum ad Cu- 
phites venisset , ubi eum hostium ducenta millia equitum 
opperiebantur , exercitus omnis non minus victoriarum 
numero quam laboribus fessus lacrimis cum deprecatur , 
ftnem tandem belli faceret ; aliquando patriae reditusque 
meminisset ; respiceret militum annos, quibus vix actas ad 
reditum sufficeret. Ostendere alius canitiem, alius vulnera, 
alius aetate cousumta corpora, alius cicatricibus exhausta: 
solos se esse, qui duorum regum, Philippi Jlexandrique , 
continuavi militiam pertulerint. Tandem oraro , ut reli- 
quias saltem suas paternis sepulcris reddat , quorum non 
studiis deficiatur (1) quam annis: ac, si non militibus, 
rei ipse sibi parcat , ne fortunam suam nimis onerando 
fatiget. Motus his tam iuslis precibus , velul in iinem vi- 
ctoriae , castra solito magnificentiora lieri iussit , quorum 
molitionibus et hostis terreretur et posteris admiratio sui 
relinqueretur. Nullum opus milites laetius fecere. Itaque 
caesis hostibus cum gratulatione in eadem reverterunt. 

Gap. IX. Inde Alexander ad amnem Acesinem pergit : 
per hunc in Oceanum devehitur. Ibi Aeesinas Sibosque , 
quos Hercules condidit , in deditionem accepit. Hinc in 
Mallos et Oxydracas navigat : quae gentes eum armatis 
octoginta millibus peditum et sexagiuta millibus equitum 
excipiunt. Quum proelio victor esset , exercitum ad urbem 
eorum ducit. Quam desertam a defensoribus quum de muro, 
quem primus ceperat, animadvertisset, in urbis planitiem 
sine ullo satellite desiliit. Itaque quum eum hostes solum 
conspexissent , clamore edito undique concurrunt, si pos- 
sint in uno capite orbis bella linire ct ultionem tot gon- 
lihus dare. Nec minus Alexander constanter resistit et unus 
adversus tot millia proeliatur. Incredibile dictu est , ut eum 
non multitudo hostium, non vis magna telorum, non tan- 
tus lacessentium clamor terruerit : solus tot millia ceciderit 
ac fugaverit. Ubi vero obrui multitudine se vidit, trunco 
se, qui tum propter murum stabat, applicuit: cuius auxilio 
tutus quum aiu agmen sustinuisset , tandem cognito pe- 
riculo eius amici ad eum desiliunt: ex auibus mulli caesi, 
proeliumque iamdiu anceps fuit, quoad omnis exercitus 

(I) Aon studiis deficiatur. Non (am studiis destituatur. 

muris deiectis in auxilium veniret. In eo proelio sagitta 
sub mamma traiectus , quum sanguinis fluxu deficeret , 
genu posito tam diu proeliatus est, donec eum, a quo 
vulneratus fuerat, occideret. Curatio vulneris gravior ipso 
vulnere fuit. 

Cap. X. Itaque ex magna desperatione tandem saluti 
redditus Polyperchonte cum exercitu Babyloniam mittit: 
ipse cum lectissima manu navibus conscensis Oceani litora 
peragrat. Quum venisset ad urbem Ambigeri regis, oppidani 
invictum ferro audientes, sagittas veneno armant: atque ita 
gemino mortis vulnere hostem a rntiris submoventes plu- 
rimos interficiunt. Quum inter multos vulneratus etiam 
Ptolemaeus esset , moriturusque iamiam videretur , per 
quietem regi (1) monstrata in remedia veneni herba est: 
qua in potu accepta statim periculo liberatus est; maiorque 
pars exercitus hoc remedio servata. Expugnata deinde urbe 
reversus in naves Oceano libamenta dedit, prosperum in 
patriam reditum precatus: ac veluti curru circa metam 
acto , positis imperii terminis , quatenus aut terrarum so- 
litudines prodire passae sunt aut mare navigabile fuit , 
secundo aestu ostio fluminis Indi invehitur. Ibi in monu- 
menta rerum a se gestarum urbem Barcen condidit; aras- 
que statuit , relicto ex numero amicorum litoralibus Indis 
praefecto. Inde iter terrestre facturus , quum arida loca 
medii itineris dicerentur, puteos opportunis locis fieri 
praecipit : quibus ingenti dulci aqua inventa Babyloniam 
redit. Ibi multae devictae gentes praefectos suos accusa- 
verunt, quos sine respectu amicitiae Alexander in con- 
spectu legatorum necari iussit. Filiam post haec Darii re- 
gis , Statiram , in matrimoninm recepit: sed et optimati- 
bus Macedonum lectas ex omnibus gentibus nobilissimas 
virgines tradidit , ut communi facto crimen regis levaretur. 

Gap. XI. Hinc ad concionem exercitum vocat et promittit, 
xe aes alienum omnium propria impensa soluturum, ut 
praedam praemiaque integra domos ferant. Insignis haec 
munificentia non summa tantum , verum etiam titulo mu- 
neris fuit; nec a debitoribus magis quam a creditoribus 
gratius excepta : quoniam utrisque exactio pariter ac so- 
lutio difficilis erat. Viginti millia talentdm in hos sumtus 
expensa. Dimissis veteranis, exercitum iunioribus supplet. 
Sed retenti veteranorum discessum aegre ferentes missio- 
nem et ipsi flagitabant; nec annos, sed stipendia sua nu- 
merari iubebant, pariter in militiam lectos pariter sacm- 

(I ) Per quietem. Io somnis. 

mento solvi aequum censentes : nec iam precibus , sed 
convicio agebant, iubentes eum solum cum patre suo Ham- 
mone inire bella , quatenus milites suos fastidiat. Contra 
ille nuuc castigare milites , nunc lenibus verbis monere , 
ne gloriosam militiam seditionibus infuscarent. Ad postre- 
mum quum verbis nihil proficeret, ad corripiendos sedi- 
tionis auctores e tribunali in concionem armatam inermis 
ipse desiliit et nemine prohibente tredecim correptos manu 
sua ipse ad supplicia duxit. Tantam vel illis moriendi pa- 
tientiam metus regis vel huic exigendi supplicii constan- 
tiam disciplina militaris dabat. 

Gap. XII. Inde separatim auxilia Persarum in concione 
adloquitur. Laudat perpetuam illorum tum in se , tum in 
pristinos reges lidem; sua in illos beneficia commemorat: 
ut numquam quasi victos , sed vetuli victoriae socios ha- 
buerit; denique se in illorum, non illos in gentis suae 
morem transisse; adfinitatibus connubiorum victos ricto - 
ribus miscuisse. Nunc quoque, ait , custodiam corporis sui 
non Macedonibus tantum se , verum et illis crediturum 
Atqae ita mille ex his iuvenes in numerum satellitum le- 
git ; auxiliorum quoque portionem formatam in discipli- 
nam Macedonum exercitui suo miscet, Quam rem aegre 
Macedones tulerunt , iactautes hostes suos in officium suum 
a rege subiectos. Tunc universi flentes regem adeunt : 
orant, suppliciis suis potius saturet se quam contumeliis. 
Qua modestia obtinuerunt, ut undecim millia militum ve- 
teranorum exauctoraret. Sed et ex amicis dimissi senes 
Polyperchon, Clitus, Gorgias, Polydamas, Amadas , An- 
tigenes. Dimissis his Craterus praeponitur , iussus praeessc 
Macedonibus in Antipatri locum ; Antipatrumque cum sup- 
plemento tironum in locum eius evocat. Stipendia rever- 
tentibus veluti militantibus data. Dum haec aguntur , unus 
ex amicis eius , Ephaeslion , decedit , dotibus primo for- 
mae pueritiaeque , mox obsequiis regi percarus : quem 
contra decus regium Alexander diu fuxit ; tumulumque 
ei duodecim millium talent&m fecit ; cumque post mortem 
coli ut deum iussit. 

Cap. XIII. Ab ultimis litoribus Oceani Babyloniam rever- 
tenti nuntiatur legationes Carthaginiensium ceterarumque 
Africae civitatum , sed et Hispauiarum , Siciliae , Galliae , 
Sardiniae, nonnullas quoque ex Italia, eius adventum Ba- 
byloniae opperiri. Adeo universum terrarum orbem nomi- 
nis eius terror invaserat , ut cunctae gentes veluti desti- 
nato sibi regi adularentur. Hac igitur ex causa Babyloniam 
festinanti, veluti conventum terrarum orbis acturo, quidam 

ex Magis praedixit , ne urbem introiret , testatus hunc lu- 
cum ei fatalem fore. Ob hoc omissa Babylonia in Borsip- 
pam urbem trans Euphraten , desertam olim , concessit. 
Ibi ab Anaxarclio philosopho compulsus est. rursum Ma- 
gorum praedicta contemnere ut falsa et incerta, et , si fatis 
constent , ignota mortalibus ; at , si naturae debeantur , 
immutabilia, lteversus igitur Babyloniam multis diebus otio 
datis intermissum olim convivium solemuiter instituit: to- 
tusque in laetitiam etrusus, quum diei noctem pervigilem 
iunxisset , recedentem iam e convivio Medius Thessalus 
instaurata comissatione et ipsum et sodales eius invitat. 
Accepto poculo media potione repente veluti telo confixus 
ingemuit, elatusquc e convivio semianimis tanto dolore cru- 
ciatus est , ut ferrum in remedia posceret tactumque homi- 
num velut vulnera indolesceret. Amici causas morbi intem- 
periem ebrietatis disseminaverunt: re autem vera insidiae 
fuerunt, quarum infamiam successorum potentia oppressit. 

Cap. XIV. Auctor insidiarum Antipater fuit, qui quum 
carissimos amicos eius interfectos videret ; Alexandrum 
Lyncistarum , generum suum , occisum ; se magnis rebus 
in Graecia gestis non tam gratum apud regem quam in- 
vidiosum esse , a matre quoque cius Olympiade variis se 
criminationibus vexatum: huc accedebant ante paucos dies 
supplicia in praefectos devictarum nationum crudeliter ha- 
bita: ex quibus rebus se quoque a Macedonia non ad so- 
cietatem militiae, sed ad poenam evocatum arbitrabatur: 
igitur ad occupandum regero Cassandrum filium dato ve- 
neno subornat , qui cum fratribus Philippo et lolia mini- 
strare regi solebat : cuius veneni tanta vis fuit , ut non 
aere , non ferro , non testa contineretur , nec aliter ferri 
nisi in ungula equi potuerit : praemonito filio , nc alii 
quam Thessalo et fratribus crederet. Ilac igitur ex causa* 
apud Thessalum paratum repetitumque convivium est. 
Philippus et Iollas praegustare ac temperare potum regis 
soliti, in aqua frigida venenum habuerunt, quam praegu- 
statae iam potioni supermiserunt. 

Cai> XV. Quarto die Alexander indubitatam mortem 
sentiens agnoscere se fatum domus maiorum suorum ait: 
nam plerosquc Aeacidarum intra trigesimum annum de- 
functos. Tumultuantes deinde milites insidiisque perire 
regem suspicantes ipse sedavit ; eosque omnes , quum 
prolatus in editissimum urbis locum esset, ad conspectum 
suum admisit osculandamque dextram suam flentibus por- 
rexit. Quum lacrimarent omnes , ipse non sine lacrimis 
tantum, verum etiam sine' ullo tristioris mentis argumento 

fuit, ut quosdam impatientius dolentes consolatus sit; qui* 
busdam mandata ad parentes eorum dedit : adeo , sicut» 
in hostem , ita et in mortem invictus animus fuit, Dimissu 
militibus amicos circumstantes percontatur, videantur » ic si- 
milem sibi repcrluri regem '! Tacentibus cunctis tura ipse, 
ut lioc nesciat, illud scire valicinariquc se ac pene oculis 
videre dixit , quantum sit in hoc certamine sanguinis fu- 
sura Macedonia ; quantis caedibus , quo eruo re , mortuo 
sibi parentatura. Ad postremum corpus suum in Hammonis 
templo condi iubet. Quum deficere eum amici viderent, 
quaerunt, quem imperii faciat heredem. Respondit, dignis- 
simum. Tanta illi mannitudo animi fuit , ut , quum Her- 
culem iilium , quum fratrem Aridaeum , quum Roxancm 
uxorem praegnantem relinqueret , oblitus necessitudinum, 
dignissimum nuncuparet heredem : prorsus quasi nefas es- 
set viro forti alium quam virum fortem succedere: aut 
tanti regni opes aliis quam probatis relinqui. Hac voce 
veluti bellicum inter amicos cecinisset aut malnm discor- 
diae misisset , ita omnes in aemulationem consurgunt et 
ambitione vulgi tacitum favorem militum quaerunt. Sexta 
die praeclusa voce exemtum digito anulum Perdiccae tra- 
didit : quae res gliscentem amicorum dissensionem seda- 
vit. Nam etsi non voce nuncupatus heres , iudicio tamen 
electus esse videbatur. 

Cap. XVI. Decessit Alexander mensem unum , annos 
tres et triginta natus : vir supra humanam potentiam ma- 
gnitudine animi praeditus. Qua nocte eum mater Olympias 
concepit, visa per quietem est cum ingenti serpente vo- 
lutari ; nec decepta somnio est : nam profecto maius hu- 
mana mortalitate opus utero tulit : quam quum Aeacida- 
rum gens ab ultima saeculorum memoria et resna patris, 
fratris, mariti ac deinceps maiorum omnium illustraverint , 
nullius tamen nomine quam filii clarior fuit. Prodigia ma- 
gnitudinis eius in ipso ortu nonnulla apparuere. Nam ea 
die, qua natus est, duae aquilae tota die praepetes supra 
culmen domus patris eius sederunt , omen , duplicis im- 
perii , Europae Asiaeque, praeferentes. Eadem quoque die 
nuntium pater eius duarum victoriarum accepit: alterius, 
belli illyrici ; alterius , certaminis oivmpici , in quod qua- 
drigarum currus miserat : quod omeii universarum terra- 
rum victoriam infanti portendebat Puer acerrimis littera- 
rum studiis eruditus fuit. Exacta pueritia, per quinquen- 
nium sub Aristotele doctorc , inclito omnium philosopho- 
rum, crevit. Accepto deinde imperio, regem se lenarum 
omnium ac mundi appellari tussit ; tantamque fiduciam 

sui militibus fecit, ut illo praesente nullius hostis arma nec 
inermes timuerint. Itaque cum nullo hostium unquam 
congressus est, quem non vicerit; nullam urbem obsedit, 
quam non expugnaverit; nullam gentem adiit, quam non 
calcaverit. Victus denique ad postremum est non virtute 
hostili, sed insidiis suorum et fraude civili. 


UBER XIII. 


f.ap. 1-5. Dlicum Macedctnumque post Alexandri mortem molimina. 

■1. Aridaeus rex designatur. IlUces provincias inter se dividunt. 

H. Graeciae molimina. Demosthenes, (i. Perdiccas. Antigonus. Ptole- 
maeus. 7. Cjrene urbs. S. Ptolemaeus contra Perdiccam. Eumenes. 

Cap. I. Exstincto in ipso aetatis et victoriarum flore 
Alexandro Magno, triste apud omnes tota Babylone silen- 
tium fuit. Sed nec devictae gentes fidem nuntio habue- 
runt, quod ut invictum regem, ita immortalem esse cre- 
diderant: recordantes, quoties praesenti morti ereptu» 
esset ; quam saepe pro amisso repente se non sospitem 
tantum suis , verum etiam victorem obtulisset. Ut vero 
mortis eius fides adfuit , omnes barbarae gentes paullo 
ante ab eo devictae non ut hostem , sed ut parentem lu- 
xerant. Mater quoque Darii regis , quam amisso filio a 
fastigio tantae raaiestatis in captivitatem redactam indul- 
gentia victoris in eam diem vitae non poenituerat , audila 
morte Alexandri mortem sibi ipsa conscivit : non quod 
hostem filio praeferret , sed quod pietatem filii in eo , 
quem ut hostem timuerat , experta esset. Contra Macedo- 
nes versa vice non ut civem ac tantae maiestatis regem , 
verum ut hostem amissum gaudebant, severitatem nimiam 
et adsidua belli pericula exsecrantes. Uuc accedebat , 
quod principes regnum et imperia , vulgus militum the- 
sauros et grande pondus auri, velut inopinatam praedam, 
spectabant : illi successionem regni , hi opum ac divitia- 
rum hereditatem cogitantes. Erant enim in thesauris quin- 
quaginta millia talentftm , et in annuo vectigali tributo 
tricena millia. Sed nec amici Alexandri frustra regnum 
spectnbaut : nam eius virtutis ac venerationis erant , ut 
singulos reges putares. Quippe ea formae pulchritudo et 
proceritas corporis et vinum ac sapientiae magnitudo in 
omnibus fuit , ut , qui eos ignoraret , non ex una gente , 
sed ex toto terrarum orbe electos iudicaret. Neque enim 

unquam ante Macedonia vel ulla gens alia tam clarorum 
virorum proventu floruit, quos primo Philippus, mox 
Alexander tanta cura legerat, ut non tam ad societatem 
belli , quam in successionem regni , electi viderentur. 
Quis igitur miretur , talibus ministris orbem terrarum vi- 
ctum , quum exercitus Macedonum tot , non ducibus , 
sed regibus regeretur i qui nunquam sibi reperissent pa- 
res , si non inter se concurrissent ; mullosque Macedonia 
pro uno Alexandros habuisset, nisi fortuna eos aemula- 
tione virtutis in perniciem mutuam armasset 

Cap. 11. Ceterum occiso Alexandro non ut laeti, ita et 
securi fuere , omnibus unum locum competentibus , nec 
minus milites quam invicem se timebant , quorum et li- 
bertas solutior et favor incertus erat. Inter ipsos vero ae- 
qualitas discordiam augebat , nemine tantum ceteros ex- 
cedente , ut ei aliquis se submitteret. Armati itaque in 
regiam coeunt ad formandum rerum praesentium statam. 
Perdicca censet Roxanes exspectari partum , quae exacto 
mense octavo matura (1) iam ex Alexandro erat; et, si 
puerum peperisset , hunc dari successorem patri. Meleager 
negat differenda in partus dubios consilia; nec exspectan- 
dum , dum reges nasceicntur , quum iam genitis uti lice- 
ret: seu puer illis placeat, esse Pergami filium Alexandri 
natum ex Barsine , nomine Herculem : seu mallent iuve- 
nem , esse in castris fratrem Alexandri , Aridaeum , co- 
mem, et cunctis non suo lanium, verum et patris Philippi 
nomine acceptissimum. Ceterum Roxanen esse originis per- 
sicae : nec esse fas , ut Macedonibus cx sanguine eorum , 
quorum regna deleverint , reges constituantur : quod nec 
ipsum Alexandrum voluisse dicit; denique morientem nul- 
lam de eo mentionem habuisse. Ptolemaeus recusabat re- 
gem Aridaeum non propter maternas modo sordes , quod 
ex Larissaeo scorto nasceretur ; sed etiam propter valetu- 
dinem maiorem , quam patiebatur : ne ille nomen regis , 
alius imperium teneret ; melius esse ex his legi , qui pro 
virtute regi suo proximi fuerint , qui provincias regant , 
quibus bella mandentur , quam sub persona regis indigno- 
rum subiiciantur imperio. Vicit Perdiccae sententia con- 
sensa universorum. Placuit itaque Roxanes exspectari par- 
tum; et, si puer natus fuisset, tutores Leonatum , Perdic- 
cam , Crateron et Antipatrum constituunt , confeslimque 
in tutorum obsequia iurant. 

Cap. 111. Quum equites quoque idem fecissent , pedites 

(I) Malum. Supp. partui. 

indignati nullas sibi consiliorum paries relictas, xtridaeum 
Alexandri fratrem , regem appellant , satellitesque illi ex 
turba sua legunt, et nomine Philippi patris vocari i ubent. 
Quae quum nuntiata equitibus essent, legatos ad mitigan- 
dos eorum animos duos ex proceribus , Attalum et Mele- 
agrum, mittunt: qui j potentiam ex vulgi adulatione quae- 
rentes, omissa legatione, militibus consentiunt. Statim et 
seditio crevit , ubi caput et consilium habere coepit. Tunc 
ad delendum equitatum cuncti armati in regiam irrum- 
punt: quo cognito equites trepidi ab urbe discedunt, ca- 
strisque positis et ipsi pedites terrere coeperunt. Sed nec 
procerum inter se odia cessabant. Attalus ad interficien- 
dum Perdiccam , ducem partis alterius , mittit : ad quem 
armatum et ultro vocantem quum accedere percussores 
ausi non fuissent, tanta constantia Perdiccae fuit, ut ultro 
ad pedites veniret et in concionem vocatos edoceret, quod 
facinus molirentur; respicerent, contra quos arma sumsis- 
sent : non illos Persas , sed Macedones ; non hostes , sed 
cives esse ; plcrosquc etiam cognatos eorum, certe commi- 
litones , eorumdem castrorum ac periculorum socios; edi- 
turos deinde egregium hostibus suis spectaculum , ut, quo- 
rum armis victos se do/eant, eorum mutuis caedibus gau- 
deant , parcnlaturosquc sanguine suo manibus hostium a 
sc interfectorum. 

Cap. IV. llaec quum pro singulari facundia sua Perdicca 
perorasset , adeo movit pedites, ut probato consilio eius 
dux ab omnibus legeretur. Tum equites , in concordiam 
revocati 2 in Aridaeum regem conscutiunt. Servata est por- 
tio regni Alexandri lilio, si natus esset, llaec agebant po- 
sito in medio corpore Alexandri , ut maiestas cius testis 
decretorum esset. His ita compositis , Macedoniae et Grae- 
ciae Antipater praeponitur; regiae pecuniae custodia Cra- 
tero traditur ; castrorum , exercitus et rerum cura Mele- 
agro et Perdiccae adsignatur ; iubeturquo Aridaeus rex 
corpus Alexandri in Hammonis templum deducere. Tunc 
Perdicca , infensus seditionis auctoribus , repente ignaro 
collega lustrationem castrorum propter mortem regis in 
posterum edicit. Postquam armatum exercitum in campo 
constituit, consentientibus universis, evocatos, dum tran- 
sit , de singulis manipulis seditiosos supplicio tradi occulte 
iubet. Reversus inde , inter principes provincias dividit: 
simul ot et removeret aemulos et munus jmnerii beneficii 
sui faceret. Prima Ptolemaeo Aegyptus et Africae Arabiae- 
que pars sorte venit , quem ex gregario milite Alexander 
virtutis causa provexerat ; cui ad tradendam provinciam 

Cleomenes, qui Alexandriani aedificaverat, datur. Confi- 
nem huic provinciae Syriam Laumedou mitylenaeus , Ci- 
liciam Philotas, Philo Illyrios accipiunt. Mediae maiori 
Atropalos , [minori] socer Perdiccae, praeponitur. Susiana 
gens Scyno , Phrygia maior Antigono, Philippi filio, ad- 
signatur. Lyciam et Pamphyliam Nearchus , Cariam Cas- 
sander, Lydiam Menander sortiuntur. Leonato minor Phry- 
gia evenit ; Thracia et regiones Pontici maris Lysimacho ; 
Cappadocia cum Paphlagonia Eumeni data. Summus ca- 
strorum tribunatus Seleuco , Antiochi filio , cessit. Stipa- 
toribus regis satellitibusque Cassander, filius Antipatri, 
praeficitur. In Bactriana ulteriore et Indiae regionibus 
priores praefecti retenti. Terras inter amnes Hydaspem et 
Indum Taxilcs habebat. In colonias in Indis conditas Pi- 
thon, Agenoris filius, mittitur. Paropamisios et fines Cau- 
casi montis Oxyartes accepit. Arachosii Gedrosique Sibyrtio 
traduntur; Drancae et Arei Stasanori. Bactrianos Amyntas 
sortitur, Sogdianos Philippus, Stagnor Parthos, [Philip- 
pus ] Hyrcanos Phrataphernes , Carmanos Tleptolemus , 
Persas Peucestos , Babylonios Archon Pellaeus , Arcesi- 
laus Mosopotamiam. Quum haec divisio veluti fatale munus 
singulis contigisset , ita magna incrementorum materia 
plurimis fuit : siquidem non "magno post tempore , quasi 
regna, non praefecturas divisissent, sic reges ex praefectis 
facti magnas opes non sibi tantum paraverunt, verum 
etiam posteris reliquerunt. 

Cap. V. Dum haec in Oriente aguntur, in Graecia Athe- 
nienses et Aetoli bellum , quod iam vivo Alexandro mo- 
verant, summis viribus instruebant. Causae belli erant , 
quod reversus ab India Alexander epistolas in Graeciam 
scripserat , quibus omnium civitatum exsules , praeter cae- 
dis damnati (1), restituebantur. Quae recitatae praesente 
universa Graecia in mercatu (2) olympiaco magnos motus 
fecerunt : quod plurimi non legibus pulsi patria , sed per 
factionem principum fuerant: verentibus iisdem principi- 
bus , ne revocati potentiores in republica fierent. Palam 
igitur iam tunc multae civitates libertatem bello vindi- 
candam fremebant. Principes tamen omnium Athenienses 
et Aetoli fuere. Quod quum nuntiatum Alexandro esset , 
mille naves longas sociis imperari praeceperat , quibus in 
Occidente bellum gereret ; excursurusque cum valida manu 
fuerat ad Athenas delendas. Igitur Athenienses , contracto 

(1) Praeter. Supp. quam. 

(2) Mercatu. Conventu. 

triginta millium exercitu et ducentis navibus, bellum cura 
Antipatro , cui Graecia sorte evenerat , gerunt : eumque 
detrectantem proelium et Heracleae urbis moenibus tuen- 
tem se obsidione cingunt Eodem tempore Demosthenes , 
atheniensis orator , pulsus patria ob crimen accepti ab 
Harpalo auri , qui crudelitatem Alexandri fugerat , quod 
civitatem in eiusdem Alexandri bellum impelleret, forte 
Megaris exsulabat : qui ut missum ab Atheniensibus Hype- 
ridem legatum cognovit, qui Peloponnenses in societatem 
armorum sollicitaret, secutus eum, Syciona, Argos et Co- 
rinthum cetcrasque civitates eloquentia sua Atheniensibus 
iunxit. Ob quod factum missa ab Atheniensibus obviam nave, 
ab exsilio revocatur. Interim in obsidione Antipatri Leo- 
sthenes , dux Atheniensium , telo e muris in transeuntem 
iacto occiditur. Quae res tautum animorum Antipatro de- 
dit, ut etiam vallum rescindere auderet. Auxilium deinde 
a I. conato per legatos petit: qui quum venire cum exer- 
citu nuntiatus esset , obvii ei Athenienses cum instructis 
copiis fuere , ibique equestri proelio gravi vulnere ictus 
exstinguitur. Antipater , tametsi auxilia sua videret victa , 
morte tamen Leonali laetatus est: quippe et aemulum su- 
blatum et vires eius accessisse sibi gratulabatur. Statim 
igitur exercitu eius recepto, quum par hostibus etiam 
proelio videretur , solutus obsidione in Macedoniam con- 
cessit. Graecorum quoque copiae finibus Graeciae hoste 
pulso in urbes dilapsae. 

Cap. VI. Interea Perdicca bello Ariarathi , regi Cappa- 
docum , illato , proelioque victor , nihil praemii praeter 
vulnera et pericula retulit: quippe hostes ab acie in ur- 
bem recepti, occisis coniugibus et liberis , domos quisque 
suas cum omnibus copiis incenderunt. Eodem congestis 
etiam servitiis et semct ipsos praecipitant, ut nihil hostis 
victor suarum rerum praeter incendii spectaculo frueretur. 
Inde , ut viribus auctoritatem regiam adquirerct , ad nu- 
ptias Cleopatrae , sororis Alexandri Magni ct alterius Ale- 
xandri quondam uxoris , non adspernante Olympiade , 
matre cius, intendit: sed prius Antipatrum sub adtinitatis 
obtentu (1) capere cupiebat. Itaque lingit se in matrimo- 
nium tiliam eius petere, quo facilius ab eo supplementum 
tironum ex Macedonia obtineret. Quem dolum praesen- 
tiente Antipatro, dum duas eodem tempore uxores quae- 
rit , neutram obtinuit. Post haec bellum inter Antigonum 
et Perdiccam oritur. Antigono Crateros et Antipater auxi- 
lii Sub adfinitatis obtentu, fer speciem aiUiiutatu. 

liaiu ferebant; qui facta cum Atheniensibus pace Polypcr- 
conta Graeciae et Macedoniae praeponunt Perdicca alie- 
natis rebus Aridaeum et Alexandri Magni filium in Cap- 
padocia , quorum cura illi mandata fuerat , de summa 
belli in consilium adhibet. Quibusdam placebat bellum 
in Macedoniam transferri , ad ipsum fontem et caput re- 
gni , ubi et Olympias esset , mater Alexandri , non me- 
diocre momentum partium , et civium favor propter Ale- 
xandri Philippique nomina : sed in rem visum est ab Ae- 
gypto incipere, ne in Macedoniam profectis Asia a Pto- 
lemaeo occuparetur. Eumeni praeter provincias , quas 
acceperat, Paphlagonia et Caria et Lycia et Phrygia adii- 
ciuntur. Ibi Craterum et Antipatrum opperiri iubelnr: 
adiutores ei dantur cum exercitibus frater Perdiccae Al- 
celas et Neoptolemus: Clito cura classis traditur; Cilicia 
Philotae ademta Philoxeno datur; ipse Perdicca Aegyptum 
cum ingenii exercitu petit. Sic Macedonia, in duas partes 
discurrentibus ducibus , in sua viscera armatur , ferrum- 
que ab hostili bello in civilem sanguinem vertit, exemplo 
furentium manus ac membra sua ipsa caesura. Sed Ptole- 
maeus in Aegypto sollerti industria magnaS opes parabat: 
quippe et Aegyptios insigni moderatione in favorem sui 
sollicitaverat , et reges finitimos beneiiciis obsequiisque 
devinxerat: terminos quoquo imperii adquisita Cyrene urbe 
ampliaverat, factusque iam tantus erat, ut non tam time- 
ret hostes , quam timendus ipse hostibus esset. 

Cap. VII. Cyrene autem condita fuit ab Aristaeo , cui 
nomen Batlos (1), propter linguae obligationem, fuit. Iluius 
pater Grinus , rex Therae insulae , quum ad oraculum 
Delphos propter dedecus adolescentis nlii nondum loquen- 
tis deum deprecaturus venisset , responsum accepit , quo 
iubebatur filius eius Battos Africam petere et urbem Cy- 
renen condere, usum linguae ibi accepturus. Quum re- 
sponsum ludibrio simile videretur propter solitudinem 
Therae insulae , ex qua coloni ad urbem condendam in 
Africam tam vastae regionis proficisci iubebantur , res 
omissa est. Interiecto deinde temporo , velut contumaces, 
pestilentia deo parere compelluntur : quorum tam insignis 
paucitas fuit , ut vix unam navem complerent. Quum ve- 
nissent in Africam, pulsis accolis , montem Cyran et pro- 
pter amoenitatem loci et propter fontis ubeQatem occu- 
pavere. Ibi Batlos , dux eorum , linguae nodis solutis loqui 
primum coepit: quae res animos eorum ex promissis dei 


(t) Batlos . pArtot graecc, balbum latine sonat 

iam parle percepta in reliquam spem condendae urbis ac- 
cendit. Positis igitur castris opinionem veteris fabulae ac- 
cipiunt , Cyrenen , eximiae pulchritudinis virginem , a 
Thessaliae monte Pelio ab Apolline raptam perlatamquc 
in eiusdem montis iuga, cuius collem occupaverant, a 
deo repletam quatuor pueros peperissc , Nomium , Ari- 
staeum , Autuchum , Agreum ; missos *a patre llypseo , 
rege Thessaliae , qui perquirerent virginem , loci amoeni- 
tate captos in iisdem terris cum virgine resedisse ; ex his 
pueris tres adultos in Thessaliam reversos avita regna re- 
cepisse: Aristaeum in Arcadia late regnasse , eumque pri- 
mum et apium et mellis usum et lactis coagula (1) homi- 
nibus tradidisse solstitialesque ortus sideris primum inve- 
nisse. Quibus auditis Batlos virginis nomine ex responsis 
agnito urbem Cyrenen condidit. 

Cap. VIII. Igitur Ptolemaeus huius urbis auctus viribus 
bellum in adventum Perdiccae parabat. Sed Perdiccae plus 
odium arrogantiae quam vires hostium nocebant: auam 
exosi etiam socii ad Antipatrum gregatim profugiebant. 
Neoptolemus quoque in auxilium Eumeni relictus non so- 
lum transfugere , verum etiam prodere partium exercitum 
voluit. Quam rem quum praesensisset Eumenes, cum pro- 
ditore decernere proelio necesse habuit. Victus Neoptole- 
mus ad Antipatrum et Polyperchonta profugit; hisque per- 
suadet, ut continuatis mansionibus (2) laeto ex victoria et 
securo fuga sua Eumeni superveniant. Sed res Eumenem 
non latuit. Itaque insidiae in insidiatores versae ; et qui 
securum adgressuros se putabant , securis in itinere et 
pervigilio noctis fatigatis occursum est. In co proelio Po- 
lyperchon occiditur. Neoptolemus quoque cum Eumene 
congressus diu mutuis vulneribus acceptis colluctatus est; 
in summa (3) victus occumbit. Victor igitur duobus proe- 
liis continuis Eumenes addictas partes transitione sociorum 
paullulum sustentavit. Ad postremum tamen Perdicca oc- 
ciso ab exercitu hostis cum Pithone et Illyrio et Alceta , 
fratre Perdiccae , appellatur : bellumque adversus eos An- 
tigono decernitur. 

(t) Laciis coagula. Modum lactis coagulandi. 

(2) Continuatis mansionibus. Continuatis itineribus. 

(3) In summjf. Tandem. 

LIBER XIV. 


Gap. 1-4. Eumenis res gestae et interitus, o. Gassander in Graeciam 

et Macedoniam. C. Olympiadis , matris Alexandri, interitus. 

Cap. I. Eumenos , ut Perdiccam occisum , se hostem a 
Macedonibus indic alum bellumque Antigono decretum co- 
gnovit, ultro ea militibus suis indicavit, ne fama aut rem 
in maius extolleret aut militum animos rerum novitate 
terreret; simul, ut circa se animati essent (1), cognosce- 
ret, sumturus consilium ex motu universorum. Constanter 
tamen praefatus est: si cui hacc terrori essent, habere cum 
discedendi potestatem. Qua voce adeo cunctos in studium 
partium suarum induxit, ut ultro illuni omnes hortarentur 
rescissurosque sc ferro decreta Macedonum adiirmarent. 
Tunc exercitu in Aeoliam promoto pecunias civitatibus 
imperat ; recusantes dare hostiliter diripit. Inde Sardis 
profectus est ad Cleopatram , sororem Alexandri Magni , 
ut eius voce centuriones principesque confirmarentur : 
existimaturos (2) ibi maiestatem regiam verti , unde soror 
Alexandri staret (3). Tanta veneratio magnitudinis Ale- 
xandri erat, ut etiam per vestigia mulierum (4) favor sa- 
crati eius nominis quaereretur. Quum reversus in castra 
esset , epistolae lotis castris abieclae inveniuntnr , quibus 
iis, qui Eumenis caput ad Antigonum detulissent, magna 
praemia definiebantur. His cognitis Eumenes, vocatis ad 
concionem militibus, primo gratias agit , quod nemo inven- 
tus esset, qui spem cruenti praemii fidei sacramenti ante- 
poneret ; deinde callide subnectit, conficias has a se episto- 
las ad experiundos suorum animos esse. Ceterum salutem 
suam in omnium potestate esse; nec Antigonum nec quem- 
quam ducum sic velle vincere , ut ipse in se exemplum 
pessimum statuat. Hoc facto et in praesenti labantium 
animos deterruit , et in foturum providit , ut , si quid si- 
mile accidisset , non se ab hoste corrumpi , sed ab duce 
tentari arbitrarentur. Omnes igitur operam suam certatim 
ad custodiam salutis eius offerunt. 

(1) VI circa se animati essent. Quo animo in se essent. 

(2) Existimaturos. Supp. putans, ipsos existimaturos. 

(3) Ibi maiest. rey. verti , unde soror Alex, staret. Apud illos esse 
maieslatem regiam , quibus faveret soror Alexandri. 

(4) Per vestigia mulierum. Ver mulieres. 

Cap. II. Quum interim Antigonus cum exercitu super- 
venit castrisque positis postera die in aciem procedit. Nec 
Eumenes moram proelio fecit ; qui victus in munitum 
quoddam castellum confugit : ubi quum videret se fortu- 
nam obsidionis subiturum , maiorem exercitus partem di- 
misit , ne aut consensu multitudinis hosti traderetur , aut 
obsidio ipsa multitudine gravaretur. Legatos deinde ad 
Antipatrum , quod solus par Antigoni viribus videbatur , 
supplices mittit; a quo quum auxilia Eumeni missa Anti- 
gonus didicisset, ab obsidione recessit. Erat quidem solu- 
tus ad tempus metu mortis , Eumenes : sed nec salutis 
dimisso exercitu magna spes erat. Omnia igitur circum- 
spicienti optimum visum est ad Alexandri Magni Argyra- 
spidas, invictum exercitum et tot victoriarum praefulgen- 
tem gloria, decurrere. Sed Argyraspides post Alexandrum 
omnes duces fastidiebant, sordidam militiam sub aliis post 
tanti regis memoriam existimantes. Itaque Eumenes blan- 
dimentis agere; suppliciter singulos adloqui,nunc commi- 
litones suos , nunc patronos appellans , periculorum Orien- 
talium socios : nunc refugia salutis suae et unica praesidia 
commemorans : solos esse , quorum virtute Oriens sit do- 
mitus : solos , qui militiam Liberi patris , qui Herculis 
monumenta supcrarinl: per hos Alexandrum magnum fa- 
ctum ; per hos divinos honores et immortalem gloriam con- 
secutum: orat, ut non tam ducem se quam commilitonem 
recipiant , unumque ex corpore suo esse velint. Receptus 
hac lege paullalim imperium , primum monendo singulos , 
mox quae perperam facta erhnt, blande corrigendo, usur- 
pat : nihil m castris sine illo agi , nihil administrari sine 
sollertia illius poterat. 

Cap. 111. Ad postremum quum Antigonum venire cum 
exercitu nuntiatum esset , compellit eos in aciem descen- 
dere. Ibi dum ducis imperia contemnunt , hostium virtute 
superantur. In eo proelio non gloriam tantum tot bellorum 
cum coniugibus et liberis , sed et praemia longa militia 
parta perdiderunt. Sed Eumenes , qui auctor cladis erat 
nec aliam spem salutis reliquam habebat , victos hortaba- 
tur. Nam et virtute eos superiores fuisse adtirmabat: quippe 
ab his quinque millia hostium caesa ; et , st tn bello per- 
stent , ultro hostes pacem petituros. Damna , quibus sc 
victos putent , duo millia mulierum et paucos infantes et 
servitia esse , quae melius vincendo possint reparare quam 
deserendo victoriam. Porro Argyraspides neque fugam se 
lentaturos dicunt post damna patrimoniorum et post con- 
itiges amissas , neque bellum gesturos contra liberos suos ; 

ultroque cum conviciis agitant , quod se post tot annos 
emeritorum stipendiorum redeuntes domum eum praemiis 
tot bellorum ab ipsa missione rursus, in novam militiam 
immensaque bella revocaverit , et a laribus iam quodam- 
modo suis et ab ipso limine patriae abductos manibus 
promissis deceperit: nunc quoque amissis omnibus felicis 
militiae quaestibus nc victos quidem in misera et inopi se- 
necta quiescere sinat. Ignaris deinde ducibus confestim ad 
Antigonum legatos mittunt petentes, ut sua reddi iubcat. 
Is redditurum se pollicetur , si Eumenem sibi tradant. 
Quibus cognitis Eumenes cum paucis fugere lentavit: sed 
retractus, desperatis rebus, quum concursus multitudinis 
factus esset , petit , ut postremum sibi adloqui exercitum 
liceret. 

Cap. IV. lussus ab universis dicere, facto silentio laxa- 
tisque vinculis prolatam , sicut erat catenatus , manum 
ostendit: Cernitis, milites, inquit, habitum atque orna- 
menta ducis vestri, quae mihi non hostium quisquam im- 
posuit: nam lioc etiam solalio foret: vos me ex victore 
victum , vos me ex imperatore captivum fecistis ; quater 
intra hunc annum in mea verba iurciuranao obstricti estis. 
Sed ista omitto: neque enim miseros convicia decent: unum 
oro , si propositorum Antigoni in meo capite summa con- 
sistit, inter vos me velitis mori. Nam neque illius interest, 
quemadmodum aut ubi cadam; et ego fuero ignominia 
mortis liberatus. Hoc si impetro , solvo vos iureiurando , 
quo toties vos sacramento mihi devovistis. Aut si ipsos pu- 
det roganti vim adhibere, ferrum huc date; el permittite, 
quod vos facturos pro imperatore iurastis , imperatorem 
pro vobis sine religione iurisiurandi facere. Quum non 
obtineret, preces iu iram vertit. At nos, ait, devota ca- 
pita , respiciunt dii periuriorum vindices ; talcsque vobis 
exitus dent, quales vos ducibus vestris dedistis. Nempe vos 
iidem paxillo ante et Perdiccae sanguine estis adspersi et 
in Antipatrum eadem moliti, ipsum denique Alexandrum , 
■si fas fuisset eum mortali manu cadere , interemturi , quod 
maximum erat , seditionibus agitastis. Ultima nunc ego 
perfidorum victima has robis diras atque inferias dico: ut 
inopes extorresque omne aevum in hoc castrensi exsilio 
agatis , devorentque rus arma vestra , quibus plurcs ve- 
stros quam hostium duces absumsistis. Plenus deinde irae 
custodes suos praecedere ad Antigoni castra coepit. Se- 
quitur exercitus prodito imperatore suo et ipse captivus , 
triumphumque de se ipso ad victoris sui castra ducit , 
omnia auspicia regis Alexandri ct tot bellorum palmas 

laureasque una secum victori tradentes: et ne quid deos- 
sct pompae , elephanti quoque et auxilia orientalia sub- 
sequuntur. Tanto pulchrior haec Antigono quam Alexan- 
dro tot victoriae fuerunt : ut quum ille Orientem vicerit , 
hic etiam eos, a quibus Oriens victus fuerat, superaverit, 
luitur Antigonus domitores illos orbis exercitui suo divi- 
dit, redditis eorum quae in victoria ceperat, Eumenem 
vero verecundia prioris amicitiae in conspectum suum ve- 
nire prohibitum adsignari custodibus praecepit. 

Cap. V. Interea Eurydice , uxor Aridaei regis , ut Po- 
lyperchonta a Graecia redire in Macedoniam cognovit et 
ab eo arcessitam Olympiadem, muliebri aemulatione per- 
culsa , abutens valetudine viri , cuius officia sibi vindica- 
bat , scribit regis nomine Polyperchonti : Cassandro exer- 
citum tradat, in quem regni administrationem rex trans- 
tulerit. Eadem et m Asiam Antigono per epistolas nuntiat. 
Quo beneiicio devinctus Cassander nihil non ex arbitrio 
muliebris audaciae gerit. Deinde profectus in Graeciam 
multis civitatibus bellum infert. Quarum excidio , veluli 
vicino incendio , territi Spartani urbem , quam semper 
armis, non muris defenderant, tum contra responsa fato- 
rum et veterem maiorum gloriam, armis diffisi , murorum 
praesidio includunt. Tantum eos degeneravisse a maiori- 
bus-, ut , quum multis saeculis murus urbi civium virtus 
fuerit , tunc cives salvos se fore non existimaverint , nisi 
intra muros laterent. Dum haec aguntur , Cassandrum a 
Graecia turbatus Macedoniae status domum revocavit. 
Namque Olympias, mater Alexandri regis, quum Epiro iu 
Macedoniam , prosoquente Aeacide rego Molossorum , ve- 
niret, prohiberique finibus ab Eurydice et Aridaeo rege 
coepisset : seu memoria mariti seu magnitudine lilii et in- 
dignitate rei moti Macedones ad Olympiadem transiere : 
cuius iussu et Eurydice et rex occiditur , sex annis post 
Alexandrum politus regno. 

Cap. VI. Sed nec Olympias diu regnavit. Nam quum 
principum passim caedes muliebri magis quam regio more 
fecisset, favorem sui iu odium vertit. Itaque audito Cas- 
sandri adventu diffisa Macedonibus cum nuru Roxane et 
nepote Hercule in Pydnam urbem concedit. Proficiscenti 
Deidamia , Aeacidae regis fdia , et Thessalonice privigna , 
et ipsa clara Philippi patris nomine , multaeque aliae 
principum matronae , speciosus magis quam utilis grex , 
comites fuere. Haec quum nuntiata Cassandro essent , 
stalim citato cursu Pydnam venit et urbem obsidione cin- 
git. Quum fame ferroque urgeretur Olympias , longae ob- 

sidionis taedio pacta salute victori se tradidit. Sed Cas- 
sander ad concionem vocato populo, sciscitaturus quid de 
Olympiade fieri velint , subornat parentes interfectorum , 
qui sumta lugubri veste crudelitatem mulieris accusarent. 
A quibus accensi Macedones sine respectu pristinae maie- 
statis occidendum decernunt : itnmcmores prorsus , quod 
per tilium eius virumque non solum vitam ipsi inter fini- 
timos tutam habuissent, verum etiam tautas opes impe- 
riumque orbis quaesissent. Sed Olympias ubi obstinatos 
venire ad se armatos vidit , veste regali , duabus ancillis 
innixa, ultro obviam procedit. Qua visa percussores adto- 
uiti fortuna maiestatis prioris et tot in ea memoriae oc- 
currentibus regum suorum nominibus substiterunt: donec 
a Cassandro missi sunt, qui eam confoderent, non refu- 
gientem gladium ncc vulnera aut muliebriter vociferantem ; 
sed virorum more fortium pro gloria veteris prosapiae morli 
succumbentem (1), ut Alexandrum posses etiam in moriente 
matre cognoscere. Comsisse insuper expirans capillos et 
veste crura contexisse fertur , ne quid posset in corpore 
eius indecorum videri. Post haec Cassander Thessalonicen , 
regis Aridaei filiam, uxorem ducit; filium Alexandri cum 
matre in arcem amphipolitanam custodiendos mittit. 


UBER XV. 

Cup. 1 - S. Antigoni res gestati contra Demetrium filium et I.j si maelium 
et Seleucum, eiusque mors. 

Gap. I. Perdicca et fratre eius, Eumene ac Polyperchonte 
ceterisquo ducibus diversae partis occisis , finitum certa- 
men inter successores Alexandri Magni videbatur , quum 
repente inter ipsos victores nata discordia est: quippe po- 
stulantibus Ptolemaeo et Cassandro et Ly simacho , ut pe- 
cunia in praeda capta provinciaeque dividerentur, Anti- 
gonus negavit, se in eius belli praemia socios admissurum, 
in' cuius periculum solus descenderit ; et ut honestum ad- 
versus socios bellum suscipere videretur , divulgat : ee 
Olympiadis mortem a Cassandro interfectae ulcisci velle., 
et Alexandri, regis 'sui, filium cum matre obsidione am - 
phipolitana liberare. His cognitis Ptolemaeus et Cassander, 
inita cum Lysimacho et Seleuco societate, bellum terra 
marique enixe instruunt. Tenebat Ptolemaeus Aegyptum 


(t) Ut Alexandrum. Supp. ita ut. 

cum Africae parte maiore et Cypro et Phoenice. Cassandro 
parebat Macedonia cum Graecia. Asiam et partes Orientis 
occupaverat Antigonus, cuius filius Demetrius prima belli 
congressione a Ptolemaeo apud Gamalam vincitur. In quo 
proelio maior Ptolemaei moderationis gloria, quam ipsius 
victoriae fuit: siquidem et amicos Demetrii non solum cum 
suis rebus, verum etiam additis insuper muneribus dimi- 
sit; et ipsius Demetrii privatum omne instrumentum ac 
familiam reddidit, adiecto honore verborum: non se pro- 
pter praedam, sed propter dignitatem inisse bellum; indi- 
gnatum, quod Antigonus devictis diversae factionis ducibus 
solas communis victoriae praemia corripuisset. 

Gap. 11. Dum haec aguntur , Cassander ah Apollonia 
rediens incidit in Autariatas , qui propter ranarum mu- 
riumque multitudinem relicto patriae solo sedes quaere- 
bant: veritus, ne Macedoniam occuparent, facta pactione 
in societatem eos recepit; agrosque iis ultimos Macedoniae 
adsignat. Deinde , ne Hercules , Alexandri filius , qui fere 
annos quatuordecim excesserat , favore paterni nominis in 
regnum Macedoniae vocaretur, occidi eum tacite cum ma- 
tre Barsine iubet , corporaque eorum terra obrui , ne 
caedes sepultura proderetur : et , quasi parum facinoris in 
ipso primum rege, mox in matre eius Olympiade ac lilio 
admisisset, alterum quoque lilium cum matre Roxane pari 
fraude interficit: scilicet quasi regnum Macedoniae, quod 
ndfectabat , aliter consequi quam scelere non posset. In- 
terea Ptolemaeus cum Demetrio navali proelio iterato con- 
greditur; et amissa classe hostique concessa victoria in 
Aegyptum refugit. Demetrius filium Ptolemaei Leonliseuni 
et fratrem Menelaum amicosque eius cum privati instru- 
menti ministerio pari provocatus antea munere, Aegyptum 
remittit : et , ut appareret eos non odii , sed dignitatis 
gloria accensos , donis muneribusque inter ipsa bella con- 
tendebant. Tanto honestius tunc bella gerebantur, quam 
nunc amicitiae coluntur. Hac victoria elatus Antigonus 
regem se cum Demetrio lilio appellari a populo iubet. 
Ptolemaeus quoque , ne minoris apud suos auctoritatis 
haberetur, rex ab exercitu cognominatur. Quibus auditis 
Gassander et Lysimachus et ipsi regiam sibi maiestatem 
vindicaverunt. Huius honoris ornamentis tamdiu omnes 
abstinuerunt , quamdiu lilii regis sui superesse potuerunt. 
Tanta in illis verecunda fuit, ut, quum opes regias ha- 
berent , regum tamen nominibus aequo animo earuerint , 
quoad Alexandro iustus heres fuit. Sed Ptolemaeus et 
Cassander eeterique faclionis alterius duces quum carpi se 

singulos ab Antigono viderent, dum privatum singulorum, 
non commune universorum bellum ducunt nec auxilium 
ferre alter altei'i volunt, quasi victoria unius, non omnium 
foret: per epistolas se invicem confirmantes, tempus, lo- 
cum coeundi condicunt , bellumque communibus viribus 
instruunt. Cui quum Cassander interesse propter iiuilimnm 
bellum non posset, Lysimachum cum ingentibus copiis in 
auxilium sociis mittit. 

Cap. III. Erat hic Lysimachus illustri quidem Macedoniae 
loco natus , sed virtutis experimentis omni nobilitate cla- 
rior; quae tanta in illo fuit, ut animi magnitudine, phi- 
losophia ipsa viriumque gloria omnes, per quos Oriens 
domitus est, vicerit: quippe quum Alexander Magnus Calli- 
sthenem philosophum propter salutationis persicae interpel- 
latum morem , insidiarum , quae sibi paratae fuerant, con- 
scium fuisse iratus linxisset , eumque truncatis crudeliter 
omnibus membris ahscisisqnc auribus ac naso labiisque 
deforme ac miserandum spectaculum reddidisset, insuper 
cum cane in cavea ciausum ad metum ceterorum circum- 
ferret: tunc Lysimachus, audire Callisthenem et praecepta 
ab eo viriatis accipere solitus, miseratus tanti viri non 
culpae sed libertatis poenas pendentis, venenum ei in 
remedia calamitatum dedit. Quod adeo aegre Alexander 
tulit , ut eum obiici ferocissimo leoni iuberet. Sed quum 
ad conspectum eius concitatus leo impetum fecisset , ma- 
num amiculo involutam Lysimachus in os leonis immersit 
arroptaque lingua feram exanimavit. Quod quum nuntia- 
tum regi esset, admiratio in satisfactionem cessit; cario- 
remque eum propter constantiam tantae virtntis habuit. 
Lysimachus quoque magno animo regis , voluti parentis , 
contumeliam tulit. Denique omni ex animo huius facti 
memoria exturbata postea in India insectanti regi quosdam 
palantes hostes , quum a satellitum turba equi sui celeritate 
desertus esset , solus ci ner immensas arenarum moles 
cursus comes fuit. Quod idem antea Philippus, frater eius, 
quum facere voluisset , inter manus regis exspiraverat. Sed 
Lysimachum desiliens equo Alexander hastae cuspide ita 
in fronte vulneravit , ut sanguis aliter cludi non posset 
quam diadema sibi demttlm rex adligandi vulneris causa 
capiti cius imponeret. Quod auspicium primum rogalis 
maiestatis Lysimacho fuit. Sed et post mortem Alexandri, 
quum inter "successores cius provinciae dividerentur , fe- 
rocissimae gentbs quasi omnium tortissimo adsignatae sunt: 
adeo etiam consensu universorum palmam virtutis inter 
ceteros tulit. 

Gap. IV. Priusquam bellum inter Ptolemaeum sociosquc 
eius adversus Antigonum committeretur, repente ex Asia 
maiore digressus Seleucus novus Antigono nostis accesse- 
rat. Iluius quoque et virtus clara et origo admirabilis fuit: 
siquidem mater eius Laudice , quum nupta esset Antiocho, 
claro inter Philippi duces viro , visa est sibi per quietem 
ex concubitu Apollinis concepisse; gravidamque factam 
munus concubitus anulum a deo accepisse , in cuius gemma 
ancora sculpta esset; iussaque donum filio, quem pepe- 
risset , dare. Admirabilem fecit hunc visum et anulus, qui 
postera die eiusdem sculpturae in lecto inventus est , et 
ligura ancorae , quae in femore Seleuci nata cum ipso 
parvulo fuit. Quamobrem Laudice anulum Seleuco eunti 
cum Alexandro Magno ad persicam militiam , edocto de 
origine sua , dedit. Ubi post mortem Alexandri occupato 
regno Orientis urbem condidit, ibique geminae originis 
memoriam consecravit. Nam et urbem ex Antiochi patris 
nomine Antiochiam vocavit et campos vicinos urbi Apol- 
lini dicavit. Originis eius argumentum etiam in posteris 
mansit: siquidem filii nepotesque eius ancoram in femore 
veluti notam generis naturalem habuere. Multa in Oriente 
post divisionem inter socios regni Macedonici bella gessit. 
Principio Babyloniam cepit; inde auctis ex victoria viribus 
Bactrianos expugnavit. Transitum deinde in Indiam fecit, 
quae post mortem Alexandri , veluti cervicibus iugo ser- 
vitutis excusso , praefectos eius occiderat. Auctor libertatis 
Sandrocollus fuerat: sed titulum libertatis post victoriam 
in servitutem verterat: siquidem occupato regno populum, 
quem ab externa dominatione vindicaverat , ipse servitio 
premebat. Fuit hic quidem humili genere natus , sed ad 
regni potestatem raaiestate numinis impulsus : quippe quum 
procacitate sua Aloxandrum regem offendisset , interfici a 
rego iussus salutem pedum celeritate quaesierat. Ex qua 
fatigatione quum somno captus iaceret, leo ingentis formae 
ad dormientem accessit sudoremque profluentem lingua 
ei detersit exporgefactumque blande reliquit. IIoc prodigio 
primum ad spem regni impulsus contractis latronibus Indos 
ad novitatem regni sollicitavit. Molienti deinde bellum ad- 
versus praefectos Alexandri elephantus ferus infinitae ma- 
gnitudinis ultro se obtulit et veluti domita mansuetudine 
eum tergo excepit, duxque belli et proeliator insignis fuit. 
Sic adquisito regno Sandrocollus ea tempestate , qua Se- 
leucus luturae magnitudinis fundamenta iaciebat , Indiam 
possidebat : cum quo facta pactione Seleucus compositis- 
que in Oriente rebus in bellum Antigoni descendit. Adu- 

natis igitur omnium sociorum copiis proelium committitur: 
in eo Antigonus occiditur, Demetrius tilius eius in fugam 
vertitur. Sed socii profligato hostili bello denuo in semet 
ipsos arma verterunt; et, quum de praeda non conveni- 
rent ; iterum in duas factiones diducuntur. Seleucus De- 
metrio , Ptolemaeus Lysimacho iunguntur. Cassandro de- 
functo Philippus filius succedit. Sic quasi ex integro nova 
Macedoniae bella nascuntur. 


LIBER XVI. 

('.ap. I. 2. Antipater. Demetrius. Ptolemaeus. 3. -t. Pyrrhus et Lysimachus. 

Ileraclea in Ponto; 5. ubi Clearcbus tyrannus. 

Cap. 1. Post Cassandri regis filiique eius Philippi conti- 
nuas mortes Thessalonice regina , uxor Cassandri , non 
magno post tempore ah Antipatro filio, quum vitam etiam 
per ubera materna deprecaretur , occiditur. Causa parri- 
cidii fuit , quod post mortem mariti in divisione inter fra- 
tres regni propensior fuisse Alexandro videbatur. Quod 
facinus eo gravius omnibus visum est , quod nullum ma- 
ternae fraudis vestigium fuit : quamquam in parricidio 
nulla satis iusta causa ad sceleris patrocinia praetexi po- 
test. Post haec igitur Alexander in ultionem maternae 
necis gesturus cum fratre bellum , auxilium a Demetrio 
petit : nec Demetrius spe invadendi macedonici regni mo- 
ram fecit. Cuius adventum verens Lysimachus persuadet 
genero suo Antipatro , ut malit cum fratre in gratiam re- 
verti quam paternum hostem in Macedoniam admitti. In- 
choatam igitur inter fratres reconciliationem quum prae- 
sensisset Demetrius , per insidias Alexandrum interfecit ; 
occupaloque Macedoniae regno caedem apud exercitum 
excusaturus in concionem vocat. Ibi priorem se petitum 
ab Alexandro adlegat ; nec fecisse se , sed occupasse insi- 
dias. Regem autem se Macedoniae vel aetatis experimentis 
vel causis iustiorem esse. Patrem enim suum et Philippo 
regi et Alexandro Magno socium in omni militia fuisse ; 
liberorum deinde Alexandri ministrum et ad persequendos 
defectores ducem exstitisse. Contra Antipatrum , avum ho- 
rum adolescentium , amariorem semper ministrum regni 
quam ipsos reges fuisse. Cassandrum vero patrem, exstin- 
ctorem regiae domus, non feminis, non pueris pepercisse; 
ncc cessasse, quoad omnem stirpem regiae subolis deleret. 

Horum scelerum ultionem, quia nequisset ab ipso Cassan- 
dro exigere, ad liberos cius translatam. Ouamobrem cliam 
Philippum Alcxandrumquc , si quis manium sensus est , 
non interfectores suos ac stirpis suae, sed ultores eorum 
Macedoniae regnum tenere malle. Per haec mitigato po- 
pulo rex Macedoniae appellatur. Lysimachus quoque quum 
hello Dromichactis , regis Thracum , premeretur , ne eo- 
dem tempore et adversus eum dimicare necesse haberet, 
tradita ei altera parte Macedoniae , quae Antipatro cius 
genero obvenerat , pacem cum eo fecit. 

Cap II. Igitur Demetrius totis Macedoniae regni viribus 
instructus cum Asiam occupare statuisset , iterato Ptole- 
maeus, Seleucus et Lysimachus, experti priore certamine, 
quantae vires essent concordiae , pacta societate adunatis- 
que exercitibus bellum adversus Demetrium transferunt in 
Europam. Ilis comitem se et belli socium iungit Pyrrhus, 
rex Epiri, sperans, non difficilius Demetrium amittere Ma- 
cedoniam posse , quam adquisierat. Nec spes frustra fuit : 
quippe exercitu eius corrupto ipsoque in fugam acto re- 
gnum Macedoniae occupavit. Dum haec aguntur , Lysi- 
machus generum suum Antipatrum regnum Macedoniae 
ademtum sibi soceri fraude querentem interfecit; tiliam- 
que suam Eurydicen , querelarum sociam , in custodiam 
tradit: atque ita universa Cassandri domus Alexandro Ma- 
gno seu necis ipsius seu stirpis exstinctae poenas partirn 
caede, partirn supplicio, partirn parricidio luit. Demetrius 
quoque a tot exercitibus circumventus , quum posset ho- 
neste mori , turpiter se dedere Seleuco maluit. Finito bello 
Ptolemaeus cum magna rerum gestarum gloria moritur. Is 
contra ius gentium minimo natu ex tiliis ante infirmita- 
tem regnum tradiderat, eiusque rei populo rationem red- 
diderat : cuius non minor favor in accipiendo quarn patris 
in tradendo regno fuerat. Inter cetera patris et lilii mu- 
tuae pietatis exempla etiam ca res amorem populi iuveni 
conciliaverat, quod pater regno ei publice tradito privatus 
officium regi inter satellites fecerat (1), omnique regno 
pulchrius regis esse patrem duxerat. 

Cap. III. Sed inter Lysimachum et Pyrrhum regem , 
socios paullo ante adversus Demetrium, adsiduum inter 
pares discordiae malum bellum moverat. Victor Lysima- 
chus pulso Pyrrho Macedoniam occupaverat. Inde Thra- 
ciae ac deinceps Heracleae bellum intulerat , cuius urbis 

(I) Officium regi inter italell. fecerat. Inter corporis cusfodes hono- 
ris causa regi adfuerat. 

ct initia et exitus admirabiles fuere : quippe Boeotiis pe- 
stilentia laborantibus oraculum Delphis responderat , co- 
loniam in Ponti regione sacram Herculi conderent. Quum 
propter metum longae ac periculosae navigationis mortem 
in patria omnibus praeoptantibus res omissa esset, bellum 
his Phocenses intulerunt: quorum quum adversa proelia 
paterentur , iterato ad oraculum decurrunt ; responsum , 
idem belli quod pestilentiae remedium fore. Igitur con- 
scripta colonorum manu, in Pontum delati urbem Hera- 
cleam condiderunt ; et , quoniam fatorum auspiciis in eas 
sedes delati erant , brevi tempore magnas opes paravere. 
Multa deinde huius urbis adversus finitimos bella, multae 
etiam domesticae dissensiones fuere. Inter cetera magnifica 
vel praecipue illud memorabile fuit. Quum rerum potiren- 
tur Athenienses victisque Persis Graeciae et Asiae tribu- 
tum in tutelam classis descripsissent , omnibus cupide ad 
praesidium salutis suae conferentibus, soli lleraclienses ob 
amicitiam regum persicorum collationem abnuerant. Mis- 
sus itaque ab Atheniensibus Lamachus cum exercitu ad 
extorquendum quod negabatur, dum relictis in litorc na- 
vibus agros Ueracliensium populatur, classem cum maiore 
parte exercitus naufragio repentinae tempestatis amisit. 
Itaque quum neque mari posset amissis navibus , neque 
terra auderet cum parva manu inter tot ferocissimas gen- 
tes reverti ; lleraclienses honestiorem beneficii quam ul- 
tionis occasionem rati instructos commeatibus auxiliisque 
dimittunt, bene agrorum suorum populationem impensam 
existimantes, si, quos hostes habuerant, amicos reddidissent. 

Cap. IV. Passi sunt inter plurima mala etiam tyranni- 
dem: siquidem quum plebs et novas tabulas (1) et divi- 
sionem agrorum divitum impotenter (2) flagitaret , diu re 
in senatu tractata , quum exitus rei non inveniretur , ad 
postremum adversus plebem nimio otio lascivientem (3) 
auxilia a Timotheo , Atheniensium duce , mox ab Epami- 
nonda Thebanorum petivere. Utrisque negantibus, ad Clear- 
chum, quem ipsi in exilium egerant, decurrunt (4). Tanta 
calamitatum necessitas fuit, ut, cui patriam interdixerant, 
eum ad tutelam patriae revocarent. Sed Clearchus, exsilio 
facinorosior redditus et dissensionem populi occasionem 

(tj Quum plebs novas tabulas ... flagitaret. Quum plebs flagitaret, 
ut aes alienum debitoribus condonaretur. 

(2) Impotenter. Vehementer, sine modo et modestia. 

(5) Lascivientem. Petulantius agentem. 

(4) Decurrunt. Confugiunt. 

invadendae tyrannidis existimans , primo tacitus cum Mi- 
thridate , civium suorum hoste , colloquitur ; et inita so- 
cietate paciscitur, ut revocatus in patriam prodita ei urbe 
praefectus eius constitueretur. Postea autem insidias, quas 
civibus paraverat, in ipsum Mithridatem verterat Namque 
quum velut arbiter civilis discordiae de exsilio reversus 
esset, statuto tempore, quo urbem Mithridati traderet, 
ipsum cum amicis suis cepit: captumque accepta ingenti 
pecunia dimisit. Atque ut in illo (t) subitum se ex socio 
fecit hostem ; sic ex defensore senatoriae causae repente 
patronus plebis evasit ; et adversus auctores potentiae suae , 
a quibus revocatus in patriam , per quos in arce collocatus 
fuerat , non solum plebem accendit , verum etiam nefan- 
dissima quaeque tyrannicae crudelitatis exercuit. Igitur 
populo ad concionem vocato neque se adfuturum amplius 
grassanti in populum senatui ait; intercessurum (2) etiam, 
si in pristina saevitia perseveret:' quod si pares se crude- 
litati senatorum arbitrarentur , abiturum cum militibus 
suis neque civilibus discordiis inter futurum : sin vero dif- 
fidant viribus propriis, vindictae se civium non defuturum. 
Proinde consulant sibi ipsis : iubeant abire se , st malint , 
vel causae popularis socium remanere. His verbis sollici- 
tata plebs summum ad eum imperium defert; et, dum 
senatus potentiae irascitur , in servitutem se tyrannicae 
dominationis cum coniugibus et liberis tradit. Igitur Clear- 
cbus sexaginta senatores comprehensos (nam ceteri in fu- 
gam dilapsi erant) in vincula compingit. Laetari plebs * 
quod a duce potissimum senatorum senatus deleretur, 
versaque vice auxilium eorum in exitium conversum esset. 
Quibus dum mortem passim omnibus minatur, cariora eo- 
rum pretia (3) facit: siquidem Clearchus magna pecunia, 
quasi minis populi occulte eos subtracturus , accepta, spo- 
liatos fortunis vita quoque spoliavit. 

Cap. V. Cognito deinde quod bellum sibi ab iis, qui 
profugerant , misericordia in auxilium sollicitatis civitatibus 
pararetur , servos eorum manumittit ; et , ne quid mali 
adflictis honestissimis domibus deesset, uxores eorum li- 
liasque nubere servis suis, proposita recusantibus morte, 
compellit , ut eos sibi fidiores et dominis infestiores red- 
deret. Sed matronis tam lugubres nuptiae graviores re- 

(1) In illo. In ea re. 

(2) Intercessurum. Obstiturum. 

(3) Cariora eorum pretia facit. Pretium adauget, quo senatores se 
a morte redimere conabantur. 

pentinis funeribus fuere. Itaque multae se anle nuptias , 
multae in ipsis nuptiis, occisis prius novis maritis, interfi- 
ciunt et se tam funestis calamitatibus virtute ingenui pu- 
doris eripiunt. Proelium deinde committitur; quo victor 
tyrannus captivos senatores in triumphi modum per ora 
civium (1) trahit. Reversus in urbem alios vincit (2), tor- 
quet alios , alios occidit : nullus locus urbis a crudelitate 
tyranni vacat. Accedit saevitiae insolentia, crudelitati ar- 
rogantia. Interdum enim ex successu continuae felicitatis 
obliviscitur se hominem ; interdum Iovis se lilium dicit. 
Kunti per publicum aurea aquila velut argumentum ge- 
nens (3) praeferebatur; veste purpurea et cothurnis re- 
gum tragicorum (4) et aurea corona utebatur; (ilium quo- 
que suum Ceraunon (5) vocat , ut deos non mendacio 
tantum, verum etiam nominibus illudat. Haec illum facere 
duo nobilissimi iuvenes, Chion et Leonides, indignantes, 
patriam liberaturi in necem tyranni conspirant. Erant hi 
discipuli Platonis philosophi, qui virtutem, ad quam quo- 
tidie praeceptis magistri erudiebantur , patriae exhibere 
cupientes, quinquaginta cognatos veluti clientes in insidiis 
locant. Ipsi more iurgantium (6) ad tyrannum , veluti ad 
regem (7), in arcem contendunt: qui iure familiaritatis 
admissi , dum alterum priorem dicentem intentus audit 
tyrannus, ab altero obtruncatur. Sed et ipsi, sociis tardius 
auxilium ferentibus, a satellitibus obruuntur. Qua re factum 
est , ut tyrannus quidem occideretur , sed patria non li- 
beraretur. Nam frater Clearchi Satyrus eadem via (8) ly- 
rannidem invadit: multisque annis per gradus successionis 
lieraclienses sub regno tyrannorum fuere. 


(1) Per ora civium. In civium conspectu. 

(2) f'mrit. A verbo vhicio, legare. In vincula detrudit. 

(3) 1'elut argumentum generis. Velut indicium generis sui divini, 
yuasi ut testaretur se Iove natum. Erat enim aquila Iovi sacra. 

(•5) Regum tragicorum. Histrionum , qui in scena regis personam 
agunt. 

(31 Ceraunum. A graeca voce «tpa-jvo; , latine fulmen. 

(tjl Iurgantium. Litigantium. 

(7) Iduli ad regem. Ad quem videlicet pertineret litem dirimere. 

(8) Eadem via. Eodem modo. 

Cap. 1. 2. Lysimachi interitus, et Seleuci. Ptolemaeus sibi regnum firmat. 

5. De Epirotarum regho Pyrrhoque. 

Cap. I. Per idem ferme tempus in Hellesponti et Cher- 
sonesi regionibus terrae motus fuit : maxime tamen Lysi- 
machia urbs , ante duos et viginti annos a Lysimacho rege 
condita , eversa est. Quod portentum dira Lysimacho slirpi- 
que eius ac regni ruinam cum clade vexatarum regionum 
portendebat. Nec ostentis fides defuit: nam brevi post 
tempore Agathoclem , filium suum , quem in successionem 
regni ordinaverat, per quem multa bella prospere gesse- 
rat , non solum patrium , verum etiam humanum ultra 
morem perosus ministra Arsinoe noverca veneno interfecit. 
Haec illi prima mali labes , hoc initium impendentis rui- 
nae fuit. Nam parricidium principum secutae caedes sunt, 
luentium supplicia, quod occisum iuvenem dolebant. Itaque 
et hi , qui caedibus superfuerant , et hi , qui exercitibus 
praeerant , certatim ad Seleucum deficiunt ; eumque pro- 
num iam ex aemulatione gloriae bellum Lysimacho inferre 
compellunt. Ultimum hoc certamen commilitonum Ale- 
xandri fuit et , vclut ad exemplum fortunae , par reser- 
vatum. Lysimachus quatuor et septuaginta annos natns 
erat ; Seleucus septem et septuaginta. Sed in hac aetate 
utrique animi iuveniles erant imperiique cupiditatem in- 
satiabilem gerebant : quippe quum orbem terrarum duo 
soli tenerent, angustis sibi metis inclusi videbantur, vi- 
taeque finem non annorum spatio , sed imperii terminis 
metiebantur. 

Gap. II. In eo bello Lysimachus amissis ante variis ca- 
sibus quindecim liberis non instrenue moriens, postremus 
domus suae ruinae cumulus accessit. Laetus tanta victoria 
Seleucus et, quod maius victoria putabat, solum se de 
cohorte Alexandri remansisse victoremque victorum exsti- 
tisse , non humanum esse opus , sed divinum munus glo- 
riatur : ignarus prorsus non multo post fragilitatis huma- 
nae se ipsum exemplum' futurum : quippe post menses 
admodum septem a Ptolemaeo , cuius sororem Lysimachus 
in matrimonio habuerat , per insidias circumventus occi- 
ditur; regnumque Macedoniae , quod Lysimacho eripuerat, 
cum vita pariter amittit. Igitur Ptolemaeus quum et iu 

gratiam memoriae magui Ptolemaei patris et in favorem 
ultionis Lysimachi ambitiosus apud populares esset (1) , 
primo Lysimachi filios conciliare sibi statuit : nuptiasque 
Arsinoes , sororis suae , matris eorum , petit , puerorum 
adoptione promissa : ut , quum in locum patris eorum 
successisset, nihil illi moliri vel verecundia matris vel ap- 
pellatione patris auderent. Fratris quoque regis Aegypti 
concordiam per epistolas deprecatur , professus deponere 
se offensam erepti paterni regni , neque amplius u fratre 
quaesiturum , quod honestius a paterno hoste perceperit. 
Omnique arte adulatur Eumeni et Antigono, Demetrii fi- 
liis, Antiocho, filio Seleuci, cum quibus bellum habiturus 
erat , ne tertius sibi hostis accederet. Sed nec Pyrrhus , 
rex Epiri, omissus, ingens momentum futurus, utri parti 
socius accessisset : qui et ipse spoliare singulos cupiens 
omnibus se partibus venditabat. Itaque Tarentinis adversus 
Romanos laturus auxilium ab Antigono naves ad exercitum 
in Italiam deportandum mutuo petit ; ab Antiocho pecu- 
niam , qui opibus quam militibus instructior erat ; a Pto- 
lemaeo Macedonum militum auxilia. Sed Ptolemaeus , cui 
nulla dilationis ex infirmitate virium venia esset, quinque 
millia peditum , equitum qualuor millia, elephantos quin- 
quaginta non amplius quam in biennii usum dedit. Ob 
haec Pyrrhus , filia Ptolemaei in matrimonium accepta , 
vindicem cum regni reliquit , ne abducta in Italiam iu- 
ventute praedam hostibus regnum relinqueret. 

Cap. 111. Sed quoniam ad Epiri mentionem ventum est , 
de origine regni eius pauca narranda sunt. Molossorum 
primum in ea regione regnum fuit. Post Pyrrhus , Achillis 
filius , amisso per absentiam troianis temporibus paterno 
regno in his locis consedit: qui Pyrrhidae primo, postea 
Epirotae dicti sunt. Sed Pyrrhus , quum in templum Do- 
donaei lovis ad consulendum venisset , ibi Lanassam , ne- 
ptem Herculis , rapuit : ex cuius matrimonio octo liberos 
sustulit. Ex his nonnullas virgines nuptum finitimis regi- 
bus tradidit opesque adfinilatum auxilio magnas paravit : 
atque ita Heleno , filio Priami regis , ob industriam sin- 
gularem regnum Chaonum et Andromachen Hectoris (2) 
e matrimonio suo , quam in divisione troianae praedae 
acceperat, uxorem tradidit; brevique post tempore Del- 
phis insidiis Orestae, filii Agamemnonis , inter altaria dei 
interiit. Successor huic Piales filius fuit. Per ordinem 

(1) Ambitiosus apud populares cssel. Oralia apuil populum valeret. 

(2) Andromachen Hectoris. Supp. uxorem. 

deinde regnum ad Tharrybam descendit: cui quoniam 
pupillus et unicus ex gente nobili superesset , intentiore 
omuium cura servandi eius educandiquc publice tutores 
constituuntur. Athenas quoque erudiendi gratia missas. 
Quanto doctior maioribus suis , tanto et gratior populo 
fuit. Primus itaque leges et senatum annuosque magistra- 
tus et reipublicae formam composuit: et, ut a Pyrrho se- 
des , sic vita cultior populo a Tharryba statuta. Huius fi- 
lius Neoptolemus fuit ; ex quo nata 'est Olympias , mater 
Alexandri Magni , et Alexander , qui post eum regnum 
Epiri tenuit et in Italia bello gesto m Bruttiis interiit. Post 
eius mortem frater Aeacides regno successit , qui adsiduis 
adversus Macedonas bellorum certaminibus populum fati- 
gando offensam civium contraxit; ac propterea in exsilium 
actus Pyrrhum fdium bimum admodum [parvulum] in re- 
gno reliquit. Qui et ipse , quum a populo propter odium 
patris ad necem quaereretur , furtim subtractus in Illyrios 
defertur ; traditusque est Beroae ; Glauciae regis uxori , 
nutriendus , quae et ipsa generis Aeacidarum erat. Ibi 
eum seu misericordia fortunae eius seu infantilibus blan-~ 
dimentis inductus rex adversum Cassandrum , Macedoniae 
regem , qui eum sub belli comminatione deposcebat , diu 

E rotexit , addito in auxilium etiam adoptionis officio. Qui- 
us rebus moti Epirotae odio in misericordiam verso an- 
norum undecim eum in regnum revocaverunt , datis tu- 
toribus , qui regnum usque adultam (1) eius aetatem tue- 
rentur. Adolescens deinde mulla bella gessit; tantusque 
rerum successu haberi coeptus est , ut Tarentinos solus 
adversas llomanos tueri posse videretur. 


LIBER XVIII 

Cnp. t. 2. Pyrrhi cum Romanis bellum. 3. De Carthaginiensium origine. 

■i. 3. De Tyro et Elissa, conditore Carthaginis. 6. Elissae fatum. 

7. Carthaginienses in Sardinia. Malchus. Carthalo. 

Cap. I. Igitur Pyrrhus, rex Epiri, quum iterata Taren- ■ 
tinorum legatione additis Samnitium et Lucanorum preci- 
bus, et ipsis auxilio adversus Romanos indigentibus, fati- 
garetur , non tam supplicum precibus quam spe invadendi 
Italiae imperii inductus venturum se cum exercitu polli- 

(t) Usque adultam. Supp. ad. 

cetur. In quam rem inclinatum semel animum praecipitem 
agere coeperant exempla maiorum: ne aut inferior patruo 
suo Alexandro videretur , quo defensore iidem Tarentini 
adversus Bruttios usi fuerant: aut minores animos Magno 
Alexandro habuisse , qui tam longa a domo militia Orien- 
tem subegit. Igitur, relicto custode regni Clio Ptolemaeo 
annos quindecim nato, exercitum in portu tarentino ex- 
ponit, duobus parvulis filiis, Alexandro et Heleno, in so- 
iatia longinquae secum expeditionis adductis. Cuius audito 
adventu consul romanus Valerius Laevinus festinans , ut 
prius cum eo congrederetur, quam auxilia sociorum con- 
venirent, exercitura in aciem educit. Nec rex, tametsi nu- 
mero militum inferior esset , certamini moram fecit. Sed 
Romanos vincentes iam invisitata (1) ante elephantorum 
forma stupere primo , mox cedere proelio coegit j victo- 
resque iam nova Macedonum monstra repente vicerunt. 
Nec hostibus incruenta victoria fuit. Nam et ipse Pyrrhus 
graviter vulueratus est et magna pars militum eius caesa : 
inaioremque gloriam eius victoriae quam laetitiam habuit, 
lluius pugnae eventum multae civitates secutae Pyrrho sc 
tradunt. Inter ceteras etiam Locri prodito praesidio ro- 
mano ad Pyrrhum deficiunt. Ex ea praeda Pyrrhus du- 
contos captivos milites Romam gratis (2) remisit , ut co- 
gnita virtute eius Romani cognoscerent etiam liberalita- 
tem. Iuteriectis deinde diebus, quum sociorum exercitus 
supervenisset, iterato proelium cum Romanis facit; in quo 
par fortuna priori bello fuit. 

Cap. II. Interea Mago , dux Carthaginiensium, in auxi- 
lium Romanorum cum centum viginti navibus missus se- 
natum adiit, «c</rc tulisse Carthaginienses adfirmans, quod 
bellum in Italia a peregrino rege paterentur. Ob quam 
caussam missum se, ut , quoniam externo hoste oppugna- 
rentur , externis auxiliis iuvarmtur. Gratiae a senatu Car- 
thaginiensibus actae auxiliaque remissa. Sed Mago punico 
ingenio post paucos dies tacitus, quasi pacificator Cartha- 
giniensium , Pyrrhum adiit speculaturus consilia eius de 
Sicilia, quo eum arcessiii fama erat. Nam Romanis (3) ea- 
dem causa mittendi auxilii Carthaginiensibus fuerat, ut 
romauo bello , ne in Siciliam transire posset , Pyrrhus in 
Italia detineretur. Dum haec aguntur , legatus a senatu 


(1) Invisitata. Nunquam antea visa. 

(2) Oratis. Adverbium ex contractione ablativi pluralis gratiis. Sine 
mercede. 

(3) Romanis. Ad Romanos. 

romano Fabricius Luscinus missus pacem cum Pyrrho 
composuit. Ad quam confirmandam Cyneas Romam cum 
ingentibus a Pyrrho donis missus neminem, cuius domus 
muneribus pateret , invenit. Huic continentiae Romanorum 
simile exemplum iisdem ferme temporibus fuit. Nain missi 
a senatu Aegyptum legati quum ingentia sibi a Ptolemaeo 
rege missa munera sprevissent , interiectis diebus ad coe- 
nam invitatis aureae coronae missae sunt: quas illi hono- 
ris causa receptas postera die statuis regis imposuerunt. 
Igitur Cyneas , quum turbatam cum Romanis pacem ab 
Appio Claudio renuntiasset, interrogatus a Pyrrho , qualis 
Roma esset, respondit, regum urbem sibi visam. Post haec 
legati Siculorum superveniunt tradentes Pyrrho totius in- 
sulae imperium , quae adsiduis Carthaginiensium bellis 
vexabatur. Itaque relicto Locris Alexandro filio iirmalisquc 
sociorum civitatibus valido praesidio , in Siciliam exerci- 
tum traieciL 

Cap. III. Et quoniam ad Carthaginiensium mentionem 
ventum est, de origine eorum pauca dicenda sunt, repe- 
titis Tyriorum paullo altius rebus , quorum casus etiam 
dolendi fuerunt. Tyriorum gens condita a Phoenicibus fuit; 
qui terrae motu vexati relicto patriae solo Assyrium sta- 
gnum primo , mox mari proximum litus incoluerunt, con- 
dita ibi urbe , quam a piscium ubertate Sidona appellave- 
runt : nam piscem Phoenices sidon vocant. Post multos 
deinde annos a rege Ascaloniorum expugnati , navibus ap- 
pulsi Tyron urbem ante annum troianae cladis condide- 
runt. Ibi Persarum bellis diu varieque fatigati victores 
quidem fuere: sed , attritis viribus, a servis suis multitudine 
abundantibus indigna supplicia perpessi sunt : qui conspi- 
ratione facta omnem liberum populum cum dominis inter- 
lidunt : atque ita potiti urbe lares dominorum occupant , 
rempublicam invadunt , coniuges ducunt , et , quod ipsi 
non erant, liboros (1) procreant. Unus ex tot millibus ser- 
vorum fuit, qui miti ingenio senis ( domini parvulique filii 
eius fortuna moVeretur , dominosque non truci feritate , 
sed piae misericordiae humanitate respiceret. Itaque quum 
velut occisos alienasset (2) , servisque de statu reipublicae 
deliberantibus placuisset regem ex suo corpore creari , 
cumque potissimum quasi acceptissimum diis , qui solem 
orientem primus vidisset; rem ad Stratonem ( hoc enim ei 
nomen erat) dominum occulte latentem detulit. Ab eo 

(t) ^Liberos procreant. Homines liberos. 

(2) Alienasset. E conspectu removisset, celavisset. 

formatus (1) quum inedio noctis omnes in unum campum 
processissent, ceteris in orientem spectantibus solus occi- 
dentis regionem intuebatur. Id primum aliis videri furor, 
in occidente solis ortum quaerere. Ubi vero dies adventare 
coepit, editissimisque culminibus urbis oriens splendere, 
exspectantibus aliis, ut ipsum solem adspicerent, hic pri- 
mus omnibus fulgorem solis in summo fastigio civitatis 
ostendit. Non servilis ingenii ratio visa; requirenlibusque 
auctorem de domino confitetur (2). Tunc intellectum est, 
quantum ingenua servilibus ingenia praestarent, malitiaque 
cervos , non sapientia vincere. Igitur venia seni filioque 
data est; et vclut numine quodam reservatos arbitrantes, 
regem Stratonem creaverunt. Post cuius mortem regnum 
ad filium ac deinde ad nepotes transiit. Celebre hoc ser- 
vorum facinus metuendumque exemplum toto orbe ter- 
rarum fuit. Itaque Alexander Magnus , quum interiecto 
tempore in Oriente bellum gereret , velut ultor publicae 
securitatis , expugnata eorum urbe omnes , qui proelio 
superfuerant, ob memoriam veteris caedis crueibus adfixit: 
genus tantum Stratonis inviolatam servavit resmiimquc 
stirpi eius restituit , ingenuis et innoxiis incolis insulae 
attributis , ut exstirpato servili germine genus urbis cx in- 
tegro conderetur. 

Cap. IV. Hoc igitur modo Tyrii Alexandri auspiciis con- 
diti, parcimonia et. labore quaerendi cito convaluere. Ante 
cladem dominorum quum et opibus ct multitudine abun- 
darent , missa in Africam iuventute Uticam condidere : 
quum interim rex Tyro decedit, lilio Pygmalione et Elissa 
filia , insignis formae virgine, heredibus institutis. Sed po- 
pulus Pygmalioni admodum puero regnum tradidit. Eiissa 
quoque Acerbae avunculo suo , sacerdoti Herculis , qui 
honos secundus a rege erat , nubit, iluic magnae , sed 
dissimulatae opes erant; aurumque metu regis non tectis, 
sed terrae crediderat : quam rem etsi homines ignorabant , 
fama lauien loquebatur. Qua incensus Pygmalion , oblitus 
iuris humani ,' avunculum suum cumdcmque generum (3) 
sine respectu pietatis occidit. Elissa diu fratrem propter 
scelus aversata, ad postremum dissimulato odio mitigatoque 
interim vultu, fugam tacito molitur , adsumtis quibusdam 
principibus in societatem, quibus par odium in regem esse 

(1) Formatus. Admonitus. 

(2) Ve domino confitetur. Id a domino se admonitum fuisse confitetur. 

(3) Cenerum. Sororis maritum. Siquidem gener a Latinis passim di- 
cilur non # sohim filiae , sed etiam sororis maritus , haud aliter atque 
apud Graecos ini-fyb;. 

eandemque fugiendi cupiditatem arbitrabatur. Tunc fratrem 
dolo adgreditur: fingit se ad cum migrare velle, ne amplius 
ei mariti domus cupidae oblivionis gravem luctus imaginem 
renovaret (1), neve ultra amara admonitio oculis cius oc- 
currat. Non invitus Pygmalion verba sororis audivit, exi- 
stimans cum ea et aurum Acerbae ad se venturum. Sed 
Elissa ministros migrationis a rege missos navibus cum 
omnibus opibus suis prima vespera imponit, provectaque 
in altum compellit eos onera arenae pro pecunia involucris 
involuta in mare deficere. Tunc deflens ipsa lugubnque 
voce Acerbam ciet : orat , ut libens opes suas recipiat , • 
quas reliquerat ; habeatque inferias, quas habuerat causam 
mortis. Tunc ipsos ministros adgreciitur (2): sibi quidem 
ait optatam olim mortem ; sed illis acerbos cruciatus et 
dira supplicia imminere , qui Acerbae opes , quarum spe 
parricidium rex fecerit , avaritiae tyranni subtraxerint. 
Hoc metu omnibus iniecto comites fugae accepit, lungun- 
tur et senatorum in eam noctem praeparata agmina, atque 
ita sacris Herculis, cuius sacerdos Acerbas fuerat, repetitis 
exsilio sedes quaerunt. . 

Cap. V. Primus illis appulsus terrae Cyprus insula Fuit: 
ubi sacerdos lovis cum coniuge et liberis, deo: um monitu, 
comitem se Elissae sociumque fortunae praebuit , pactus 
sibi posterisque perpetuum honorem sacerdotii. Conditio 
pro manifesto omine accepta. Mos erat Cypriis virgines 
ante nuptias statutis diebus dotalem pecuniam quaesituras 
in quaestum ad litus maris mittere, pro reliqua pudicitia 
libamenta Veneri soluturas. Harum igitur ex numero octo- 
ginta admodum virgines raptas navibus imponi Elissa iu- 
bet , ut et iu ventus matrimonia et urbs subolem habere 
posset. Dum haec aguntur, Pygmalion cognita sororis fuga, 
quum impio bello fugientem persequi pararet, aegre pre- 
cibus matris et deorum minis vicius quievit cui quum 
inspirati vates canerent non impune laturum, si incrementa 
urbis toto orbe auspicatissimae interpcllasset , hoc modo 
spatium respirandi fugientibus datum. Itaque Elissa delata 
in Africae sinum incolas loci eius adventu peregrinorum 
mutuarumque rerum commercio gaudentes in amicitiam 
sollicitat : deinde emto loco , qui corio bovis tegi posset , 
in quo fessos longa navigatione socios , quoad proticiscc- 

(t) Ac amplius ei mar. dom. cup. obliv. ffrav. luet. imag. renovaret. 
Ordo verborum est: ne amplius ei cupidae oblivionis domus marili gra- 
vem luctus imaginem renovaret. 

(2) Adgreditur. Alloquitur. 



I.IB. XVIII. CAP. V. VI. 123 

retur, reficere posset, corium in tenuissimas partes secari 
iubet ; atque ita maius loci spatium , quam petierat , oc- 
cupat : unde postea ei loco Byrsae ^1) nomen fuit Con- 
fluentibus deinde vicinis locorum , qui spe lucri multa ho- 
spitibus venalia inferebant , sedesque ibi statuentibus, ex 
frequentia hominum velut instar (2) civitatis effectum est. 
Uticensium quoque legati dona ut consanguineis attulerunt; 
hortatique sunt, urbem ibi conderent , ubi sedes sortiti es- 
sent. Sed et Afros detinendi advenas amor cepit. Itaque 
consentientibus omnibus Carthago conditur statuto annuo 
vectigali pro solo urbis. In primis fundamentis caput bu- 
bulum inventum est: quod auspicium quidem fructuosae, 
sed laboriosae perpetuoque servae urbis fuit: propter 
quod in alium locum urbs translata. Ibi quoque equi ca- 
put repertum , bellicosum potenlemque populum futurum 
significans , urbi auspicatam sedem dedit. Tunc ad opinio- 
nem novae urbis concurrentibus gentibus brevi et populus 
et civitas magna facta. 

Cap. VI. Quum successu rerum florentes Carthaginis 
opes essent , rex Maxitanorum lliarbas decem Poenorum 
principibus ad se arcessitis Elissae nuptias sub belli de- 
nuntiatione (3) petit Quod legati reginae referre me- 
tuentes punico cum ea ingenio egerunt, nuntiantes, regem 
aliquem poscere , qui cultiores victus eum Afrosquc per- 
doceat : sed quem inveniri posse , qui ad barbarus et fe- 
rarum more nventes transxre a consanguineis velit? Tunc 
a regina castigati, si pro salute patriae asperiorem vitam 
recusarent , cui etiam ipsa vita , si res exigat , debeatur , 
regis mandata aperuere dicentes , quae praecipiat aliis , 
ipsi facienda esse , si velit urbi consultum esse. Hoc dolo 
capta Acerbae viri nomine cum multis lacrimis et lamen- 
tatione flebili invocato ad postremum ituram se , quo suae 
urbis fata vocarent ; respondit. In hoc trium mensium 
sumto spatio, pyra in ultima parte urbis exstructa, velut 
placatura viri manes inferiasque ante nuptias missura 
multas hostias caedit et sumto gladio pyram conscendit ; 
atque ita ad populum respiciens ituram se ad virum, sicut 
praeceperant, dixit vitamque gladio finivit. Quamdiu Car- 
thago invicta fuit, pro dea culta est. Condita est urbs haec 
septuaginta duobus annis ante quam Roma: cuius virtus 

(t) Byrsae. A gracca voce pifir», corium detractum. 

(2) ydut instar civitatis. Vox velut redundat. 

(5) Sub belli denuntiatione. Bellum minatus, nisi Elissa ipsius peti- 
tioni assentiretur. 

sicut bello clara fuit , ita domi status variis discordiarum 
casibus agitatus est. Quum inter cetera mala etiam peste 
laborarent, cruenta sacrorum religione et scelere pro re- 
medio usi sunt: quippe homines ut victimas immolabant; 
et impuberes , quae aetas etiam hostium misericordiam 
provocat , aris admovebant , pacem deorum exposcentes , 
pro quorum vita dii rogari maxime solent. 

Cap. VII. Itaque adversis tanto scelere numinibus, quum 
in Sicilia diu feliciter dimicassent , translato in Sardiniam 
bello , amissa maiore exercitus parte gravi proelio victi 
sunt: propter quod ducem suum Malchura, cuius auspiciis 
et Siciliae partem domuerant et adversus Afros magnas 
res gesserant , cum parte exercitus , quae superfuerat , ex- 
sulare iussorunt. Quam rem aegre ferentes milites legatos 
Carthaginem mittunt, qui reditum primo veniamque in- 
felicis militiae petant; tum denuntient, quod precibus ne- 
queant, armis se consecuturos. Quum et preces et minae 
legatorum spretae essent, interiectis diebus conscensis 
navibus armati ad urbem veniunt; ibi deos hominesque 
testati : non se expugnatum , sed rcciperatum , patriam 
venire, ostensurosque civibus suis non virtutem sibi priore 
bello, sed fortunam defuisse, prohibitis commeatibus ob- 
sessaque urbe in summam desperationem Carthaginienses 
adduxerunt. Interea Cartalo , Malchi exsulis ducis fdius_ , 
quum praeter castra patris a Tyro, quo decimas Herculis 
terre ex praeda sicilieasi , quam pater eius ceperat , a 
Carthaginiensibus missus fuerat, reverteretur arcessitusque 
a patre esset, prius publicae se religionis officia exsecutu- 
rum quam privatae pietatis respondit. Quam rem etsi in- 
digne ferret pater , non tamen vim adterre religioni au- 
sus est. Interiectis deinde diebus Cartalo petito commeatu 
a populo, quum reversus ad patrem esset ornatusque pur- 
pura et infulis sacerdotii omnium se oculis ingereret , 
tunc in secretum abducto pater ait: Jususnc es, nefan- 
dissimum caput, ista purpura et auro ornatus in conspe- 
ctum tot miserorum civium venire ? et moesta ac lugentia 
castra circumfluentibus quietae felicitatis insignibus velut 
exsultabundus intrare? Nusquamnc te aliis iactare potui- 
sti? Nullus locus aptior quam sordes patris et exsilii in- 
felicis aerumnae fuerunt ? Quid, quod paullo ante voca- 
tus non dico patrem ,. ducem certe civium tuorum superbe 
sprevisti ? Quid porro tu in purpura ista coronisque 
aliud quam victoriarum mearum titulos geris? Quoniam 
igitur tu in patre nihil nisi exsulis nomen agnoscis , ego 
quoque imperatorem me magis quam patrem iudicabo ; 

statuamque in te exemplum , ne quis posthac infelicibus 
miseriis patris illudat. Atque ita eum cum ornatu suo in 
altissimam crucem in conspectu urbis suffigi iussit. Post 
paucos deinde dies Carthaginem capit ; evocatoque populo 
ad concionem exsilii iniuriam queritur , belli necessitatem 
excusat ; contentumque victoria sua punitis auctoribus mi- 
serorum civium iniuriosi exsilii omnibus se veniam dare 
dicit. Atque ita decem senatoribus interfectis urbem legi- 
bus suis reddidit. Nec multo post ipse adfectati regni ac- 
cusatus duplicis, et in filio et in patria, parricidii poenas 
dedit. Huic Mago imperator successit, cuius industria et 
opes Carthaginiensium et imperii fines et bellicae gloriae 
laufies creverunt. 


UBER XIX. 

Cap. 1-5. Carthaginiensium in Sicilia bellgm. 

Cap. I. Mago, Carthaginiensium imperator, quum primus 
omnium ordinata disciplina militari imperium Poenorum 
condidisset , viresque civitatis non minus bellandi arte 
quam virtute firmasset , diem fungitur , relictis duobus 
liliis Hasdrubale et Hamilcare ; qui per vestigia paternae 
virtutis decurrentes , sicuti generi , ita et magnitudini pa- 
tris successerunt. His ducibus Sardiniae bellum illatum : 
adversus Afros quoque vectigal pro solo urbis multorum 
annorum repetentes dimicatum. Sed Afrorum sicuti causa 
iustior, ita et fortuna superior fuit; bellumque cum his 
solutione pecuniae, non armis finitum. In Sardinia quoque 
Hasdrubal graviter vulneratus , imperio Hamilcari fratri 
tradito, inloriit: cuius mortem quum luctus civitatis , tum 
et dictaturae undecim et triumphi quatuor insignem fe- 
cere. Hostibus quoque crevere animi , veluti cum duce 
vires Poenorum cecidissent. Itaque Siciliae populis , pro- 
pter adsiduas Carthaginiensium iniurias ad Leonidam , 
fratrem regis Spartanorum , concurrentibus , grave bellum 
natum; in quo et diu et varia victoria proeliatum fuit. 
Dum haec aguntur, legati a Dario, Persarum rege, Car- 
thaginem venerunt , adferentes edictum , quo Poeni hu- 
manas hostias immolare et canina (1) vesci prohibebantur; 
mortuorumque corpora cremare potius , quam terra ob- 

(I) Canina. Supp. carne. 

ruere , a rege iubebantur ; petentes simul auxilia adversus 
Graeciam, cui illaturus bellum Darius erat. Sed Cartha- 
ginienses auxilia negantes propter adsidua finitimorum 
bella , ceteris , ne per omnia contumaces viderentur , cu- 
pide paruere. 

Cap. II. Interea Hamilcar bello Siciliensi interficitur , 
relidis tribus filiis, Imilcone , Hannone, Giscone. Has- 
drubali quoque par numerus filiorum fuit : Hannibal et 
Hasdrubal et Sappho. Per hos res Carthaginiensium ea 
tempestate gerebantur. Itaque et Mauris bellum illatum 
et adversus Numidas pugnatum et Afri compulsi stipendium 
urbis conditae Carthaginiensibus remittere. Deinde, quum 
familia tanta imperatorum gravis liberae civitati esset , 
omniaque ipsi agerent simul et iudicarent, centum ex 
numero senatorum iudices deliguntur, qui reversis a bello 
ducibus rationem rerum gestarum exigerent, ut hoc metu 
ita in bello imperia cogitarent , ut domi iudicia legesque 
respicerent. In Sicilia in locum Hamilcaris imperator lmilco 
succedit: qui quum navali terrestrique bello secunda proe- 
lia fecisset, multasque civitates cepisset, repente pestilen- 
tis sideris vi (1) exercitum amisit. Quae res quum nuntiata 
Carthagini esset , moesta civitas fuit : omnia ululatibus , 
non secus ac si urbs ipsa capta esset, personabant; clau- 
sae privatae domus , clausa deorum templa ; intermissa 
omnia sacra, omnia privata officia damnata (2). Cuncti 
deinde ad portum congregantur , egredientesque paucos e 
navibus , qui cladi superfuerant , de suis percontantur. Ut 
vero dubia antea spe et suspenso metu, incerta orbitatis 
exspectatione casus suorum miseris eluxit, tunc toto litore 
plangentium gemitus, tunc infelicium matrum ululatus et 
flebiles querelae audiebantur. 

Cap. III. Inter haec procedit inops e navi sua imperator 
sordida servilique tunica, discinctus; ad cuius conspectum 
plangentium agmina iunguntur. Ipse quoque manus ad 
coelum tendens nunc sortem suam, nunc publicam fortu- 
nam defiet; nunc deos accusat, qui tanta belli decora et 
tot ornamenta victoriarum , quae ipsi dederant , abstule- 
rint; qui captis tot urbibus , totiesque hostibus terrestri 
navalique proelio victis , exercitum vtctorem non bello , sed 
peste deleverint. Deferre se tamen civibus suis non modica 

(I) Pestilentis sideris vi. Ob pestilitatem. Hoc dicitur ab historico ex 
veterum opinione , qui arbitrarentur , pestilentiam , aliosque id genus 
morbos ex mali sideris vi proficisci. 

. (2) Damnata. Praetermissa. 

solatia , quod malis eorum hostes gaudere , non gloriari 
possent : quippe quum neque eos , qui mortui sunt , a se 
occisos ; neque eos , qui reversi sunt , a se fugatos possint 
dicere. Praedam , quam relictis a se castris abstmerint , 
non esse talem, quam velut spolium victi hostis ostentent : 
sed quam possessione vacua fortuitis dominorum mortibus 
sicuti caduca occuparint. Quod ad hostes pertinet , victores 
sPrecessisse ; quod ad pestem, victos. Nihil tamen se gravius 
ferre , quam quod inter fortissimos viros mori non potuerit, 
servalusque sit non ad vitae iucunditatem , sed ad ludi- 
brium calamitatis. Quamquam ubi miseras copiarum reli- 
quias Carthaginem reduxerit , se quoque secuturum com- 
militones suos ; ostensurumque patriae, non ideo se in eam 
diem vixisse , quoniam velit vivere : sed ne hos , quibus 
nefanda lues pepercerat , inter hostium exercitus relictos , 
morte sua proderet. Tali vociferatione per urbem inares- 
sus, ut ad limina domus suae venit , prosecutam multitu- 
dinem velut postremo adloquio dimisit; obseratisque fori- 
bus, ac nemine ad se, ne filiis quidem admissis, mortem 
sibi conscivit. v 


LIBER XX. 


Cap. I • 4. Dionysii in Graeciam magnam expeditio. 5. Eius cum Gallis 
foedus, et in Siciliam reditus. 

Cap. 1. Dionysius , e Sicilia Carthaginiensibus pulsis , 
occupatoque totius insulae imperio , grave otium regno 
suo periculosamque desidiam tanti exercitus ratus, copias 
in Italiam traiecit : simul ut et militum vires continuo 
labore acuerentur, et regni fines proferrentur. Prima illi 
militia adversus Graecos , qui proxima italici maris iitora 
tenebant, fuit; quibus devictis finitimos quoqne adgredi- 
tur , oronesque graeci nominis Italiam possidentes hostes 
sibi destinat : quae gentes non partem , sed universam 
ferme Italiam ea tempestate occupaverant. Denique mul- 
tae urbes adhuc post tantam vetustatem vestigia graeci 
moris ostentant. Namque Tuscorum populi , qui oram in- 
feri maris possident , a Lydia venerunt; et Venetos , quos 
incolas superi maris videmus , capta el expugnata Troia 
Antenore duce misit; Adria quoque illyrico mari proxima, 
quae et adriatico mari nomen dedit, graeca urbs est; et 


Digitized by Googl 



128 JUSTINI HISTORIAE 

Arpos Diomedes exciso Ilio , naufragio in ea loca delatas , 
condidit. Sed et Pisae in Liguribus graecos auctores ha- 
bent; et in Tuscis Tarquinii a Thessalis, et Spina in Um- 
bris; Perusini quoque originem ab Achaeis ducunt. Quid 
Caere urbem dicam? quid latinos populos, qui ab Aenea 
conditi videntur? Iam Falisci, Nolani, Abellani nonne Chal- 
cidensium coloni sunt ? Quid tractus omnis Campaniae ? 
quid Brulii Sabinique ? quid Samnites ? quid Tarentii#, 
quos Lacedaemone profectos Spuriosque vocatos accepi- 
mus? Thurinorum urbem condidisse Philocteten ferunt; 
ibique adhuc monumentum eius visitur, et Herculis sa- 
gittae in Apollinis templo, quae fatum Troiae fuere. 

Cap. II. Metapontini quoque in templo Minervae ferra- 
menta, quibus Epeus, a quo conditi sunt, equum troianum 
fabricavit, ostentant. Propter quod omnis illa pars Italiae 
Maior Graecia appellata est. Sed principio originum Me- 
tapontini cum Sybaritanis et Crotoniensibus pellere ceteros 
Graecos Italia statuerunt. Quum primum urbem Sirim 
cepissent, in expugnatione eius quinquaginta iuvenes am- 
plexos Minervae simulacrum (t) sacerdotemque deae vo- 
latum ornamentis inter ipsa altaria trucidaverunt. Ob haec 
quum peste et seditionibus vexarentur, priores Crotonien- 
ses delphicum oraculum adierunt. Responsum his est: finem 
mali fore, si violalum Minervae numen et interfectorum 
manes placassent. Itaque quum statuas iuvenibus iustac 
magnitudinis et in primis Minervae fabricare coepissent , 
Metapontini, cognito oraculo deorum occupandam manium 
et deae pacem (2) rati , iuvenibus modica et lapidea si- 
mulacra ponunt , et deam paniticiis placant. Atque ita 
pestis ulrobique sedata est, quum alteri magnificentia, 
alteri velocitate certasscnL Recuperata sanitate non diu 
Crotonienses quievere. Itaque indignantes in oppugnatione 
Siris auxilium contra se a Locrensibus latum , bellum his 
intulerunt. Quo metu territi Locrenses ad Spartanos de- 
currunt: auxilium supplices deprecantur. Illi longinqua 
militia gravati , auxilium a Castore et Polluce petere eos 
iubent. Neque legati responsum sociae urbis spreverunt: 
profectique in proximum templum facto sacrificio auxilium 
deorum implorant. Litatis hostiis obtentoque, ut rebantur, 
quod petebant, haud secus laeti, quam si deos ipsos secum 

(t) Amplexos Minervae simulacrum. Ex veterum instituto qui deo- 
rum signa, vel aras, vel sacerdotem amplecterentur, tuti ab hostibus 
erant, neque inde avelli poterant incolumi religionis sanctitate. 

(2) Pacem. Veniam. 

advecturi essent, pulvinaria iis in navi componunt; fausti» 
que profecti ominibus solatia suis pro auxiliis deportant. 

Cap. III. Ilis cognitis Crotonienses et ipsi legatos ad 
oraculum Delphos mittunt, victoriae facultatem bellique 
prosperos eventus deprecanles. Responsum, prius cotis 7u>- 
stes quam armis vincendos. Quum vovissent Apollini de- 
cimas praedae, Locrenses et voto hostium et responso dei 
cognito, nonas voverunt; tacitamque eam rem habuere, 
ne votis vincerentur. Itaque quum in aciem processissent , 
et Crotoniensium «centum vigmti millia armatorum consti- 
tissent , Locrenses paucitatem suam circumspicientes (naiu 
sola quindecim millia militum habebant) omissa spe vi- 
ctoriae in destinatam mortem conspirant: tantusque ardor 
ex desperatione singulos cepit , ut victores se putarent , 
si non inulti morerentur. Sea dum mori honeste quaerunt, 
feliciter vicerunt : nec alia causa victoriae fuit , quam 
quod desperaverunt. Pugnantibus Locris aquila ab acie 
numquam recessit, eosque tam diu circumvolavit , quoad 
vincerent. In cornibus quoque duo iuvenes diverso a ce- 
teris armorum habitu , eximia magnitudine et albis equis 
et coccineis paludamentis , pugnare visi sunt ; nec ultra 
apparuerunt, quam pugnatum est. Hanc admirationem 
auxit incredibilis famae velocitas. Nam eadem die, qua in 
Italia pugnatum est, et Corintho (1) et Athenis et Lace- 
daemone nuntiata est victoria. 

Cap. IV. Post haec Crotoniensibus nulla virtutis exer- 
citatio , nulla armorum cura fuit. Oderant epim quae in- 
feliciter sumserant ; mutassenlque vitam luxuria , ni Py- 
thagoras philosophus fuisset. Hic Sami Demarato, locuplete 
negotiatore, natus , magnisque sapientiae incrementis for- 
matus , Aegyptum primo , mox Babyloniam ad perdiscen- 
dos siderum motus originemque mundi spectandam pro- 
fectus, summam scientiam consecutus erat. Inde regressus 
Cretam et Lacedaemona ad cognoscendas Minois et Lycurgi 
inclytas ea tempestate leges contenderat. Quibus omnibus 
instructus Crotonam venit , populumquc in luxuriam lap- 
sum auctoritate sua ad usum frugalitatis revocavit. Lau- 
dabat quotidie virtutem et vitia luxuriae , casusque civi- 
tatum ea peste perditarum enumerabat , tantumque stu- 
dium ad frugalitatem multitudinis provocavit , ut aliquos 
ex his luxuriatos incredibile videretur. Matronarum quoque 
separatam a viris doctrinam et puerorum a parentibus 


(I) Corintho. Ratio grammatica postularet casum patrium pro ablativo. 

"6 

frequenter habuit (1). Docebat nunc has pudicitiam et ob- 
sequia in viros ; nunc illos modestiam et litterarum stu- 
dium. Inter haec velut genetricem virtutum frugalitatem 
omnibus ingerebat; consecutusque disputationum adsidui- 
tate erat , ut matronae auratas vestes ceteraque dignitatis 
suae ornamenta, velut instrumenta luxuriae , deponerent; 
eaque omnia delata in Iunonis aedem ipsi deae consecra- 
rent , prae se ferentes , vera ornamenta matronarum pu- 
dicitiam, non vestes esse. In iuventute quoque quantum 
profligatum sit (2), victi feminarum contumaces animi ma- 
nifestant. Sed trecenti ex iuvenibus quum sodalitii iure 
sacramento quodam nexi separatam a ceteris civibus vitam 
exercerent: quasi coetum clandestinae coniurationis ha- 
berent, civitatem in se converterunt; quae eos, quum in 
unam domum convenissent, cremare voluit. In quo tu- 
multu sexaginta ferme periere: ceteri in exsilium profe- 
cti. Tythagoras autem quum annos viginti Crotonae egis- 
set , Metapontum migravit , ibique decessit ; cuius tanta 
admiratio fuit, ut ex domo cius templum facerent, eumque 
pro deo colerent. 

Cap. V. Igitur Dionysius tyrannus, quem supra a Sicilia 
exercitum in Italiam traiecisse , bellumque Graecis in- 
tulisse memoravimus , expugnatis Locris, Crotonienses vix 
vires longo otio ex prioris belli clade resumentes adgre- 
ditur : qui fortius cum paucis tanto exercitui cius , quam 
antea cum tot millibus Locrensium paucitati , restiterunt. 
Tantum virtutis paupertas adversus insolentes divitias ha- 
bet , tantoque insperata interdum speratA victoria certior 
est. Sed Dionysium gerentem bellum legati Gallorum , qui 
ante mensem Romam incenderant, societatem amicitiam- 
que petentes adeunt: gentem suam inter hostes eius posi- 
tam esse , magnoque usui ei futuram , vel in acie bellanti 
vel de tergo intentis in proelium hostibus, adfirmant. Grata 
legatio Dionysio fuit. Ita pacta societate et auxiliis Gallo- 
rum auctus, bellum velut ex integro restaurat. Iis autem 
Gallis causa in Italiam veniendi sedesque novas quaerendi 
intestina discordia et adsiduae domi dissensiones fuere : 
quarum taedio quum in Italiam venissent , sedibus Tuscos 
expulerunt ; et Mediolanum , Comum , Brixiam Veronam , 
Bergomum , Tridentum , Vicentiam condiderunt. Tusci 

(t) Matronarum quoque separ, a viris doclr. et puer, a par. freq. 
habuit. Saepe matronas seorsum a viris, et pueros separalim a paren- 
tibus docebat. 

(2) In iuventute quoque quantum profligatum sit. Ad iuvenum etiam 
mores emendandos quantum profecerit Pythagoras. 

quoque duce Rhaeto avitis sedibus amissis Alpes occupa- 
vere; et ex nomine ducis gentes Rhaetorum condiderunt. 
Sed Dionysium in Siciliam adventus Carthaginiensium re- 
vocavit: qui reparato exercitu bellum, quod lue deserue- 
rant , auctis viribus repetebant Dux belli Hanno Cartha- 
giniensis erat; cuius inimicus Suniatus, potentissimus ea 
tempestate Poenorum , quum odio eius graecis litteris Dio- 
nysio adventum exercitus et segnitiem ducis familiariter 
praenuntiasset , comprehensis epistolis , proditionis dam- 
natur, facto senatusconsulto, ne quis postea Carthaginien- 
sis aut litteris graecis aut seinnoni studeret: ne aut loqui 
cum hoste aut scribere sine interprete posset. >'ec multo 
post Dionysius, quem pnullo ante non Sicilia, [non Italia] 
capiebat, adsiduis belli certaminibus victus fractusquc, in- 
sidiis ad postremum suorum interficitur. 


LIBER XXL 


Cap. t-o. Dionysii junioris tyrannis, et in Locrenses crudelitas, i. Hanno 
Carthagine, o. Dionysii iunioris fuga et Corinthi commoratio. Hamil- 
car contra Alexandrum magnum speculator. 

Cap. 1. Exstincto in Sicilia Dionysio tyranno, in locum 
eius milites maximum natu ex filiis eius, nomine Diony- 
sium , suffecere , et naturae ius secuti , et quod firmius 
futurum esse regnum , si penes unum remansisset , quam 
si portionibus inter plures filios divideretur, arbitraban- 
tur. Sed Dionysius inter initia regni avunculos fratrum 
suorum , veluti aemulos imperii sui hortatoresque puero- 
rum ad divisionem regni, tollere gestiebat. Quare paullis- 
per dissimulatum animum prius ad favorem popularium 
conciliandum intendit : excusatius facturus , quod statue- 
rat , si probatus ante omnibus foret. Igitur nexorum tria 
millia e carcere dimittit; tributa populo per triennium 
remittit ; ct quibuscumque deliuimcntis potest , animos 
omnium sollicitat. Tunc ad destinatum facinus conversus, 
non cognatos tantum fratrum , sed etiam ipsos interficit ; 
ut , quibus consortium regni debebat , ne spiritus quidem 
consortium relinqueret, tyrannidem in suos prius quam in 
exteros auspicatus. 

Cap. II. Sublatis deinde aemulis in segnitiam lapsus , 
saginam corporis ex nimia luxuria oculorumque valetudi- 
nem contraxit : adeo , ut non solem , non pulverem , non 

denique splendorem ferre lucis ipsius posset. Propter quae 
dum contemni se putat , saevitia grassatur; nec, ut pater, 
carcerem nexis , sed caedibus civitatem replet Ob quae 
non contemtior omnibus quam invisior fuit. Itaque quum 
bellum adversus eum Syracusani decrevissent, diu dubi- 
tavit , imperium doponeret an bello resisteret. Sed a mi- 
litibus praedam et urbis direptionem sperantibus descen- 
dere in proelium cogitur. Victus , quum iterato non feli- 
cius fortunam tentasset, legatos ad Syracusanos mittit, 
spondens , se depositurum tyrannidem , si mitterent ad 
eum, (juibuscum sibi de pace conveniret. In quam rem 
missos primores in carcere retinet; atque ita incautis om- 
nibus nec quidquam hostile metuentibus exercitum ad de- 
lendam civitatem mittit. Fit igitur in ipsa urbe anceps 
proelium: in quo oppidanis multitudine superantibus Dio- 
nysius pellitur. Qui quum obsidionem arcis timeret , cum 
omni regio apparatu in Italiam profugit tacitus. Exsul a 
Locrensibus sociis exceptus , velut iure regnaret , arcem 
occupat; solitamque sibi saevitiam exercet Coniuges prin- 
eipum ad stuprum rapi iubebat; virgines ante nuptias ab- 
ducebat , stupratasque sponsis reddebat ; locupletissimos 
quosque aut civitate pellebat aut occidi imperabat, bona- 
que eorum invadebat. 

Cap. III. I)ein quum rapinae occasio deesset, universam 
civitatem callido commento circumvenit. Quum Rhegino- 
rum tyranni Leophronis bello Locrenses premerentur, 
voverant, si victores forent, ut die festo Veneris virgines 
suas prostituerent (1). Quo voto intermisso quum adversa 
bella cum Lucanis gererent , in concionem eos Dionysius 
vocat : hortatur , ut uxores filiasque suas tn templum fre- 
neris quam possint ornatissimas mittant : ex quibus sorte 
ductae centum voto publico fungantur, religionisque gratia 
uno stent in lupanari mense omnibus ante iuratis viris (9), 
ne quis ullam attaminet. Quae res ne virginibus voto ci- 
vitatem solventibus fraudi esset , decretum facerent : Ne 
qua virgo nuberet, priusquam illae maritis traderentur. 
Probato consilio, quo et superstitioni et pudicitiae virginum 
consulebatur , certatim omnes feminae impensius exornatae 
in templum Veneris conveniunt : quas omnes Dionysius 
immissis militibus spoliat , ornamentaque matronarum in 


(1 ) V 'overanl ...ut. ... prostituerent. Insolens locutio pro co quod 
esset: voverant se esse prostituturos. 

(2) Omnibus utile iuratis viris. Quum prius omnes viros iureiurando 
adegisset. 

praedam suam vertit. Quarumdam viros ditiores interficit; 
quasdam ad prodendas virorum pecunias torqueL Quum 
nis artibus per annos sex regnasset, conspiratione Locro- 
rum civitate pulsus , in Siciliam redit. Ibi Syracusas , se- 
curis omnibus post longam intercapedinem pacis , per 
proditionem recepit. 

Cap. IV. Dum haec in Sicilia geruntur, interim in Africa 
princeps Carthaginiensium Hanno opes suas, quibus vires 
reipublicae superabat, ad occupandam dominationem in- 
tendit, regnumque invadere interfecto senatu conatus est. 
Cui sceleri solcmnem nuptiarum diem filiae suae legit , 
ut religione votorum nefanda commenta facilius tegerentur. 
Itaque plebi epulas in publicis porticibus, senatui in domo 
sua parat, ut poculis veneno infectis secretius senatum et 
sine arbitris interficeret , orbamque rcmpubiicam facilius 
invaderet. Qua re magistratibus per ministros prodita , 
scelus declinatum , non vindicatum est , ne in viro tam 
potenti plus negotii faceret res cognita quam cogitata (l). 
Contenti itaque cohibuisse , decreto modum nuptiarum 
sumtibus statuunt ; idque observari non ab uno , sed ab 
universis iubent, ne persona designata, sed vitia correcta 
viderentur, ltoc consilio praeventus iterum servitia conci- • 
tat , statutaque rursus caedium dic , quum denuo se pro- 
ditum videret, timens iudicium, munitum quoddam castel- 
lum cum viginti millibus servorum armatis occupat. Ibi 
dum Afros resjomque Maurorum concitat, capitur, virgis- 
que caesus, etfossis oculis, et inanibus cruribusque fractis, 
velut a singulis membris poenae exigerentur, in conspectu 
populi occiditur; corpus verberibus lacerum in crucem fi- 
gitur. Filii quoquo cognatique omnes , etiam innoxii , sup- 
plicio traduntur: ne quisquam aut ad imitandum scelus aut 
ad mortem ulciscendam ex tam nefaria domo superesset. 

Cap. V. Interea Dionysius Syracusis receptus , quum 
gravior crudeliorque in «lies civitati esset, iterata conspi- 
ratione , obsidetur. Tunc deposito imperio arcem Syracu- 
sanis cum exercitu tradidit : receptoque privato instru- 
mento (2), Corinthum in exsilium proficiscitur. Ibi humil- 
lima quaeque tutissima existimans , in sordidissimum vitae 
genus descendit : non contentus in publico vagari , sed 
potare; nec conspici in popinis lupanaribusque, sed totis 


(t) Ne . . . plus negal. fac. res cogn. q. cogi/ala. Ne maiorem difficul- 
tatem reipublicae crearet Hannonis facinus cognitum quam lentatum. 

(2) Iieccptoque privato instrumento. Eleganter pro numero multitu- 
dinis: receptis privatis instrumentis. 

diebus desidere ; cara perditissimo quoque de minimis rebus 
disceptare ; pannosus et squalidus incedere ; risum liben- 
tius praebere quam captare, in macello (1) perstare; quod 
emere non poterat, oculis devorare; apud aediles adversus 
lenones iurgari : omniaque ita facere , ut contemnendus 
magis quam metuendus videretur. Novissime ludimagistrum 
professus (2) pueros in trivio docebat, ut aut a timentibus 
semper in publico videretur aut a non timentibus facilius 
contemneretur. Nam licet tyrannicis vitiis semper abun- 
daret, tamen simulatio haec vitiorum, non naturae erat; 
magisque haec arte quam amisso regali pudore faciebat , 
expertus , quam invisa tyrannorum forent etiam sine opi- 
bus nomina. Laborabat itaque invidiam praeteritorum 
conteintu praesentium demere ; neque honesta , sed tuta 
consilia circumspiciebat. Inter has tamen dissimulationum 
artes insimulatus est adfectatac tyrannidis; nec aliter quam 
dum contemnitur, liberatus est. 

Cap. VI. Inter haec Carthaginienses tanto successu re- 
rum Alexandri Magni exterriti , verentes , ne persico regno 
et Africam vellet adiungere , mittunt ad speculandos eius 
animos Hamilcarem cognomento Rhodanum , virum sol- 
* lertia facundiaque praeter ceteros insignem. Augebant enim 
metum et Tyrus urbs, auctor (3) originis suae, capta, et 
Alexandria aemula Carthaginis in terminis Africae et Ae- 
gypti condita, et felicitas regis, apud quem nec cupiditas 
nec fortuna ullo modo terminabantur. Igitur Hamilcar per 
Parmenionem aditu regis obtento, profugisse se ad regem 
expulsum patria fingit, militemque se expeditionis offert. 
Atque ita consiliis eius exploratis, in tabellis ligneis va- 
cua (4) desuper cera inducta civibus suis omnia perscri- 
bebat. Sed Carthaginienses post mortem regis reversum 
in patriam , quasi urbem regi venditasset , non ingrato 
tantum , verum etiam crudeli animo necaverunt. 


(t) In macello. Macellum est forum, in quo omnis generis obsonia 
prostant venalia. 

(2) Ludimagistrum professus. Professus se ludimagistrum. 

(3) .ductor , communis est generis. 

(1) Vacua. Supp. litteris. 


Digitized by Google 


LIB. XIII. CAP. I. II. 


135 


LIBER XX 11. 

»- 

f-ap. I -3. Agathoclis in Sicilia res gestae. 4-6. Eius in Africam transitus 
et de Carthaginiensibus victoria. 7. Carthaginienses Siciliam relinquunt. 
Ophellas et Bomilcar. 8. Agathocles in Siciliam revertitur. Eius Dlii 
in Africa relicti clades. 

Gap. I. Agathocles , Siciliae tyrannus , qui magnitudini 
prioris Dionysii successit, ad regni maiestatem ex humili 
et sordido genere pervenit. Quippe in Sicilia patre figulo 
natus , non honestiorem pueritiam , quam principia origi j 
nis, habuit: siquidem forma et corporis pulchritudine egre- 

§ ius diu vitam stupri patientia exhibuit. Annos deinde pu- 
ertatis egressus , libidinem a viris ad feminas transtulit. 
Post haec apud utrumque sexum famosus, vitam latrbciniis 
mutaviU(l). Interiecto tempore, quum Syracusas conces- 
sisset , adseitusque in civitatem inter incolas esset , diu 
sine fide fuit , quoniam nec in fortunis quod amitteret , 
nec in verecundia quod inquinaret, habere videbatur : in 
summa (9) gregariam militiam sortitus , non minus tunc 
seditiosa quam antea turpi vita in omne facinus prointis- 
simus erat. Nam et manu strenuus et in concionibus per- 
facundus habebatur. Brevi itaque centurio ac deinceps 
tribunus militum factus est. Primo bello adversus Aet- 
naeos magna experimenta sui Syracusanis dedit. Sequenti 
Campanorum tantam de se spem omnibus fecit, ut m lo- 
cum demortui ducis Damasconis sufficeretur: cuius uxorem 
adulterio cognitam post mortem viri in matrimonium recepit. 
Nec contentus, quod ex inope repente dives factus esset, 
piraticam adversus patriam exercuit. Saluti ei fuit , quod 
socii capti tortique de illo negaverunt (3). Bis occupare 
imperium Syracusarum voluit: bis in exsilium actus est. 

Gap. II. A Murgantinis , apud quos exsulabat , odio Sy- 
racusanorum primo praetor, mox dux creatur. In eo bello 
et urbem Leontinorum cepit , et patriam suam Syracusas 
obsidere coepit: ad cuius auxilium Hamilcar, dux Poeno- 
rum , imploratus , depositis hostilibus odiis praesidia mi- 
litum mittit. Ita uno eodemque tempore Syracusae et ab 

(I) Vitam latrociniis mutavit. Latrocinia agitavit. 

(2) In summa. Tandero. 

(3) De iUa negaverunt. De ilio interrogati, negaverunt 

sibi socium fuisse in piratica exercenda. 

hoste civili amore defensae et a cive hostili odio impu- 
gnatae sunt. Sed Agathocles , quum videret fortius defendi 
urbem quam oppugnari, precibus per internuntios Hamil- 
carem exorat , ut inter se et Syracusanos pacis arbitria 
suscipiat, peculiaria in ipsum officia sua repromittens. Qua 
spe impletus Hamilcar societatem cum eo metu potentiae 
eius iungit : ut quantum virium Agathocli adversus Syra- 
cusanos dedisset , tantum ipse ad incrementa domesticae 
potentiae recuperaret. Igitur jion pax tantum Agathocli 
conciliatur , verum etiam praetor Syracusis constituitur. 
Tunc Hamilcari , expositis ignibus Cereris lactisque , ia 
obsequia Poenorum mrat. Deinde acceptis ab eo quinque 
millibus Afrorum , potentissimos quosque ex principibus 
interficit : atque ita veluti reipublicae statum formaturus , 
populum in theatrum ad concionem vocari iubet, contracto 
in gymnasio (1) senatu, quasi quaedam prius ordinaturus. 
Sic compositis rebus, immissis militibus populum obsidet, 
senatum trucidat : cuius peracta caede , ex plebe quoque 
locupletissimos et promptissimos interficit. 

Gap. III. His ita gestis, militem legit exercitumque con- 
scribit: quo instructus finitimas civitates nihil hostile me- 
tuentes ex improviso adgreditur. Poenorum quoque socios, 
permittente Hamilcare, foede vexat: propter quod querelas 
Carthaginem socii non tam de Agathocle quam de Hamil- 
care detulerunt, hunc ut dominum et tyrannum , illum ut 
proditorem , arguentes: a quo infestissimo hosti fortunae 
sociorum interposita pactione donatae sint: sicuti ab initio 
Syracusae in pignus societatis sint traditae , urbs semper 
Poenis infesta et de imperio Siciliae Carthaginis aemula , 
nunc insuper civitates sociorum eidem titulo pacis addictas. 
Denunciare igitur se haec brevi ad ipsos redundatura ac 
propediem sensuros, quantum malum non Siciliae magis 
quam ipsi Africae attulerint. His querelis senatus in Ha- 
milcarem accenditur : sed quoniam in imperio essat , ta- 
cita de eo suffragia tulerunt , et sententias , priusquam 
recitarentur, in urnam coniectas obsignari iusserunt, dum 
altep Hamilcar, Gisgonis filius, a Sicilia reverteretur. Sed 
haec callida commenta Poenorum et sententias inauditas 
mors Hamilcaris praevenit, liberatusque est fati munere, 
quem sui per iniuriam cives inauditum damnaverant. Quae 
res Agathocli adversus Poenos occasionem movendi belli 
dedit/ Prima igitur illi cum Hamilcare , Gisgonis filio , 

(1) Gymnasio. Apud veteres Graecos et Romanos gy mnasium fuit lo- 
cus, in quo gymnasticis exercitationibus operam dabant. 

proelii congressio fuit: a quo victus maiori mole repara- 
turus bellum Syracusas concessit. Sed secundi certaminis 
eadem fortuna , quae et pyioris , fuit. 

Cap. IV. Quum igitur victores Poeni Syracusas obsidione 
cinxissent, Agathocles, quum se neque viribus parem ne- 
que ad obsidionem ferendam instructum videret , super 
haec a sociis crudelitate eius offensis desertus esset : sta- 
tuit bejlum in Africam transferre : mira prorsus audacia, 
ut , quibus in solo urbis suae par non erat , eorum urbi 
bellum inferret , et qui sua tueri non poterat, impugnaret 
aliena , victusque victoribus insultaret Huius consilii non 
minus admirabile silentium quam commentum fuit. Populo 
hoc solum professus , invenisse se victoriae viam : animos 
illi tantum in brevem obsidionis patientiam firmarent ; vel, 
si cui statiis praesentis fortunae displiceret, dare se ei 
discedendi liberam potestatem : quum mille sexcenti disces- 
sissent, ceteros obsidionis necessitate frumento et stipen- 
dio instruit: quinquaginta tantum secum talenta ad prae- 
sentem usum aufert, cetera ex hoste melius quam ex so- 
ldis paraturus. Omnes deinde servos militaris aetatis li- 
bertate donatos saeramento adegit , eosque et maiorem 
partem ferme militum navibus imponit , ratus exaequata 
utriusque ordinis conditione mutuam inter eos virtutis 
aemulationem futuram; ceteros omnes ad tutelam patriae 
reliquit. 

Cap. V. Septimo igitur imperii anno comitibus duobus 
adultis filiis, Archagatho et Heraclida, nullo militum sciente 
quo veheretur , cursum in Africam dirigit. Quum omnes 
aut in Italiam praedatum se aut in Sardiniam ituros cre- 
derent, tum primum , exposito in Africae litore exercitu, 
consilium suum omnibus aperit. Quo in loco (1) Syracusae 
positae sint , ostendit : quibus aliud nullum auxilium su- 
peresset , quam ut hostibus faciant , quae ipsi patiantur. 
Quippe aliter domi ^aliter foris bella tractari. Domi ea 
sola auxilia Cffc, quae patriae vires subministrent: foris 
hostem etiam suis viribus vinci ^deficientibus sociis et odio 
diuturni imperii externa auxilia circumspicientibus. Huc 
accedere , quod urbes castellaquc Africae non muris cin- 
ctae , non -in montibus positae sint , sed in planis campis 
sine ullis munimentis iaceant : quas omnes metu excidii 
facile ad belli societatem perlici posse. Maius igitur Car- 
thaginiensibus ab ipsa Africa quam ex Sicilia exarsurum 
bellum , coituraque auxilia omnium adversus unam urbem 

(I) Quo in toco. In qua conditioni*. 

nomine quam opibus ampliorem , et quas non attulerit 
vires , unde sumturum. Nec in repentino Poenorum metu 
modicum momentum victoriae fore , qui tanta audacia ho- 
stium perculsi trepidaturi sint. Accessura et villarum in- 
cendia , castellorum urbiumque contumacium direptionem, 
tum ipsius Carthaginis obsidionem. Quibus omnibus non 
sibi tantum in alios , sed et aliis in se sentient patere 
bella. His non solum Poenos vinci , sed et Siciliam liberari 
posse: nec enim moraturos in eius obsidione hostes , quum 
sua urgeantur. Nusquam igitur alibi facilius bellum , sed 
nec praedam uberiorem inveniri posse: nam capta Cartha- 
gine omnem Africam Siciliamque praemium victorum fore. 
Gloriam certe tam honestae militiae tantam in omne ae- 
vum futuram ut terminari nullo tempore oblivione possit: 
ut dicatur eos solos mortalium esse , qui bella, quae domi 
ferre non poterant, ad hostes transtulerint victique victores 
insecuti sint et obsessores urbis suae obsederint. Omnibus 
igitur forti ac laeto animo bellum ineundum , quo nullum 
aliud possit aut praemium victoribus uberius aut- victis 
monumentum illustrius dare. 

Cap. VI. His quidem adhortationibus animi militum eri- 
gebantur; sed terrebat eos portenti religio , quod navigan- 
tibus eis sol defecerat. Cuius rei rationem non minore 
cura rex quam belli reddebat adiirmans: si prius quam 
proficiscerentur , factum esset , crediturum adversum pro- 
fecturos prodigium esse: nunc quia egressis acciderit , illis , 
ad quos eatur , portendere (1). Porro defectus naturalium 
siderum semper praesentem rerum statum mutare; certum- 
que esse florentibus Carthaginiensium opibus [r( laboribus] 
adversisque rebus suis commutationem significari. Sic con- 
solatis militibus universas naves consentiente exercitu in- 
cendi iubet, ut omnes scirent auxilio fugae ademto aut 
vincendum aut moriendum esse. Deinde quum omnia , 
quacumque ingrederentur , prosternerent , villas castella- 
que incenderent , obvius eis fuit cum triginta millibus 
Poenorum Hanno : sed proelio commisso duo de Siculis , 
tria millia de Poenis cum ipso duce cecidere. Hac victoria 
et Siculorum animi eriguntur , et Poenorum franguntur. 
Agathocles victis hostibus urbes castellaque expugnat , 
praedas ingentes agit , hostium multa millia trucidat. Ca- 
stra deinde in quinto lapide a Carthagine statuit, ut 
damna carissimarum rerum vastitatemque agrorum et in- 

(I) Illis, ad quos eatur, portendere. Portentum a<l illos pertinere, 
ad quos eatur. 

cendia villarum de muris ipsius urbis specularentur. Interea 
ingens tota Africa deleti Poenorum exercitus fama occu- 
patarumque urbium divulgatur. Stupor itaque omnes et 
admiratio incessit , unde tanto imperio tam subitum bel- 
ium, praesertim ab hoste iam victo ; admiratio deinde 
paullatim in conlemtum Poenorum vertitur. Nec multo post 
non Afri tantum , verum etiam urbes nobilissimae novita- 
tem secutae ad Agathoclem defecere; frumentoque et sti- 
pendio victorem instruxere. 

Cap. VII. Ilis Poenorum malis etiam deletus in Sicilia 
cum imperatore exercitus velut quidam aerumnarum cu- 
mulus accessit. Nam post profectionem a Sicilia Agathoclis 
in obsidione Syracusarum Poeni segniores redditi, ab An- 
tandro , fratre regis Agathoclis , occidione caesi nuntia- 
bantur. Itaque quum domi forisque eadem fortuna Cartha- 
giniensium esset, iam non tributariae tantum ab his ur- 
bes , verum etiam* socii reges deliciebant , amicitiarum 
iura non fide, sed successu ponderantes. Erat inter ce- 
teros rex Cyrenarum Ophellas , qui spe improba regnum 
totius Africae amplexus societatem cum Agathocle per le- 
gatos iunxerat; pactusque cum eo fuerat, ut Siciliae illi , 
sibi Africae imperium victis Carthaginiensibus cederet. 
Itaque quum ad belli societatem cum ingenti exercitu ipse 
venisset, Agathocles blando adloquio et numili adulatione, 

a uum saepius simul coenassent adoptalusque filius eius ab 
iphella esset , incautum interficit ; occupatoque exercitu 
eius iterato Carthaginienses omnibus viribus bellum cien- 
tes magno utriusque exercitus sanguine gravi proelio su- 
perat. Hoc certaminis discrimine tanta desperatio illata 
Poenis est , ut , nisi in exercitu Agathoclis orta seditio 
fuisset, transiturus ad eum Bomilcar, rex Poenorum, cum 
exercitu fuerit. Ob quam noxam in medio foro a Poenis 
patibulo sufiixus est: ut idem locus monumentum suppli- 
ciorum eius esset, qui ante fuerat ornamentum honorum. 
Sed Bomilcar magno animo crudelitatem civium tulit , 
adeo, ut de summa cruce, veluti de tribunali, in Poeno- 
rum scelera condonaretur , obiectans illis nunc Hannonem 
falsa adfectati regni invidia circumventum; nunc Gisgonis 
innocentis exsilium ; nunc in Hamilcarem patruum suum 
tacita suffragia , quod Agathoclem socium illis facere quam 
hostem maluerit. Ilaec quum in maxima populi concione 
vociferatus esset, exspiravit. 

Cap. VIII. Interea Agathocles profligatis in Africa rebus, 
tradito Archagatho filio exercitu, in Siciliam recurrit, ni- 
hil actum in Africa existimans , si amplius Syracusae ob- 

siderentur. Nam post occisum Hamilcarem , Gisgonis fi- 
lium, novus eo a Poenis missus exercitus fuerat. Statim 
igitur primo adventa cius omnes Siciliae urbes auditis rebus, 
quas in Africa gesserat, certatim se ei tradunt: atque ita 
pulsis e Sicilia Poenis totius insulae imperium occupavit 
In Africam deinde reversus seditione militum excipitur. 
Nam stipendiorum solutio in adventum patris dilata a filio 
fuerat. Igitur in concionem vocatos blandis verbis permul- 
sit: stipendia illis non a se flagitanda esse , sed ab hoste 
quaerenda: communem victoriam, communem praedam fu- 
turam. Paullum modo adniterentur , dum belli reliquiae 
peraguntur , cum sciant Carthaginem captam spes omnium 
expleturam. Sedato militari tumultu interiectis diebus ad 
castra hostium exercitum ducit: ibi inconsultius proelium 
committendo maiorem partem exercitus perdidit. Quum 
itaque in castra fugisset versamque in se invidiam temere 
commissi belli videret pristinamque offensam non depensi 
stipendii metueret : concubia nocte solus a castris cum 
Archagatho filio profugit. Quod ubi milites cognovere, 
haud secus quam si ab hoste capti essent , trepidavere , 
bis se a rege suo in mediis hostibus relictos esse procla- 
mantes ; salutemque suam desertam ab eo esse, quorum 
ne sepultura quidem relinquenda fuerit. Quum persequi 
regem vellent , a Numidis excepti in castra revertuntur , 
comprehenso tamen reductoquc Archagatho , qui a patre 
noctis errore discesserat. Agathocles autem navibus , qui- 
bus reversus a Sicilia fuerat, cum custodibus earumdem 
Sjracusas defertur. Exemplum flagitii singulare, rex exer- 
citus sui desertor Gliorumquo pater proditor! Interim in 
Africa post fugam regis milites pactione cum hostibus 
facta, interfectis Agathoclis liberis, Carthaginiensibus se 
tradidere. Archagathus quum occideretur ab Arcesilao, 
amico antea patris , rogavit eum = quidnam liberis eius 
facturum Agathoclem putet , per quem ipse liberis ca- 
veat? Tunc respondit satis habere se, quod superstites 
eos esse Agathoclis liberis sciat. Post haec Poeni ad per- 
sequendum belli reliquias duces in Siciliam miserunt, cum 
quibus Agathocles pacem aequis conditionibus fecit. 

Cap. 4. 2. Agathoclis postremae res gestae. 3. Pyrrhi bella. 4. Hiero. 

Cap. 1. Agathocles , rex Siciliae , pacificatus cuna Car- 
thaginiensibus , partem civitatum a se tiducia virium dis- 
sidentem armis subegit. Dein quasi angustis insulae ter- 
minis clauderetur , cuius imperii partem primis incrementis 
ne speraverat quidem , in Italiam transcendit , exemplum 
Dionysii secutus , qui multas civitates Italiae subegerat. 
Primi igitur hostes illi Bruttii fuere , qui et fortissimi tum 
ct opulentissimi videbantur, simul et ad iniurias vicino- 
rum promti. Nam multas civitates graeci nominis Italia 
expulerant; auctores quoque suos Lucanos bello vicerant, 
et pacem cum his aequis legibus fecerant. Tanta feritas 
animorum erat , ut nec origini suae parcerent. Namque 
Lucani iisdem legibus liberos suos , quibus et Spartani , 
instituere soliti erant. Quippe ab initio pubertatis in silvis 
inter pastores habebantur sine ministerio servili , sine ve- 
ste , quam induerent vel cui incubarent : ut a primis annis 
duritiae parcimoniaeque sine ullo usu urbis adsucscercnt. 
Cibus his praeda venatica , potus aut lactis aut fontium 
liquor erat. Sic ad labores bellicos indurabantur. Ilornm 
igitur ex numero quinquaginta primo ex agris linitimorum 
praedari soliti , confluente deinde multitudine , sollicitati 
praeda , quum plures facti essent , infestas regiones red- 
debant. Itaque fatigatus querelis sociorum Dionysius Sici ■ 
liae tyrannus , sexcentos Afros ad compescendos cos mi- 
serat: quorum castellum proditum sibi per Bruttiam mu- 
lierem expugnaverunt ; ibique civitatem concurrentibus ad 
opinionem novae urbis pastoribus statuerunt : Bruttiosque 
se ex nomine mulieris vocaverunt. Primum illis cum Lu- 
canis, originis suae auctoribus, bellum fuit: qua victoria 
erecti, quum pacem aequo iure fecissent, ceteros finitimos 
armis subegerunt ; tantasque opes brevi consecuti sunt , 
ut perniciosi etiam regibus haberentur. Denique Alexander, 
rex Epiri , quum in auxilium graecarum civitatum cum 
magno exercitu in Italiam venisset , cum omnibus copiis 
ab his deletus est. Quare feritas eorum successu felicitatis 
incensa , diu terribilis finitimis fuit. Ad postremum implo- 
ratus Agathocles spe ampliandi regni a Sicilia in Italiam 
traiecit' 

Cap. II. Principio adventus opinione eius concussi lega- 
tos ad eum societatem amicitiamque petentes miserunt. 
Quos Agathocles ad coenam invitatos , ne exercitam traiici 
viderent, et in posterum statuta his dic, conscensa nave 
frustratus est Sed fraudis haud laetus eventus fuit: siqui- 
dem reverti eum in Siciliam interiectis paucis diebus vis 
morbi coegit : quo toto corpore comprehensus per omne» 
nervos articulosque humore pestifero grassante , velut in- 
testino singulorum membrorum bello , impugnabatur. Ex 
qua desperatione bellum inter lilium nepolemque eius 
regnum iam quasi mortui vindicantibus oritur: occiso filio 
regnum nepos occupavit. Igitur Agathocles , quum morbi 
cura et aegritudo graviores essent et inter se alterum al- 
terius malo cresceret , desperatis rebus uxorem suam 
Thexenam genitosque ex ea duos parvulos cum omni pe- 
cunia et familia regalique instrumento , quo praeter illum 
nemo regum ditior fuit, navibus impositos Aegvptum, unde 
uxorem acceperat , remittit : timens , no praedonem regni 
sui hostem paterentur. Quamquam uxor diu , ne ab aegro 
divelleretur, deprecata est, ne discessus suus adiungi ne- 
potis parricidio posset et tam cruente haec deseruisse vi- 
rum quam ille impugnasse avum videretur : nubendo se 
non prosperae tantum sed omnis fortunae inisse societatem ; 
nec invitam periculo spiritus sui emturam , ut extremos 
viri spiritus exciperet; et exsequiarum officium, in quod 
profecta se, nemo sit successurus , obsequio debitae pietatis 
impleret. Discedentes parvuli flebili ululatu amplexi patrem 
tenebant ; ex altera parte uxor maritum non amplius vi- 
sura osculis fatigabat. >ec minus senis lacrimae miserabi- 
les erant. Flebant hi morientem patrem ; ille exsules li- 
beros : hi discessu suo solitudinem patris , aegri senis ; 
ille in spem regni susceptos relinqui in egestate lugebat. 
Inter haec regia omnis adsistentium fletibus tam crudelis 
discidii impleta resonabat. Tandem finem lacrimis neces- 
sitas profectionis imposuit et mors regis proficiscentes fi- 
lios insecuta est. Dum haec aguntur , Carthaginienses co- 
gnitis quae in Sicilia agebantur, occasionem totius insulae 
occupandae datam sibi existimantes magnis viribus eo traii- 
cinnt : multasque civitates subigunt. 

Cap. 111. Eo tempore et Pyrrhus adversus Romanos bel- 
lum gerebat; qui imploratus ‘a Siculis in auxilium, siculi 
dictum est , quum Syracusas venisset multasque civitates 
subegisset , rex Siciliae , sicut Epiri , appellatur. Quarum 
rerum felicitate laetus Heleno filio Siciliae , velut avitum 
(nam susceptus ex filia Agathoclis regis erat), Alexandro 

autem Italiae regnum destinat. Post haec multa secunda 
proelia cum Carthaginiensibus facit. Interiecto deinde tem- 
pore legati ab Halicis sociis venere nuntiantes: Romanis 
resisti non posse , deditionemque futuram, nisi subveniat. 
Anxius tam ambiguo pericolo incertusque quid ageret vel 
quibus primum subveniret , in utrumque pronus consulta- 
bat : quippe instantibus hinc Carthaginiensibus , inde Ro- 
manis , periculosum videbatur exercitum in Italiam non 
traiicerc, periculosius a Sicilia deducere: ne aut illi non 
lata ope aut hi deserti amitterentur. In hoc aestu pericu- 
lorum (l) tutissimus portus consiliorum visus est omnibus 
viribus decernere in Sicilia; et profligatis Carthaginiensi- 
bus victorem exercitum transponere in Italiam. Itaque 
conserto proelio quum superior fuisset , quoniam tamen a 
Sicilia abiret , pro victo fugere visus est : ac propterca 
socii ab eo defecerunt; et imperium Siciliae tam cito ami- 
sit , quam facile quaesierat. Sed nec in Italia melioro fe- 
licitate usus in Epirum revertitur. Admirabilis utriusque 
rei casus in exemplum fuit, Nam sicut ante secunda for- 
tuna rebus supra vota fluentibus (3) Italiae Siciliaeque 
imperium et tot de Romanis victorias adstruxerat : ita nunc 
adversa , velut in ostentationem fragilitatis humanae , de- 
struens quae cumulaverat , Siciliensi ruinae naufragium 
maris et foedam adversus Romanos pugnam lurpemque 
ab Italia discessum adiecit. 

Cap. IV. Post profectionem a Sicilia Pyrrhi , magistra- 
tus liicro creatur 5 -cuius tanta moderatio fuit, ut consen- 
tiente omnium civitatum favore dux adversus Carthagi- 
nienses primum, mox rex crearetur, lluius futurae maie- 
statis ipsa infantis educatio quasi praenuntia fuit : quippe 
genitus erat patre Hierocle , nobili viro , cuius origo a 
Gelone , antiquo Siciliae tyranno , manabat : sed mater- 
num illi genus sordidum atque adeo pudibundum fuit. 
Nam ex ancilla natus ac propterea a patre , velut deho- 
ncslamenlum generis , expositus erat. Sed parvulum et 
humanae opis egentem apes congesto circa iaccntem meile 
multis diebus aluere. Ob quam rem responso haruspicum 
admonitus pater , qui regnum infanti portendi canebant , 
parvulum recolligit omnique studio au spem maiestatis , 
quae promittebatur , instituit. Eidem in ludo (3) inter 

(1) In hoc aestu periculorum. In hoc ancipiti discrimine. 

(2) Rebus supra vota fluentibus, ttebus illi prospere succedentibus 
supra quam cupiebat. 

(3) In ludo. In schola. 

coaequales (I) discenti lupus tabulam (2), in lurba pue- 
rorum repente conspectus , eripuit. Adolescenti quoque 
prima bella ineunti aquila in clypeo, noctua in hasta con- 
sedit Quod ostentum et consilio cautum et manu prom- 
ptum regemque futurum significabat. Denique adversus 
provocatores saepe pugnavit, semperquc victoriam repor- 
tavit; a Pvrrlio rege multis militaribus donis donatus est. 
Pulchritudo ei corporis insignis, vires quoque in homine 
admirabiles fuere. In adloquio blandus , in negotio iustus, 
in imperio moderatus : prorsus ut nihil ei regium deesse 
praeter regnum videretur. 


LIBER XXIV. 


Cap. 1. Graeciae civitatum molimina. 2. 5. Ptolemaeus Ceraunus et 

Arsinoe. 4. 5. Gallorum sub Brenno in Macedoniam irruptio. C. Eorum 

In Graeciam invasio. Templum Delphicum. 7. 8. Clades Gallorum. 

Cap. I. Dum haec in Sicilia geruntur, interim in Grae- 
cia dissidentibus inter se belio Ptolemaeo Cerauno et An- 
tiocho et Antigono regibus, omnes ferme Graeciae civitates, 
ducibns Spartanis, velut occasione data, ad spem liberta- 
tis erectae , missis invicem legatis, per quos in societatem 
foedera adligarentur , in bellum prorumpunt; et, ne cum 
Antigono, sub cuius regno erant, bellum cepisso videren- 
tur, socios eius Aetolos“ adgrediuntur , causas belli prae- 
tendentes, quod consensu Graeciae sacratum Apollini Cir- 
rhaeum campum (3) per vim occupassent. Huic bello du- 
cem deligunt Arean , qui adunato exercitu urbes sataque 
in his campis posita depopulatur; quae auferri non pote- 
rant, incendit. Quod quum e montibus conspicali Aetolo- 
rum pastores essent, congregati admodum quingenti spar- 
sos hostes ignoranlcsque , quanta manus esset , quoniam 
conspectum illis metus et incendiorum fumus abstulerat, 
consectantur, trucidatisque admodum novem millibus prae- 
dones in fugam verterunt. Reparantibus deinde Spartanis 
bellum auxilium multae civitates negaverunt, existimantes 
dominationem eos , non libertatem Graeciae quaerere. 

(1 ) Coaequales. Vox sequiorem latinitatis aetatem redolens. Elegan- 
tbres scribunt: aequales, ital. eoetanei. 

(2) 'fabulam. Intellige tabellam primordiorum. Nos: t' abecedario. 

(5) Cirrhaeum campum. Cirrha, urbs Apollini sacra, est in Phocide 

Achaiae regioue. 

Interca inter reges bellum finitur; nam Ptolemaeus pulso 
Antigono quuin regnum totius Macedoniae occupasset , pa- 
cem cum Antiocho facit; ndlinitatemquc cum Pyrrho rege, 
data ei in matrimonium lilia sua, iungit. 

Cap. 11. Exinde externo metu deposito impium et faci- 
norosum animum ad domestica scelera convertit, insidias- 
que Arsinoe sorori suae instruit, quibus et tilios eius vila 
et ipsam Cassandreae urbis possessione privaret. Primus ei 
dolus fuit , simulato amore , sororis matrimonium petere : 
aliter enim ad sororis filios, quorum regnum occupaverat, 
quam concordiae fraudo pervenire non poterat. Sed nota 
scelerata Ptolemaei voluntas sorori erat. Itaque non cre- 
denti mandat , velle se cum filiis eius regni consortium 
iungerc ; cum quibus non ideo se armis contendisse , quo- 
niam eripere his regnum, sed quod id facere sui muneris 
vellet. In hoc mitteret arbitrum iurisiurandi , quo praesente 
apud deos patrios , quibus vellet obsecrationibus, se obli- 
garet. Incerta Arsinoe quid ageret , si mitteret , decipi 
periurio, si non mitteret , provocare rabiem fraternae cru- 
delitatis timebat. Itaque plus liberis quam sibi timens , 
quos matrimonio suo protecturam se arbitrabatur , mittit 
ex amicis suis Chodionem ; quo perducto in sanctissimum 
lovis templum veterrimae Macedonum religionis, Ptole- 
maeus sumtis in manus altaribus, contingens ipsa simu- 
lacra et pulvinaria deorum inauditis ultimisquc (t) exse- 
crationibus adiurat: se sincera fide matrimonium sororis 
petere; nuncupaturumquc se eam reginam, neque in con- 
tumeliam eius sc aliam uxorem aliosve , quam filios cius, 
liberos habiturum. Arsinoe postquam et spe impleta est 
pt metu soluta , ipsa cum fratre colloquitur ; cuius vultus 
et hlandieules oculi quum fidem non minorem quam ius- 
iurandum promitterent, reclamante Ptolemaeo filio frau- 
dem subesse , in matrimonium fratris concedit. 

Cai*. III. Nuptiae magno apparatu laetiliaquc onmiurii 
celebrantur. Ad concionem quoque vocato exercitu capiti 
sororis diadema imponit , reginamque eam appellat. Quo 
nomine in laetitiam eflusa Arsinoe, quia, quod morte 
Lysimachi prioris mariti amiserat , recepisset , ultro virum 
in urbem suam Cassandream invitat; cuius urbis cupidi- 
tate fraus struebatur. Praegressa igitur virum diem festum 
urbi in adventum eius indicit : domos , templa celeraque 
omnia exornari iubet; aras ubique liostiasque disponi: fi- 
lios quoque suos , Lysimachum sexdecim annos natum , 

(I) V Ulnis. Horrifici:-. 

Philippum triennio minorem , utrumque forma insignem , 
coronatos occurrero iubet. Quos Ptolemaeus ad celandam 
fraudem cupide et ultra modum verae adfectionis amplexus 
osculis diu fatigat. Ubi ad portam ventum est , occupari 
arcem iubet; pueros interfici. Qui quum ad matrem con- 
fugissent , in gremio eius inter ipsa oscula trucidantur , 
proclamante Arsinoe, quod tantum nefas aut nubendo aut 
post nuptias contraxisset. Pro filiis saepe se percussoribus 
obtulit; frequenter corpore suo puerorum corpora ample- 
xata protexit; vulneraque excipere, quae liberis intende- 
bantur, voluit. Ad postremum etiam spoliata funeribus (1) 
liliorum scissa veste et crinibus sparsis cum duobus ser- 
vulis ex urbe protracta Samothraciam in exsilium abiit : 
eo miserior , quod mori cum filiis ei non licuit. Sed nec 
Ptolemaeo inulta scelera fuerunt: quippe diis immortalibus 
tot periuria et tam cruenta parricidia vindicantibus brevi 
post a Gallis spoliatus regno , captusque vitam ferro , ut 
meruerat, amisit. 

Cap. IV. Namque Galli abundanti multitudine , quunt 
eos non caperent terrae, quae genuerant, trecenta millia 
hominum ad sedes novas quaerendas, velut ver sacrum (2), 
miserunt. Ex his portio in Italia consedit, quae et urbem 
romanam captam incendit ; et portio Illyricos sinus du- 
cibus avibus (nam augurandi studio Galli praeter ceteros 
callent (3)) per strages barbarorum penetravit et in Pan- 
nonia consedit : gens aspera , audax , bellicosa , quae prima 
post Herculem , cui ea res virtutis admirationem et im- 
mortalitatis fidem dedit , Alpium invicta iuga et frigore 
intractabilia loca transcendit. Ibi domitis Pannoniis per 
multos annos cum finitimis varia bella gesserunt. Hortante 
deinde successu divisis agminibus alii Graeciam , alii Ma- 
cedoniam , omnia ferro proterentes , petivere. Tantusque 
terror gallici nominis erat , ut etiam regps non lacessiti 
ultro pacem ingenti pecunia mercarentur. Solus rex Ma- 
cedoniae Ptolemaeus adventum Gallorum intrepidus audi- 
vit , hisque cum paucis et incompositis , quasi bella non 
difficilius quam scelera patrarentur , parricidiorum furiis 
agitatus occurrit. Dardanorum quoque legationem viginti 
millia armatorum in auxilium offerentem sprevit, addita 

(1) Funeribus. Cadaveribus. 

(2) felut v er sacrum. Perinde ac si diis fuissent devoti, fer sacrum 
se facere dicebant veteres, quum diis voverent quaecumque vere pro- 
ximo essent nascitura. 

(3) Augurandi studio' prueler ceteros callent. Scientia auguriorum 
caeleris praestant. 


'( 

insuper contumelia actum de Macedonia dicens, si, quum 
totum Orientem soli domuerint , nunc in vindictam finium 
Dardanis egeant : milites se habere filios eorum , qui sub 
Alexandro rege stipendia toto orbe terrarum victores fe- 
cerint. Quae ubi Dardano regi nuntiata sunt: inclytum 
illud Macedoniae regnum brevi immaturi iuvenis temeritate 
casurum dixit. 

Cap. V. Igitur Galli duce Belgio ad tentandos Macedonum 
animos legatos ad Ptolemaeum mittunt, offerentes pacem, 
si emere velit : sed Ptolemaeus inter suos belli metu pa- 
cem Gallos petere gloriatus est. Nec minus ferociter se 
legatis quam inter amicos iactavit, aliter se pacem datu- 
rum negando , nisi principes suos obsides dederint et 
arma tradiderint : non enim Udem se nisi inermibus ha- 
biturum. Renuntiata legatione risere Galli, undique accla- 
mantes , brevi sensurum , sibi an illi consulentes pacem 
obtulerint, lnteriectis diebus proelium conseritur, victique 
Macedones caeduntur. Ptolemaeus multis vulneribus sau- 
cius capitur: caput eius amputatum et lancea fixum tota 
acie ad terrorem hostium circumfertur. Paucos ex Mace- 
donibus fuga servavit : ceteri aut capti aut occisi. Haec 
quum nuntiata per omnem Macedoniam essent , portae 
urbium clauduntur , luctu omnia replentur : nunc orbita- 
tem amissorum filiorum dolehant ; nunc excidia urbium 
metuebant; nunc Alexandri Philippiquc regum suorum 
nomina, sicut numina , in auxilium vocabant : sub illis se 
non solum tutos, verum etiam victores orbis terrarum ex- 
stitisse: ut tuerentur patriam suam, quam gloria rerum 
gestarum coelo proximam reddidissent ; ut opem adflictis 
ferrent, quos furor et temeritas Ptolemaei regis perdidisset, 
orabant. Desperantibus omnibus, non votis agendum So- 
sthenes, unus de Macedonum principibus, ratus, contracta 
iuventute, et Gallos victoria exsultantes compescuit et Ma- 
cedoniam ab hostili populatione defendit. Oh quae virtutis 
beneficia multis nobilibus regnum Macedoniae adfectanti- 
bus , ignobilis ipse praeponitur : et quum rex ab exercitu 
appellatus esset , ipse non in regis , sed ducis nomen iu- 
rare milites compulit. 

Cap. VI. Interea Brennus, quo duce portio Gallorum in 
Graeciam se effuderat , audita victoria suorum , qui Belgio 
duce Macedonas vicerant , indignatus, parta yictoria, opi- 
mam praedam et Orientis spoliis onustam tam facile re- 
lictam esse , ipse adunatis centum quinquaginta millibus 
peditum et quindecim millibus equitum in Macedoniam ir- 
rumpit. Quum agros villasque popularetur , occurrit ei cum 

instructo exercitu Macedonum Sosthenes : sed pauc i a plu- 
ribus, trepidi a valentibus facile vincuntur. Itaque quum 
victi se Macedones intra muros urbium condidissent , vi- 
ctor Brennus , nemine prohibente, totius Macedoniae agros 
depraedatur. Inde quasi terrena iam spolia sorderent , 
animum ad deorum immortalium templa convertit , scur- 
riliter iocatus, locupletes deos largiri hominibus oportere. 
Statim igitur Delphos iter vertit , praedam religioni , au- 
rum offensae deorum immortalium praeferens: quos nullis 
opibus egere, ut. qui eas largiri hominibus soleant, adfirma- 
bat. Templum autem Apollinis Delphis positum est in monte 
Parnaso , in rupe undique impendente : ibi civitatem fre- 
quentia hominum fecit, qui ad adfirmationem maiestatis (I) 
undique concurrentes in eo saxo consedere. Atque ita tem- 
plum et civitatem non muri , sed praecipitia ; nec manu 
facta, sed naturalia praesidia defendunt: prorsus ut in- 
certum sit, utrum munimentum loci, an maiestas dei plus 
hic admirationis habeat. Media saxi rupes in formam thea- 
tri recessit. Quamobrem et hominum clamor et si quando 
accedit tubarum sonus , personantibus et respondentibus 
inter se rupibus multiplex audiri ampliorque quam editur 
resonare solet. Quae res maiorem maiestatis terrorem 
ignaris rei et admiratione stupentibus plerumque adfert. 

In hoc rupis anfractu media ferme montis altitudine pla- 
nities exigua est, atque in ea profundum terrae foramen, 
quod in oracula patet (2): ex quo frigidus spiritus vi qua- 
dam , velut vento, in sublime expulsus mentes valum in 
vecordiam (3) vertit , impietasque deo responsa consulen- 
tibus ilare cogit. Multa igitur ibi et opulenta regum po- 
pulorumque visuntur munera: quaeque magnificentia sui, 
reddentium vota (4) gratam voluntatem , et deorum responsa 
manifestant. 

Gap. VII. Igitur Brennus quum in conspectu haberet 
templum, diu deliberavit, an confestim rem adgrcderetur, 
an vero fessis via militibus noctis spatium ad resumendas 
vires daret. Emanas et Thessalorus duces, qui sc ad prae- 
dae societatem iunxeraut , amputari morus iubent , dum 
imparati hostes et recens adventus sui terror esset: interiecta 
nocte et animos hostibus forsitan et auxilia accessura ; rl 
rias quae tunc pateant, obstructum iri. Sed Gallorum vul- 
ti i id adprmotirmem maiestatis Ad famam maiestatis divinae 

Cii Quod in oracula pate!, lode petuntur oracula 

(5) / 'erordiam . Furorem. 

(il H”d<tcntinm rota. Solventium vota. j 

« us ex longa inopia , ubi primum vino ceterisquc com- 
meatibus reletta rura invenit, non minus abundantia quam 
victoria iaelum per agros se sparserat : desertisque signis 
ad occupanda omnia pro victoribus (1) vagabantur. Quae 
res dilationem Delphis dedit. Prima namque opiuione ad- 
ventus Gallorum prohibiti agrestes oraculis feruntur messes 
vinaque villis efferre. Cuius rei salutare praeceptum non 
prius intellectum est, quam, vini ceterarumque copiarum 
abundantia velut mora Gallis obiccta, auxilia linitimorum 
convenere. Prius itaque urbem suam Delphi aucti viribus 
Sociorum permunivere , quam Galli vino velut praedae 
incubantes ad signa revocarentur. Habebat Brennus lecta 
ex omni exercitu peditum sexaginta quinque millia: Del- 
phorum sociorumque non nisi quatuor millia militum erant ; 
quorum contemtu Brennus ad acuendos suorum animos 
praedae ubertatem omnibus ostendebat ; statuasque cum 
quadrigis , quarum ingens copia procul visebatur , solido 
auro fusas esse , plusquc in pondere quam in specie ha- 
bere praedae adlirmabat. 

Gap. VIII. Hac adseveratlone incitati Galli, simul el he- 
sterno mero saucii , sine respectu periculorum in bellum 
ruebant. Contra Delphi plus in deo quam in viribus repo- 
lientes cum contemtu hostium resistebant; scandentesque 
Gallos e summo montis vertice partim saxo, partim armis 
obruebant. In hoc partium certamine repente universorum 
templorum antistites, simul et ipsae vates, sparsis crinibus 
cum insignibus atque infulis pavidi vecordesque in primam 
pugnantium aciem procurrunt : advenisse deum clamant , 
cumque se vidisse desilientem in templum per culminis 
aperta fastigia: dum omnes opem dei suppliciter implo- 
rant , iuvenem supra humanum modum insignis pulchritu- 
dinis comitesque ei duas armatas virgines ese propinquis 
duabus Dianae Minervaeque aedibus occurrisse ; nec oculis 
tantum liaec se perspexisse ; audisse etiam stridorem arcus 
ac strepitum anmrum : proinde ne cunctarentur diis an- 
tesignanis hostem caedere et irictoriac deorum socios se 
adiungere , summis obsecrationibus monebant. Quibus vo- 
cibus incensi omnes certatim in proelium prosiliunt. Prae- 
sentiam dei et ipsi statim sensere: nam et terrae motu 
portio montis abrupta Gallorum stravit exercitum et con- 
fertissimi cunei non sine vulneribus hostium dissipati rue- 
bant. Insecuta deinde tempestas est , quae grandine et 
frigore saucios ex vulneribus absumsit. Dux ipse Brennus 

(t) Pro vietoribus. Tamquam victores. 

quum dolorem vulnerum ferre non posset , pugione vitam 
finivit. Alter ex ducibus punitis belli auctoribus cum de- 
cem millibus sauciorum citato agmine Graecia excedit. 
Sed nec fugientibus fortuna commodior fuit: siquidem 
pavidis nulla sub tectis acta nox , nullus sine labore et 
periculo dies ; adsidui imbres et gelu nix concreta et fa- 
mes et lassitudo et super haec maximum pervigiliae ma- 
lum miseras infelicis belli reliquias obterebant. Gentes 
quoque nationesque , per quas iter habebant , palantes 
velut praedam sectabantur. Quo pacto evenit, ut nemo ex 
tanto exercitu , qui paullo ante fiducia virium etiam ad- 
versus deos contendebat, vel ad memoriam tantae cladis 
superesset. ' _ ’ - • . . * 


LIBER XXV. 


Cap. t. 2. Gallorum reliquiae in Macedoniam irrumpunt. 3. Pjrrbus 

Macedoniam occupat. 4. 5. Eius contra Spartanos bellum et apud 

Argos interitus. 

Cap. I. Inter duos reges , Antigonum et Antiochum , 
statuta pace , quum in Macedoniam Antigonus revertere- 
tur, novus eidem repente hostis exortus est. Quippe Galli, 
qui a Brenno duce, quum in Graeciam proficisceretur, ad 
terminos gentis tuendos relicti fuerant , ne soli desides 
viderentur , peditum quindecim millia , equitum tria millia 
armaverunt , fugatisque Getarum Triballorumque copiis 
Macedoniae imminentes , legatos ad regem miserunt , qui 
pacem ei venalem offerrent , simul et regis castra specu- 
larentur. Quos Antigonus pro regali munificentia (1) in- 
genti apparatu epularum ad coenam invitavit. Sed Galli 
expositum grande auri argentique pondus admirantes atque 
praedae ubertate sollicitati, infestiores quam venerant re- 
velluntur. Quibus et elephantos ad terrorem velut inusi- 
tatas barbaris formas rex ostendi iusseral et naves onustas 
copiis demonstrari : ignarus , quod (2), quibus ostentatione 
virium metum se inficere existimabat, eorum animos ut 
ad opimam praedam sollicitabat. Itaque legati ad suos re- 
versi omnia in maius extollentes , opes pariter et negli- 

(t) Pro regali munificentia. l'U regalem munificentiam decel. 

(2) Ignarus , quod sollicitabat. Ignarus, se eorum animos ad 

praedam sollicitare, quibus ostentatione virium ulc. 

genliam regis ostendunt: referta auro et argento castra, 
sed neque vallo fossave munita; et quasi satis munimenti 
in divitiis haberent , ita eos omnia officia militaria inter- 
misisse; prorsus quasi ferri auxilio non indigerent, quo- 
niam abundarent auro. 

Cap. II. llac relatione avidae gentis animi satis ad prae- 
dam incitabantur; accedebat tamen et exemplnm Belgii , 
qui non magno ante tempore Macedonum exercitum cum 
rege trucidaverat. Itaque consentientibus omnibus nocte 
castra regis adgrediuntur : qui praesentiens tantam tem- 
pestatem signum pridie dederat , ut omnibus rebus abla- 
tis in proxima silva taciti se occultarent. Neque aliter ser- 
vata castra, quam quod deserta sunt: siquidem Galli, ubi 
omnia vacantia nec sine defensoribus modo, verum etiam 
sine custodibus vident , non fugam hostium , sed dolum 
arbitrantes , diu intrare portas timuerunt. Ad postremum 
integris et intactis munimentis scrutantes potius quam di- 
ripientes castra occupaverunt. Tunc ablatis quae invene- 
rant , ad litus convertuntur. Ibi dum naves incautius di- 
ripiunt , a remigibus et ab exercitus parte , quae eo cum 
coniugibus et uberis confugerant , nihil tale metuentes 
trucidantur : tantaque caedes Gallorum fuit , ut Antigono 
pacem opinio huius victoriae non a Gallis tantum , verum 
etiam a finitimorum feritate praestiterit. Quamquam Gal- 
lorum ea tempestate tantae fecunditatis inventus fuit , ut 
Asiam omnem velut examine aliquo implerent. Denique 
neque reges Orientis sine mercenario Gallorum exercitu 
ulla bella gesserunt ; neque pulsi regno ad alios quam ad 
Gallos confugerunt. Tantus terror gallici nominis et armo- 
rum invicta” felicitas erat , ut aliter neque maiestatem 
suam tutari neque amissam recuperare se posse sine gal- 
lica virtnte arbitrarentur. Itaque in auxilium a Bithyniae 
rege invocati , regnum cum eo, parta victoria, diviserunt; 
eamque regionem Gallograeciam cognominaverunt. 

Cap. III. Dum haec in Asia geruntur, interim in Sicilia 
Pyrrhus a Poenis navali proelio victus , ab Antigcno, Ma- 
cedoniae rege , supplementum militum per legatos petit , 
denuntians , ni mittat , redire se in regnum necesse ha- 
bere , incrementa rerum , quae de Romanis voluerit , de 
ipso quaesiturum. Quoti ubi negatum legati retulerunt , 
dissimulatis caussis repentinam fingit profectionem. Socios 
interim narare bellum iubet : arcis tarentinae custodiam 
lleleno filio et amico Miloni tradit. Deversus in Epirum 
statim lines Macedoniae invadit : cui Antigonus cum exer- 
citu occurrit; victusque proelio in fugam vertitur. Atque 

ita Pyrrhus Macedoniam in deditionem accepit; et vetuli 
damna amissae Siciliae Italiaeqne adquisilo Macedoniae 
regno pensasset , relictum Tarenti lilium et amicum ar- 
cessit. Antigonus autem cum paucis equitibus, fugae co- 
mitibus , repente fortunae ornamentis destitutus , amissi 
regni speculaturus eventus , Thessalonicam se recepit , ut 
inde cum conducta Gallorum mercenaria manu bellum re- 
pararet. Rursus a Ptolemaeo, Pyrrhi filio , funditus victus, 
cum septem comitibus fugiens, 'non iara recuperandi regni 
spem, sed salutis latebras ac fugae solitudines captat. 

Cap. IV. Igitur Pyrrhus in tanto fastigio regni collocatus, 
iam nec eo, ad quod votis perveniendum fuerat, conten- 
tus, Graeciae Asiaeque regna meditatur. Neque illi maior 
ex imperio quam cx bello voluptas erat ; nec quisquam 
Pyrrhum, qua tulisset impetum (I), sustinere valuit. Sed 
ut ad devincenda regna invictus habebatur , ita devictis 
udquisilisque celeriter carebat. Tanto melius studebat ad- 
quirere regna quam retinere. Itaque quum copias Cher- 
roneso transposuisset, legationibus Atheniensium et Achae- 
orum Messeniorumque excipitur. Sed et Graecia omnis 
admiratione nominis eius , simul et rerum adversus Ro- 
manos Poenosque gestarum gloria attonita adventum eius 
exspectabat. Primum illi bellum adversus Spartanos fuit : 
ubi maiore mulierum quam virorum virtute exceptus Pto- 
lemaeum filium et exercitus partem robustissimam amisit: 
quippe oppugnanti urbem, au tutelam patriae tanta mul- 
titudo feminarum concurrit , ut non fortius victus quam 
verecundius recederet. Porro Ptolemaeum filium eius adeo 
strenuum et manu fortem fuisse tradunt , ut urbem Cor- 
cyram cum sexaginta ceperit; item proelio navali quin- 
queremem ex scapha cum septem insiluerit captamque 
tenuerit ; in oppugnatione quoque Spartanorum usque in 
mediam urbem equo procurrerit , ibique concursu multitu- 
dinis interfectus sit. Cuius corpus ut relatum patri est, di- 
xisse Pyrrhum feront: aliquanto tardius eum, quam ti- 
muerit ipse vel temeritas cius meruerit , occisum esse. 

Cap. V. Repulsus a Spartanis Pyrrhus Argos petit : ibi , 
dum Antigonum in urbe clausum expugnare conatur, inter 
confertissimos violentissime dimicans saxo de muris ictus 
occiditur. Caput eius Antigono refertur ; qui victoria mi- 
tius usus , filium eius Helenum cum Epirotis sibi deditum 
in regnum remisit, eique insepulti patris ossa in patriam 
referenda tradidit Satis constans inter omnes auctores fama 

(I) Qua tulisset impetum. In (fuamcumque partem irruisset. 

est, nullum nec eius nec superioris aetatis regem compa- 
randum Pyrrho fuisse ; raroque non inter reges tantum , 
verum etiam inter illustres viros aut vitae sanctioris aut 
iustiliae probatioris visum fuisse (1): scientiam certe rei 
militaris in illo viro tantam fuisse , ut cum Lysimacho , 
Demetrio , Antigono , tantis regibus (2) , bella gesserit , 
invictus semper fuerit ; Illyriorum quoque , Siculorum, Ito- 
manorumque et Carthaginiensium bellis numquam inferior, 
plerumque etiam victor exstiterit: qui patriam certe suam 
angustam ignobileraque fama rerum gestarum et claritate 
nominis sui toto orbe illustrem reddiderit. 


LIBER XXVI. 


Cap. t. Antigonus. Aristolimus. Hellanicus. 2. 3. Antigonus Gallos delet, 
Athenis bellum infert. Alexander in Epiro. Cxrenarum status. 

Cap. I. Post mortem Pyrrhi non in Macedonia tantum, 
verum etiam in Asia Graeciaque magni bellorum motus 
fuero. Nam et Peloponnesii per proditionem Antigono tra- 
diti : et variante hominum partim dolore , partim gaudio , 
prout singulae civitates aut auxilium de Pyrrho sperave- 
rant aut metus sustinuerant , ita aut cum Antigono socie- 
tatem iuugebant aut mutuis inter se odiis in bellum rue- 
bant. Inter hunc turbatarum provinciarum motum Epiorum 
quoque urbs ab Aristotimo principe per tyrannidem oc- 
cupatur : a quo quum multi ex primoribus occisi , ptures 
in exsilium acti essent, Aetolis per legatos postulantibus, 
coni ng es liberosque exsulum redderet , primo negavit ; po- 
stea , quasi poeniteret, proficiscendi ad suos omnibus ma- 
tronis potestatem dedit, diemque profectionis statuit. Illae, 
quasi in perpetuum cum viris exsulaturae , pretiosissima 
quaeque auferentes , quum ad portam quasi uno agmine 
profecturae convenissent, omnibus rebus exspoliatae in 
carcerem recluduntur , occisis prius in gremio matrum 
parvulis liberis, virginibusque au stuprum direptis. Ad tam 
saevam dominationem stupentibus omnibus , princeps eorum 
Hellanicus, senex ct liberis orbus t ut qui nec aetatis nec 
pignoris respectu timeret, contractos domum fidissimos 

(1) f'isum fuisse. Supp. aliquem. 

(2) Tantis regibus. Regibus lam potentibus. 

amicorum in vindictam patriae hortatur. Cunctantibns pri- 
vato periculo publicum (inire , et deliberandi spatium po- 
stulantibus, arcessitis servis iubet obserari fores, tyranno - 

J ue nuntiari, mitteret qui coniuratos apud se comprehen- 
eret; obiectans singulis, se , quia liberandae patriae auctor 
esse non possit, desertae ultorem futurum. Tunc illi anci- 
piti periculo circumventi honestiorem viam eligentes con- 
iurant in tyranni necem: atque Ha Aristotimus quinto post- 
quam tyrannidem occupaverat mense opprimitur. 

Cap. II. Interea Antigonus quum multiplici bello et Pto- 
lemaei regis et Spartanorum premeretur ; novusque illi ho- 
stis Gallograeciae exercitus adduxisset , in speciem castro- 
rum parva manu adversus ceteros relicta , adversus Gallos 
totis viribus proficiscitur. Quibus cognitis Galli , quum et ipsi 
se proelio pararent, in auspicia pugnae hostias caedunt: 
quarum extis quum magna caedes interitusque omnium 
praediceretur, non in timorem, sed in furorem versi, spe- 
rantesque deorum minas expiari caede suorum posse , con- 
iuges et liberos suos trucidant, auspicia belli a parricidio 
incipientes. Tanta rabies feros animos invaserat , ut non 
parcerent aetati, cui etiam hostes pepercissent; bellumque 
internecivum cum liberis liberorumque matribus gererent, 
pro quibus bella suscipi solent. Itaque quasi scelere vitam 
victoriamque redemissent , sicut erant cruenti ex recenti 
suorum caede , in proelium non meliore eventu quam 
omine proficiscuntur : siquidem pugnantes prius parrici- 
diorum furiae quam hostes circumvenere ; obversantibus- 
que ante oculos manibus interemtorum omnes occidione 
caesi. Tanta strages fuit , ut pariter cum hominibus dii 
consensisse in exitium parricidarum viderentur. Post huius 
pugnae eventum Ptolemaeus et Spartani victorem hostium 
exercitum declinantes in tutiora se recipiunt. Antigonus 
quoque ubi eorum discessum videt, recenti adhuc ex 
priori victoria militum ardore bellum Atheniensibus infert. 
In quo quum occupatus esset, interim Alexander, rex 
Epiri , ulcisci mortem patris Pyrrhi cupiens , fines Mace- 
doniae depopulatur. Adversus quem quum reversus a Grae- 
cia Antigonus esset, transitione militum destitutus, regnum 
Macedoniae cum exercitu amittit. Huius filius Demetrius, 
puer admodum, absente patre reparato exercitu , non so- 
lum amissam Macedoniam recipit ; verum etiam Epiri re- 
gno Alexandrum spoliat. Tanta vel mobilitas militum vel 
fortunae varietas erat , ut vicissim reges nunc exsules mine 
reges viderentur. 

Gap. III. Igitur Alexander , quum exsul ad Acarnanas 

confugisset, non minore Epirotarum desiderio quam so- 
ciorum auxilio in regnum restituitur. Per idem tempus 
rex Cyrenarum Magas decedit : qui ante infirmitatem Be- 
ronicem, unicam tiliam, ad linienda cum Ptolemaeo fra- 
tre certamina filio eius desponderat. Sed post mortem regis, 
mater virginis Arsinoe, ut invita se contractum matrimo- 
nium solveretur, misit qui ad nuptias virginis regnumque 
Cyrenarum Demetrium, fratrem regis Antigoni, a, Mace- 
donia arcesserent : qui et ipse ex tilia Ptolemaei procreatus 
erat. Sed nec Demetrius moram fecit Itaque quum secun- 
dante vento celeriter Cyrenas advolasset, fiducia pulchri- 
tudinis, qua nimis placere socrui coeperat, statim a prin- 
cipio superbus regiae familiae militibusque impotens (1) 
erat; sludiutnque placendi a virgine in matrem contulerat. 
Quae res suspecta primo virgini, deiu popularibus militi- 
busque invisa fuit Itaque versis omnium animis in Ptole- 
maei filium, insidiae Demetrio comparantur, cui, quum 
in lectum socrus concessisset, percussores immittuntur. 
Sed Arsinoe audita voce filiae ad fores stantis ct praeci- 
pientis ut matri parceretur, adulterum paullisper corpore 
suo protexit. Quo interfecto Beronice et stupra matris salva 
pietate ulta est , et in matrimonio sortiendo iudicium pa- 
tris secuta. 


LIBER XXVII. 


• ap. I -3. De Seleuco in Syria, ef Anliocbo Hierace, et Eumene Bithyno. 


Cap. 1. Mortuo Syriae rege Antiocho , quum iu locum 
eius tilius Seleucus successisset, hortante matre Laudice, 
quae prohibere debuerat, auspicia regni a parricidio ce- 
pit : quippe Berouicen , novercam suam (2) sororem Pto- 
lemaei regis Aegypti , cum parvulo fratre ex ea suscepto 
interficit. Quo facinore perpetrato et infamiae maculam 
subiit et Ptolemaei bello se implicuit Porro Beronice , 
quum ad se interficiendam missos didicisset , Daphuae (3) 
se claudit. Ubi quum obsideri eam cum parvulo filio nun- 

(1) Superbus reg. familiae militibusgtie impotens. Superbus in regiam 
familiam, et in milites impotens. 

(2) Beronicem novercam suam interficit. Eleganliores , omisso 

pronomine suam, scriberent: Beronicem novercam interficit. 

(3) Daphnae. Fuit Daphne Antiochine suburbanum, Apollini sacrum. 

tiatura Asiae civitatibus esset , recordatione paternae ma- 
iorumque eius dignitatis casum tam indignae fortunae mi- 
serantes auxilia ei omnes misere. Frater quoque Ptole- 
maeus periculo sororis exterritus relicto regno cum omnibus 
viribus advolat. Sed Beronice ante adventum auxiliorum, 
quum vi expugnari non posset , dolo circumventa trucida- 
tur. Indigna res omnibus visa. Itaque quum universae ci- 
vitates, quae defecerant, ingentem classem comparassent, 
repente exemplo crudelitatis exterritae simul et in ultio- 
nem eius , quam defensuri erant , Ptolemaeo se tradunt : 
qui , nisi in Aegyptum domestica seditione revocatus es- 
set , totum regnum Seleuci occupasset. Tantum vel illi 
odium parricidiale scelus vel huic favorem indigne pe- 
remtae mors sororis attulerat. 

Cap. II. Post discessum Ptolemaei Seleucus quum ad- 
versus civitates , quae defecerant, ingentem classem com- 

E arasset , repente veluti diis ipsis parricidium vindicanti- 
us, orta tempestate, classem naufragio amittit: nec quid- 
quam illi ex tanto apparatu praeter nudum corpus et 
spiritum et paucos naufragii comites residuos fortuna fecit. 
Misera quidem res , sed optanda Seleuco fuit : siquidem 
civitates, quae odio eius ad Ptolemaeum transierant , velut 
diis arbitris satisfactum sibi esset, repentina animorum 
mutatione in naufragii misericordiam versae imperio se < 
eius restituunt. Laetus igitur malis suis et damnis ditior* 
redditus, veluti par viribus, bellum Ptolemaeo infert: sed 
quasi ad ludibrium tantum fortunae natus esset , nec pro- 
pter aliud opes regni recepisset, quam ut amitteret, vi- 
ctus proelio non multo quam post naufragium comitatior, 
trepidus Antiochiam confugit, inde ad Antiochum fratrem 
litteras facit: quibus auxilium eius implorat, oblata ei Asia 
intra finem Tauri montis in praemium latae opis. Antio- 
chus autem , quum esset annos quatuordecim natus , supra 
aetatem regni avidus occasionem non tam pio animo , quam 
offerebatur , adripuit : sed latronis more totum fratri eri- 
pere cupiens puer sceleratam virilemque sumit audaciam. 
Unde llierax (1) est cognominatus: quia non hominis , sed 
accipitris ritu in alienis eripiendis vitam sectaretur. Interea 
Ptolemaeus quum Antiochum in auxilium Seleuco venire 
cognovisset , ne cum duobus uno tempore dimicaret , in 
annos decem cum Seleuco pacem facit; sed pax ab hoste 
data interpellatur a fratre : qui conducto Gallorum mer- 
cenario exercitu , pro auxilio bellum , pro fratre hostem 

(I) Hieras. accipiter. 

imploratus exhibuit. In eo proelio virtute Gallorum victor 
quidem Antiochus fuit : seu Galli arbitrantes Seleucum in 
proelio cecidisse, in ipsum Antiochum arma vertere: li- 
berius depopulaturi Asiam , si omnem stirpem regiam ex- 
stinxissent. Quod ubi sensit Antiochus , velut a praedoni- 
bus , auro se redimit , societatemque cum mercenariis suis 
iungit. 

Cap. III. Interea rex Bithyniae Eumenes , sparsis con- 
sumtisque fratribus bello intestinae discordiae , quasi va- 
cantem Asiae possessionem invasurus , victorem Aiitiochura 
Gallosque adgreditur. Nec difficile saucios adhuc ex supe- 
riore congressione, integer ipse viribus, superat. Ea nam- 
que tempestate omnia bella in exitium Asiae gerebantur : 
uti quisque fortior fuisset, Asiam velut praedam occupa- 
bat. Seleucus et Antiochus fratres bellum propter Asiam 
gerebant ; Ptolemaeus , rex Aegypti , sub specie sororiae 
ultionis Asiae inhiabat. Hinc bithynus Eumenes, inde Galli , 
humiliorum semper mercenaria manus (1), Asiam depopu- 
labantur : quum interea nemo defensor Asiae inter tot prae- 
dones inveniebatur. Victo Antiocho, quum Eumenes maio- 
rem partem Asiae occupasset , no tunc quidem fratres , 
perdito praemio , propter quod bellum gerebant , concor- 
dare potuerunt : sed omisso externo hoste . in mutuum 
exitium bellum reparant. In eo Antiochus aenuo victus , 
multorum dierum ruga fatigatus , tandem ad socerum suum 
Ariamenem , regem Cappadociae , pervehitur. A quo quum 
primum benigne exceptus esset, interiectis diebus, cognito 
quod insidiae sibi pararentur, salutem fuga quaesivit. Igitur 
quum profugo nusquam tutus lucus esset, ad Ptolemaeum 
hostem , cuius (idem tutiorem quam fratris existimabat , 
decurrit , memor vel quae facturus fratri esset , vel quae 
meruisset a fratre. Seu Ptolemaeus non amici debito (2), 
quam hostis, functus, servari eum arctissima custodia iu- 
bet. Hinc quoque Antiochus opera cuiusdam meretricis 
adiutus , quam familiarius noverat , deceptis custodibus 
elabitur ; fugiensque a latronibus interficitur- Seleucus 
quoque iisdem ferine diebus , amisso regno , equo praeci- 
pitatus linitur (3). Sic fratres , quasi et germanis casi- 
hus (4) , exsules ambo , post regna scelerum suorum poe- 
nas luerunt. 

(1) Humiliorum semp.mcrc. manus. Qui mercede conducli solerent 
debiliores adversus fortiores defendere. 

(2) Aon amici dcbilo. Non tum amici debito. 

(5) Finitur. Moritur. 

(4) Ccrmanis casibus. Similibus casibus. 

LIBER XXVIII. 

Cap. i -3. Turbae in Epiro. Acarnanes Humanorum auxilium implorant 
contra Aetolos. Oljmpias. Demetrius Macedo. 4. Antigonus contra 
Spartanos. Cleomenes. 

~ ' S 

Gap. I. Olympias, Pyrrhi, Epirotae regis, lilia, amisso 
marito eodcmque gormano fratre Alexandro, quum tute- 
lam filiorum ex eo susceptorum , Pyrrhi et Ptolemaei , 
regnique administrationem in se recepisset, Aetolis partem 
. Acarnaniae , quam in portionem belli paler pupillorum 

acceperat, eripere volentibus, ad regem Macedoniae De- 
metrium decurrit : eique habenti uxorem Antiochi , regis 
Syriae, sororem tiliam suam Pthiam in matrimonium tra- 
dit .- ut auxilium , quod misericordia non poterat , iure 
cognationis obtineret. Fiunt igitur nuptiae , quibus et novi 
matrimonii gratia adquiritur, et veteris offensa contrahi- 
tur. Nam prior uxor, velut matrimonio pulsa, sponte sua 
ad fratrem Antiochum discedit , eumque in mariti bel- 
lum impellit. Acarnanes quoque diffisi Epirotis adversus 
Aetolos auxilium Romanorum implorantes, obtinuerunt a 
romano senatu , ut legati mitterentur , qui denuntiarent 
Aetolis: praesidia ab urbibus Acarnaniae deducerent; pa- 
terenturque esse liberos , qui soli quondam adversus Tro- 
ianos , auctores originis suae, auxilia Graecis non miserint. 

Cap. II. Sed Aetoli legationem Romanorum superbe au- 
divere, Poenos illis et Gallos a quibus tot bellis occidione 
caesi sint , exprobrantes , dicentesque , prius illis portas 
' , adversus Carthaginienses aperiendas , quas clauserit metus 
punici belli , quam in Graeciam arma transferenda. Me- 
minisse doinde iubent, qui quibus minentur. Adversus 
Gallos urbem eos suam tueri non potuisse; captamque non 
ferro defendisse, sed auro redemisse: quam gentem se ali- 
quanto maiore manu Graeciam ingressam non solum nullis 
externis viribus , sed ne domesticis quidem totis adiulos 
universam delesse , sedemque sepulcris eorum praebuisse , 

?uam illi urbibus imperioque suo proposuerant: contra 
taliam trepidis ex recenti urbis suae incendio Romanis 
universam ferme a Gallis occupatam. Prius igitur illis 
> Gallos Italia pellendos , quam minentur Aetolis ; priusque 

sua defendenda quam aliena appetenda. Quos autem ho- 
mines Romanos esse? nempe pastores, qui latrocinio iustis 


-t. 

dominis ademtum solum teneant; qui uxores , quum pro- 
pter originis dehonestamenla non invenirent, vi publica 
rapuerint ; qui denique urbem ipsam parricidio condide- 
rint , murorumque fundamenta fraterno sanguine adsper- 
serint. Aetolos autem principes Graeciae semper fuisse; et, 
sicut dignitate, ita et virtute ceteris praestitisse : solos de- 
nique esse, qui Macedonas imperio terrarum florentes sem- 
per contemserint ; qui Philippum regem non timuerint; 
qui Alexandri Magni post Persas Indosque devictos , quum 
omnes nomen eius horrerent , edicta spreverint. Monere 
igitur se Romanos , contenti sint fortuna praesenti , nec 
provocent arma , quibus et Gallos caesos et Macedonas 
contcmtos videant. Sic dimissa legatione Romanorum , ne 
fortius locuti quam fecisse viderentur , fines Epiri regni 
et Acarnaniae depopulantur, 

Cap. III. Iam Olympias filiis regna tradiderat ; et in 
locum Pyrrhi , fratris defuncti , Ptolemaeus successerat : 
qui quum hostibus instructo exercitu obvius processisset , 
infirmitate correptus in itinere decedit. Olympias quoque 
non magno post tempore gemino funerum vulnere ndflicta, 
aegrum spiritum trahens, non dia filiis supervixit. Quum 
ex gente regia sola Nereis virgo cum Laudamia sorore su- 
peresset, Nereis nubit Geloni, Siciliae regis filio; Lauda- 
mia autem quum in aram Dianae confugisset , concursu 
populi interficitur. Quod facinus dii immortales adsiduis 
cladibus gentis et prope interitu totius populi vindicave- 
runt. Nam sterilitatem famemque passi et intestina discor- 
dia vexati externis ad postremum bellis pene consumti 
sunt; Miloque, Laudamiae percussor, in furorem versus, 
nunc ferro nunc saxo , in summa dentibus laceratis vi- 
sceribus , duodecima die interiit. Ilis in Epiro gestis, in- 
terim in Macedonia Demetrias rex relicto filio Philippo , 
parvulo admodum, decedit: cui Antigonus tutor datus 
accepta in matrimonium matre pupilli, regem se constitui 
laborabat. Intcriecto deinde tempore , quum seditione mi- 
naci Macedonum clausus in regia teneretur , in publicum 
sine satellitibus procedit; proiectoque in valgus diademate 
ac purpura , dare haec cos alteri , iubet , qui aut imperare 
illis nesciat , auf cui parere ipsi sciant: se adhuc invidiosum 
illud regnum non voluptatibus , sed laboribus et periculis 
sentire. Commemorat deinde beneficia sua : ut defectionem 
sociorum vindicaverit; ut Dardanos Thcssalosque exsul- 
tantes morte Demetrii regis compescuerit ; ut denique di- 
gnitatem Macedonum non solum defenderit , verum etiam 
auxerit. Quorum si illos poeniteat, deponere imperium et 

reddere illis munus suum : ipsi regem quaerant , cui im- 
perent. Quum populus pudore motus recipere eum regnum 
iuberet,tam diu recusavit, quoad seditionis auctores sup- 
plicio traderentur. 

Cap. IV. Post haec bellum Spartanis infert : qui soli 
Philippi Alexandrique bellis et imperium Macedonum et 
omnibus metuenda arma contemseranL Inter duas nobi- 
lissimas gentes bellum summis utrimque viribus fuit: quum 
hi pro vetere Macedonum gloria , illi non solum pro illi- 
bata libertate , sed etiam pro saluto certarent. Victi Lace- 
daemonii non ipsi tantum , sed etiam coniuges liberique 
magno animo fortunam tulere. Nemo quippe in acie saluti 
pepercit: nulla amissum coniugem flevit; filiorum mortem 
senes laudabant; patribus in acie caesis filii gratulabantur; 
suam vicem omnes dolebant , quod non ipsi pro patriae 
libertate cecidissent. Patentibus omnes domibus saucios 
excipiebant, vulnera curabant , lassos reficiebant. Inter haec 
nullus in urbe strepitus, nulla trepidatio; magisque omnes 
publicam quam privatam fortunam lugebant. Inter haec 
Cleomenes rex post multas hostium caedes toto corpore 
suo pariter et hostium cruore madens supervenit ; ingres- 
susque urbem non humi consedit, non cibum aut potum 
poposcit , non denique armorum onus deposuit : sed ac- 
clinis parieti , quum quatuor millia sola ex pugna super- 
fuisse conspexisset, hortatur, ut se ad meliora reipublicae 
tempora reservarent. Tum cum coniuge et liberis Aegyptum 
ad Ptolemaeum proficiscitur ; a quo honorifice susceptus 
diu in summa dignatione regis vixit. Postremo post Pto- 
lemaei mortem a filio eius cum omni familia interficitur. 
Antigonus autem , caesis occidione Spartanis , fortunam 
tantae urbis miseratus , a direptione milites prohibuit ; 
veniamque his, qui superfuerant , dedit , praefatus , bellum 
se cum Cleomene , non cum Spartanis habuisse , cuius fuga 
omnis ira eius finita sit; nec minori sibi gloriae fore , si 
ab eo servata Lacedaemon, a quo solo capta sit, prode- 
retur. Parcere igitur se solo urbis ac tectis, quoniam ho- 
mines , quibus parceret , non superfuissent. Nec multo post 
ipse decedit ; regnumque Philippo pupillo , annos quatuor- 
decim nato, tradidit. . . 

LIB E It XXIX. 

Cap, \ . ltcgnorum in Europa Asiaque vicissitudines. 2- i. 1‘hilippi Macedonis 
contra itoinanos bellum. 

Cap. 1. Iisdem ferme temporibus prope universi orbis 
imperia nova regum successione mutata sunt. Nam et in 
Macedonia Philippus mortuo Antigono, tutore eodemque 
vitrico , annorum quatuordecim regnum suscepit ; et in 
Asia interfecto Seleuco impubes adhuc rex Antiochus con- 
stitutus est; Cappadociae quoque regnum Ariarathi, puero 
admodum, pater ipse tradiderat; Aegyptum , patre ac matre 
interfectis , occupaverat Ptolemaeus , cui ex facinoris cri- 
mine cognomentum Philopator (l)fuit. Sed et Spartani in 
locum Cleomenis suffecerunt Lycurgum. Et ne qua tem- 
poribus mutatio deesset , apud Carthaginienses quoque ae- 
tate immatura dux Hannibal constituitur , non penuria se- 
niorum, sed odio Romanorum, quo imbutum eum a pue- 
ritia sciebant: fatale non tam Romanis, quam ipsi Africae, 
malum. Ilis regibus pueris etsi nulli senioris aetatis recto- 
res erant, tamen in suorum quisque maiorum vestigia in- 
tentis , magna indoles virtutis enituit. Solus Ptolemaeus , 
sicut scelestus in occupando regno , ita et segnis in admi- 
nistrando fuit. Philippum Dardani ceterique omnes tinilimi 
populi , quibus velut immortale odium cum Macedouum 
regibus erat , contemtu aetatis adsidue lacessebant. Contra 
ille , submotis hostibus , non contentus sua defendisse , 
ultro etiam Aetolis bellum inferre gestiebat. 

Cap. II. Quae agitantem illum Demetrius rex Illvriorum, 
nuper a Paulo , romano consule , victus , supplicibus pre- 
cibus adgreditur, iniuriam Romanorum querens: qui non 
contenti Italiae terminis , imperium spe improba totius 
orbis amplexi , bellum cum omnibus regibus gerant. Sic 
illos Sicuiae , sic Sardiniae Hispaniaequc , sic denique to- 
tius Africae imperium adfectantes bellum cum Poenis et 
Hannibale suscepisse : sibi quoque non aliam ob causam , 
quam quod Italiae finitimus videbatur , bellum illatum : 
quasi nefas esset aliquem regem iuxta imperii eorum ter- 

(t) Philopator. tA-ruf, amans patris. Per anliphrasin hoc cogno- 
mento donatus fuit Ptolemaeus propterca quod parentes suos interfe- 
cisset. 

minos esse. Sed et ipsi cavendum esse exemplum , cuius , 
quanto promptius nobiliusque sit regnum , tanto sit Ro- 
manos acriores hostes habiturus. Super haec, cedere se illi 
regno , quod Romani occupaverint, profitetur, gratius ha- 
biturus , si in possessione imperii sui socium potius quam 
hostes videret. Iluiusccmodi oratione impulit Philippum , 
ut omissis Aetolis bellum Romanis inferret, minus negotii 
existimantem , quod iam victos ab Hannibale apud Trasi- 
menum lacum audierat. Itaque ne eodem tempore multis 
bellis distineretur , pacem cum Aetolis facit , non quasi 
alio bellum translaturus , sed ut Graeciae quieti consultu- 
rus, quam numquam in maiori periculo fuisse adfirmabat: 
siquidem consurgentibus ab Occidente novis Poenorum et 
Romanorum imperiis , quibus una haec a Graecia atque 
Asia sit mora, aum inter se bello discrimen imperii faciunt: 
ceterum statim victoribus transitum in Orientem fore. 

Cap. III. Fidere se itaque ait, consurgentem in Italia 
nubem illam trucis et cruenti belli; videre tonantem ac 
fulminantem ab occasu procellam, quam in quascumque 
terrarum partes victoriae tempestas detulerit , magno cruo- 
ris imbre omnia fotdaturam. Frequenter Graeciam ingen- 
tes motus passam , nunc Persarum , nunc Gallorum, nunc 
Macedonum bellis; sed omnia illa levia fuisse existimatu- 
ros , si ea , quae nunc in Italia concurrat manus extra 
terram illam se effuderit. Cernere se , quam cruenta et san- 
guinaria (1) inter se bella utrique populi et viribus copia- 
rum et ducum artibus gerant: quae rabies finiri solo par- 
tis alterius interitu sine ruina finitimorum non possit. 
Feros igitur animos victorum minus quidem Macedoniae 
quam Graeciae timendos, quia et remotior et in vindictam 
sui robustior sit : scire tamen se eos , qui tantis viribus 
concurrant , non contentos hoc fine victoriae fore; mctucn- 
dumque sibi quoque certamen eorum, qui surteriores exsti- 
terint. IIoc praetextu finito cum Aetolis bello nihil aliud 
quam Poenorum Romanorumque bella respiciens singulo- 
rum vires perpendebat. Sed nec Romani , tametsi Poeni 
et Hannibal in cervicibus erant, soluti metu macedonico 
videbantur : quippe terrebat eos et vetus Macedonum de- 
victi Orientis gloria et Philippus studio Alexandri aemu- 
lationis incensus, quem promtum in bella industriumque 
cognoverant. * 

Cap. IV. Igitur Philippus , quum iterato proelio victos a 
Poenis Romanos didicisset, aperto hostem se his professas, 

(1) Cruenta et sanguinaria. Crudelia et cruenta. 

naves , quibus in Italiam exercitum traiicerel, fabricare 
coepit. Legatum deinde ad Hannibalem iungendac societa- 
tis gratia cum epistolis mittit : qui cortqirehensus et ad 
senatum perductus incolumis dimissus est, non in honorem 
regis, sed ne dubius adhuc indubitatus hostis redderetur. 
Postea vero, quum Romanis nuntiatum esset in Italiam 
Philippum copias traiecturum , Laevinum praetorem cum 
instructis navibus ad prohibendum transitum mittunt. Qui 
quum in Graeciam traiecisset , multis promissis impellit 
Aetolos bellum adversus Philippum suscipere. Philippus 

a ue Achaeos in Romanorum bella sollicitat. Interea et 
ani Macedoniae fines vastare coeperunt , abductisque 
viginti millibus captivorum, Philippum a romano bello ad 
tuendum regnum revocaverunt. Dum haec aguntur , Lae- 
vinus praetor iuncta cum Attalo rege societate Graeciam 
populatur. Quibus cladibus perculsae civitates auxilium pe- 
tentes Philippum legationibus fatigant; nec non et Illyrio- 
rum reges , lateri eius haerentes , adsiduis precibus pro- 
missa exigebant. Super haec vastati Macedones ultionem 
flagitabant. Quibus tot tantisque rebus obsessus , cui rei 
primum occurreret, ambigebat: omnibus tamen propediem 
auxilia se missurum pollicetur ; non quia facere posset 
quae promittebat , sed ut spe impletos in societatis iurc 
retineret. Prima tamen illi expeditio adversus Dardanos 
fuit; qui absentiam eius aucupantes maiore belli mole 
Macedoniae imminebant. Cum Romanis quoque pacem fa- 
cit, contentis inierim bellum macedonicum distulisse. Phi- 
lopoemeni , Achaeorum duci , quem ad Romanos sociorum 
animos sollicitare didicerat , insidias praetendit. Quibus ille 
cognitis vitatisque discedere ab eo Achaeos auctoritate sua 
coegit. 


LIBE 11 XXX. 


Cap. I. 2. Ptolemaeus in Aegypto. 3. Cuius filii tutelam liomani 
io se suscipiuot. 4. Romanorum de Philippo victoria. 

Cap. 1. Philippo in Macedonia magnis rebus intento, in 
Aegypto Ptolemaei diversi mores erant: quippe regno par- 
ricidio parto, et ad necem ulriusque parentis cacae etiam 
fratris adiuncta , velut rebus feliciter gestis , luxuriae se 
tradiderat; regisque mores omnis secuta regia erat. Itaque 
non amici tantum praefectique, verum etiam omnis exer- 

citus , depositis militiae studiis otio ac desidia corrupti 
marcebant. Quibus rebus cognitis Antiochus , rex Syriae , 
veteri inter se r^norum odio stimulante , repentino bello 
multas urbes eius oppressit, ipsamque Aegyptum adgredi- 
tur. Trepidare igitur Ptolemaeus; legationibus missis, quoad 
vires pararet , morari Antiochum. Aiagno deinde in Graecia 
exercitu conducto , secundum proelium facit; spoliassetque 
regno Antiochum , si fortunam virtute iuvisset. Sed con- 
tentus reciperatione urbium , quas amiserat , facta pace 
avide materiam quietis adripuit; revolutusque in luxuriam , 
occisa Eurydice, uxore eademque sorore sua , Agathocliae 
meretricis 'illecebris capitur; atque ita omnem magnitudi- 
nem nominis ac maiestatis oblitus, noctes in stupris, dies 
in conviviis consumit. Adduutur instrumenta luxuriae, tym- 
pana et crepundia (1); nec iam spectator rex, sed magister 
nequitiae, nervorum oblectamenta modulatur, llacc primo 
laborantis regiae tacitae pestes et occultae fuere. 

Gap. 11. Deinde crescente licentia, iam nec parietibus 
regiae domus contineri meretricis andacia potest: quam 
proterviorem sociata cum Agathocle fratre , ambitiosae 
pulchritudinis (2) scorto, quotidiana regis stupra faciebant. 
Accedebat et mater Oenanthe (3) , quae geminae subolis 
illecebris devinctum regem tenebat. Itaque non contentae 
rege’, iam etiam regnum possident, iam in publico visun- 
tur, iam salutantur, iam comitantur (4). Agathocles regis 
lateri iunetus civitatem regebat; tribunatus, praefecturas 
et ducatus (5) mulieres ordinabant: nec quisquam in regno 
suo minus, quam ipse rex, poterat. Quum intcrim relicto 
quinquenni ex Eurydice sorore filio moritur; sed mors eius, 
dum pecuniam regiam mulieres rapiunt , et imperium , 
inita cum perditissimis societate , occupare conantur , diu 
occultata fuit. Ile tamen cognita , concursu multitudinis et 
Agathocles occiditur et mulieres in ultionem Eurydices 
patibulis suffiguntur. Morte regis , supplicio meretricum 
volut expiata regni infamia , legatos Alexandrini ad Ro- 
manos misere , orantes , ut tutelam pupilli susciperent , 
tuerenturque regnum Aegypti , quod iam Philippum et 
Antiochum, facla inter se pactione, divisisse dicebant. 

Cap. III. Grata legatio Romanis fuit , causam belli ad- 

(1) Crepundia. Crepitacula, sistra, quibus Aegyptii In saltationibus 
uteltanlur. 

12) Ambitiosae pulchritudinis. Pulchritudinis, quam omnes ambiebant. 

(3) Muter Oenanthe. Intellige matrem Agathocliae et Agathoclis. 

(4) Comitantur. In passiva significatione. 

(•>) Oucalus. Imperia militaria. 

versus Philippum quaerentibus . qui insidiatus temporibus 
punici belli fuerat. Huc accedebat , quod Poenis et Uan- 
nibalc superato, nullius magis arma metuebant: reputan- 
tibus, quantum motum Pyrrhus parva manu Macedonum 
in Italia fecisset, quantasque res Macedones in Oriente 
gessissent. Mittuntur itaque legati , qui Antiocho et Phi- 
lippo denuntient: regno Aegypti abstineant. Mittitur et 
M. Lepidus in Aegyptum, qui tutorio nomine regnum pu- 
pilli administret. l>um haec aguntur , inierim legationes 
Attali regis et Rhodiorum iniurias Philippi querentes Ro- 
mam venerant. Quae res omnem cunctationem macedonici 
belli senatui exemit. Statim igitur titulo ferendi sociis 
auxilii bellum adversus Philippum decerpitur, legionesque 
cum consule in Macedoniam mittuntur. Nec mullo post 
tempore tota Graecia liducia Romanorum , adversus Phi- 
lippum spe pristinae libertatis erecta , bellum ei intulit : 
atque ita , quum rex undique urgeretur, pacem petere com- 
pcilitur. Deinde quum expositae conditiones pacis a Ro- 
manis essent , repetere sua et Attalus et Rhodii et Achaei 
et Aetoli coepere. Contra Philippus adduci se posse , ut 
Romanis pareat , concedebat; ceterum indignum esse Grae- 
cos a Philippo ct Alexandro maioribus suis rietos et sub 
ittgum macedonici imperii subactos , vcluti victores , leges 
pacis sibi dicere, quibus prius sit servitutis ratio reddenda 
quam libertas vindicanda. Ad postremum tamen petente 
eo induciae duorum mensium datae, ut pax, quae iu Ma- 
cedonia non conveniebat, Romae a senatu peteretur. 

Cap. IV. Eodem anno inter insulas Theram et Thera- 
siarn medio utriusque ripae et maris spatio terrae motus 
fuit: in quo cum admiratione navigantium repente ex pro- 
fundo cum calidis aquis insula emersit. In Asia quoque 
eadem die idem molus terrae Rkodum multasque alias 
civitates gravi ruinarum labe concussit ; quasdam solidas (1) 
absorbuit. Quo prodigio territis omnibus , vates cecinere , 
oriens Romanorum imperium vetus Graecorum ac Macedo- 
num voraturum. Intcrim a senatu repudiata pace Philip- 
pus in societatem belli Nabiu tyrannum sollicitat. Atque 
ita, quum in aciem exercitum instructis e diverso hostibus 
produxisset , hortari suos coepit referoudo , Persas, Ba- 
ctros Indosqm et omnem Asiam Orientis fine (2) a Ma- 
cedonibus perdomitam; tantoque fortius hoc bellum quam 
illa sustinendum , quanto sit libertas imperio carior. Sed 

|l) Solidus. Integras. 

(2) Orientis fine. I scjlie ad Orientis lines. 

ct Flamininus, romauus consul, relatione rerum recentis- 
sime gestarum suos stimulabat in proelium , ostendendo 
hinc Carthaginem cum Sicilia, inde Italiam et Hispaniam 
roi nana virtute perdomitas : nec Hannibalem quidem Ale- 
xandro Magno postponendum , quo Italia pulso Africam 
ipsam, tertiam partem mundi, superaverint. Sed nec Ma- 
cedonas veteri fama, sed praesentibus viribus aestimandos: 
quia non cum Alexandro Magno , quem invictum audie- 
rant , nec cum exercitu eius , qui totum Orientem device- 
rat , bellum gerant : sed cum Philippo , puero immaturae 
aetatis , qui regni terminos adversus finitimos aegre defen- 
dat; et cum his Macedonibus , qui non ita pridem praedae 
Dardanis fuerunt , Illos maiorum decora, se suoium mili- 
tum commemorare. Non enim alio exercitu Hannibalem et 
Poenos et totum ferme Occidentem , sed his ipsis , quos in 
acie habeat, militibus subactos, ilis adhortationibus utrim- 
que concitati milites proelio concurrunt , alteri Orientis , 
alteri Occidentis imperio gloriantes; ferenlesque in bellum 
alii maiorum suorum antiquam et obsoletam gloriam , alii 
virentem recentibus experimentis virtutis florem. Sed Ma- 
cedonas romana fortuna vicit. Fractus itaque bello Philip- 
pus, pace a Flaminino consule petita, nomen quidem re- 
gium retinuit, sed omnibus Graeciae urbibus , velut regni 
membris extra terminos antiquae possessionis , amissis , 
solam Macedoniam retinuit. Offensi tamen Aetoli , quod 
non ex arbitrio eorum Macedonia quoque ademta regi et. 
data sibi in praemium belli esset , legatos ad Antiocnum 
mittunt , qui eum adulatione magnitudinis in romana bella 
spe societatis universae Graeciae impellerent. 


LIBER XXXI. 


c.ap. t -8. Romanorum contra Antiochum bellum propter Hannibalem 
gestum , et item contra Nabidem. 

Gap. I. Mortuo Ptolemaeo Philopatore , rege Aegypti , 
contemtaque parvuli filii eius aetate , qui in spem regni 
relictus praedae etiam domesticis erat , Antiochus , rex 
Syriae , occupare Aegyptum statuit. Itaque , Phoenicem 
c.eterasque Syriae quidem, sed iuris Aegypti civitates quum 
invasisset, legatos ad eum senatus mittit, qui denuntiarent 
ei: abstineret regno pupilli, postremis patris precibus fidei 
suae traditi. Quibus spretis, interiecto tempore alia legatio 

supervenit , quae , omissa pupilli persona , civitates iure 
belli factas populi romani in integrum restitui iubebat. 
Abnuenti bellum denuntiatum : quod ille facile susceptum, 
infeliciter gessit. Eodem tempore et Kabis tyrannus multas 
Graeciae civitates occupaverat. Igitur senatus, ne uno tem- 
pore duplici bello romanae vires detinerentur, scripsit Fla- 
minino: si ci videatur , sicuti Macedoniam a Philippo, ita 
Graeciam a Nabide liberet. Ob quam causam imperium 
ei prorogatum est. Terribile quippe Antiochi bellum Han- 
nibalis nomen faciebat , quem aemuli eius occultis man- 
datis cum Antiocho inisse societatem apud Romanos cri- 
minabantur , negantes eum aequo animo sub legibus vi- 
vere , adsuetum imperio , et immoderata licentia militari : 
semperque taedio quietis urbanae novas belli causas cir- 
cumspicere (1). Quae etsi falsa nuntiata fuissent , apud ti- 
mentes tamen pro veris habebantur. 

Gap. II. Denique senatus metu perculsus ad speculandos 
actus Hannibalis legatum in Africam Gnaeum Servilium 
mittit : eique tacitis mandatis praecipit : si posset , eum 
per aemulos eius interficeret, mcluque invisi nominis tan- 
dem populum romanum liberaret. Sed res Hannibalem non 
diu latuit , virum ad prospicienda cavendaque pericula pa- 
ratum , nec minus in secundis adversa , quam in adversis 
secunda cogitantem. Igitur quum tota die in oculis princi- 
pum legatique romani in foro Garthaginiensium obversatus 
in supremum (2) fuisset , appropinquante vespere equum 
conscendit, et rus urbanum (3), quod propter litus maris 
habebat , ignaris servis iussisque ad portam revertentem 

3 eriri , contendit. Habebat mi naves cum remigibus oc- 
o sinu litoris absconditas; erat et grandis in eo agro 
pecunia praeparata, ut, quum res exegisset , nec facultas 
fugam nec inopia moraretur. Lecta igitur servorum iuven- 
tute , quorum copiam italicorura captivorum numerus au- 
gebat , navem conscendit, cursumque ad Antiochum diri- 
git. Postera die civitas principem suum ac tum temporis 
consulem (4) in foro exspectabat. Quem ut profectum nun- 
tiatum est , non aliter quam si urbs capta esset , omnes 
trepidavere , exitiosamque sibi fugam eius ominati sunt. 
Legatus vero romanus , quasi bellum iam illatum Italiae 


It) Circumspicere. Quaerere. 

(2) In supremum, Fsque ad supremum diei. 

(3) Rus urbanum. Villam haud procul ab urbe. 

(1) Consulem. Intetljge Sufetem magistratum, qui apud (iarthaginieu 
ses, iuxta atque consules Romae, suprema gaudebat auctoritate. 

ab Hannibale esset, tacitus Romam regreditur, trepidum- 

que nuntium refert. . 

Cap. ili. Interim in Graecia Flamininus iuncta cum qui- 
busdam civitatibus societate Nabidem tyrannum duobus 
continuis proeliis subegit; et graviter fractum velut exsan- 
guem in regno reliquit. Sed libertate Graeciae restituta 
deductisque ab urbibus praesidiis , quum romanus exer- 
citus in Italiam reportatus esset, velut \acua rursus pos- 
sessione sollicitatus , multas civitates repentino bello in- 
vasit. Quibus rebus exterriti Achaei , ne vicinum malum 
etiam ad se serperet, bellum adversus Nabidem decernunt 
ducemque praetorem suum Philopoemenem , insignis in- 
dustriae virum, constituunt: cuius in eo bello tania virtus 
enituit , ut opinione omnium Flaminino , roraano impera- 
tori , compararetur. Eodem tempore Hannibal , quum ad 
Antiochum pervenisset , velut deorum munus excipitur ; 
tanlusque eius adventu ardor animis regis accessit, ut non 
tam de bello , quam de praemiis victoriae cogitaret Sed 
Hannibal, cui nota romana virtus erat, negabat opprimi 
Romanos, nisi in Italia, posse. Ad hoc sibi centum naves 
et decem millia peditum et mille equitum (t) poscebat, 
promittens, hac manu non minus bellum , quam gesserit, 
l talia C restauraturum ; et in Asiam regi sedenti (3) aut 
lictoriam de Romanis aut aequas pacis conditiones rela- 
turum : quippe et Hispanis bello flagrantibus ducem tan- 
tum deesse; et Italiam notiorem sibi nunc, quam pridem, 
fuisse: sed nec Carthaginem quieturam , sociamquc se ei 
sine mora praebituram. 

Gap. IV. Quum regi consilia placuissent , mittitur Car- 
tilaginem unus ex comitibus Hannibalis , qui in bellum 
cupidos hortetur , Hannibalemque cum copiis adfuturum 
nuntiet; nihil dicat partibus (3), nisi animos, Carthagi- 
niensium deesse: Asiam et vires belli et sumtum praebi- 
turam. Haec quum relata Carthaginem essent , nuntius 
ipse ab inimicis Hannibalis comprehenditur , et perductus 
iu senatum quum interrogaretur : ad quem missus esset ? 
punico ingenio respondit , se ad universum senatum mis- 
sum: nec enim lioc opus singulorum , sed universorum 
esse. Dum multis diebus deliberant , an eum Romam ad 
purgandam publicani conscientiam mittant , tacitus (4) 

H> Mitte equitum, Isilatius: mille equites. 

(2) Sedenti. Cessanti, otioso. 

(3) Partibus. Civibus, qui partes Hannibalis sequebantur. 

(!) Tacitus. Insciis omnibus, clam. 

conscensa nave ad Hannibalem revertitur. Quo cognito , 
Carthaginienses ultro rem Romam per legatum deferunt. 
Itomani quoque ad Antiochum legatos misere, qui sub spe- 
cie legationis et regis apparatum specularentur , et Han- 
nibalem aut Romanis mitigarent , aut adsiduo colloquio 
suspectum invisumque regi redderent. Itaque legati quum 
Ephesi convenissent ad Antiochum (i), mandata ei senatus 
tradunt. Dum responsum exspectant , omnibus diebus ad- 
sidui circa Hannibalem fuere, dicentes: timide cum a pa- 
tria recessisse , quum pacem Romani non tam cum repu- 
bliea eius quam cum eo factam summa fide custodiant ; 
nec bella eum Romanorum magis odio , quam patriae amore, 
gessisse , cui ab optimo quoque etiam spiritus ipse debeatur. 
Has enim publicas inter populos , non privatas inter du- 
ces , bellandi causas esse. Inde res gestas eius laudare. 
Quorum sermone laetus, saepius cupidiusque cum legatis 
colloquebatur , ignarus quod familiaritate romana odium 
sibi apud regem crearet. Quippe Antiochus tam adsiduo 
colloquio reconciliatam eius cum Romanis gratiam existi- 
mans, nihil ad eum, sicuti solebat, referre; expertemque 
totius consilii , veluti hostem proditoremque suum , odisse 
coepit. Quae res tantum apparatum belli cessante impera- 
toria arte (2) corrupit. Senatus mandata fuerant , ut con- 
tentus terminis Asiae esset , ne ipsis ingrediendi Asiam 
iiecessilatem imponeret. Quibus spretis non accipiendum 
bellum statuit, sed inferendum. 

Cap V. Dicitur, quum frequenter de bello consilium 
habuisset remoto Hannibale , tandem eum vocari iussisse , 
non ut ex sententia eius aliquid ageret, sed ne per omnia 
eum sprevisse videretur ; omnibusque perrogatis (3) po- 
stremum interrogasse. Quo ille animadverso, intelligcre se, 
professus est, non quia egeat consilio , sed ad supplendum 
numerum sententiarum sc vocatum: tamen et odio Roma- 
norum et amore regis, apud quem solum tutum sibi exsi- 
lium relictum sit , se viam gerendi belli edisserturum. 
Veniam deinde libertati praefatus (4) , nihil se aut consi- 
liorum aut coeptorum praesentium probare, ait; neque 
sedem belli Graeciam sibi placere, quum Italia uberior 
materia sit : quippe Romanos vinci non nisi armis suis 

(,*) Convenissent ad Antiochum. Rectius : Antiochum convenissent. 

(2) Imperatoria arte. Arte Hannibalis. 

(5) Omnibus perroyalis postremum interrogasse. Postquam omnium 
sententias rogasset, postremum Hannibalem interrogasse. 

(4) leniam libertati praefatus. Quum in exordio petiisset, ut sibi 
libere dicenti venia daretur. 

posse, nec Italiam aliter quam italicis viribus subigi: si- 
quidem diversum ceteris mortalibus esse illud et hominum 
et belli genus. Aliis bellis plurimum momenti habere , 
priorem aliquam cepisse occasionem loci temporisque, agros 
diripuisse , urbes aliquas expugnasse : cum Romano , seu 
occupaveris prior aliqua , seu viceris , tamen etiam cum 
ricto et iacentc luctandum esse. Quamobrem si quis eos in 
Italia lacessat , suis eos opibus , suis viribus , suis armis 
posse vincere , sicut ipse jecerit. Sin vero quis illis Italia 
velut fonte virium cesserit, perinde falli, ac si quis amnes 
non ab ipsis fontium primordiis derivare , sed concretis 
iam aquarum molibus avertere vel exsiccare velit. Haec et 
secreto se censuisse ultroque ministerium consilii sui obtu- 
lisse; et nunc praesentibus amicis ideo repetisse; ut scirent 
omnes rationem gerendi cum Romanis belli , cosque foris 
invictos , domi fragiles esse. Nam prius illos urbe quam 
imperio , prius Italia quam provinciis exui posse : quippe 
et a Gallis captos et a se prope deletos esse; neque se um- 
quam victum prius quam terris eorum cesserit : reverso 
Carthaginem statim cum loco fortunam belli mutatam. 

Cap. VI. Huic sententiae obtrectatores amici regis erant ; 
non utilitatem rei cogitantes , sed verentes , ne probato 
consilio eius primum apud regem locum gratiae occupa- 
ret. Et Antiocho non tam consilium quam auctor displice- 
bat, ne gloria victoriae Hannibalis, non sua esset. Omnia 
igitur variis adsentantium adulationibus corrumpebantur: 
nihil consilio vel ratione agebatur. Rex ipse per hiemem 
in luxuriam iapsus novis quotidie nuptiis deditus erat(l). 
Contra Acilius , romanus consul , qui ad hoc bellum mis- 
sus eyat, copias, arma ceteraque bello necessaria summa 
industria parabat; civitates socias confirmabat, dubias illi- 
ciebat: nec alius exitus belli quam apparatus utriusque 
partis fuit. Itaque prima belli congressione quum cedentes 
suos rex cerneret , non laborantibus auxilium tulit , sed 
fugientibus se ducem praebuit, castraque ditia victoribus 
reliquit. Deinde quum in Asiam praeda Romanis occu- 
patis fugiendo pervenisset , poenitere neglecti consilii coe- 
pit; revocatoque in amicitiam Hannibale omnia ex sen- 
tentia eius agere. Interim nuntiatur, Aemilium, romanum 
ducem , cum octoginta rostratis navibus in bellum navale 
a senatu missum adventare : quae res illi spem restituen- 
dae fortunae dedit. Itaque priusquam sociae, civitates ad 
hostem deficerent, decernere navali proelio statuit, sperans 

(I) -A ovis ifHnt. nitpl. ded. erat. Haec iiappoXut«i< dicuntur ah historico. 

cladem in Graecia acceptam nova posse victoria aboleri- 
Tradita igitur Hannibali classe , proelium committitur. Sed 
nec asiani milites romanis neque naves eorum pares ro- 
stratis navibus fuere ; minor tamen clades ducis sollertia 
fuit. Romam nondum opinio victoriae venerat , et idcirco 
in consulibus creandis suspensa civitas erat. 

Cap. VII. Sed adversus Hannibalem ducem quis melior 
quam Africani frater crearetur, quum vincere Poenos opus 
Scipionum esset? Creatur igitur consul Lucius S?ipio , ei- 
que datur legatus frater Africanus: ut intelligeret Antio- 
chus , non maiorem fiduciam se in Hannibale victo , quam 
Romanos in victore Scipione habere. Traiicientibns in 
Asiam Scipionibus exercitum , iani utrobique profligatum 
bellum fl) nuntiatum est j victumque Antiochum terrestri, 

Hannibalem navali bello invenerunt. Primo igitur adventu 
eorum legatos pacem petentes ad eos Antiochus mittit , 
peculiare donum Africano ferentes ipsius filium , quem rex 
pano navigio traiicientcm ceperat. Sed Africanus , privata 
beneficia a rebus publicis secreta esse , dixit ; aliaquc esse 
palris officia, alia patriae iura,quae non liberis tantum, 
verum etiam vitae i psi praeponantur. Proinde gratum se 
munus accipere privatoque impendio munificentiae regis 
responsurum. Quod ad bellum paeemque pertineat , nihil 
neque gratiae dari neque de iure patriae decidi posse, 
respondit. Nam neque de redimendo filio umquam tracta- * 
vit noc senatum de eo agere permisit ; sed , ut dignum 
maieslate eius erat, armis se recepturum filium, dixerat. 

Post haec leges pacis dicuntur : ut Asia Romanis cederet; 
contentus Sgride regno esset ; naves universas , captivos et 
transfugas traderet; sumtumque omnem belli Romanis re- 
stitueret Quae quum nuntiata Antiocho essent , nondum 
ita victum sc esse, respondit, ut spoliari se regno patere- 
tur; bellique ea irritamenta, non pacis blandimenta esse. 

Cap. VIII. Igitur quum ab utrisque bellum pararetur , 
ingressique Asiam Romani Ilion venissent , mutua gratu- 
latio Iliensium ac Romanorum fuit : Iliensibus Aeneam 
ceterosque cum eo duces a se profectos , Romanis se ab 
his procreatos referentibus. Tantaque laetitia omnium fuit, 
quanta esse post longum tempus inter parentes et liberos 
solet, luvabat Ilienses , nepotes suos Occidente et Africa 
domita Asiam ut avitum reguum vindicare , optabilem 
Troiae ruinam fuisse dicentes , ut tam feliciter renascere- 
tur. Contra Romanos avitos lares et incunabula maiorum 

(1) Profligatum bellum. Peue confectum bellum. 

templaque ac deorum simulacra inexplebile desiderium vi- 
dendi tenebat. Profectis ab Ilio Romanis Eumenes rex cum 
auxiliis occurrit, nec multo post proelium cum Antiocho 
commissum. Quum in dextenore cornu pulsa legio romana 
maiore dedecore quam periculo ad castra fugeret, M. Ae- 
milius , tribunus militum , ad tutelam castrorum relictus , 
armare se milites suos 'et extra vallum progredi iubet , 
strictisque stadiis fugientibus minari , morituros , dicens , 
nisi in jftoelium revertantur , infestioraque sua quam ho- 
stium castra inventuros. Attonita tam ambiguo periculo 
legio , comitantibus commilitonibus , qui fugere eos pro- 
hibuerant, in proelium revertitur, magnaque caede edita 
initium victoriae fuit. Caesa hostium quinquaginta millia , 
capta undecim. Antiocho pacem petenti nihil ad superio- 
res conditiones additum , Africano praedicante : neque 
Romanis, si vincantur, animos minui ; neque si vincant , 
secuudis rebus insolescere. Captas civitates inter socios 
divisere , Romanis aptiorem gloriam quam possessiones 
voluptarias judicantes : quippe victoriae gloriam romano 
nomini vindicandam ; opum luxuriam sociis relinquendam. 


LIBER XXXII. 


Gap. I. Aetoli. Messenii et Achaei. Philopoemen. 2. Antiochus Sjrus. 

Philippus, itemetrius. Perseus. 5. Galli. 4. Prusias, Eumenes. Hannibalis 

mors. 

Cai*. 1. Aetoli , qui Antiochum in bella romana impule- 
rant , victo ecdem , soli adversus Romanos et viribus im- 
pares et omni auxilio destituti remanserunt : nec multo 
post victi libertatem, quam illibatam adversus dominationem 
Atheniensium et Spartanorum inter tot Graeciae civitates 
soli retinuerant , amiserunt. Quae conditio tanto amarior 
illis, quanto serior fuit, reputantibus tempora illa, quibus 
tantis Persarum opibus domesticis viribus restiterant; qui- 
bus Gallorum violentiam Asiae ltaliaeque terribilem del- 
phico bello fregerant : quae gloriosa recordatio in maius 
desiderium libertatis angebat. I>um haec aguntur , medio 
tempore inter Messenios et Achaeos de principatu primo 
dissensio, mox bellum ortum est. In eo nobilis Achaeorum 
Philopoemen imperator capitur; non quia pugnando vitae 
pepercerit, sed, dum suos in proelium revocat, in transitu 
tossae equo praecipitatus a multitudine hostium oppressus 

est. Quem iacentem Messenii seu metu virtutis vel vere- 
cundia dignitatis interficere ausi non fuerunt. Itaque vehit 
in illo omne bellum confecissent, captivum per universam 
civitatem in modum triumphi circumduxerunt efliiso obviam 
populo , ac si suus , non hostium imperator , adventaret; 
nec victorem Achaei avidius vidissent, quam victum hostes 
viderunt. Igitur eundem in theatrum auci iusserunt , ut 
omnes contuerentur , quem potuisse capi incredibile sin- 
gulis videbatur. Inde in carcerem ducto verecundia ma- 
gnitudinis eius venenum dederunt ; quod ille laetus, ac si 
vicisset , accepit , quaesito prius : an Lycorias , praefectus 
Achaeorum , quem secundum a se esse scientia militari 
sciebat , incolumis effugisset ? Quem ut accepit evasisse , 
non in totum, dicens, consultum male Achaeis, expiravit. 
Nec multo post reparato bello Messenii vincuntur; poe- 
nasque interfecti Philopoemenis pependerunt. 

Cap. II. Interea in Syria rex Antiochus, quum gravi 
tributo pacis, a Romanis victus, oneratus esset, seu inopia 
pecuniae compulsus seu avaritia sollicitatus, quia sperabat 
se sub specie tributariae necessitatis excusatius sacrilegia 
commissurum , adhibito exercitu nocte templum Elymaei 
Iovis adgreditur. Qua re prodita, concursu insularium cum 
omni militia interficitur. Romae , quum multae Graeciae 
civitates questum de iniuriis ! hilippi , regis Macedonum , 
venissent , et disceptatio in senatu inter Demetrium, Phi- 
lippi filium, quem pater ad satisfaciendum senatui miserat, 
et legatos civitatum esset: turba querelarum confusus ado- 
lescens repente obticuit. Tunc senatus verecundia eius 
motus, quae probata etiam antea, quum obses Romae esset, 
omnibus fuerat , causam illi donavit : atque ita modestia 
sua Demetrius veniam patri , non iure defensionis , sed 
patrocinio pudoris , obtinuit : quod ipsum decreto senatus 
significatum est, ut appareret, non tam absolutum regem, 
qnam donatum filio patrem. Quae res Demetrio non gra- 
tiam legationis, sed odium obtrectationis comparavit. Nam 
et apud fratrem Perseum aemulatio illi invidiam contraxit ; 
et apud patrem nota absolutionis causa offensae fuit , in- 
dignante Philippo plus momenti apud senatum personam 
filii quam auctoritatem patris ac dignitatem regiae maie- 
statis habuisse. Igitur Perseus, perspecta patris aegritudine, 
quotidie absentem Demetrium apud eum criminari ; et pri- 
mo invisum , post etiam suspectum reddere ; nunc amici- 
tiam Romanorum , nunc proditionem ei patris obiectare. 
Ad postremum insidias sibi ab eo paratas confingit : ad 
citius rei probationem immittit indices , testes subornat , 

et facinus , quod obiicit, admittit. Quibus rebus compulso 

ad parricidium patre (t), funestam omnem regiam facit. 

Cap. 111. Occiso Demetrio sublatoque aemulo, non ne- 
gligentior tantum Perseus in patrem, verum etiam contu- 
macior erat : nec heredem regni , sed regem se gerebat. 
His rebus offensus Philippus, impatientius in dies mortem 
Demetrii dolebat: tunc et insidiis circumventum suspicari, 
testes indicesque torquere. Atque ita cognita fraude non 
minus scelere Persei quam innoxia Demetrii morte cru- 
ciabatur; peregissetque ultionem , nisi morte praeventus 
fuisset. Nam brevi post tempore morbo ex aegritudine 
contracto decessit , relicto magno belli apparatu adversus 
Romanos, quo postea Perseus usus est. Nam et Gallos 
Scordiscos ad belli societatem perpulerat: fecissetque Ro- 
manis grave bellum , nisi decessisset. Namque Galli bello 
adversus Delphos infeliciter gesto , in quo maiorem vim 
numinis quam hostium senserant, amisso Brenno duce pars 
in Asiam , pars in Thraciam extorres fugerant. Inde per 
eadem vestigia , qua venerant , antiquam patriam repeti- 
vere. Ex his manus quaedam in confluente Danubii et Savi 
consedit , Scordiscosque se appellari voluit. Tectosagi au- 
tem , quum in antiquam patriam Tolosam venissent, com- 
prehensique pestifera lue essent , non prius sanitatem re- 
ciperavere , quam haruspicum responsis monili aurum 
argentumque bellis sacrilogiisque quaesitum in Tolosensem 
lacum mergerent: quod omne magno post tempore Caepio, 
romanus consul , abstulit. Fuere autem argenti pondo cen- 
tum decem millia , auri pondo quinquies decies centum 
millia. Quod sacrilegium causa excidii Caepioni exercituique 
eius postea fuit. Romanos quoque cimbnci belli tumultus, 
velut ultor sacrae pecuniae, insecutus est. Ex gente Tecto- 
sagorum non mediocris populus praedae dulcedine Illy- 
ricum repetivit, spoliatisque lstris, in Pannonia consedit. 
Istrorum gentem fama est originem a Colchis ducere, missis 
ah Aedta rege ad Argonautas raptoresque filiae persequen- 
dos : qui ut a Ponto intraverunt Islrum, alveo Savi fluminis 
penitus invecti vestigia Argonaularum insequentes naves 
suas humeris per iuga montium usque ad litus hadriatici 
maris transtulerunt, cognito quod Argonautae idem propter 
magnitudinem navis priores fecissent : quos ut avectos 
Colchi non reperiunt , sive metu regis sive taedio longae 

(I) Compulso ad parricidium patre. Non patris tantum aut matris, sod 
cuiuslibet propinqui caedes , parricidium a Latinis appellatur. Itali : 
uvendo sphilo il padre a dar morte at fUjlimto. 

navigationis , iuxta Aquileiam consedere, Istriquc cx vo- 
cabulo amnis , quo a mari concesserant , appellati. Daci 
quoque suboles Getarum sunt : qui quum, Orole rege, ad- 
versus Bastarnas male pugnassent , ad ultionem segnitiae 
capturi somnum capita loco pedum ponere iussu regis 
cogebantur ; ministeriaque uxoribus, quae ipsis antea fieri 
sofebant, facere. Neque haec ante mutata sunt, quam igno- 
miniam bello acceptam virtute delerent. 

Cap. IV. Igitur Perseus , quum imperio Philippi patris 
successisset , omnes has gentes adversus Romanos in so- 
cietatem belli sollicitabat. Interim inter Prusiam regem , 
ad quem Uannibal post pacem Antiocho a Romanis datam 
profugerat, et Eumenem bellum ortum est ; quod Prusias 
Hannibalis fiducia rupto foedere prior intulit. Namque 
Hannibal , quum ab Antiocho Romani inter ceteras con- 
ditiones pacis deditionem eius deposcerent , admonitus a 
rege , in fugam versus Cretam defertur. Ibi quum diu 
quietam vitam egisset , invidiosumque se propter nimias 
opes videret, amphoras plumbo repletas in templo Dianae, 
quasi fortunae suae praesidia , deponit ; atque ideo nihil 
de illo sollicita civitate , quoniam velut pignus opes eius 
tenebat , ad Prusiam contendit , auro suo in statuis, quas 
secum portabat, infuso, ne conspectae opes vitae nocerent. 
Dein, quum Prusias terrestri bello ab Eumene victus esset, 
et proelium iu mare transtulisset, Hannibal novo commento 
auctor victoriae fuit : quippe omne serpentium genus in 
fictiles lagenas coniici tussit, medioque proelio in naves 
hostium mittit. Id primum Ponticis ridiculum visum, ficti- 
libus dimicare , qui ferro nequeant. Sed ubi serpentibus 
repleri uaves coepere , ancipiti periculo circumventi hosti 
victoriam cessere. Quae ubi Romam nuntiata sunt , missi 
a senatu legati sunt , qui utrumque regem in pacem co- 
gerent, Ilaunibalemquc deposcerent. Sed Hannibal re co- 
gnita sumto veneno legationem morte praevenit. Insignis 
hic annus trium toto orbe maximorum imperatorum mor- 
tibus fuit, Hannibalis et Philopoemenis et Scipionis Africani. 
Ex quibus constat . Hannibalem nec tum , quum romano 
tonantem bello Italia contremuit, nec quum reversus Car- 
thaginem summum imperium tenuit , aut cubantem coe- 
nasse aut plus quam sextario vini indulsisse; pudicitiamque 
eum tantam inter tot captivas habuisse, ut in Africa natum 
quivis negaret Moderationis certe eius fuit, ut, quum di- 
versarum gentiun^exercitus rexerit, neque insidiis suorum 
militum sit petitus unquam , neque fraude proditus, quum 
utrumque hostes saepe tentassent. 

LIBER XXXIII. 


<'ap. 1. 2. Macedonicum bellum contra Perseum. Aetoli oppressi. 

Cap. I. Minoro quidem rerum motu Romani maeedonicum 
quam punicum bellum gesserunt; sed tanto clarius, quanto 
nobilitate Macedones Poenos antecesserunt: quippe cum 
gloria Orientis domiti, tum et auxiliis omnium regum iu- 
vabantur. Itaque Romani et legiones plures numero con- 
scripserunt , et auxilia a Masinissa, rege Numidarum, ce- 
terisque sociis omnibus acciverunt; et Eumeni, regi Bithy- 
niae , denuntiatum , ut bellum summis viribus iuvaret. 
Perseo praeter maeedonicum invictae opinionis exercitum 
decennis belli sumtus a patre paratus in thesauris et horreis 
erat. Quibus rebus inflatus, oblitus fortunae paternae, ve- 
terem Alexandri gloriam considerare suos iubebat. Prima 
equitum congressio fuit , qua victor Perseus suspensam 
omnium exspectationem in favorem sui traxit: misit tamen 
legatos ad consulem, qui pacem peterent, quam patri suo 
Romani etiam victo dedissent, impensas belli lege victi su- 
scepturus (1). Sed consul Sulpicius non minus graves quam 
victo leges dixit. Dum haec aguntur, metu tam periculosi 
belli romani Aemilium Paulum consulem creant , eique 
extra ordinem maeedonicum bellum decernunt; qni quum 
ad exercitum venisset, non magnam moram pugnae fecit. 
Pridie quam proelium consereretur, luna nocte defecit (2), 
triste io ostentum Perseo omnibus praesagientibus, fmem- 
que macedonici regni portendi vaticinantibus. 

Cap. 11. In ea pugna M. Cato ; Catonis oratoris filius , 
dum inter confertissimos hostes insigniter dimicat , equo 
delapsus pedestre proelium adgretfitur. Nam cadentem 
manipulus hostium cum horrido clamore, veluti iacentem 
obtruncaturus, circumsteterat : at ille citius corpore collecto 
(3) magnas strages edidit. Quum ad unum opprimendum 
undique hostes convolarent , dum procerum quemdam 
petit , gladius ei c manu elapsus in mediam cohortem ho- 
stium decidit: ad quem reciperandum umbone se protegens 

(1) Impensas belli lege vicit suscepturus. Paratus belli impensas sol- 
vere iis conditionibus, <|uae hostibus victis conMui solent. 

(21 Luna defecit. Luna obscurata est; lunae eclipsis fuit. 

(3) Corpore collecto. Surgens. 

inspectante utroque exercitu inter mucrones se hostium 
immersit ; recollectoque gladio multis vulneribus exceptis 
ad socios cum clamore hostium revertitur. Huius audaciam 
ceteri imitati victoriam peperere. Perseus rex fuga cum 
decem millibus talent&m Samothraciam defertur : quem 
Cneus Octavius ad persequendum missus a consule , cum 
duobus Gliis, Alexandro et Philippo, cepit; captumque ad 
consulem duxit. Macedonia a Carano , qui primus m ea 
regnavit, usque Persen triginta reges habuit. Quorum sub 
regno fuit quidem annis noningentis et viginti tribus ; sed 
rerum non nisi centum nonaginta duobus annis potita. Ita 
quum in ditionem Romanorum cessisset, magistratibus per 
singulas civitates constitutis , libera facta est ; legesque , 
quibus atlhuc utitur, a Paulo accepit. Aetolorum univer- 
sarum urbium senatus cum coniugibus et liberis, qui dubia 
Gde fuerant , Romam missus, ibique, ne in patria aliquid 
novaret , diu detentus , aegreque per multos annos lega- 
tionibus civitatum senatu (1) fatigato, in patriam quisque 
suam remissus est. 


LIBE II XXXIV. 

Cap. f - ■>. Retium achaieum sui) Mummio. Ptolemaeus ali Vntioclm 
pulsus. Demetrius. A Prusias. 

Cap. I. Poenis ac Macedonibus subactis, Aetoloruinque 
viribus principum captivitate debilitatis , soli adhuc ex 
Craecia universa Achaei nimis potentes tunc temporis Ro- 
manis videbantur, non propter singularum civitatum nimias 
opes , sed propter conspirationem universarum. Namque 
Achaei, licet per civitates, veluti per membra, divisi sint, 
unum tamen corpus et unum imperium habent ; singula- 
rumque urbium pericula mutuis viribus propulsant. Quae- 
rentibus igitur Romanis causas belli tempestive fortuna 
querelas Spartanorum obtulit , quorum agros Achaei pro- 
pter mutuum odium populabantur. Spartanis a senatu res- 
ponsum est , legatos se ad inspiciendas res sociorum el ad 
iniuriam demendam in Graeciam missuros: sed legatis 
occulta mandata data sunt: ut corpus Achaeorum dissol- 
verent , singulasque urbes proprii iuris facerent , quo fa- 
cilius ct ad obsequia cogerentur, ct, si quae urbes contu- 
maces essent , frangerentur. Igitur legati omnium civitatum 


(I) Senatu fatiga to. Supp. romano. 

principibus Corinthum evocatis decretum senatus recitant; 
quid consilii habeant, aperiunt : expedire omnibus, dicunt, 
ut singulae civitates sua iura et suas leges habeant. Quod 
ubi omnibus innotuit , velut in furorem versi , universum 
peregrinum populum trucidant : legatos quoque ipsos Ro- 
manorum violassent, nisi audito tumultu trepidi fugissent. 

Cap. II. llaec ubi Romae nuntiata sunt , statim senatus 
Mummio consuli bellum achaicum decernit : qui extemplo 
exercitu deportato et omnibus strenue provisis, pugnandi 
copiam hostibus ferit. Sed Achaei , velut nihil negotii ro- 
mano bello suscepissent , ita apud eos neglecta omnia et 
soluta fuere. Itaque praedam, non proelium cogitantes, et 
vehicula ad spolia hostium reportanda duxerunt et coniuges 
liberosque suos ad spectaculum certaminis in montibus po- 
suerunt. Sed proelio commisso ante oculos suorum caesi, 
lugubre his spectaculum et gravem lucius memoriam re- 
liquerunt. Couiuges quoque liberique eorum de spectato- 
ribus captivi facti , praeda hostium fuere. Urbs ipsa Corin- 
thus diruitur ; populus omnis sub corona venditur : ut hoc 
exemplo ceteris civitatibus metus novarum rerum impo- 
neretur. Dum haec aguntur, rex Syriae Antiochus Ptole- 
maeo , maioris sororis suae filio , regi Aegypti , bellum 
infert, segni admodum et quotidiana luxuria ita marcenti, 
ut non solum regiae maiestatis officia intermitteret, verum 
etiam sensu hominis nimia sagina careret. Pulsus igitur 
regno ad fratrem minorem Ptolemaeum Alexandriam con- 
fugit: participatoque cum eo regno, legatos Romam ad 
senatum mittunt ; auxilia petunt ; fidem societatis implo- 
rant. Movero senatum preces fratrum. 

Cap. I1L Mittitur itaque legatus Popilius ad Antiochum , 
qui abstinere illum Aegypto, aut , si iam incessisset, exce- 
dere iuberet. Quum in Aegypto eum invenisset, osculum- 
que ei rex obtulisset ( nam coluerat inter ceteros Popilium 
Antiochus, quum Romae obses esset): tunc Popilius fa- 
cessere (1) inierim privatam amicitiam iubet, quum man- 
data patriae intercedant ; prolatoque senatus decreto et 
tradito, quum cunctari eum videret consultationemquc ad 
amicos referre, ibi Popilius virga, quam in manu gerebat, 
amplo circulo inclusum, ut et amicos caperet, consulere 
iubet , nec prius inde exire, quam responsum senatui daret, 
aut pacem aut bellum cum Romanis habiturum. Adeoqne 
haec austeritas animum regis fregit, ut pariturum se se- 
natui responderet. Reversus in regnum Antiochus decedit, 

(t Facessere. Praetermittere. 

relicto parvulo admodum filio: cui quum tutores dati a 
populo essent , patruus eius Demetrius, qui obses Hornae 
erat , cognita morte Antiochi fratris, senatum adiit : obsi- 
dem se vivo fratre venisse , quo mortuo cuius obses sit , 
se ignorare. Dimitti igitur se ad regnum petendum aequum 
esse, quod , sicuti iure gentium maiori fratri cesserit , ita 
nunc sibi , qui pupillum aetate antecedat, deba-i. Quum 
so non dimitti animadverteret a senatu, tacito iudirio tutius 
apud pupillum quam apud cum regnum futurum arbitrante : 
specie venandi ab urbe profectus Hostiae tacitus cum fugae 
comitibus navem conscendit. Delatus in Syriam secundo 
favore omnium excipitur ; regnumque ei occiso pupillo a 
tutoribus traditur. 

Cap. IV. Eodem fere tempore Prusias , rex Bithyniae , 
consilium cepit interficiendi .Nicomedis filii, dum consulere 
studet minoribus filiis , quos ex noverca eius susceperat 
et Hornae habebat. Sed res adolescenti ab his, qui facinus 
susceperant, proditur; liortatique sunt, ut crudelitate patris 
provocatus occupet insidias et in auctorem retorqueat scelus. 
Nec difficilis persuasio fuit. Igitur quum accitus in patris 
regnum venisset , statim rex appellatur. Prusias regno spo- 
liatus a filio privatusque redditus, etiam a servis deseritur. 
Quum in latenris ageret, non minori scelere quam lilium 
occidi iusserat , a filio interficitur. 


LIBER XXXV. 

Cap. t. Demetrius Soter. 2. Demetrius Nicator contra Alexandrum liniam. 

Gap. I. Demetrius occupato Syriae regno novitati suae 
otium periculosum ratus (1) ampliare lines regni et opes 
augere finitimorum bellis statuit. Itaque Ariarathi , regi 
Cappadociae, propter fastiditas sororis nuptias infestus, 
fratrem cius Orcfernem per iniuriam regno pulsum sup- 
plicem recepit; datumque sibi honestum belli titulum gra- 
tulatus, restituere eum in regnum statuit. Sed Orofernes 
ingrato animo inita cum Antiochensibus pactione, offensis 
tunc Demetrio, pellere ipsum regno , a quo restituebatur , 
consilium cepit. Quo cognito Demetrius vitae quidem cius, 
ne Ariarathes metu fraterni belli liberaretur , pepercit : 
ipsum autem comprehensum vinctum Selenciae custodiri 

(I) Novitati suae otium periculosum ratus. Ratus, pacem sibi «sse 
periculosam, novissime regnum adepto. 

iubet. Nec Antiochenses indicio territi a defectione desti- 
terunt. Itaque adiuvantibus et Ptolemaeo , rego Aegypti , 
et Attalo , rege Asiae , et Ariarathe Cappadociae , bello a 
Demetrio lacessiti subornant pro eo Balam quemdam, sortis 
extremae (1) iuvenem, qui Syriae regnum velul paternum 
armis repeteret: et ne quid contumeliae deesset , nomen 
ei Alexandri inditur genitusque ab Antiocho rege dicitur. 
Tantum odium Demetrii apud omnes erat, ut aemulo eius 
non vires regiae tanlum , verum etiam generis nobilitas 
consensu omnium tribaeretur. Igitur Alexander, admirabili 
rerum varietate pristinarum sordium (2) oblitus, totius 
ferme Orientis viribus succinctus bellum Demetrio infert ; 
victumque vita pariter ac regno spoliat. Quamquam nec 
Demetrio animus in propulsando bello defuit. Nam et primo 
proelio hostem fugavit et regibus bellum restituentibus 
multa millia in acie cecidit Ad postremum tamen invicto 
animo inter confertissimos fortissimo dimicans cecidit. 

Cap. II. Initio belli Demetrius duos filios apud Gnidium 
hospitem suum cum magno auri pondere commendaverat, 
ut belli periculis eximerentur et, si ita fors tulisset, pa- 
ternae ultioni servarentur. Ex his maior, Demetrius, annos 
pubertatis egressus audita Alexandri luxuria, quem inspe- 
ratae opes et alienae felicitatis ornamenta, velut captum, 
inter scortorum greges desidem in regia tenebant , auxi- 
Iiantibus Cretensibus securum ac nihil hostile metuentem 
adgreditur. Antiochenses quoquo veterem patris offensam 
novis meritis correcturi se ei tradunt : sed et milites paterni 
favore iuvenis accensi prioris sacramenti religionem novi 
regis superbiae praeferentes signa ad Demetrium transfe- 
runt: atque ita Alexander, non minori impetu fortunae 
destructus quam elatus , primo proelio victus interficitur; 
deditque poenas et Demetrio, quem occiderat, et Antiocho, 
cuius mentitus originem fuerat. 

(1) Sortis extremae. Humili loco nutum. 

(2) Pristinarum sordium oblitus. Pristinae intimae suae conditionis 
oblitus. 

LIBER XXXVI. 

Cap. I. Demetrius Nicator contra 1’arttios. Trypho at) Antiocho op- 
pressus ; item Iudaei. 2. 3. I)e ludaeis. 4. Attalus. Asia fit Humanorum. 

Cap. I. Reciperato paterno regno Demetrius , et ipse 
rerum successu corruptus , vitiis adolescenliae in segni- 
tiam labitur ; tantumque conlemtum apud omnes inertiae, 
quantum odium ex superbia pater habuerat , contraxit. 
Itaque quum ab imperio eius passim civitates deficerent , 
ad abolendam segnitiae maculam bellum Parthis inferre 
statuit : cuius adventum non inviti Orientis populi videre 
et propter Arsacidae , regis Parthorum , crudelitatem, et 
quod veteri Macedonum imperio adsueti novi populi su- 
perbiam indigne ferebant. Itaque quum et Persarum et 
Elymaeorum Bactrianorumque auxiliis fiuvaretur , multis 
proeliis Parthos fudit. Ad postremum tamen pacis simu- 
latione deceptus capitur ; tradnetusque per ora civitatum 
populis , qui desciverant , in ludibrium favoris ostenditur. 
Missus deinde in Hyrcaniam benigne et iuxta cultum pri- 
stinae fortunae habetur. Dum haec aguntur , interim in 
Syria Trypho, qui se tutorem Antiocho, Demetrii privigno, 
substitui a populo laboraverat, occiso pupillo regnum Syriae 
invadit. Quo diu potitus tandem exolescente favore recentis 
imperii ab Antiocho puero admodum, Demetrii fratre, qui 
in Asia educabatur, bello vincitur ; rursusque regnum Sy- 
riae ad subolem Demetrii revertitur. Igitur Antiochus , 
memor quod et pater propter superbiam invisus et frater 
propter segnitiam contemtus fuisset, ne in eadem vitia 
incideret, recepta in matrimonium Cleopatra, uxore fratris, 
civitates , quae initio fraterni imperii defecerant , summa 
industria persequitur , domitasque rursus regni terminis 
adiicit ; ludaeos quoque , qui in macedonico Imperio sub 
Demetrio patre armis se in libertatem vindicaverant, sub- 
igit. Quorum vires tantae fuere , ut post hunc nullum 
.Macedonum regem tulerint, domesticisque imperiis usi Sy- 
riam magnis bellis infestaverint. 

Cap. 11. Namque ludaeis origo Damascena (1) , Syriae 
nobilissima civitas: unde et Assyriis regibus genus ex regina 
Semirami fuit. Nomen urbi a Damasco rege inditum : in 


(I) ludaeis origo Damascena. Supp. urbs, Iudaei originem fcx Da- 
masco urbe repetunt. 

cuius honorem Syrii sepulcrum Athares , uxoris eius, pro 
templo coluere , deamque exinde sanctissimae religionis 
habent (1). Post Damascum Azelus, mox Adores et Akraham 
et Israhel reges fuere. Sed Israhelem felix decem filiorum 
proventus maioribus suis clariorem fecit (2). Itaque populum 
in decem regna divisum filiis tradidit, omnesque ex no- 
mine ludae, qui post divisionem decesserat, ludaeos ap- 
pellavit; colique eius memoriam ab omnibus iussit, cuius 
portio omnibus accesserat. Minimus aetate inter fratres 
loseph fuit; cuius excellens ingenium veriti fratres clam 
interceptum peregrinis mercatoribus vendiderunt. A quibus 
deportatus in Aegyptum , quum magicas ibi artes sollerti 
ingenio percepisset, brevi ipsi regi percarus fuit. Nam et 
prodigiorum sagacissimus erat et somniorum primus in- 
telligentiani condidit , nihilque divini iuris humanique ei 
incognitum videbatur: adeo, ut etiam sterilitatem agrorum 
ante mullos annos providerit: perissetque omnis Aegyptus 
fame , nisi monitu eius rex edicto servari per multos annos 
fruges iussisset , tantaque experimenta eius fuerunt , ut 
non ab homine, sed a deo responsa dari viderentur. Filius 
eius Moyses fuit , quem praeter paternae scientiae here- 
ditatem etiam formae pulchritudo commendabat. Sed Ae- 
gyptii ; quum scabiem et vitiliginem paterentur, responso 
moniti eum cum aegris, ne pestis ad plu res serperet, ter- 
minis Aegypti pellunt. Dux igitur exsulum factus sacra 
Aegyptiorum furto abstulit : quae repetentes armis Aegyptii 
domum redire, tempestatibus compulsi sunt. Itaque Moyses 
Damascena , antiqua patria , repetita montem Synan 'oc- 
cupat : quo septem dierum ioiunio per deserta Arabiae 
cum populo suo fatigatus quum tandem venisset, septimum 
diem more gentis Sabbata appellatum in omne aevum ie- 
iunio sacravit : quoniam illa uies famem illis erroremque 
finierat. Et quoniam metu contagionis pulsos se ab Aegypto 
meminerant , ne eadem causa invisi apud incolas forent , 
caverunt, ne cum peregrinis conviverent (3), quod ex causa 
factum paullatim m disciplinam religionemque convertit 
(4). Post Moysen etiam filius eius Aruas sacerdos sacris 

II) Deamque saneliss. relig. habent. Et tamquam deam sanctissimo 
cultu Illam prosequuntur. • 

(2) Nonnulla passlm in hoc libro leguntur ad ludaeos pertinentia, 
quae a Mojsis narratione longissime recedunt. Quare adulescentulos, 
historiae sacrae studiosos, ad Sulpicium Severum delegamus, qui hi- 
storiam suam ex ipsis sacrarum litterarum fontibus derivavit. 

(3) Conviverent. Vox a scquiorls aevi scriptoribus procusa. 

(4) Convertit. Supp. se. 

Aegvptiis (1), mox rex creatur ; semperque exinde hic mos 
apud Iudaeos fuit, ut eosdem reges et sacerdotes haberent; 
quorum iustitia religione permixta incredibile quantum 
coaluere. 

Cap. III. Opes genti ex vectigalibus opobalsami crevere, 
quod in his tantum regionibus gignitur. Est namque vallis 
quae continuis montibus velut niuro quodam ad instar 
castrorum clauditur. Spatium loci ducenta iugera ; nomine 
lericus dicitur. In ea silva est ubertate et amoenitate in- 
signis : siquidem palmeto et opobalsameto distinguitur. 
Arbores opobalsami formam similem piceis arboribus (*) 
habent , rusi quod sunt humiles magis ot in vinearum 
morem excoluntur. Hae certo anni tempore balsamum su- 
dant. Sed non minor loci eius apricitatis quam ubertatis 
admiratio est : quippe quum toto orbe regionis eius , ar- 
dentissiinus sol sit , ibi tepidi aeris naturalis quaedam ac 
perpetua opacitas inest. In ea regione lacus est, qui pro- 
pter magnitudinem et aquae immobilitatem Mortuum mare 
dicitur. Nam neque veniis movetur resistente turbinibus 
bitumine , quo aqua omnis stagnatur ; neque navigationis 
patiens est , quoniam omnia vita carentia in profundum 
merguntur, nec materiam ullam sustinet , nisi quae alu- 
mine illinatur. Primus Xerses , rex Persarum , Iudaeos 
domuit ; postea cum ipsis Persis in ditionem Alexandri 
Magni venere diuque in potestate macedonici imperii sub- 
iecti Syriae regno fuere. A Demetrio quum descivissent , 
amicitia Romanorum petita primi omnium cx Orientalibus 
libertatem receperunt, facile tunc Romanis de alieno lar- 
gientibus. 

Cap. IV. Per eadem tempora , quibus in Syria regni 
mutatio inter novos reges alternabatur ; in Asia rex Attalus 
floreutissimum ab Eumene patruo acceptum regnum cae- 
dibus amicorum et cognatorum suppliciis foedabat , nunc 
matrem anum , nunc Beronicen sponsam maleficiis eorum 
necatas confingens. Post hanc scelestam violentiae rabiem 
squalidam vestem sumit ; barbam capilhimque in modum 
reorum submittit : non in publicum prodire , non populo 
se ostendere, non domi laetiora convivia inire aut aliquod 
signum sani hominis habere : prorsus ut poenas pendere 
inanibus interfectorum videretur. Omissa deinde regni ad- 
ministratione hortos fodiebat, gramina seminabat et noxia 


(1) Sacerdos sacris /tegijptiis. Supp. ex. 

(2) Piceis arboribus. Piceae arbores illae dicuntur, quae resinam fun- 
dunt, uli pini. 

innoxiis permiscebat; eaque omnia veneni succo infecta, ve- 
lut peculiare munus, amicis mittebat. Ab hoc studio aerariae 
artis fabricae (1) se tradit , cerisque fingfcndis (2} et aere 
fundendo procudendoque oblectabatur. Matri deinde se- 
pulcrum facere instituit , cui operi intentus morbum ex 
solis fervore contraxit et septima die decessit Huius testa- 
mento heres populus romanus tunc instituitur. Sed erat 
ex Eumene Aristonicus , non iusto matrimonio x sed ex 
pellice ephesia , citharistae cuiusdam filia , genitus , qui 
post mortem Attali velut paternum regnum Asiam invasit. 
Quum multa secunda proelia adversus civitates, quae metu 
Romanorum tradere se ei nolebant, fecisset, iustusque rex 
iam videretur : Asia Licinio Crasso consuli decernitur: qui 
intentior Attalicae praedae quam bello , quum extremo 
anni tempore inordinata acie proelium conseruisset, victus 
poenas inconsultae avaritiae sanguine dedit. In huius locum 
missus Perperna consul prima congressione Aristonicum 
superatum in potestatem suam redegit; Attalicasque gazas 
hereditarias populi rornani navibus impositas Romam de- 
portavit. Qnod aegre ferens successor eius Manius Aquilius 
consul ad eripiendum Aristonicum Perpernae , veluti sui 
potius triumphi munus esse deberet , festinata velocitate 
contendit. Sed contentionem consulum mors Perpernae di- 
remit. Sic Asia Romanorum facta cum opibus suis vitia 
quoque Romam transmisit. 


LIBER XXXVII. 

r.ap. t - 4. Transitus IU ad Milhridalicum bellum enarrandum. 

Cap. I Capto Aristonico Massilienses pro Phocaeensibus, 
conditoribus suis, quorum urbem senatus et omne nomen 
(3), quod et tunc et antea Antiochi bello infesta contra 
populum romanum arma tulerant, deleri iusserat, legatos 
Romam deprecatum misere veniamque his a senatu obti- . 
nuere. Post haec regibus , qui adversus Aristonicum au- 
xilia tulerant, praemia persoluta: Mithridati Pontico Phry- 
sia maior ; filiis Ariaratnis, regis Cappadociae, qui eodem 
bello occiderat , Lycaonia et Cilicia datae ; fideliorque 

(4.1 Aerariae artis fabricae. Arti aeris fundendi, et vasa fabricandi. 

(2) Ceris fingendis. Imagunculis ex cera fingendis. 

(5) Omne nomen. Nomen eleganter ponitur pro stirpe , gente. 

populos romanus in socii iilios quam mater in liberos fuit : 
quippe hinc (1) parvulis auctum regnum, inde (2) vita 
ademta. Namque Laudice ex numero sex filiorum , quos 
virilis sexus ex Ariarathe rege susceperat , timens ne non 
diutinam regni administralionem adultis quibusdam poti- 
retur, quinque parricidiali veneno necavit: unum parvu- 
lum sceleri matris cognatorum custodia eripuit, qui post 
necem Laudices ( nam propter crudelitatem eam populus 
exstinxerat) solus regno potitus est. Mithridates quoque 
repentina morte interceptus filium, qui et Ipse Mithridates 
dictus est , reliquit -. cuius ea postea magnitudo fuit , ut 
non sui tantum temporis, verum etiam superioris aetatis 
omnes reges raaiestate superaverit bellaque cum ltomanis 
per qpadraginta sex annos varia victoria gesserit -. quum 
eum summi imperatores , Sylla , Lucullus ceteriquc , in 
summa Cneus Pompeius, ita vicerint, ut maior clariorque 
in restaurando bello resurgeret damnisque suis terribilior 
redderetur. Denique ad postremum (3) non vi hostili vi- 
ctus, sed voluntaria morte in avito regno senex herede 
filio decessit 

Gap. 11. Huius futuram magnitudinem etiam coelestia 
ostenta praedixerant. Nam et quo genitus est anno et eo, 
quo regnare primum coepit, stella cometes per utrumque 
tempus septuaginta diebus ita luxit , ut coelum omne con- 
flagrare videretur. Nam et magnitudine sui quartam partem 
coeli occupaverat et fulgore sui solis nitorem vicerat ; et 
quum oriretur occumberetque, quatuor spatium horarum 
consumebat. Puer tutorum insidias passus est , qui eum 
fero equo impositum equitare iacularique cogebant: qui 
conatus cum eos fefellissent, supra aetatem regente equum 
Mithridate, veneno eum appetivere. Quod metuens anti- 
dota saepius bibit et ita se adversus insidias exquisitis tu- 
tioribus remediis stagnavit (4) ut ne volens quidem senex 
veneno mori potuerit. Timens deinde , ne inimici , quod 
veneno non potuerant, ferro peragerent, venandi studium 
tinxit , quo per septem annos neque urbis neque ruris 
tecto usqs est : sed per silvas vagatus diversis montium 
regionibus pernoctabat ignaris omnibus, quibus esset locis; 
adsuetus feras cursu aut fugere aut persequi, cum quibus- 
dam etiam viribus congredi. Quibus rebus et insidias vi- 
tavit et corpus ad omnem virtutis patientiam duravit. 

(!) Hinc. A populo romano. 

(2) Inde. A matre. 

(3) Denique ad postremum. Posterior vox redundat. Ital.: alia fin fine 

(4) Stagnavit. Induravit, munivit. 

Gap. III. Ad regni deinde administrationem quum ac- 
cessisset, statim non de regendo, sed de augendo regno 
cogitavit, ltaqne Scythas invictos antea , qui Zopyriona , 
Alexandri Magni ducem, cum triginta millibus armatorum 
deleverant ; qui Cyrum , Persarum regem, cum ducentis 
millibus trucidaverant ; qui Philippum, Macedonum regem, 
fugaverant ; ingenti felicitate perdomuit. Auctus igitur vi- 
ribus Pontum quoque ac deinceps Cappadociam occupavit. 
Quum de Asia tractaret, tacitus cum quibusdam amicis 
regno profectus universam nemine sciente pervagatus est 
omniumque urbium situm ac regiones cognovit. Inde in 
Bithyniam transcendit , et , quasi dominus Asiae , oppor- 
tuna quaeque victoriae suae metatus est. Post haec m re- 
gnum, quum iam perisse crederetur, reversus est, invento 
parvulo filio , quem per absentiam eius Laudice soror 
uxorque enixa fuerat. Sed inter gratulationem adventus 
sui et filii geniti, veneno periclitatus est: siquidem Laudice 
soror , quum perisse eum crederet , in concubitus amico- 
rum proiecta, quasi admissum facinus maiore scelere te- 
gere posset, venenum advenienti paravit. Quod quum ex .an- 
cilla Mithridates cognovisset, facinus in auctores vindicavit. 

Cap. IV. Hieme deinde appetente non in convivio, sed 
in campo; non in vacationibus, sed in exercitationibus: 
nec inter sodales (1), sed inter coaequales, aut equo aut 
cursu aut viribus contendebat. Exercitum quoque suum 
ad parem laboris patientiam quotidiana exercitatione du- 
rabat: atque ita invictus ipse inexpugnabilem exercitum 
fecerat. Inita deinde cum Nicomede societate , Paphlago- 
niam invadit , victamque cum socio dividit. Quam quum 
teneri a regibus senatui nuntiatum esset, legatos ad ulrum- 
que misit, qui gentem restitui in pristinum statum juberent. 
Mithridates, quum se iam parem magnitudini Romanorum 
crederet, superbo responso : hereditarium patri suo regnum 
obvenisse , respondit ; mirarique se , quod quae ei relata 
controversia non fuerit, sibi referatur (2). Nec territus minis 
Galatiam quoque occupat. Nicomedes , quoniam se tueri 
iure non potuerat , iusto regi redditurum , respondit. Atque 
ita filium suum mutato nomine Pylaemenem, Paphlagonum 
regum nomine, appellat, et quasi stirpi regiae reddidisset 
regnum , falso nomine tenet. Sic ludibrio habiti legati Ro- 
mam revertantur. 

(1) Sodales. Congerrones, collusores, compotores. Nos: compagnoni. 

(2) Quod quae ci rei. contr. »on /aerii, sibi referatur. Quod ea eon- 
trorersia sibi moveatur a senatu roraano, quae patri mota non fueral. 

Cap. 1 - 7. Mithridatis res gestae, et contra Romanos apparatus et oratio- 
8. Ptolemaeus Physcon. 9. Demetrius. 10. Antiochus. 

Cap. (. Mithridates parricidia (1) nece uxoris auspicatus, 
sororis alterius Laudices filios , cuius virura Ariarathem , 
regem Cappadociae , per Gordium insidiis occiderat , tol- 
lendos statuit : nihil actum morte patris existimans , si 
adolescentes paternum regnum , cuius ille cupiditate fla- 
grabat, occupassent. Igitur dum in his cogitationibus ver- 
satur , interim Nicomedes , rex Bithyniae , vacuam morte 
regis Cappadociam invadit. Quod quum nuntiatum Mithri- 
dati fuisset, per simulationem pietatis auxilia sorori ad 
expellendum Cappadocia Nicomedem mittit. Sed ianj Lau- 
dice per pactionem se Nicomedi in matrimonium tradiderat. 
Quod aegre ferens Mithridates praesidia Nicomedis Cap- 
padocia expellit , regnumque sororis filio restituit : egre- 
gium prorsus factum , ni subsecuta fraus esset. Siquidem 
interiectis mensibus simulat se Gordium, quo ministro 
usus in Ariarathe interficiendo fuerat, restituere in patriam 
velle, sperans, si obsisteret adolescens, causas belli fu- 
turas , aut , si permitteret, per eundem filium tolli posse, 
per quem interfecerat patrem. Quod ubi Ariarathes lunior 
moliri cognovit, graviter ferens interfectorem patris per 
avunculum potissimum ab exsilio revocari, ingentem exer- 
citum contrahit. Igitur quum in aciem eduxisset Mithridates 
peditum octoginta millia , equitum decem millia , currus 
falcatos sexcentos , nec Ariarathi , auxiliautibus finitimis 
regibus, minores copiae essent : incertum belli timens (2), 
consilia ad insidias transfert ; sollicitatoque iuvene ad col- 
loquium , quum ferrum occultatum inter fascias gereret , 
scrutatori, ab Ariarathe regio more misso, curiosius imum 
ventrem pertractanti ait : caveret , ne aliud telum inveniret, 
quam quaereret. Atque ita risu protectis insidiis, sevocatum 
ab amicis velut ad secretum sermonem, inspectante utroque 
exercitu , interficit ; regnum Cappadociae octo annorum 
lilio, imposito Ariarathis nomine additoque ei rectore Gor- 
dio , tradidit. 

(4 1 /Veee uxoris. Supp. a. 

(2) Incertum belli timens. Incertos belli casus timens. 

Cap. II. Sed Cappadoces crudelitate ac libidine praefe- 
ctorum vexati a Mithridate deficiunt; fratremque regis, et 
ipsum Ariarathem nomine , ab Asia , ubi educabatur , re- 
vocant : cum quo Mithridates proelium renovat victumque 
Cappadociae regno expellit. Nec multo post adolescens ex 
aegritudine collecta infirmitate decedit. Post huius mortem 
Nicomedes timens, ne Mithridates accessione Cappadociae 
etiam Bithyniam finitimam invaderet, subornat puerum 
eximiae pulchritudinis, quasi Ariarathes tres, non duos 
filios genuisset, qui a senatu romano paternum regnum 
peteret. Uxorem quoque Laudicen Romam mittit ad testi- 
monium trium ex Ariarathe susceptorum filiorum. Quod 
ubi Mithridates cognovit, et ipse pari impudentia Gordium 
Romam mittit, qui senatui aasererct, puerum , cui Cap- 
padociae regnum tradiderat , ex co Ariarathe genitum , 
qui bello Aristonici auxilia Romanis ferens cecidisset. Sed 
senatus studio regum intellecto , aliena regna falsis nomi- 
nibus furantium , et Mithridati Cappadociam et Nicomedi 
ad solatium eius Paphlagoniam ademit. Ac ne contumelia 
regum foret ademtum illis , quod daretur aliis , uterque 
populus libertate donatus est. Sed Cappadoces munus li- 
bertatis abnuentes , negant vivere gentem sine rege posse. 
Atque ita rex illis a senatu Ariobarzanes constituitur. 

Cap. III. Erat eo tempore Tigranes rex Armeniae, obses 
Parthis ante multum temporis datus , se'd olim ab iisdem 
in regnum paternum remissus. Hunc Mithridates mire ad 
societatem romani belli , quod olim meditabatur, pellicere 
cupiebat. Nihil igitur de offensa Romanorum sentientem 
per Gordium impellit , ut Ariobarzani , segni admodum , 
bellum inferat; et, ne quis dolus subesse videretur , filiam 
suam ei Cleopatram in matrimonium tradit Primo igitur 
adventu Tigranis Ariobarzanes sublatis rebus suis Romam 
contendit. Atque ita per Tigranem rursus Cappadocia iuris 
esse Mithridatis coepit. Eodem tempore mortuo Nicomede 
etiam filius eius , et ipse Nicomedes , regno a Mithridate 
pellitur; qui quum supplex Romam venisset, decernitur 
in senatu, ut uterque in regnum restituantur: in quod tum 
missi Aquilius et Manlius Maltinus legati. Ilis cognitis Mi- 
thridates societatem cum Tigrane, bellum adversus Roma- 
nos gesturus, iungit: pactique inter se sunt, ut urbes 
agrique Mithridati , homines vero et quaecumque auferri 
possent, Tigrani cederent. Post haec Mithridates intellecto 
quantum bellum suscitaret, legatos ad Cimbros, alios ad 
Gallograecos et Sarmatas Bastarnasque auxilium petitum 
mittit. Nam omnes has gentes romanum meditabundus 

bellum variis beneficiorum muneribus iam ante illexerat. 
Ab Scythia ciuoque exercitum venire iubet , omnemque 
Orientem adversus Romanos armat. Non magno igitur 
labore Aquilium et Maltinum asiano exercitu instructos 
vincit; quibus simul cum Nicomede pulsis ingenti favore 
civitatum excipitur : multum ibi auri argentique studio ve- 
terum regum magnumquo belli apparatum invenit : quibus 
instructus debita civitatibus publica privataquc remittit , 
et vacationem quinquennii concedit. Tunc ad concionem 
milites vocat , eosque variis exhortationibus ad romana 
bella sive asiana incitat. Quam orationem dignam duxi, 
cuius exemplum brevitati nuius operis insererem: quam 
obliquam Pompeius Trogus exposuit: quoniam in Livio et 
in Sallustio reprehendit , quod conciones directas pro sua 
oratione operi suo inserendo historiae modum excesserint. 

Cap. IV. Optandum sibi fuisse , ait, ut dc eo liceret con- 
sulere , bellumnc sit cum Romanis an pax habenda , quin 
cero sit resistendum impugnantibus , nec cos quidem du- 
bitare, qui spe victoriae careant; quippe adversus latronem, 
si nequeant pro salute, pro ultione tamen sua omnes ferrum 
stringere. Ceterum quia non id agatur, an liceat quiescere 
non tantum animo hostiliter, sed etiam proelio congressis, 
consulendum, qua ratione ae spe coepta bella sustineant. 
Esse autem sibi victoriae fiduciam , si sit illis animus ; 
Romanosque rinci posse cognitum non sibi magis quam 
ipsis militibus, qui et in Bithynia Aquilium, et Maltinum 
in Cappadocia fuderint. At si quem aliena magis exempla 
quam sua experimenta , moveant , audire se , a Pyrrho , 
rege Epiri, non amplius quam quinque millibus Macedonum 
instructo, fusos tribus proeliis Romanos: audire, Hanni- 
balem sedecim annis Italiae victorem immoratum: et quin 
ipsam caperet urbem, non Romanorum illi vires obstitisse, 
sed domesticae aemulationis atque invidiae studium: audire, 
populos Transalpinae Galliae, Italiam ingressos, maximis 
eam plurimisque urbibus possidere; et latius aliquanto 
solum finium , quam in Asia , quae dicatur imbellis, eos- 
dem Gallos occupasse: nec vietam solum dici sibi Romam 
a Gallis, sed etiam captam, ita ut unius illis montis tan- 
tum cacumen relinqueretur ; nec bello hostem , sed pretio 
remotum. Gallorum autem nomen , quod semper Romanos 
terruit, in partem virium suarum ipse numeret. Nam Itos, 
qui Asiam incolunt , Gallos ab illis , qui Italiam occupa- 
verant , sedibus tantum distare ; originem quidem ac vir- 
tutem genusque pugnae idem habere : tantoque his sagaciora 
esse quam illis ingenia, quanto longiori ae difficiliori spatio 

per Illyricum Thraciamque prodierint , pene operosius 
transitis eorum finibus , quam ubi consedere , possessis. 
Iam ipsam Italiam audire se nunquam , ut Roma condita 
sit , satis illi pacatam , sed adsulue per omnes annos pro 
libertate alios, quosdam etiam pro vice imperii bellis con- 
tinuis perseverasse ; et a multis civitatibus Italiae deletos 
Romanorum exercitus ferro , a quibusdam novo contume- 
liae more sub iugum missos. Ac nc veteribus immoremur 
exemplis, hoc ipso tempore universam Italiam bello mor- 
sico consurrexisse , non iam libertatem , sed consortium 
imperii civitatisque poscentem ; nec gravius vicino Italiae 
bello quam domesticis principtm factionibus urbem premi, 
multoque periculosius esse italico civile bellum. Simul el a 
Germania Cimbros, immensa millia ferorum atque immi- 
tium populorum, more procellae inundasse Italiam: quorum 
tametsi singula bella sustinere Romani possent, universis 
tamen obruantur, ut ne vacaturos quidem bello suo putet. 

Gap. V. Utendum igitur occasione et rapienda incrementa 
tirium , ne, si illis occupatis quieverint, mox adversus 
vacuos et quietos maius negotium habeant. Non enim quaeri, 
an capienda sint arma , sed utrum sua potius occasione , 
an illorum. Nam bellum equidem iam tunc secum ab illis 
geri coeptum , quum sibi pupillo maiorem Phrygiam ade- 
merint , quam patri suo praemium dati adversus Aristo- 
nicum auxilii concesserant , gentem quam et proavo suo 
Mithridati Seleucus Callinicus in dotem dedisset. Quid , 
quum Paphlagonia se decedere iusserunt , non alterum 
illud genus belli fuisse ? quae non vi, non armis, sed 
adoptione testamenti et regum domesticorum interitu he- 
reditaria patri suo obvenisset. Quum inter hanc decretorum 
amaritudinem parendo non tamen eos mitigaret, quin acer- 
bius se in dies gerant, non obtinuisse. Quod enim a sc 
non praebitum illis obsequium ? Non Phrygiam Paphla- 
goniamque dimissas? non Cappadocia filium eductum, 
quam iurc gentium victor occupaverat? Raptam tamen sibi 
esse victoriam eius ab illis , quorum nihil est nisi bello 
quaesitum. Non regem Bithyniae Chrcslon, in quem senatus 
arma decreverat, a sc in gratiam illorum occisum? Tamen 
nihilominus imputari sibi, si quae Gordius aut Tigranes 
faciat : libertatem etiam in contumeliam sui a senatu ultro 
delatam Cappadociae, quam reliquis gentibus abstulerunt, 
deinde populo Cappadocum pro libertate oblata Gordium 
regem orante ideo tantum , quoniam amicus suus esset , 
non obtinuisse. Nicomedem praecepto illorum bellum sibi 
intulisse : quia ultum ierit se, ab ipsis ventum obviam in 


Digitized by Google 


UB. XXXVIII. CAP. VI. VII. 191 

co , et nunc eam secum bellandi illis causam fore , quod 
■ non impune se Nicomedi lacerandum , saltatricis filio , 
praebuerit. 

Gap. VI. Quippe non delicta regum illos , sed vires ac 
maiestatem insequi; neque in se uno, sed in aliis quoque 
omnibus hac semper arte grassatos. Sic et acum suum 
Pharnacem, per cognationum arbitria succedaneum (1) 
regi Pergameno Eumeni datum; sic rursus Eumenem, cuius 
classibus primum in Asiam fuere transvecti, cuius exercitu 
magis quam suo et Magnum Antiochum et Gallos in Asia 
et mox in Macedonia regem Persen domuerant : et ipsum 
pro hoste habitum eique interdictum Italia ; et quod cum 
ipso deforme sibi putaverant , cum filio cius Aristonico 
bellum gessisse. Nullius apud eos maiora quam Masinissae, 
regis Numidarnm , haberi merita. Huic imputari victum 
Hannibalem , huic captum Syphacem, huic Carthaginem 
deletam ; hunc inter duos illos Africanos tertium servato- 
rem urbis referri : tamen cum huius nepote bellum modo 
in Africa gestum adeo inexpiabile , ut ne victum quidem 
memoriae patris donarent , quin carcerem ac triumphi 
spectaculum experiretur. Hanc illos regibus omnibus legem 
odiorum dixisse : scilicet quia ipsi tales reges habuerint , 
quorum etiam nominibus erubescant, aut pastores Abori- 
ginum , aut haruspices Sabinorum, aut exsules Corinthio- 
rum , aut servos vernasque Thuscorum , aut, quod hono- 
ratissimum nomen fuit inter haec. Superbos ; atque, ut 
ipsi ferunt, conditores suos lupae uberibus altos: sic omnem 
illum populum luporum animos , inexplebiles sanguinis 
atque imperii divitiarumque avidos ac teiunos habere. 

Gap. VII. Se autem, seu nobilitate illis comparetur, 
elat iorem illa colluvie convenarum esse, qui paternos ma- 
iores suos a Cyro Darioque , conditoribus persici regni , 
maternos a Magno Alexandro ac Nicatore Seleuco, condi- 
toribus imperii macedonici , referat : seu populus illorum 
conferatur suo , earum se gentium esse , quae non modo 
romano imperio sint pares , sed macedonico quoque obsti- 
terint. Nullam subiectarum sibi gentium expertam peregrina 
imperia; nullis umquam nisi domesticis regibus paruisse: 
Cappadociam velint an Paphlagoniam recensere ; rursus 
Pontum an Bithyniam ; itemqur Armeniam maiorem minn- 
remque ; quarum gentium nullam neque Alexander ille, 
qui totam pacavit Asiam, nec quisquam successorum cius 
aut posterorum attigisset. Scythiam duos umquam ante se 

(I) Succedaneum. Successorem. 

reges non pacare, sed tantum intrare ausos, Darium ct 
Philippum, aegre inde fugam sibi expedisse, unde ipse 
magnam partem adversus Romanos virium haberet. Mul- 
toque se timidius ac diffidentius bella pontica ingressum , 
quum ipse rudis ac tiro esset, Scylhiac praeter arma vir- 
tutemque animi locorum quoque solitudinibus vel frigoribus 
instructae , per quae denunciaretur ingens militiae labor 
ac periculum. Inter quas difficultates ne spes quulem prae- 
mii foret ex hoste vago , nec tantum pecuniae , sed etiam 
sedis inope. Nunc se diversam belli conditionem ingredi. 
Nam neque coelo Asiae esse temperatius aliud , nec solo 
fertilius, nec urbium multitudine amoenius; magnamque 
temporis pariem non ut militiam , sed ut festum diem actu- 
ros bello dubium facili magis an uberi: si modo aut pro- 
ximas regni Attalici opes aut veteres Lydiae loniaeque 
audierint , quas non expugnatum eant , sed possessum ; 
tantumque se arida exspectat Asia, ut etiam vocibus vocet: 
adeo illis odium Romanorum incussit rapacitas procon- 
sulum , sectio publicanorum (1), calumniae litium (4). 
Sequantur se modo fortiter, et colligant, quid se duce 
possit efficere tantus exercitus , quem sine cuiusquam mi- 
litum auxilio suamet unius opera viderint Cappadociam 
caeso rege cepisse : qui solus mortalium Pontum omnem 
Scythiamque pacaverit, quam nemo ante transire tuto atque 
adire potuerit. Nam iustitiae atque liberalitatis suae nec 
ipsos milites, qui experiantur , testes refugere; et illa in- 
dicia habere, quod solus regum omnium non paterna so- 
lum , verum etiam externa regna hereditatibus propter 
munificentiam adquisita possideat, Colchos, Paphlagoniam, 
Bosporum. 

Cap. VIII. Sic excitatis militibus post annos tres ct vi- 
ginti sumti regni in romana bella descendit. At in Aegypto 
mortuo rege Ptolemaeo, ei-, qui Cyrenis regnabat, Pto- 
lemaeo per legatos regnum et uxor Cleopatra regina, soror 
ipsius, defertur. Laetus igitur hoc solo Ptolemaeus , quod 
sine certamine fraternum regnum recepisset, in quod su- 
bornari et a matre Cleopatrii et favore principum fratris 
filium cognoverat: ceterum infestus omnibus slatim ubi 
Alexandriani ingressus est, fautores pueri trucidari inssil. 
Ipsum quoque die nuptiarum, quibus matrem eius in ma- 
trimonium recipiebat , inter apparatus epularum et sole- 
mnia religionum in complexu matris interficit, atque ita 


(1) Sectio publicanorum. Exactiones acerbae publicanorum. 

(2) Calumniae litium. Fraudulentae iudicum vexationes. 

torum sororis caede filii eius cruentus adsccndit. Post quod 
non mitior in populares, qui eum in regnum vocaverant, 
fuit : siquidem peregrinis militibus licentia caedis data, 
omnia sanguine quotidie manabant: ipsam quoque sororem, 
lilia eius virgine per vim stuprata et in matrimonium ad- 
scita , repudiat. Quibus rebus territus populus in diversa 
labitur : patriamque metu mortis exsul relinquit. Solus 
igitur in tanta urbe cum suis relictus Ptolemaeus , quum 
regem se non hominum , sed vacuarum .aedium videret , 
edicto peregrinos sollicitat. Quibus confluentibus, obvius 
legatis Romanorum, Scipioni Africano et Spurio Mummio 
et L. Metello , qui ad inspicienda sociorum regna venie- 
bant , procedit. Sed quam cruentus civibus, tam ridiculus 
Romanis fuit. Erat enim et vultu deformis et statura brevis 
et sagina veniris non homini, sed belluac similis. Quam 
foeditatem nimia subtilitas perlucidae vestis augebat : pror- 
sus quasi astu inspicienda praeberentur, quae omni studio 
occultanda pudibundo viro erant. Post discessum deinde 
legatorum ( quorum Africanus , dum inspicit urbem , spe- 
ctaculo Alexandrinis fuit) iam etiam populo peregrino in- 
visus cum filio , quem ex sorore susceperat , et cum uxore, 
matris pellice , metu insidiarum tacitus in exsilium pro- 
ficiscitur ; contractoque mercenario exercitu bellum sorori 
pariter ac patriae infert. Arcessitum maximum deinde a 
Cyrenis filium, ne eum Alexandrini contra se regem crea- 
rent, interficit. Tunc populus statuas et imagines eius de- 
trahit. Quod factum studio sororis existimans, filium, quem 
ex ea susceperat, interficit, corpusque in membra divisum 
et in cista compositum matri dic natalis eius inter epulas 
offerri curat. Quae res non reginae tantum, verum etiam 
universae civitati acerba et luctuosa fuit, tantumque moe- 
rorem festivissimo convivio intulit, ut regia omuis repen- 
tino luctu incenderetur. Verso igitur studio principura ab 
epulis in exsequias, membra lacera populo ostendunt et 
quid sperare de rege suo debeant, filii caede demonstrant. 

Cap IX. Finito luctu orbitatis Cleopatra , cum urgeri 
se fraterno bello videret, auxilium a Demetrio, rege Syriae, 
per legatos petit ; cuius ipsius varii et memorabilos casus 
fuere. Namque Demetrius , ut supra dictum est , quum 
bellum Partilis intulisset et multis congressionibus victor 
fuisset , repente insidiis circumventus amisso exercitu ca- 
pitur. Cui Afsaeides , Parthorum rex , magno et regio 
animo misso in Hyrcaniam non cultum tantum regium 
praestitit, sed et filiam in matrimonium dedit regnumque 
Syriae , quod per absentiam eius Trypho occupaverat , 

restituturum promittit. Post huius mortem desperato reditu 
non ferens captivitatem Demetrius , privatam , etsi opu- 
lentam vitam pertaesus, tacitus in regnum fugam meditatur. 
Hortator illi et comes Cullimander amicus erat : uui post 
captivitatem eius a Syria per Arabiae deserta ducibus pe- 
cunia comparatis parthico habitu Babylonem pervenerat. 
Sed fugientem Phrahates, uui Arsacidae successerat, equi- 
tum celeritate per compendiosos tramites occupatum (i) 
retrahit. Ut est deductus ad regem , Callimandro quidem 
non tantum venia, verum etiam praemium fidei datum : 
Demetrium autem et graviter castigatum ad coniugem in 
Hy rcaniam remittit arclioribusque custodiis observari iubet. 
lutericcto deinde tempore, quum fidem illi etiam suscepti 
liberi facerent , eodem amico comite repetita fuga est : sed 
pari infelicitate prope fines regni sui deprehenditur ; ac 
donuo perductus ad regem , ut invisus , a conspectu sub- 
movetur. Tunc quoque uxori et liberis donatus in Hyrca- 
niam , poenalem sibi civitatem (2), remittitur, (alisque au- 
reis ad exprobrationem puerilis levitatis donatur. Sed hanc 
Parthorum tam mitem in Demetrium clementiam non mise- 
ricordia gentis faciebat , ncc respectus cognationis : sed 
quod Syriae regnum adfectabant, usuri Demetrio adversus 
Antiochum fratrem, prout res vel tempus vel fortuna belli 
exegisset. 

Cai*. X. His auditis Antiochus occupandum bellum ratus 
exercitum , quem multis finitimorum bellis induraverat , 
adversus Parthos ducit. Sed luxuriae non minor apparatus 
quam militiae fuit : quippe octoginta millia armatorum 
secula sunt trecenta millia lixarum, ex quibus coquorum, 
pistorum scenicorumque inaior numerus tuit. Argenti certe 
aurique lautum , ut etiam gregarii milites caligas auro ti- 
gereut (3) proculcarcnique materiam , cuius amore populi 
ferro dimicant. Culinarum quoque argentea instrumenta 
fuere (4), prorsus quasi ad epulas, non ad bella pergerent. 
Advenienti Antiocho mulli orientales reges occurrere, tra- 
dentes se regnaque sua cum exsecratione superbiae par- 
tliicae. ftoc mora congressioni fuit. Antiochus tribus proeliis 
victor , quum Baby loniam occupasset , magnus haberi 

(I) Occupatum. Praeventum. 

12) Poenalem sibi deitatem. Regionem, in quam poenae causa mis- 
sus fuerat. 

(5) Caligas auro figerent. Calceamenta aureis clavis munirent. Ital. : 
nsavano scarpe fomite di c/iiodi d'oro. 

(i) Culinarum quoque argentea instrumenta fuere. Elegantias scri- 
psisset lusimus: culinarum quoque argenteum fuit instrumentum. 

coepit. Itaque omnibus ad eum populis deficientibus, nihil 
Parthis reliqui praeter patrios fines fuit. Tunc Phrahates 
Demetrium in Syriam ad occupandum regnum cum par- 
thico praesidio mittit, ut eo pacto Antiochus ad sua tuenda 
a Parthia revocaretur. Inierim , quoniam viribus non po- 
terat, insidiis Antiochum ubique lentabat. Propter multi- 
tudinem hominum exercitum suum Antiochus per civitates 
in hiberna diviserat : quae res exitii causa fuit. Nam quum 
gravari se copiarum praebitione et iniuriis militum civi- 
tates viderent, ad Parthos deficiunt ; et die statuta omnes 
apud se divisum exercitum per insidias, ne invicem ferre 
auxilia possent , adgrcdiunlur. Quae quum nuntiata An- 
tiocho essent , auxilium proximis laturus cum ea manu , 
quae secum hiemabat, progreditur. In itinere obvium regem 
Parthorum habuit , adversus quem fortius quam exercitus 
eius dimicavit. Ad postremum tamen, quum virtute hostes 
vincerent, metu suorum desertus occiditur: cui Phrahates 
exsequias regio more fecit, filiamque Demetrii, quam secum 
Antiochus adduxerat, captus amore virginis, uxorem dnxit. 
Poenitere deinde dimissi Demetrii coepit: ad quem retra- 
hendum quum turmas equitum festinato misisset , Deme- 
trium hoc ipsum metuentem iam in regno missi invenerunt; 
frnstraque omnia conati ad regem suum reversi sunt. 


L 1 1) E 11 XXXI X. 

Cap. t. ^helrius. 2. Alexander. 3 -A. Cleopatra. 3. Alexander. 

Ptolemaeus Nothus. 

Cap. I. Antiocho in Parthia cum exercitu deleto, frater 
eius Demetrius obsidione Parthorum liberatus ac restitutus 
in regnum , quum omnis Syria in luctu propter amissum 
exercitum esset: quasi partnira ipsius ac fratris bella, qui- 
bus alter captus , alter occisus erat , prospere cessissent , 
ita Aegypto bellum inferre statuit , regnum Aegypti Cleo- 
patra socru pretium auxilii adversus fratrem suum |>olli- 
cente. Sed dum aliena adfectat , ut adsolet fieri, propria 
per defectionem Syriae amisit : siquidem Antiochenses primi 
duce Tryphone, exsecranles superbiam regis, quae con- 
versatione parthicae crudelitatis intolerabilis facta erat , 
mox Apameni ceteraeque civitates exemplum secutae, per 
absentiam regis a Demetrio defecere. Ptolemaeus quoque 
rex Aegypti , bello ab eodem petitus, quum cognovisset, 

Cleopatram , sororem suam , opibus Aegypti navibus im- 
positis ad filiam et Demetrium generum in Syriam pro- 
fugisse, immittit iuvenem quemdam Aegyptium, Protarchi 
negotiatoris filium , qui regnum Syriae armis peteret : et 
composita fabula , quasi per adoptionem Antiochi regis 
receptus in familiam regiam esset , nec Syriis quemlibet 
regem aspcrnantibus , ne Demetrii paterentur superbiam, 
nomen iuveni Alexandri imponitur, auxiliaque ab Aegypto 
ingentia mittuntur. Interea corpus Antiochi interfecti a 
rege Parthorum in loculo argenteo ad sepulturam in SyTiam 
remissum pervenit : quod cum ingenti studio civitatum et 
regis Alexandri ad firmandam fabulae fidem excipitur. Quae 
res illi magnum favorem popularium conciliavit, omnibus 
non fictas in eo, sed veras lacrimas existimantibus. Deme- 
trius autem victus ab Alexandro , quum undique circum- 
stantibus malis premeretur, ad postremum etiam ab uxore 
filiisque deseritur. Relictus igitur cum paucis servulis quum 
Tyrum religione templi se defensurus petisset, navi cgre- 
diens praefecti iussu interficitur. Alter ex filiis, Seleucus, 
quoniam sine matris auctoritate diadema sumsisset , ab 
eadem interficitur; alter, cui propter nasi magnitudinem 
cognomen Grypo (1) fuit, rex a matre hactenus constituitur, 
ut nomen regis penes filium , ius autem omnis imperii 
penes matrem esset. 

Cap. II. Sed Alexander occupato Syriae regno, tumens 
successu rerum, spernere iam etiam ipsum Ptolemaeum, 
a quo fuerat subornatus in regnum (5), superba insolentia 
coepit. Itaque Ptolemaeus reconciliat^ sororis gratia de- 
struere Alexandri regnum, quod odio Demeti viribus 
suis adquisierat, summis opibus instituit. Mittit igitur in- 
gentia Grypo auxilia et filiam Tryphaenam Grypo nupturam, 
iit populos in auxilium nepotis ‘non societate tantum belli, 
verum et adfinitate sua sollicitaret. Nec res frustra fuit: 
nam quum omnes Grypum instructum Aegypti viribus vi- 
derent, paullatim ab Alexandro deficere coepere. Fit deinde 
inter reges proelium , quo victus Alexander Antiochiam 
profugit. Ibi inops pecuniae , quum stipendia militibns 
deessent, in templo Iovis solidum ex auro Victoriae signum 
tolli iubet , facetis iocis sacrilegium circumscribens (3) : 
nam lictoriam commodatam sibi ab Jove esse dicebat. 


(1) Grypo. Tfuiti? a Graecis dicitur qui nasum liabet aduncum. 

(2) .4 quo fuerat subornatus in regnum. A quo regnum acceperat, 
(oi Facetis iocis sacrilegium 'circumscribens. Vd iocum et facetias 

sacrilegium traducens. 

Interiectis deinde diebus, quum ipsius lovis aureum simu- 
lacrum infiniti ponderis tacite evelli iussisset , deprehen- 
sftsque in sacrilegio concursu multitudinis esset in fugam 
versus : magna vi tempestatis oppressus ac desertus a suis 
a latronibus capitur ; perductusque ad Grypum interficitur. 
Grypus porro, reciperato patrio regno externisque periculis 
liberatus , insidiis matris appetitur. Quae quum cupiditate 
dominationis , prodito marito Demetrio et altero filio in- 
terfecto, huius quoque lictoria inferiorem dignitatem suam 
factam doleret, venienti ab exercitatione poculum veneni 
obtulit. Sed Grypus praedictis iam ante insidiis , veluti 
pietate (1) cum matre certaret, bibere ipsam iubet; ab- 
nuenti instat: postremum prolato indice eam arguit, solam 
defensionem sceleris superesse adfirmans , si bibat , quod 
filio obtulit. Sic victa regina, scelere in se verso, veneno, 
quod alii paraverat, exstinguitur. Parta igitur regni se- 
curitate, Grypus octo annis quietem et ipse habuit et regno 
praestitit. Ratus deinde illi est aemulus regni, frater ipsius 
Cyzicenus, eadem matre genitus, sed ex Antiocho patruo 
susceptus, quem quum veneno tollere voluisset, ut matu- 
rius armis cum eo de regno contenderet , excitavit. 

Cap. III. Inter has regni Syriae parricidiales discordias 
moritur rex Aegypti Ptolemaeus , regno Aegypti uxori et 
alteri ex filiis , quem illa legisset, relicto : videlicet quasi 
quietior Aegypti status quam Syriae regnum esset, quum 
mater altero" ex filiis electo alterum hostem esset habi- 
tura. Igitur quum pronior in minorem filium esset (5), a 
populo compellitur maiorem eligere: cui prius quam re- 
gnum daret , uxorem ademit ; compulsumque repudiare 
carissimam sibi sororem Cleopatram , minorem sororem 
Selenen ducere iubet, non materno inter filias iudicio, 
quum alteri maritum eriperet, alteri daret. Sed Cleopatra 
non tam a viro repudiata , quam a matre divortio viri 
dimissa, Cyziceno in Syria nubit ; eique ne nudum uxoris 
nomen adferret, exercitum Grypi sollicitatum velut dotalem 
ad maritum deducit. Par igitur viribus fratris Cyzicenus 
proelium committit , ac victus in fugam vertitur Anlio- 
chiamque venit. Tunc Antiochiam Grypus , in qua erat 
Cyziceni uxor Cleopatra , obsidere coepit : qua capta Trv- 
pnaena , uxor Grypi, nihil antiquius quam sororem Cleo- 
patram requiri iussit (3), non ut captivae opem ferret, sed 

(t) Pietate. Reverentia. 

(2) Quum pronior in min. fil. esset. Quum filio minori magis faveretl 

(3) NiJsil antiq. quam sor. Clcop. req. iussit. Pro eo quod esset: nlhi. 
potius habuit, quam iubere sororem Cleopatram requiri. 

ne effugere captivitatis mala posset, quae sui aemulatione 
in hoc potissimum regnum invaserit, hostique sororis nu- 
bendo hostem se eius effecerit. Tum peregrinos exercita 
in certamina fratrum adductos , tum repudiatam a fratre 
contra matris voluntatem extra Aegyptum nuptam accusat. 
Contra Grypus orare , ne tam foedum facinus facere co- 
gatur : a nullo umquam maiorum suorum inter tot dome- 
stica, tot externa bella, post victoriam in feminas saevitum, 
quas sexus ipse et periculis bellorum et saevitia victorum 
eximat; in haec vero praeter commune bellantium fas (1) 
accedere necessitudinem sanguinis: quippe ipsius, quae tam 
cruente saeviat, sororem equidem germanam esse , suam 
vero consobrinam; liberorum deinde communium materte- 
ram. His tot necessitudinibus sanguinis adiicit superstitionem 
templi, quo abdita profugerit: tantoque religiosius colendos 
sibi deos , quo magis his propitiis ac faventibus vicisset ; 
tum neque occisa illa sc virium quidquam Cyziceno dem- 
turum, nec servaturum reddita. Sed quanto Grypus abnuit, 
tanto soror muliebri pertinacia accenditur , rata non mi- 
sericordiae haec verba , sed amoris esse. Itaque vocatis 
ipsa militibus mittit qui sororem confoderent. Qui ut in 
templum intraverunt , quum evellere eam non possent , 
manus amplexantis deae simulacrum praeciderunt. Tunc 
Cleopatra exsecratione parricidarum (2), mandata violatis 
numinibus ultione sui decedit. !Sec multo post repetita 
proelii congressione victor Cyzicenus uxorem Grypi Try- 
phaenam , quae paullo ante sororem interfecerat, capit; 
eiusque supplicio uxoris manibus parentavit. 

Cap. IV. At in Aegypto Cleopatra quum gravaretur socio 
regni, filio Ptolemaeo," populum in eum incitat; abductaque 
ei Selene uxore , eo indignius, quod ex Selenc iam duos 
filios habebat , exsulare cogit , arcessito minore lilio Ale- 
xandro , et rege in locum fratris constituto : nec filium 
regno expulisse contenta , bello Cypri exsulantem perse- 
quitur. Unde pulso interficit ducem exercitus sui , quod 
vivum eum e manibus dimisisset ; quamquam Ptolemaeus 
verecundia materni belli non viribus minor ab insula re- 
cessisset. Igitur Aloxander territus hac matris crudelitate 
et ipse eain reliquit , periculoso regno securam ac tutam 
vitam anteponens. Cleopatra vero timens, ne maior filius 
Ptolemaeus ab Cyziceno ad reciperandam Aegyptum auxi- 
liis iuvaretur., ingentia Grypo auxilia et Selenen uxorem 

(1) Bellantium fas. Bellantium ius. 

(2) Exsecratione parricidarum. Parricidas exsecrata. 

nupturam hosti prioris mariti, mittit ; Alexandrumquc fi- 
lium per legatos in regnum revocat : cui quum occultis 
insidiis exitium machinaretur, occupata ab eodem inter- 
ficitur; spiritumque non fato, sed parricidio dedit (I): 
digna prorsus hac mortis infamia, quae etiam matrem toro 
expulit; et duas filias viduas alterno fratrum matrimonio 
(2) fecit; et filio alteri in exsilium acto bellum intulit, 
alteri erepto regno exilium per insidias machinata est. 

Cap. V. Sed nec Alexandro caedes tam nefanda inulta 
fuit. Nam ubi primum compertum est, scelere filii matrem 
interfectam, concursu populi in exsilium agitur, revocatoque 
Ptolemaeo regnum redditur : qui neque cum matre bellum 
gerere voluisset, nec a fratre armis repetere, quod prior 
.possedisset. Dum haec aguntur, frater eius ex pellice Su- 
sceptus, cui paler Cyrenarum regnum testamento reliquerat, 
herede populo roniano instituto , decedit. Iam enim for- 
tuna romana porrigere se ad orientalia regna , non con- 
tenta Italiae terminis, coeperat. Itaque et ea pars Libyae 
provincia facta est (3): postea Creta Ciliciaque piratico 
bello perdomitae in formam provinciae rediguntur, (juo 
facto et Syriae et Aegypti regna romana vicinitate arctata, 
quae incrementa de finitimis bellis quaerere solebant , 
ademto vagandi arbitrio, vires suas in perniciem mutuam 
converterunt: adeo ut adsiduis proeliis consumti in con- 
temlum finitimorum venerint , praedacque Arabum genti, 
imbelli antea, fuerint: quorum rex Erotiinus fiducia se- 
ptingentorum filiorum, quos ex pellicibus susceperat, divisis 
exercitibus nunc Aegyptum , nunc Syriam infestabat ; ma- 
gnumque nomen Arabum viribus finitimorum exsanguibus 
fecerat. 


I I 15 E It X L. 


Cap. t. Sjria. Tigranes. 2. Antiochus. 

Cap. I. Mutuis fratrum odiis et mox filiis inimicitiis pa- 
rentum succedentibus, quum inexpiabili bello et reges et 

(1) Spiritumtjuc non fato . sed parricidio dedit. Non lege naturae, 
sed parricidio vttani linivit. Itat. : non mori di morte naturale , ma rit- 
tima di un pairicidio. 

(2) Alterno fratrum matrimonio. Ipsas a fratrum matrimonio aller- 
nis abstrahens. 

(3) Provincia facta est. In provinciae formam fuit redacta. 

regnum Syriae consumtum esset, ad externa jpopulus auxilia 
concurrit, pcregrinosque sibi reges circumspicere (1) coepit. 
Itaque quum pars Mithridatem Ponticum, pars Ptolemaeum 
ab Aegypto arcessendum censeret, occurreretque quod 
Mithridates implicitus bello romano esset, Ptolemaeus quo- 
que semper hostis fuisset Syriae : omnes in Tigranem, re- 
gem Armeniae, consensere, instructum praeter domesticas 
vires et parthica societate et Mithridatis adfinitate. Igitur 
accitus in regnum Syriae, per octodecim annos tranquil- 
lissimo regno potitus* est; neque bello alium lacessere ne- 
que lacessitus inferre alii bellum necesse habuit. 

Cap. 11. Sed sicut ab hostibus tuta Syria fuit, ita terrae 
motu vastata est : quo centum septuaginta millia hominum 
et multae urbes perierunt. Quou prodigium mutationem 
rerum portendere, haruspices responderunt. Igitur Tigrane 
a Lucullo victo, rex Syriae Antiochus, Cyziceni filius, ab 
eodem Lucullo appellatur. Sed quod Lucullus dederat , 
postea ademit Pompeius : qui poscenti regnum respondit: 
ne volenti quidem Syriae , nedum recusanti daturum se 
regem, qui octodecim annos, quibus Tigranes Syriam tenuit, 
in angulo Ciliciae latuerit: victo autem eodem Tigrane a 
Romanis , alieni operis praemia postulet. Igitur ut habenti 
regnum non ademerit , ita quo cesserit Tigrani (2), non 
daturum, quod tueri nesciat, ne rursus Syriam Judaeorum 
et Arabum latrociniis infestam reddat. Atque ita Syriam 
in provinciae formam redigit : paullatimque Oriens Roma- 
norum , discordia consanguineorum regum , factus est. 


LIBER X L I. 


Cap. \ -4. Parthorum regnum et res gestae. 5. Arsaces. 6. Bactriana. 

Parthorum cum Medis bellum. 

Cap. I. Parthi, penes quos velut divisione orbis cum 
Romanis facta nunc Orientis imperium est , Scytharum 
exsules fuere. Hoc etiam ipsorum vocabulo manifestatur : 
nam scythico sermone Parthi exsules dicuntur.Hi et Assy- 
riorum et Medorum temporibus inter Orientis populos ob- 
scurissimi fuere. Postea quoque, quum imperium Orientis 

(!) Circumspicere. Quaerere. 

(2) Quo cesserit Tigrani. Regnum , quod cesserit Tigrani. 

a Medis ad Persas translatum est, velati vulgus sine no- 
mine praeda victorum fuere. Postremo Macedonibus trium- 
phato Oriente servierunt : ut cuivis mirum videatur , ad 
tantam eos felicitatem per virtutem provectos , ut imperent 
gentibus, sub quarum imperio veluli servile vulgus fuere. 
A Romanis quoque trinis bellis per maximos duces ilorcn-- 
tissimis temporibus lacessiti, soli ex omnibus gentibus non 
pares solum, verum etiam victores fuere: quamquam plus 
gloriae sit inter assvria et medica persicaque , memorata 
olim regna , et opulentissimum miuo urbium Bactrianum 
imperium emergere potuisse , quam longinqua bella vi- 
cisse. Praeterea quum gravibus Scythicis et vicinalibus 
bellis adsiduo vexati, variis periculorum certaminibus ar- 
gerentur, hi domesticis seditionibus Scythia pulsi, solitudines 
inter Hyrcaniam et Dahas et Areos et Sparnos et Mar- 
gianos furtim occupavere .Fines deinde non intercedentibus 
primo finitimis, postea etiam prohibentibus in tantum pro- 
tulere , ut non immensa tantum ac profunda camporum , 
verum etiam praerupta, collium moutiumque ardua occu- 
paverint. Ex quo Gt, ut Parthiae pleraque Gnium aut aestus 
aut frigoris magnitudo possideat: quippe quum montes nix 
et campos aestus infestet. 

Cap. II. Administratio gentis post defectionem inacedonici 
imperii sub regibus fuit. Proximus majestati regum popu- 
lorum ordo est (1): ex hoc duces in bello, ex hoc rectoros 
in pace habent. Sermo his inter scylhicuin medicumque 
medius et utrimque mixtus. Vestis olim sui moris; postea- 
quam accessere opes, ut Medis, perlucida ac fluida (%. 
Armorum patrius ac scythicus mos. Exercitum non , ut 
aliae gentes, liberorum”, sed maiorem partem servorum 
habent : quorum vulgus, nulli manumittendi potestate per- 
missa ac per hoc omnibus servis nascentibus, iu dies crescit. 
Hos pari ac libhros suos cura habent , et equitare et sa- 
gittare magna industria docent. Locupletissimus ut quisque 
est, ita plurcs in bello equites regi suo praebet. Denique 
Antonio bellum Parthis inferenti quum quinquaginta millia 
equitum occurrerent, soli quadringenti Uberi fuere. Co- 
minus in acie proeliari aut obsessas expugnare urbes ne- 
sciunt Pugnant autem procurrentibus equis aut terga 
'dantibus; saepe etiam fugam simulant, ut incautiores ad- 
versum vulnera insequentes habeant Signum bis in proelio 

(1) Proximus maiest. rcg. pop. ordo est. Proximum regibus locum 
populus fenei. 

(2) Ve st is ftuidu Fluens, hoc est ampla, laxa et sinuosa. 

*9 

non tuba , sed tympano datur. Nec pugnare diu [lossunt : 
ceterum intolerandi forent (1), si quautus his impetus est, 
vis tanta et perseverantia esset. Plerumque in ipso ardore 
certaminis proelia deserunt ac paulio post pugnam ex fuga 
repetunt-, ut, quum maxime vicisse te putes, tunc tibi 
discrimen subeundum sit. Munimentum ipsis equisque lo- 
ricae plumatae sunt £2j, quae utrumque toto corpore te- 
gunt (3). Auri argentique nullus, nisi in armis, usus. 

Gap. III. Uxores dulcedine variae libidinis singuli plures 
liabent ; nec uila delicta adulterio gravius vindicant; Quam - 
obrem feminis non convivia tantum virorum, verum etiam 
conspectum interdicunt. Carne non nisi venalibus quaesita 
vescuntur. Equis omni tempore vectantur: illis bella, illis 
convivia, illis publica ac privata officia obeunt ; super illos 
ire , consistere , mercari, colloqui. Itoc. denique discrimeu 
inter servos liberosque est, quod servi pedibus, liberi non 
nisi equis incedunt. Sepultura vulgo aut avium aut canum 
laniatus est : nuda demum ossa terra obruunt: ln supersti- 
. tionibus atque cura deorum praecipua amnibus veneratio 
est (4). Ingenia genti tumida, seditiosa, fraudulenta, pro- 
cacia; quippe violentiam viris, mansuetudinem mulieribus 
adsignant. Seroper aul in externos aut in domesticos motus 
inquieti ; natura taciti ; ad faciendum quam ad diceudtuu 
promptiores: proinde secunda adversaque silentio tegunt. 
Principibus metu, non pudore parent, ln libidinem pro- 
iecti, ia cibum parci. Fides dictis promissisque nulla, nisi 
quatenus expedit. 

Gap. IV. Post mortem Alexandri Magni quum inter suc- 
cessores eius Orientis regna dividerentur, nullo Macedonum 
dignante (5), Parthorum imperium Slagnori, externo socio , 
traditur. Ili postea diductis Macedonibus in bellum civile 
cum ceteris superioris Asiae populis Eumenem secuti sunt ; 
quo victo ad Antigonum transiere. Post hunc a Nicatore ' 
Seleuco ac mox ab Antiocho ot successoribus eius possessi; 
a cuius pronepote Seleuco primum defecere, primo punico 
bello , L. Manlio Vulsone , M. Attilio Regulo consulibus. 
Huius defectionis impunitatem illis duorum fratrum regum, 

(1) Intolerandi forent. Nemo iis posset obsistere. 

(2) Loricae plumatae sunt. Loricae conslant parvis Laminis ferreis in 
plumae formam consertis. - 

(3) Utrumque toto corpore terjunt. Tolum ulriusque, hoc esi equilis 
el equi corpus tegunt. 

(4 j Praecipua amnibus rener, est. Amnes praesertim* venerantur. 

(5) Nullo Macedonum dignante. Quum nemo ex Macedonibus Par- 
thorum imperium vellet accipere. 

Seleuci et Antiochi, discordia dedit: qui dum sibi invicem 
eripere regnum volunt, persequi defectores omiserunt. Eo- 
dem tempore etiam Theodotus, mille urbium bactrianarum 
praefectus , defecit , regemque se appellari iussit : quod* 
exemplum secuti totius Orientis populi a .Vacedonibus de- 
fecere. Erat eo tempore Arsaces, vir sicut incertae originis, 
ita virtutis expertae. Hic solitus latrociniis et rapto vivere, 
accepta opinione (I) Seleucum a Gallis in Asia vietum , 
solutus i‘egis metu, cum praedonum manu Parthos in- 
gressus, praefectum eorum Andragoram oppressit; suhla- 
toque eo imperium gentis invasit. iSon magno deinde post 
tempore Hyrcanorum quoque regnum occupavit; atque ita 
duarum civitatum imperio praeditus grandem exercitum 
parat, metu Seleuci et Theodoli, Bactrianorum regis. Sed 
cito, morte Theodoli metu liberatus, cum lilio eius et ipso 
Tlieodote foedus ac pacem fecit; nec multo post cum Se- 
leuco rege ad defectores -persequendos veniente congressus 
victor fuit , quem diem Parthi exinde solemuem . vehit 
initium libertatis , observant. 

Gap. V. llevocato deinde Seleuco, novis molibus in Asiam 
dato laxamento regnum parthicum format , militem logjt , 
castella munit , civitates firmat ; urbem quoque nomine 
Haram in monte Zapaortenon condit: cuius loci ea con- 
ditio est , ut neque munitius quidquam esse neque amoe- 
nius possit. Ita enim et praerupiis rupibus undique cingitur, 
ut tutela Icci nullis defensoribus egeat : et soli circumja- 
centis- tanta ubertas est, ut propriis opibus expleatur. Iarn 
fontium ac silvarum ea copia est, ut ei aquarum abundantia 
irrigetur , ct venationum voluptatibus exornetur. Sic Ar- 
, saces, quaesito simul constitutoque regno non minus memo- 
rabilis Parthis quam Persis Cyrus, Macedonibus Alexander, 
Romanis Romulus, matura senectute decedit: cuius me- 
moriae hunc honorem Parthi tribuerunt, ut omnes exinde 
reges suos Arsacis nomine nuncupent. Huius (ilius et suc- 
cessor regni, Arsaces ct ipse nomine, adversus Antiochum, 
Seleuci lilium, centum millibus peditam et \iginti millibus 
equitum instructum mira virtute pugnavit . ad postremum 
in societatem eius adsumtus est. Tertius Parthis rex Pria- 
patius fuit , sed ct ipse Arsaces dictus : nam, sicut supra 
dictum est, omnes reges suos hoc nomine, sicuti Romani 
Caesares Augustosquc, cognominavere. Ilis actis in regno 
quindecim annis decessi^ relictis duobus filiis, Mithridate 
et Phrahate: quorum maior Phrahates, more gentis heres 

(I) .JectpUi opinione. Quum fama accepisset. 

regni, Mardos, validam gentem, bello domuit; nec multo 
post decessit multis liliis relictis : quibus praeteritis fratri 
potissimum Mithridati, insignis virtutis viro, reliquit im- 
perium , plus regio quam patrio deberi nomini ratus, po- 
tiusque patriae -quam liberis consulendum. 

Cap. VI. Eodem ferme tempore , sicuti in Parthis Mi- 
thridates , ita in Bactris Eucratides , magni ulerque viri , 
regna ineunt. Sed Parthorum fortuna felicior ad summum 
hoc duce imperii fastigium eos perduxit. Bactriani autem 
per varia befla iaclati non regnum tantum , verum etiam 
libertatem amiserunt : siquidem Sogdianorum et Aracho- 
.torum et Drangarum et Ariorum Indorumqttc bellis fatigati 
ad postremum ab invalidioribus Parthis, velut exsangues, 
oppressi sunt. Multa tamen Eucratides bella magna virtute 
gessit : qnibus attritus quum obsidionem Demetrii , regis 
Indorum , pateretur , cum trecentis militibus sexaginta 
millia hostium adsiduis eruptionibus vicit. Quinto itaque 
mense liberatus Indiam in potestatem redegit. Unde quum 
se reciperet, a filio, quem socium regni fecerat, in itinere 
interficitur, qui non dissimulato parricidio, velut hostem, 
non patrem interfecisset, et per sanguinem eius currum 
egit et corpus abiici insepultum iussit. Dum haec apud 
Bactros geruntur , interim inter Parthos et Medos bellum 
oritur. Quum varius utriusque populi casus fuisset, ad 
postremum victoria penes Parthos fuit. Ilis viribus auctus 
Mithridates Mediae Bacasin praeponit : ipse in Hyrcaniam 
proficiscitur. Unde reversus bellum cum Elymaeorum rege 
gessit : quo victo hanc quoque gentem regno adiecit , 
imperiumque Parthorum a monte Caucaso multis populis 
in dictionem redactis usque ad flumen Euphratem protulit; 
atque ita adversa valetudine correptus, non minor Arsace 
proavo, gloriosa senectute decedit. 

<ap. I. Phrahates. 2. Mithridates Magnus. Armenia, 3. Iason. Armenius. 

Tigris fl. 4. Orodes. 8. Phrahates. Tiridates. Augustus, Crassi vindex. 

Cap. I. Post necem (1) Mithridatis, Parthorum regis, 
Phrahates filius eius rex constituitur: qui quum inferre 
bellum in ultionem lentati ab Antiocho parthici regni Syriae 
statuisset, Scytharum motibus ad sua defendenda revocatur. 
Namque Scythae in auxilium Parthorum adversus Antio- 
chum , Syriae regem , mercede sollicitati , quum confecto 
iam bello supervenissent , et calumnia tardius lati auxilii 
mercede fraudarentur , dolentes tantum iis itineris frustra 
emensum , quum vel stipendium pro vexatione (2) rei 
alium hostem dari sibi poscerent , superbo responso of- 
fensi fines Parthorum vastare coeperunt. Igitur Phrahates, 
quum adversus eos proficisceretur , ad tutelam regni reli- 
quit Himerum quemdam pueritiae sibi flore conciliatum (3) : 
qui tyrannica crudelitate } oblitus et vitae praeteritae et 
vicarii officii (4), Babylonios multasque alias civitates im- 
portune vexavit. Ipse autem Phrahates exercitum Graeco- 
rum , quem bello Antiochi captum superbe crudeliterque 
tractaverat, in bellum secum ducit; immemor prorsus quod 
hostiles eorum animos nec captivitas minuerat, et insuper 
iniuriarum indignitas exacerbaverat. Itaque quum inclina- 
tam Parthorum aciem vidissent, arma ad hostes transtu- 
lere; et diu cupitam captivitatis ultionem exercitus parthici 
et ipsius Phrahatis regis cruenta caede exsecuti sunt. 

Cap. II. In huius locum Artabanus , patruus eius , rex 
substituitur. Scythae autem contenti victoria depopulata 
Parthia in patriam revertuntur. Sed Artabanus bello Tho- 
gariis illato in brachio vulneratus statim decedit. Huic Mi- 
thridates filius succedit ; cui res gestae Magni cognomen 

(1) Post necem. Perperam noster, ut alii perpauci sequiorls aevi scri- 

ptores , usurpat necem pro eo quod esset mortem vel interitum. Siqui- 
dem nece peremtum appellant Latini non qui fato concesserit, ul Mi- 
thridates, quem ait adversa valetudine decessisse , sed qui veneno, igne, 
fame, aliave externa vi fuerit sublatus • , 

(2) Pro vexatione. Pro labore tolerato. 

(3) Pueritiae sibi flore conciliatum. Ob pueritiae florem sibi adama- 
tum. V. Tit. Liv. de Hasdrubale, xxl, 2. 

(4) Oblitus . . . vicarii officii. Oblitus , se alterius vices obtinere. 

dedere r quippe claritatem parentum aemulatione virtutis 
accensus animi magnitudine supergreditur. Multa igitur 
bella cum finitimis magna virtute gessit , multosque popu- 
los parlltico regno addidit. Sed et cum Scythis prospere 
aliquoties dimicavit , ultorque iniuriae parentum fuit. Ad 
postremum Artavasdi , Armeniorum regi , bellum intulit. 
Sed quoniam in Armeniam transitum facimus, origo eius 
paulio altius repetenda est. Neque enim silentio praeteriri 
tantum regnum fas est , quum fines eius post Parthiam 
omnium regnorum magnitudinem superent. Siquidem Ar-.- 
menia a Cappadocia usque mare Caspium undecies centum 
millia patet , sed in latitudinem millia passuum septingenta 
porrigitur.. Condita ost autem ab Armenio, Iasonis Thes- 
sali comite:. quem quum perditum propter insignem pe- 
riculosamque regno suo virtutem Pelias rex cujjeret, do-' 
nuntiata militia (-1) in Colchos eum abire iubet , pollem- 
que arietis (2^ memorabilem gentibus reportare ; sperans 
interitum viri aut ex periculis tam longae navigationis, 
aut ex bello tam profundae (3) barbariae. Igitur Iason di- 
vulgata opinione tam gloriosae expeditionis, quum ad eum 
certatim principes iuventutis ;4) totius fernie orbis (5) con- - 
currerent , exercitum fortissimorum virorum •, qui Argo- 
nautae coguominati sunt, comparavit: quem quum magnis 
rebus gestis incolumem reduxisset , rursus a Peliae filiis 
Thessalia pulsus, [magna vi] cum ingenti multitudine, 
quae ad famam virtutis ejus ex omnibus gentibus quotidie 
confluebat, comite Medea uxore, quam repudiatam mise- 
ratione exsilii rursum receperat , et Medio , privigno ab 
Aegeo, rege Atheniensium, genito, Colchos repetivit, 90 - 
cerumqno Aeetam regno pulsum restituit. 

Cap. III. Magna deinde bella cum finitimis gessit; captas- 
qtic civitates parlim regno soceri ad abolendam superioris 
tnililiae iniuriatn , qua et filiam eius Medeam abduxerat , 
et lilium Aegialeum interfecerat, adiunxil; parlim po- 
pulis, quos secum adduxerat, adsiguavit: primusque hu- 
manorum (6) post Herculem et Liberum , qui reges Orien- 
tis fuisse traduntur, eam coeli pingam domuisse dicitur. 

(1) Denuntiata militia. Imperata expeditione. 

(2) Pellem arieti». Intellige aureum vellus, de quo cecinerunt apud 
Graecos Apollonius nbodius, Valerius Flaccus apud Latinos. V. Th. Val- 
laurii Historiam critic. litterar. lalin. lib. id, cap. 3, Si 5. 

(3) Tam profandae. Tantae. 

(■4) Principes iuventutis. Flos iuventutis, primores iuvemun. 

(а) Totius ferme orbis. 

(б) Humanorum. Mortalium. 

Populis quibusdam Recam et Amphistratum , aurigas Ca- 
storis et Pollucis, duces adsignavit. Cum Albanis foedus 
percussit: qui Herculem ex Italia ab Albano monte , quum 
Gerione exstincto armenta eius per Italiam duceret, secuti 
«licuntur; quique memores italicae originis exercitum Cn. 
Pompeii bello mithridalico fratres (1) salutavere Itaque 
Iasoni totus ferrne Oriens ut conditori divinos honores 
templaquc constituit: quae Parmenio , dux Alexandri Ma- 
gni , ppst multos annos dirui iussit , ne cuiusquam nomen 
in Oriente venerabilius quam Alexandri esset. Post mor- 
tem Iasonis Medius aemulus virtutis eius in honorem ma- 
tris Mediam urbem condidit ; regnumque ex nomine suo 
Medorum constituit , sub cnius maiestate Orientis postea 
imperium fuit. Albanis vicinae Amazones sunt ; quarum 
reginam Thalestrem concubitum Alexandri petisse multi 
auctores prodidere. Armenius quoque et ipse Thessalus , 
unus de numero ducum Iasonis , recollecta multitudine , 
.quae amisso Iasone rege passim vacabatur , Armeniam 
condidit (2): a cuius montibus Tigris fluvius modicis primo 
incrementis nascitur; iuterieeto deinde aliquanto spatio sub 
terras mergitur ; atque ita post quinque et viginti millia 
passuum grande iam flumen in regione Sophenc emergit; 
*tc sic in paludes Euphratis recipitur. 

Cap. IV. Igitur Mithridates, rex Parthorum, post bellum 
Armeniae propter crudelitatem a senatu parthico regno 
pellitur. Frater eius Orodes , quum regnum vacans occu- 
passet, Babyloniam, quo Mithridates confugerat , diu ob- 
sidet ; et Taine coactos in deditionem oppidanos compellit. 
Mithridates autem fiducia cognationis ultro se in potesta- 
tem Orodis tradit. Sed Orodes plus hostem quam fratrem 
cogitans (3), in conspectu suo trucidari eum iussit; et post 
haec hellnm cum Romanis gessit , Crassumquc imperato- 
rem cum filio et omni exercitu romano delevit. Huius fi- 
lius Pacorus missus ad persequendas romani belli reliquias 
magnis rebus in Syria gestis in Parthiam patri suspectus 
revocatur; quo absente exercitus Parthorum relictus in 
Syria a Cassio, quaestore Crassi, cum omnibus ducibus 
trucidatur. His ita gesljs non magno post tempore Roma- 
nis inter Caesarem Pompeiumque civile bellum oritur: in 
quo Parthi Pompeianarum partium fuere, et propter ami- 

(1) Exercitum Cn. Pompeii . . fratres salutavere. Milites Cn. Pompeii 
tamquam fratres salutavere. 

(2) /trmeniam condidit. Armeniae regnum condidit. 

(3) Plus hostem quam fratrem cogituns. Animo hostili poliusuuam 
fraterno. 

citiam eam Pompeio bello Mithridatico ianctam et propler 
Crassi necem , cuius filium in partibus Caesaris esse au- 
dierant: quem ultorem patris victore Caesare futurum non 
dubitabant. Itaque victis partibus Pompejanis , et Cassio et 
Bruto auxilia adversus Augustum et Antonium misere ; ct 
post belli finem rursum Pacoro duce inita cum Labieno 
societate Syriam et Asiam vastavere ; caslraque Ventidii , 

3 ui post Cassium absente Pacoro exercitum parthicum fu- 
erat, magna mole adgrediuntur. Sdd ille simulato timore 
diu continuit se et insultare Parthos aliquantisper passus 
est. Ad postremum in securos laetosque partem legionum 
emisit; quarum impetu fusi Parthi in diversa abiere. Pa- 
corus quum fugientes suos abduxisse secum legiones re- 
manas putaret , castra- Ventidii , veluti sine defensoribus , 
adgreditur. Tum Ventidius reliqua parte -legionum emissa, 
universam Parthorum manum cum rege ipso Pacoro in- 
terfecit: nec uno bello Parthi umquam maius vulnus acce- 
perunt. Haec quum in Partilia nuntiata essent, Orodes, 
pater Pacori , qui paullo ante vastatam Syriam , occupatam 
Asiam a Parthis audierat, victoremque Pacorum Romano- 
rum gloriabatur , repente filii morte ot exercitus clade au- 
dita ex dolore in furorem vertitur. Multis diebus non ad- 
loqui quemquam , non cibum sumere , non vocem mittere, 
ita ut etiam mutus factus videretur Post multos deinde 
dies , ubi dolor vocem laxaverat , nihil aliud quam Paco- 
rum vocabat; Pacorus illi videri, Pacorus audiri videbatur; 
cum illo loqui, cum illo consistere: interdum quasi amis- 
sura flebiliter dolebat. Post longum deinde luctum alia sol- 
licitudo miserandum senem invadit: quem ex nomero tri- 
ginta filiorum in locum Pacori regem destinet. Multae pel- 
lices, ex quibus generata tanta iu ventus erat, pro suis 
quaeque sollicitae animum senis obsidebant. Sed fatum Par- 
thiae fecit, in qua iam quasi solemne est reges parricidas 
haberi, ut sceleratissimus omnium, et ipse Phrahates no- 
mine , rex statueretur. 

Gap. V. Itaque stalim , quasi nollet mori, patrem interfe- 
cit; fratres quoque omnes triginta trucidat. Sed nec in filiis 
cessant parricidia. Nam quum infestos sibi optimates pro- 
pter adsidua scelera videret , ne esset qui nominari rex 
posset, adultum filium interfici iubet. Huic Antonius pro- 
pter auxilium adversus se et Caesarem latum bellum cum 
sedecim validissimis legionibus intulit: sed graviter multis 
proeliis vexatus a Parthia refugit. Qua victoria insolentior 
Phrahates redditus, quum multa crudeliter consuleret, 
in exsilium a populo suo pellitur Itaque quum magno 

tempore (1) finitimas civitates , ad postremum Scythas pre- 
cibus fatigasset , Scytharum maximo auxilio in regnum re- 
stituitur. Hoc absente regem Parthi Tiridatem quemdam 
constituerant: qui audito adventu Scytharum, cum magna 
amicorum manu ad Caesarem in Hispaniam bellum tunc 
temporis gerentem profugit, obsidem Caesari minimum 
filium Phrahatis ferens , quem negligentius custoditum ra- 
puerat. Quo cognito Phrahates legato» statim ad Caesarem 
mittit , servum suum Tiridatem et fidum remitti sibi , 
postulat. Caesar et legatione Phrahatis audita et Tiridatis 
postulatis cognitis (nam et ipse restitui in regnum deside- 
rabat , iuris Romanorum futuram Parthiam , adfirmans , 
si eius regnum muneris eorum fuisset) neque Tiridatem 
dediturum se Parthis, dixit, neque adversus Parthos Ti- 
ridati auxilia daturum. Ne tamen per omnia (2) nihil a 
Caesare obtentum videretur , et Phrahati filium sine pretio 
remisit et Tiridati , quoad manere apud Romanos vellet , 
opulentum sumtum praeberi iussit. Post haec finito hispa- 
mensi bello , quum in Syriam ad componendum Orientis 
statum venisset, metum Phrahati incussit, ne bellum Par- 
thiae vellet inferre. Itaque tota Parthia captivi ex Cras- 
siano sive Antonii exercitu recollecti , signaque cum his 
militaria Augusto remissa. Sed et filii nepotesque Phrahatis 
obsides Augusto dati: plusque Caesar magnitudine nominis 
sui fecit , quam armis alius imperator facere potuisset. 


LIBER X L 1 1 1. 

Gap. 1-3. Romae urbis origo. Massilia condita. 4. 5. Massiliensium res 
et foedera et benevolentia in Romanos. 

Gap. I. Parthicis Orientalibusque ac totius propemodum 
orbis rebus explicitis ad initia romanac urbis Trogus, ve- 
lut post longam peregrinationem , domum revertitur : in- 
grati civis officium existimans , si, quum omnium gentium 
res gestas illustraverit, de sola tantum patria taceat. Bre- 
viter igitur initia romani imperii perstringit , ut nec mo- 
dum propositi operis excedat, nec utique originem urbis, 
quae est caput totius orbis , silentio praetermittat. Italiae 
cultores primi Aborigines fuere , quorum rex Saturnus 

(4) Magno tempore. Diu. 

(2) Per omnia. Omnino. 

tantae iusiitiac fuisse traditur, ut neque servierit sub illo 
quisquam neque quidquam privatae rei habuerit: sed om- 
nia communia et indivisa omnibus fuerint , veluti unum 
cunctis patrimonium esset. Ob cuius exempli memoriam 
cautum est, ut Saturnalibus exaequato omnium iure passim 
in conviviis servi cum dominis recumbant. Itaque Italia 
regis nomine Saturnia appellata est; et mons, in quo ha- 
bitabat , Saturnius : in quo nunc , veluti a Iove pulso se- 
dibus suis Saturno , Capitolium est. Post hunc tertio loco 
regnasse Faunum ferunt ; sub quo Evander ab Arcadiae 
urbe Pallanteo in Italiam cum mediocri turba popularium 
venit : cui Faunus et agros et montem , quem ille postea 
Palatium appellavit , benigne adsignavit. In huius radicibus 
templum Lycaeo , quem Graeci Pana , Romani Lupercum 
appellant , constituit : ipsum dei simulacrum nudum ca- 
prina pelle amictum est, quo habitu nunc Romae Luper- 
calibus decurritur. Fauno fuit uxor nomine Fatua , quae 
adsidue divino spiritu impleta velut per furorem futura 
praemonebat. Unde adhuc , qui inspirari solent , fatuari 
dicuntur. Ex filia Fauni et Hercule , qui eodem tempore 
exstincto Geryone armenta , victoriae praemia , per Italiam 
ducebat, stupro conceptus Latinus procreatur. Quo tenente 
regnum Aeneas ab Ilio, Troia a Graecis expugnata, in Ita- 
liam venit ; statimque bello exceptus , quum in aciem 
exercitum eduxisset , ad colloquium vocatus tantam admi- 
rationem sui Latino praebuit , ut et in societatem regni 
reciperetur et, Lavinia in matrimonium ei data, gener ad- 
scisceretur. Post haec commune utriusqwe bellum adversus 
Turnum , Rutulorum regem , propter fraudatas Laviuuc 
nuptias fuit; in quo et Turnus et Latinus interierunt. Igitur 
quum Aeneas iure victoriae utroque populo poliretur, ur- 
bem nomine uxoris Lavinium condidit. Bellum deinde ad- 
versus Mezentium , regem Etrusrorum, gessit: in quo quum 
ipse occidisset , in locum cius Ascanius filius successit; qui 
Lavinio relicto Longam Albam condidit , quae trecentis 
annis caput regni fuit. 

Cap. II. Post multos deinde urbis huius reges ad postre- 
mum Numitor et Amulius regno potiti sunt. Sed Amulius 
quum aetate priorem Numitorem oppressisset , filiam eius 
Rheam in perpetuam virginitatem , no quis vindex regni 
sexus virilis ex gente Numitoris oriretur , demersit , addita 
iniuriae specie honoris , ut non damnata , sed sacerdos 
electa videretur. Igitur clausa in luco Marti sacro duos 
pueros , incertum stupro an ex Marte conceptos , enixa 
est. Quo cognito Amulius multiplicato metu proventu duo- 

nim pueros exponi iubet ; et puellam vinculis onerat , ex 
quorum iniuria (1) decessit. Sed Fortuna origini romanae 

a iciens , pueros lupae alendos obtulit ; quae amissis 
s distenta ubera exinanire cupiens nutricem se in- 
fantibus praebuit. Quum saepius ad parvulos , veluti ad 
catulos , reverteretur , rem Faustulus pastor animadvertit 
subtractosque ferae inter greges pecorum agresti vita nu- 
trivit. Martios pueros fuisse, sive quod in luco Martis enixi 
sunt, sive quod a lupa, quae in tutela Martis est, nutriti, 
velul manifestis argumentis creditum. Nomina pueris , al- 
teri Remo, alteri Romulo fuere. Adultis inter pastores de 
virtute quotidiana certamina et vires et pernicitatem au- 
xere. Igitur quum latrones a rapina pecorum industrie 
frequenterque submoverent , Remus ab iisdem latronibus 
captus , veluti ipse esset quod in aliis prohibebat , regi 
offertur: crimini datqr , quasi greges Numitoris infestare 
solitus esset. Tunc a rege Numitori in ultionem traditur. 
Sed Numitor adolescentia iuvenis permotus et in suspicio- 
nem expositi nepotis adductus, quum eum nunc lineamen- 
torum tiliae similitudo, nunc aetas expositionis temporibus 
congruens anxium tenerent , repente Faustulus cum Ro- 
mulo supervenit : a quo cognita origine puerorum , facta 
conspiratione, et adolescentes in ultionem maternae necis, 
et Numitor in vindictam erepti regni armantur. 

Cap. III. Occiso Amulio regnum Numitori restituitur et 
urbs romana ab adolescentibus conditur. Tunc et senatus 
centum seniorum , qui patres dicti sunt, constituitur; tunc 
et vicinis connubia pastorum dedignanlibus virgines sabiuae 
rapiuntur ; finitimisque populis armis subiectis primum 
Italiae et mox orbis imperium quaesitum. Per ea adhuc 
lempora reges hastas pro diademate habebant, quas Graeci 
sceptra dixere. Nam et ab origine rerum pro diis immor- 
talibus veteres hastas coluere : ob cuius religionis memo- 
riam adhuc deorum simulacris hastae adduntur. Tempori- 
bus Tarquinii regis ex Asia Phocaeensium iuvenlus ostio 
Tiberis invecta amicitiam cum Romanis innxit : inde in 
ultimos Galliae sinus navibus prolecta Massiliam inter Li- 
gures et feras gentes Gallorum condidit; magnasque res, 
sive dum armis se adversus gallicam feritatem tuentur sive 
dum ultro lacessunt , a quibus fuerant ante lacessiti , ges- 
serunt. Nanique Phocaeenses exiguitate ac macie terrae 
coacti studiosius mare quam terras exercuere : piscando , 
mercando , plerumque etiam latrocinio maris , quod illis 

(t) Iniuria. Laesione, damno. 


Digitized by Google 



212 ILSTINI HISTORIAE 

temporibus gloriae habebatur , vitam tolerabant. Itaque in 
ultimam Oceani oram procedere ausi in sinum gallicnm 
ostio Rhodani amnis devenere : cuius looi amoenitate capti, 
reversi domum referentes quae viderant, plures sollicita- 
vere. Duces classis Simos et Protis fuere. Itaque regem 
Segobrigiorum , Nannum nomine , in cuius finibus urbem 
condere gestiebant , amicitiam petentes conveniunt Forte 
eo die rex occupatos in apparatu nuptiarum Gyptis filiae 
erat ; quam more gentis, electo inter epulas genero, nuptum 
tradere illic parabat. Itaque quum aa nuptias invitati om- 
nes proci essent, rogantur etiam graeci hospites ad con- 
vivium. Introducta deinde virgo , quum iuberetur a patre 
aquam porrigere ei , quem virum eligeret , tum omissis 
omnibus ad Graecos conversa aquam Proli porrigit; qui 
factus ex hospite gener locum condendae urbis a socero 
accepit. Condita igitur Massilia est prope ostia Rhodani 
amnis in remoto sinu, veluti in angulo maris. Sed Ligures 
incrementis urbis invidentes, Graecos adsiduis bellis fatiga- 
bant; qui pericula propulsando in tantum enituerunt, ut 
victis hostibus in captivis agris multas colonias constituerent. 

Cap. IV. Ab his igitur Galli et usum vitae cultioris, de- 
posita et mansuefacta barbaria , et agrorum cultus et urbes 
moenibus cingere didicerunt. Tunc et legibus , non armis 
vivere; tunc et vitem putare, tunc olivam serere consue- 
verunt: adeoque magnus et hominibus et rebus impositus 
est nitor } ut non Graecia in Galliam emigrasse, sed Gallia 
in Graeciam translata videretur. Mortuo rege Nanno Se- 
gobrigiorum , a quo locus acceptus condendae urbis fuerat, 
quum regno filius eius Comanus successisset, adfirmat 
Ligur quidam : quandoque Massiliam exitio finitimis po- 
pulis futuram, opprimendamquc in ipso ortu, ne mox va- 
lidior ipsum obrueret. Subnectit et illam fabulam : Canem 
aliquando partu gravidam locum a pastore precario pe- 
tisse , in quo pareret : quo obtentu iterato petisse ut sibi 
educare eodem in loco catulos liceret: ad postremum adul- 
tis catulis fultam domestico praesidio proprietatem loci sibi 
vindicasse. Non aliter Massilienses , qui nunc inquilini vi- 
deantur , quandoque dominos regionum futuros. His inci- 
tatus rex insidias Massiliensibus instruit. Itaque solemni 
Floraliorum die mullos fortes ac strenuos viros hospitii iure 
in urbem misit; plures scirpeis latentes frondibusque su- 
pertectos induci vehiculis iubet ; et ipse cum exercitu in 
proximis montibus delitescit: ut, quum nocte a praedictis 
apertae portae forent , tempestive ad insidias adesset ur- 
bemque somno ac vino sepultam armatis invaderet. Sed 

has insidias mulier quaedam regis cognata prodidit , quae 
adulterare cum graeco adolescente solita in amplexu iu- 
venis, miserata formae eius (1), insidias aperuit pericu- 
lumque declinare iubet. Ille rem statim ad magistratus de- 
fert : atque ita patefactis insidiis cuncti Ligures compre- 
henduntur , latentesque do scirpeis protrahuntur. Quibus 
omnibus interfectis , insidianti regi insidiae tenduntur. 
Caesa sunt cum ipso rege hostium septem millia. Exinde 
Massilienses festis diebus portas claudere , vigilias agere , 
stationem in muris observare , peregrinos recognoscere , 
curas habere (2) , ac veluti bellum habeant , sic urbem 
pacis temporibus custodire. Adeo illic bene instituta , non 
temporum necessitate , sed recte faciendi consuetudine 
servantur. 

Cap. V. Post haec magna illis cum Liguribus , magna 
cum Gallis fuere bella: quae res et urbis gloriam auxit, et 
virtutem Graecorum multiplicata victoria celebrem inter fi- 
nitimos reddidit. Carthaginiensium quoque exercitus, quum 
bellum captis piscatorum navibus ortum esset, saepe fude- 
runt pacemque victis dederunt; cum Hispanis amicitiam 
iunxerunt, cum Romanis prope ab initio conditae urbis foe- 
dus summa (ide custodierunt, auxiliisque in omnibus bellis 
industrie socios iuverunt. Quae res illis et virium fiduciam 
auxit et pacem ab hostibus praestitit. Quum igitur Massilia 
fama rerum gestarum, et abundantia opum, et virium gloria 
virente floreret, repente finitimi populi ad nomen Massi- 
liensium delendum, veluti ad commune exstinguendum in- 
cendium , concurrunt Dux consensu omnium Catumandus 
regulus eligitur: qui, quum magno exercitu lectissimorum 
virorum urbem hostium obsideret , per quietem specie tor- 
vae mulieris, quae se deam dicebat, exterritus ultro pa- 
cem cum Massiliensibus fecit; petitoque ut intrare fili ur- 
bem et deos eorum adorare liceret , quum in arcem Miner- 
vae venisset , conspecto in porticibus simulacro deae , quam 
per quietem viderat, repente exclamat illam esse, quae se 
nocte exterruisset; illam , quae recedere ab obsidione ius- 
sisset. Gratulalusque Massiliensibus, quod animadverteret, 
eos ad curam deorum immortalium perlinere (3), torque 
aureo donata dea in perpetuum amicitiam cum Massilien- 
sibus iunxit. Parta pace, et securitate fundata, revertentes 

H) Miserata formae eius. Reclius: eius formam miserata. 

(2) Curas habere. In omnia diligenter inquirere. 

(3) Fas ad curant deor. immori, pertinere. Eos curae esse diis im- 
mortalilius. 

a Delphis Massiliensium legati, quo missi munera Apollini 
tulerant , audierunt urbem romauam a Gallis captam in- 
censamque. Quam rem domi nuntiatam publico funere 
Massilienses prosecuti sunt; aurumque et argentum publi- 
cum privalumque contulerunt ad explendum pondus Gal- 
lis, a quibus redemtam pacem cognoverant. Ob quod me- 
ritum et immunitas illis decreta , et locus spectaculorum 
in senatu datus (t) , et foedus aequo iure percussum. In 
postremo libro Trogus maiores suos a Vocontiis originem 
ducere; avum suum.Trogum Pompeium , Sertoriano bello 
civitatem a Cn. Pompeio percepisse dicit; patruum Mithri- 
datico bello turmas equitum sub eodem Pompeio duxisse; 
patrem quoque sub Caio Caesare militasse, epistolarumque 
et legationum, simul et anuli curam habuisse (2).. 


L 1 B E R X L I V. 

'np. I. 2. Hispania, et dux eius primus Viriatus. 5. Equae lusitanicae. 
liailacci. i. liabis princeps Gallaecorum. Geryon. 5. Carthaginienses 
in Hispania. Hispanos Augustus domat. 

.• ' J f * , , w * 

Cap. I. Hispania sicuti Europae terminos claudit , ita ct 
huius operis finis futura est. Hanc veteres ab lbero amne 
primum lberiam , postea ab Hispano Hispaniam cognomi- 
naverunt. Haec inter Africam et Galliam posita , Oceani 
freto et Pyrenaeis montibus clauditur. Sicut minor utraque 
terra, ita utraque fertilior. Nam neque ut Africa violento 
sole tonetur , neque ut Gallia adsiduis ventis fatigatur : 
sed media inter utramque hinc temperato calore, inde fe- 
licibus et tempestivis imbribus in omnia frugum genera 
fecunda est: adeo ut non ipsis tantum incolis, verum etiam 
Italiae urbique romanae cunctarum rerum abundantiam 
sufficiat, llinc enim non frumenti tantum magna copia est, 
verum et vini , mellis oleique; noc ferri solum materia 
praecipua est, sed et equorum pernices greges: nec sum- 
mae tantum terrae laudanda bona, verum et abstrusorum 
metallorum felices divitiae, tam lini spartique vis ingens; 

(1) Locus speci, in senatu datus. Massiliensibus concessum, ut spe- 
ctaculis intoressent in loco senatoribus constituto, hoc est in orchestra. 

(2) Epistolarum et legat ion . , simul et anuli curam habuisse. Fuisse 
Gaio Caesari ab epistolis atque ab admissionibus, et anuli curam ha- 
buisse , quo princeps epistolas signabat. Nos : essere stato segretario , 
iniroduttore degli umbasciadori e guardasigilli di Caio Cesare. 

minii certe nulla feracior terra. In hac cursus amnium 
non torrentes rapidique, ut noceant, sed lenes et vineis 
campisque irrigui , aestuariisque Oceani adfalim piscosi , 
plerique etiam divites auro, quod in balucibus (1). vehunt. 
Uno tantum Pyrenaei montis dorso adhaeret Galliae, reli- 
quis partibus undique in orbem mari cingitur. Forma terrae 
prope quadrata , nisi quod arctantibus freti litoribus in 
Pyrenaeum coit (2). Porro Pyrenaei montis spatium sex- 
centa millia passuum efficit. Salubritas coeli per omnem 
Hispaniam aequalis , quia aeris spiritus nulla paludium 
gravi nebula inficitur. Huc accedunt et marinae aurae un- 
dique Tersus adsidui flatus, quibus omnem provinciam pe- 
netrantibus, eventilato terrestri spiritu, praecipua homini- 
bus sanitas redditur. 

Cap. II. Corpora hominum ad inediam laboremque , 
animi ad mortem parati. Dura omnibus et adstricta parci- 
monia. Bellum quam otium malunt : si extraneus deest , 
domi hostem quaerunt. Saepe tormentis pro silentio re- 
rum creditarum immortui : adeo illis fortior taciturnitatis 
cdra quam vitae. Celebratur etiam bello punico servi illius 
patientia, qui ultus dominum inter tormenta, risu exsultavit 
serenaque laetitia crudelitatem torquentium vicit. Velocitas 
genti pernix, inquies animus: plurimis militares equi et 
arma sanguine ipsorum cariora. Nullus in festos dies epu- 
larum apparatus. Aqua calida lavari post secundum bellum 
punicum a Romanis didicere. In tanta scculorum serie nul- 
lus illis dux magnus praeter Viriatum fuit, qui annis de- 
cem Romanos varia victoria fatigavit: adeo feris propiora 
quam hominibus ingenia gerunt. Quem ipsum non iudicio 
populi electam, sed ut cavendi scientem declinandorumque 
periculorum peritum secuti sunt. Cuius ea virtus continen- 
tiaque fuit, ut, quum consulares exercitus frequenter vi- 
cerit, tantis rebus gestis non armorum, non vestis cultum, 
non denique victum mutaverit: sed in eo habitu, quo pri- 
mum bellare coepit , perseveraverit : ut quivis gregarius 
miles ipso imperatore opulentior videretur. 

Cap. III In Lusitanis iuxta fluvium Tagum vento equas 
foetus concipere multi auctores prodidere. Quae fabulae 
ex equarum fecunditate et gregum multitudine natae sunt: 
qui tanti in Gallaecia et Lusitania ac tam pernices visun- 
tur , ut non immerito vento ipso concepti videantur. Gal- 
laeci autem graecam sibi originem adserunt : siquidem post 

(1) Balucibus. Arena aurosa. 

(2) In Pijrenucum coii. Pyrenaeum versus angustior tit. 

finem troiani belli Teucrnm morte Aiacis fratris invisum 
patri Telamoni, quum non reciperetur in regnum, Cyprum 
concessisse atque ibi urbem nomine antiquae patriae Sa- 
laminam condidisse ; inde accepta opinione paternae mor- 
tis patriam repetisse; sed quum ab Eurysace, Aiacis filio, 
accessu prohiberetur , Hispaniae litoribus appulsura loca , 
ubi nunc est Carthago nova , occupasse ; inde Gallaeciam 
transisse et positis sedibus genti nomen dedisse. Gallae- 
ciae autem portio Amphilochi dicuntur. Regio cum aeris 
ac plumbi uberrima, tum et minio, quod etiam vicino flumini 
nomen dedit. Auro quoque ditissima: adeo ut etiam aratro 
frequenter glebas aureas exscindant. In huius gentis fini- 
bus sacer mons est, quem ferro violari nefas habetur: sed 
si quando fulgure terra proscissa est , quae in his locis 
adsidua res est, detectum aurum, velut dei muuus, colli- 
gere permittitur. Feminae res domesticas agrorumque cul- 
turas administrant : ipsi armis et rapinis serviunt. Praeci- 
pua his quidem ferri materia , sed aqua ipso ferro violen- 
tior: quippe temperamento eius ferrum acrius redditur ; 
nec ullum apud eos telum probatur , quod non aut Bilbili 
fluvio aut Chalybe tingatur. Unde etiam Chalybes fluvii 
huius finitimi appellati, rerroque ceteris praestare dicuntur. 

Cap. IV. Saltus vero Tartesiorum, in quibus Titanas bel- 
lum adversus deos gessisse proditur (1), incoluere Cunetes; 
quorum rex vetustissimus Gargoris mellis colligendi usum 
primus invenit. Huic quum ex filiae stupro nepos prove- 
nisset, pudore flagitii variis generibus exstingui parvulum 
voluit, sed per omnes casus fortuna quadam servatus, ad 
postremum ad regnum, tot periculorum miseratione, perve- 
nit. Primum omnium quum eum exponi iussisset et post 
dies ad corpus expositi requirendum misisset, inventus est 
vario ferarum lacte nutritus. Deinde relatum domum tra- 
mite angusto , per quem armenta commeare consueverant, 
proiici iubet : crudelis prorsus , qui proculcari nepotem 
quam simplici morte interfici maluit. Ibi quoque quum 
inviolatus esset nec alimentis egeret , canibus primo ieiu- 
nis et multorum dierum abstinentia cruciatis , mox etiam 
suibus obiecit. Itaque quum non solum non noceretur, 
verum etiam quarumdam uberibus aleretur, ad ultimum 
in Oceanum abiici iussit Tum plane manifesto quodam 
numine inter furentes aestus ac reciprocantes undas, ve- 
lut nave , non fluctu veheretur , leni salo in litorc expo- 

(1 ) In quibus Titanas bell. adi\ deos gess. proditur. Elegantius: In 
quibus Titanes bellum adversus deos gessisse produntur. 

nitur : nec multo post cerva adfuit, quae ubera parvulo 
offerret. Inde denique conversatione nutricis, eximia puero 
pernicitas fuit: interque cervorum greges diu montes sal- 
tusque haud inferior velocitate peragravit. Ad postremum 
laqueo captus regi dono datus est. Tunc et lineamentorum 
similitudine et notis corporis , quae inustae parvulo fue- 
rant, nepos agnitus. Admiratione deinde tot casuum peri- 
culorumque ab eodem successor regni destinatur. Nomen 
illi impositum Iiabidis; qui ut regnum accepit , tantae ma- 
gnitudinis fuit , ut non frustra deorum maiestate tot peri- 
culis ereptus videretur; quippe barbarum populum legibus 
iunxit; et boves primus aratro domari, frumentaque sulco 
quaerere docuit; et ex agresti cibo mitiore vesci odio eo- 
rum, quao ipse passus fuerat, homines coegit. Huius casus 
fabulosi viderentur, nisi et Romanorum conditores lupa 
nutriti , et Cyrus , rex Persarum , cane alitus proderetur. 
Ab hoc et ministeria servilia populo interdicta et plebs in 
septem urbes divisa. Mortuo Ilabide regnum per multa se- 
cula a successoribus eius retentum est. In alia parte Hi- 
spaniae et quae ex insulis constat, regnum penes Geryo- 
nem fuit. In hac tanta pabuli laetitia est, ut, nisi absti- 
nentia interpellata sagina fuerit , pecora rumpantur. Inde 
denique armenta Geryonis , quae illis temporibus solae 
opes habebantur , tantae famae fuere , ut Herculem ex 
Asia praedae magnitudine illexerint. Porro Geryonem ipsum 
non triplicis naturae , ut fabulis proditur , fuisse ferunt , 
sed tres fratres tantae concordiae extitisse , ut uno animo 
omnes regi viderentur : nec bellum Herculi sua sponte 
intulisse , sed , quum armenta sua rapi vidissent , amissa 
bello repetisse. 

Cap. V. Post regna deinde Hispaniae primi Carthaginien- 
ses imperium provinciae occupavere. Nam quum Gaditani 
a Tyro , unde et Carthaginiensibus origo est , sacra Her- 
culis per quietem iussi in Hispaniam transtulissent, urbem- 
que ibi condidissent : invidentibus incrementis novae urbis 
lmitimis Hispaniae populis, ac propterea Gaditanos bello 
lacessentibus, auxilium consanguineis Carthaginienses mi- 
sere. Ibi felici expeditione et Gaditanos ab iniuria vindi- 
caverunt , et maiorem partem provinciae imperio suo adie- 
cerunt. Postea quoque hortantibus primae expeditionis 
auspiciis, Hamilcarem imperatorem cum magna manu ad 
occupandam provinciam misere: qui magnis “rebus gestis, 
dum fortunam inconsultius sequitur , in insidias deductus 
occiditur. In huius locum gener ipsius Hasdrubal mittitur ; 
qui et ipse a servo Hispani cuiusdam , ulciscente domini 

Iniustam necem , interfectus est. Maior utroque Hannibal * 
imperator, Hamilcaris Glius, succedit: siquidem ulriusque 
res gestas supergressus , universam Hispaniam domuit ; 
inde Romanis illato bello , Italiam per annos sexdecim va- 
riis cladibus fatigavit : quum interea Romani , missis in 
Hispaniam Scipionibus , primo Poenos provincia expule- 
runt , postea cum ipsis Hispanis gravia bella gesserunt. 

Nec prius , perdomita provincia , iugum Hispani accipere 
potuerunt , quam Caesar Augustus , perdomito orbe , vic- 
tricia arma ad eos transtulit , populumque barbarum ac 
ferum , legibus ad cultiorem vitae usum traductum , in 
formam provinciae redegit (t). 

(I) In formam pror. redegit. Hispanos vectigalia pendere, el roma- 
nts legibus ac magistratibus parere iussit. 

HISTORIARUM PHILIPPICARUM 

POMPEII TROGI. 


Prologus Libri I. 

Primo volumine continentur haec. Imperium Assyriorum a Nino rege 
usque ad Sardanapalum : post quem translatum est per Arbaccn ad 
Medos , usque ad ultimum regem Astyagen. Is a nepote suo Cyro pul- 
sus regno: et Persae regno potili. Ut Croeso, Lydiae regi, bellum in- 
tulit Cyrus ; victumque cepit. Hic in excessu dicti aeolicarum et ioni- 
carum urbium situs; originesque Lydorum, et in Italia Tuscorum. Post 
Cyrum filius Cambyses Aegyptum domuit. Itepetitae Aegypti origines 
urbium. Exstincto Cambyse , Darius , occisis Magis , regnum persicum 
accepit; captaque Babylone, bella scylbica molitus est. 

Prologos Libri II. 

Secundo volumine continentur haec. Scythiae et Ponti situs; origines- 
que Scythiae usque ad bellum , quo est inde pulsus Darius : qui post 
hanc fugam Graeciae bellum intulit per Datin et Tlsafernen, quod soli 
Mhenienses sustinuere. Hinc origines Athenarum repetitae , et reges us- 
que ad Pisistrati tyrannidem, qua exstincta, Marathone vicere Persas. 
Ut mortuo Dario, filius eius Xerses bellum Graeciae intulit: ac repeti- 
tae origines Thessaliae : expulsoque Graecia Xerxe , bellum ab Athenien- 
sibus translatum in Asiam usque ad Xerxis interitum. 

Prologus Libri III. 

Tertio volumine continentur haec. Ut mortuo Xerxe, filius Artaxerxes 
ultus interfectorem patris Artabanum , bellum cum defectore Aegypti 
habuit : primoque dux eius Achaemenes victus est ; iterum per Agaba- 
rum Aegypto recepta. Ut Graecis cum rege pacificatis , bella inter ipsos 
orta sunt Inde repetitae Peloponnensium origines: ut ab Herculis po- 
steris dorieo populo sit occupata. Deinde bella argolica et messeniaca : 
roalitique Sicyone et Corinthi tyranni. Bellum crissaeum ; et quod Athe- 
nienses primo' cum Boeotis, dein cum Peloponnesiis gesserunt. 

Prologus Libri IV. 

Quarto volumine continentur res siculae , ab ultima origine usque 
ail deletam Syracusis Atheniensium classem. 

Prologus Libri V. 

Quinto volumine continentur haec. Bellum inter Athenienses et La- 
cedaemonios, quod Oeceleicum vocatur, usque ad captas Athenas. Ut 
expulsi sunt Athenis triginta tyranni, liellum , quod Lacedaemonii in 
Asia cum Artaxerxe gesserunt /propter Cyrum initum. Hinc repetitum 
in excessu Cy ri cum fratre bellum ; et Graecorum , qui sub eo mili- 
taverunt. 


Prologus Libri VI. 

Sexto volumine continentur haec. Bellum Lacedaemoniorum, gestum 
in Asia cum persicis praefectis , ducibus belli Dercyllide et Agesilao , 
usque ad proelium navale facium Cnido : quo victis illis , Athenienses 
repetiere imperium. Ilein liellum Corinthiacum , et bellum boeotium , 
quo Leuctris et Mantineae victi Spartani , amisere imperium, fn Thes- 
salia deinde Iasonis , et post illum Alexandri Pheraei coalitum atque 
exstinctum imperium. Tum sociale bellum gestum adversus Athenienses 
a Chiis, et Rhodiis, et Byzantiis. Transitus hinc ad res macedonicas. 

Prologus Libri VII. 

Septimo volumine continentur origines mncedonicae, regesque a con- 
ditore gentis Carano usque ad Magnum Philippum: ipsius Philippi res 
gestae usque ad captam urbem Methonem. Additae in excessu Illyrio- 
rum et Paeonum origines. 

Prologus Libri VIII. 

Oclavo volumine continentur res gestae Philippi Magni , post captam 
urbem Methonem a principio belli phocensis, quod sacrum vocant, us- 
que ad finem eius: interiectumque huic bellum , quod Philippus cum 
chalcidicis urbibus gessit , quarum clarissimam delevit Oiynthon. l't Illy- 
rici reges ah eo victi sunt; et Thracia atque Thessalia subactae: et rex 
Epiro datus Alexander, eiecto Aryba: et frustra Perinlhos oppugnata. 

Prologus Libri IX. 

Nono volumine continentur haec. Ut Philippus a Perintho summotus. 
Byzantii origines, a cuius obsidione summotus Philippus, Scythiae bel- 
lum intulit. Kepetitae inde scythicae res, ab his temporibus, in quibus 
illa prius finierant , usque ad’ Philippi bellum , quod cum Athea Scy- 
thiae rege gessit. Unde reversus, Graeciae bellum intulit; victisque Chae- 
roneae, cum bella persica moliretur , praemissa classe eum ducibus, a 
Pausania occupatis angustiis, nuptiarum tiliae die occisus est, priusquam 

bella persica inchoaret. ttepetilae res indo psrsicae <i Dano Notho, cui 
successit filius Artaxerxes cognomine Mnemon; qui post fratrem < y- 
rum vietum, pulsaque Cnido pcr.Conona classe I^icedaemoniomm , 
liellum cum Euagora rege cyprio gessit: originesque Cypri repetitae. 

Prologos Libri X. 

Decimo volumine continentur pcrsicac res. I I Artaxerxes Mnemon 
pacificatus cum Kuagora rege eypria, betlum aegyplium in urbe Ace 
eompamrit : ipse in Cadusiis victor -defectores in Asia purpuratos suos 
persecutus, primum Dalanien praefectum 1‘aptilagonum, quomm origo 
repetita : dcin praefectum Hellesponti Ariobarzanen : deinde in Syria 
praefectum Armeniae Orontem: omniliusque viciis decesserit , (ilio suc- 
cessore Ocho. Is deinde occisis optimatibus Sidona cepit: Aegypto lud- 
ium ter intulit. I l post mortem Ochi regunrit Arses: dein Darius, qui 
cum Alexandro Macedonum rege bello conflixit. 

Prologus Ijbri XI. 

Undecimo volumine continentur res gestae Alexandri Magni , usque 
ad interitum regis Persarum Darii. Dictaeque in excessu origines et re- 
ges Cariae. 


Prologus Libri XII. 

Duodecimo volumine continentur Alexandri Magni bella badriana et 
indica , usque ad interitum eius. Dictaeque in excessu res a praefecto 
eius Antipatro in Graecia geslae , et ab Arcliidamo rege Lacedaemo- 
niorum, Moiossoque Alexandro in Italia, quorum ibi est uterque cum 
exercitu deletus. Additae his origines Halicae Apulorum , Lucanorum , 
Samnitum, Sabinorum: et ut Zopyrion in Ponto cum exercitu periit. 

Prologus Libri XIII. 

Terliodeeimo volumine continentur haec. Iit mortuo Alexandro opti- 
mates castrorum cius, provinciarum imperia sint partili: ut veterani, 
qui ab eodem lecti erant in colonias, molili . relictis illis , in Graeciam 
redire , a JJithone sint deleti. Delium lamincum , quod Antipater in 
Graecia gessit. 'Delium , quo Perdiccas regem AriaraUieit occidit, et ut 
occisus est. Bellum , quo Eumenes Neoptolemum et Craterum occidit. 
Additae in excessu origines regesque Cyreuarum. 

Prologus Libri XIV 

yuartodecimo volumine continentur haec. Delium inter Antigonum 
et Eumenem gestum- quem ut Cappadocia expulit Antigonus, sle Phry- 
gia minore Aridaeum: et Clilos victus in Hellesponto navali licito Re- 
l>ctilum rursus bellum ab Eumene per Argyraspidas; quo vicius al* 
Antigono, Interiit, it iu Macedonia Cassander, vieto Polyperchonte, 
receptaquo a Nicanore Munychia, matrem Alexandri Olympiada Pydnae 
obsessam el captam . ad favorem populi interfecit. 

Prologos Libri XV. 

(Jubitodecimo volumine conlinentnr hacc. l't Demetrius, Antigoni 
iilius , Gazae vicius est a Ptolemaeo. Ut Cassander in Macedonia filium 
Alexandri regis interfecit, ac alterum Polypcrehontes. Ct Ptolemaeum 
vicit classe Demetrius: klemque ab obsidione Khodi summotus est. Re- 
petita in excessu origo Rhodiorum: unde digressus Demetrius liberavit 
a Cassandro (iraeciom. Dein pater eius Antigonus bellum, cum Lysima- 
cho et Seleuco habuit. Repetitae Seleuci res , et regis Indiae Sandro- 
cotti. I t victus bello Antigonus interiit ; reliquiaeque imperii a lilio eius 
sunt collectae Demetrio. Cleonymi deinde Spartani res gestae Corcyrae 
et Illyrico et in Italia: cui abluta Corcyra, rex Cassander interiit. 

Prologus Liuri XVI. 

Sextodecimo volumine continentur hacc. I t mortuo Cassandro , or- 
tisque inter filios eius certaminibus , Demetrius adiutor alteri adhibitus, 
occiso eo, Macedoniae regnum tenuit: quo mox eiectus a Pyrrho Epiri 
rege , translatis in Asiam bellis , captus a Seleuco decessit Ut Ptole- 
maeus, nuncupato successore lilio Philadelpho , decessit. Ct Lysimachus 
In Ponto captus ac dimissus est ub Dromicbaete : rursus in Asiu civi- 
latcs , qmte sub Demetrio fuerant , et in Ponto Heracleam oecuparit. 
Repetitae inde Rilhynine ct beracleoticae origines: tyrannique Heracleae 
Clearcbus, et Salyrus, et Dionysius; quorum fdiis interfectis, Lysima- 
chus occupavit urbem. 

Prologus Libri XVII. 

Septimodeeimo volumine continentur haec. It Lysimachus, occiso li- 
lio Agathocle per novercam Arsinoen, bellum cum rege Seleuco habuit, 
quo victus intcnil : ullimumque certamen commilitonum Alexandri fuit. 
Ut Seleucus, amissis in Cappadocia cum Diodoro copiis , interfectus est 
a Ptolemaeo fratre Arsinoes uxoris Lysimachi, in cuius vicem Ptole- 
maeus cognomine Ceraunus cre tus ab exercitu rex , Macedoniam oc- 
cupavit: bella cum Antiocho et Pyrrho composuit, datis Pyrrho auxi- 
liis, quibus iret contra Romanos defensum Tarentum. Inde repetitae 
origines regum epiroticorum usque ad Pyrrhum: ipsiusqu% Pyrrhi res 
gestae , priusquam in Italiam (raiccit. 

Prologus Libri XVIII. 

Octavodeeimo volumine continentur res a Pyrrho Epirota in Italia 
gestae contra Romanos : postque id bellum , transitus eius in Siciliam 
adversus Carthaginienses. Inde origines Phoenicum , et Sidoniorum , et 
Plicae ; Carttiaginiensiumque res gestae in excessu dictae. 

Prologus Libri XIX. . 

Undevicesimo volumine continentur res Carthaginiensium in Africam 
per Hasdrubalem , Hamilcarem el Hannonem gestae : et in Siciliam , 

cum Selinuntem , el Agrigentum, et Camarinam, et Gelam ceperunt: 
quo bello Dionysius Syracusanus Siciliae regnum occupavit, liellum , 
quod cum eo Poeni per Ilimilconem gesserunt; quoad obsidione Sy- 
racusarum exercitum et classem amisit. 

Prologos Libri XX. 

Vicesimo volumine continentur res gestae Dionysii Siculi patris. It 
pulsus Poenis Ualicn bella sit molitus. Inde repetitae origines Veneto- 
rum , et Graecorum , et Gallorum , qui Italiam incolunt. Deductisque 
Dionysii rebus ad interitum eius , dictae quas Hanno Magnus in Africa 
gessit. 

Prologos Libri XXT. 

Uno et vicesimo volumine continentur Itacc. Ut in Sicilia Dionysius 
iilius, patre amisso, tractarit imperium. Per Dionem inde electus bel- 
lum cum Siculis gessit; donec, amissis liberis et fratribus, Corinthum 
abiit. Ut a Timoleonte Carthaginiensium bello sit liberata Sicilia : mor- 
luoque Sosistralo iterum facta seditione , arcessitique ad bellum Car- 
thaginienses obsederunt Syracusas: quo bello Agathocles naelus im- 
perium est. 

Prologos Libri XXII 

Secundo et vigesimo volumine continentur haec. Res geslae Agatho- 
clis : ut a Poenis nactus imperium , bellum cum ipsis gessit , primum 
in Sicilia , dehinc victus traiecit in Africam : ubi possessa provincia , 
Opheliam regem Cyrenarum inlerfecit. Ut rursus in Siciliam reversus, 
occupata lotius insulae dominatione, cum revertisset in Africam , amis- 
sis copiis , solus inde profugit in Siciliam : belloque ibi repetitus , et 
eum Poenis pacem composuit, et dissidentes a se Siculos subieclt. 

Prologos Libri XX III. 

Tertio et vicesimo volumine continentur liaec. Ut Agathocles, domita 
Sicilia, bellum in Italia Bruttiis intulerit. Hepetitac inde Bruttiorum 
origines : omnibus subactis , rex seditione filii exheredati ac nepotis op- 
pressus , interiit. Inter peregrinos deinde milites eius et Siculos bellum 
motum : quae caussa Pyrrhum regem Epiri in Siciliam adduxit. Bella, 
quae Pyrrhus cum Poenis el Mamertinis ibi gessit; et a Sicilia reversus 
in Italiam, victusque proelio a Romanis, revertit in Epirum. 

- Prologos Libri XXIV. 

Quarto ct vicesimo volumine continentur liaec. liellum , quod inter 
Antigonum Gonatam et Antiochum Seleuci filium in Asia geslum est. 
Bellum , quod Ptolemaeus Ceraunus in Macedonia cum Mvtillo illyrio 
et Ptolemaeo Lysimachi lilio habuit : utque Arsinoen sororem suam 
imperio maeedonicamm urbium exsuit. Ipse cum Belgio Gallorum duce 
congressus, interiit. Repetitae inde Gallorum origines, qui Illy ricum oc- 

eu parant, atque ut ingressi Graeciam, Brenno duce. Delphis victi de- 
let ique sunt. 

Prologus Libri XXV. t 

Quinto et vicesimo volumine continentur haec. Ut Antigonus Gallos 
delevit : deinde cum Apollodoro Cassandreae tjranno bellum habuit. 

Ut Galli transierunt in Asiam, bellumque cum rege Antiocho et Bithy- 
nia gesserunt: quas regiones Felini occuparunt, tl Pyrrhus ex Italia 
reversus, regno Macedoniae Antigonum exsuerit; Lacedaemoniam ob- 
sederit; Argis interierit: fiiiusque eius Alexander Illyricum cum My lilio 
bellum habuerit. 

Prologus Libri XXVI. 

Sexto et vicesimo volumine continentur haec. Quibus in urbibus Grae- 
ciae dominationem Antigonus Gonatas constituerit. l't defectores Gallos 
Megaris delevit, regemque Lacedaemoniorum Arean Corinthi interfecit. 

Dehinc cum fratris sui Crateri lilio tlexandro bellum habuerit. Ut prin- 
ceps Achaiae Aratus Sicyonem, et Corinthum, et Megara occupavi!. Ut 
In Syria rex Antiochus, cognomine Soter, altero filio occiso, altero 
rege nuncupato Antiocho, decesserit. Ut in Asia filius Ptolemaei regis, 
socio Timarcho, desciverit a patre. Ut frater Antigoni Demetrius, oc- 
cupato Cyrenis regno, interierit. Ut mortuo rege Antiocho, filius eius 
Seleucus Callinicus-regnum acceperit. 

Prologus Libri XXVII. 

Septimo et vicesimo volumine continentur haec. Seleuci hellum in 
Syria adversus Ptolemaeum Tryphonem: item in Asia adversus fratrem 
suum Antiochum Hieracem; quo bello Ancyrae victus est a Gallis: ut- 
que Galli Pergamo victi ah Attalo, /ielan bithynum occiderint. Iit Pto- 
lemaeus cum denuo captum interfecerit", et Antigonum Andro proelio 
navali pervicerit. Ut u Callinico fusus in Mesopotamia Antiochus insi- 
dianlem sibi effugit Ariamcnen ; dein postea custodes Tryphonis ; quo 
a Gallis occiso, Seleucus quoque frater eius decessit , innioremque li- 
liorum cius Apaturius occidit. 

Prologus Libri XXVIII. 

Octavo id vicesimo volumine continentur haec. Ut mortuo rege Epiri 
Alexandro, Laodamiam Epirotae occiderint Dictique in excessu baslor- 
nici molus. Ul rex Macedoniae Demetrius sil a Dardanis fusus , qua 
-mortuo, tutelam filii eius Philippi suscepit Antigonus, qui Thessaliam , 
Moesiam, Cariam subegit; et aaiutis Achaeis contra regem Spartanum 
< leomenem , cepit Lacedaemona : nmissoque regno Cleomenes Spartanus 
confugit Alexandriani, atque ibi interiit. Dictum In excessu bellum il- 
lyricum, quod Romani gessere cum Teuta. 

Prologus Libri XXIX. 

Undetricesimo volumine continentur haec, lies gestae Philippi regis 
adversus Dardanos, e! Aetolos. Rcpetitaeque inde crelleae origines: 

post cilius insulae societatem, Philippus cum Illyriis, et Dardanis, et 
rursus Aetolis bello congressus est, ndimanlibus Aetolos Romanis; 
i|uo finito, intulit Aetolis bellum. 

Prologus Libri XXX. 

Tricesimo volumine continentur haec. I t mortuo Ptolemaeo Tryphone, 
tilius eius Philopator Antiochum regem vicit Rapinae: ipse amore Aga- 
thocleae corruptus decessit, relicto tilio pupillo: in quem cum Philippo 
rege Macedonum consensit Antiochus. Philippi deinde gesta in Asia , 
cum movisset aetola bella: n quibus reversus, bellum habuit cum du- 
cibus romanis Sulpicio et Flaminino, a quibus victus, pax. Transitus 
deinde ad res Antiochi , qui post regnum acceptum persecutus defe- 
ctores in Media Molonem , in Asia Achaeum , quem obsedit Sordibus : 
pacata superiore Asia Bactris tenus , in romana bella descendit. 

Prologus Libri XXXI. 

Uno et tricesimo volumine continetur bellum, quod cum laeedne- 
monio Nabide Titus Flamininus et Philopoemen dux Achaeorum gessit. 
Item bellum , quod cum Antiocho in Achaia per Acilium consulem, et 
In Asia per Scipionem gestum est. Denique Hannibalis ad regem ah 
Cartilagine fuga. Bellum cum Aetolis gestum per eundem Acilium, «pii 
Antiochum Graecia expulerat. 

Prologus Libri XXXII. 

Secundo el tricesimo volumine continentur haec. Defectio ali Achaeis 
Lacedaemoniorum et Messeniorum , qua Philopoemen interiit. Roma- 
norum in Asia duce Manlio adversum Gallos liellum. Regis Philippi . 
propter ablutas sibi civitates , alienatus in Romanos animus; et ob lux: 
alter liliorum Demetrius occisus : concitalique ab eo Bastarnae , transire 
conati in Italiam. Inde in excessu dictae res illyricae. Ut Galli, qui oc- 
cuparant Illyricum, rursus redierunt in Galliam: origines«|ue Panno- 
niorum, et incrementa Daciorum per Ruboboslen regem. In Asia bel- 
lum a rege Eumene gestum adversus Gallum Ortiagontem, Pharnncen 
ponlicum , et Prusiam , adunante Prusiam Hannibale poeno. Res gestae 
Hannibalis post vicium Antiochum. Et mox mortuo Seleuco titio Magni 
Antiochi successit regno frater Antiochus. 

Prologus Libri XXXIII. 

Tertio et tricesimo volumine continentur haec. Ul cum Perse Philippi 
lilio, rege Macedonum , Romani bellum gesserint: quo capto, deleta 
est Epiros. Aetolicae civitates ab unitate corporis deductae, inler Achaeos 
et Lacedaemonios ccrtaminu orto. Bellum rursum irr Macedonia gestum 
a Romanis cum Pseudophilippo. 

Prologus Libri XXXIV. 

Quarto et tricesimo volumine continentur haec. Bellum achatcum , 

SIS 

quod Romani per Metellum et Mummium gessare: quo diruta est Co- 
rinthus. Bellum regis Eumenis cum Gallograecis, et in Pisidia cumSei - 
genslbus. Res quas gessit Syriae rex Anti ochus , et rex A egypti Ptole- 
maeus, Repetitae inde origines regum cappadocum. Ct mortuo Epiphane 


Ptolemaeo , relicti ab eo i 


duo Philometor et Euergeles, primum cum 
uod per Romanos finitum est: deinde inter 


Antiocho habuere bellum, quod per 

se, quo maior est expulsus: restitutoque, Romani inter fratres regna divi - 
serunt. Lit mortuo rege Syriae Autiocho, Demetriu s cognomine Soter, 


Timareho Medorum rege habuit, Ariarathe rege Ca 

ppadocum. Ut habita 

inter Ariarathen et Oro 

pnernen regni certamina. 1) 

mortuo rege Asiae 

Eumene, suffectus AUa 

Ius bellum cum Selgensibus habuit, et cum rege 


Quinto et tricesimo volumine continentur haec. Bellum piraticum in- 
ter Cretas et Rhodios : seditio Cnidiorum adversum Ceramenses. Et ad- 
versus Demetrium Sotera subornatus est Alexander , tamquam genitus 
Epiphane Antiocho: quo bello victus Demetrius, invisum stultitia Ale- 
xandrum bello vicit, adiuvante Ptolemaeo Philometore, qui eo bello 
inleriit. (Jt deinde oria Demetrio bella sint cum Diodoto Tryphone : 
expulsusque a Tryphone regno Syriae Demetrius. Repetit inde supe- 
rioris Asiae molus' factos per Areleum et Arsacen parlhum. 


Prologps Libri XXXVI. 


Sexto et tricesimo volumine continentur haec. Ut Trypho, pulso Sy- 
ria Demetrio, captoque a Parthis, bellum gessit cum fratre eius An- 
tiocho cognomine Sidete. Ut Antiochus, interfecto Hyrcano, ludaeos 
subegit. Repetita inde in excessu origo Iudaeorum. Ut rex Asiae AUalus 
Caenos Thracas subegit; successoremque imperii AUalum Philometore 
reliquit. Mortuo denique Philometore, (Aristonicus) regno Asiae occu- 
pato, bellum cum llomanis gessit, quo captus est. 


Prologos Libri XXXVII. 


Septimo et trieesimo volumine continentur haec. Repetitis regum Pon- 
ticorum originibus, ut in ultimum Mithridaten Eupatora series imperii 
deducta sit : atque ut ingressus ille regnum , subegit Pontum et Paphla- 
goniam, priusquam in bella romana descendit. Dictaeque in excessu 
regum bosporanorum et colchorum origines, et res gestae. 


Prologos Libri XXXVIII. 

Octavo et trigesimo volumine continentur haec. Ut Mithridates Eupa- 
tor, occiso Ariarathe, Cappadociam occuparit ; victoque Nicomede et 
Maltino, Bithyniam. Ct mortuo Ptolemaeo Philometore, frater eius Ascon , 
accepto regno Aegypti seditione populi , deinde bellum cum uxore sua 
Cleopatra et cum rege Syriae Demetrio habuit Inde repetitum , ut De- 
metrius captus sit a Parthis; et frater eius, victo in Syria Tryphone, 
lieHum Parthis intulerit; qui cum exercitu suo deletus est. 

Phologcs Libri XXXIX. 

Nono et tricesimo volumine continentur haec. l't exstincto a Parthis 
Antiocho Sidet* , frater eius Demetrius dimissus regnum Syriae recepit; 
subomatoque in bellum adversus eum Alexandro Zabineo interiit : fi- 
liusque Antiochus Grypos , victo Zabineo , regnum occupavit. Dehinc 
eum fratre suo Antiocho Cyziceno bellum in Syria CiUciaque gessit. Ut 
Alexandriae mortuo rege Ptolemaeo Physcone, filius eius Ptolemaeus 
Lathyros , accepto regno expulsus est a matre Cyprum ; et in Syria 
bello petitus ab eadem, suffecto in locum eius Alexandro fratre; donec, 
occisa per Alexandrum matre, recepit Aegypti regnum. Ct post Lalhy- 
rum filius Alexandri regnarit , expulsoque eo , suffectus sit Ptolemaeus 
Nothus. Ut Syriam Iudaei et Arabes terrestribus latrociniis infestarint : 
mari Cilices piraticum bellum moverint , quod in Cilicia Romani per 
Antonium gesserunt. Ut in Syria Heracleo post mortem regis occuparit 
imperium. 

Prologos Libri XL. 

Quadragesimo volumine continentur haec. Ut mortuo Grypo rege , 
Cyzicenus cum filiis eius bello congressus, interiit. Hi deinde a filio 
Cyziceni Eusebe, exstinctaque regum Antiochorum domo, Tigranes Ar- 
menius Syriam occupavit : quo mox victo , Romani abstulere eam. Ut 
Alexandriae post interitum Ptolemaei Lathyri substiluti sint cius filii: 
alteri data Cypros; cui post Claudii rogationem Romani abstulerunt 
eam: alter seditione flagitatus Alexandreae, Romam profugit ; belioque 
per Gabinium gesto recepit imperium : quo mortuo successit filius, qui, 
cum sorore Cleopatra certamine insumto , et Pompeium Magnum inter- 
fecit, et bellum cum Caesare Alexandriae gessit. Ct successit eius regno" 
soror Cleopatra , quae inligato in amorem suum M. Antonio , belli ac- 
tiaci fine exstinxit regnum Ptolemaeorum. 

Prologus Libri XLI. 

Uno et quadragesimo volumine continentur res particae et baclria- 
nae. In Parthis, ut est constitutum imperium per Arsacen regem. Suc- 
cesso*»» deinde eius Artabanus, et Tigranes cognomine Deus; a quo 
subacta est Media, et Mesopotamia. Dictusque in excessu Arabiae situs. 
In bactrianis autem rebus , ut a Diodoto rege constitutum imperium 
est : deinde quo repugnante scythicae gentes Sarancae et Asiani Ractra 
occupaverint , et Sogdianos. Indicae quoque res additae , gestae per 
Apollodorum et Menandrum , reges eorum. 

Prologus Libri XLII. 

Secundo et quadragesimo volumine continentur parthieae res. Ut prae- 
fectus Parthis Apraeteus Mesenis bellum intulit, et in Iiabylonios et Se- 
lcueienses saeviit : utque Phrahati successit rex Mithridates cognomine 
Magnus, qui Armeniis bellum intulit. Inde repetitae origines Armenio- 
rum, et situs.lt varia complurium regum in Parthis successione im- 

pedum accepit Orodes , qui Crassum delevit, et Syriam per filium Pa- 
corum occupavit, nii successit Phrahates, qui et cum Antonio bellum 
hahuit , et cum Tiridate. Additae res Scythicae. Reges Thoclarorum 
Asiani, interit usque Sarduearum. 

Prologus Libri XLIII. 

Tertio et quadragesimo volumine continentur origines (priscorum) 
Latinorum, situs urbis Romae, et res usque ad Priscum Tarquinium. 
Origines deinde Liguriae, et Massiliensium res gestae. 

Prologus Libri XLIV. 

Quarto et quadragesimo volumine continentur res Hispaniae et pti- 
nicae. 

